
Brangusis skaitytojau! 


Prieš beveik trisdešimt metų pradėjau kurti jausmų romanus - pasi- 
rašydavau juos įvairiausiais slapyvardžiais. Tai istorijos apie vyrus 
ir moteris, kurie susitinka, įsimyli ir dėl meilės įveikia visas kliūtis. 
Jie susiduria su neišvengiamais meilės palydovais — širdį draskančiu 
skausmu ir neapsakomu džiaugsmu. 


Ir Širdies klystkeliuose susipina klasikinės temos, nuo seno 
žavinčios šio literatūros žanro mėgėjus. Tikiuosi, skaitydami Jūs patir- 
site ne mažesnį malonumą, nei aš rašydama. 


Kaip ir kituose jausmų romanuose, galite tikėtis laimingos pabaigos. 


LA B 


(Sandra Braun) 


PIRMAS SKYRIUS 


Jeigu jie nesiliaus apie tai kalbėję, ji ims klykti. Žinoma, jie nė 
neketino liautis - pastaruoju metu tik apie tai ir tegalvojo. Never- 
ta buvo tikėtis, kad staiga ims aptarinėti ką nors kita. Pokalbis nė 
trumpam nenutilo net ir per vakarienę - buvo patiektas kiaulie- 
nos troškinys, kuriuo šeima paprastai lepindavosi sekmadieniais, 
tarsi šįvakar būtų džiaugsminga, o ne liūdna proga. 

Sara pranoko pati save - patiekė karštų minkštų mielinių 
bandelių su tirštu jautienos padažu, iškepė burnoje tirpstantį 
saldų pyragą. Tačiau Dženė vargiai juto maisto skonį. Kaskart 
prasižiojus liežuvis prilipdavo prie gomurio, o kąsnis įstrigdavo 
gerklėje. 

Sarai pilstant kavą į geltonais žiedeliais išmargintus porce- 
liano puodelius, kalba tebesisuko apie Halo kelionę į Centrinę 
Ameriką. Kelionė tęsis neaišku kiek, Halas faktiškai taps nusika!- 
tėliu ir kasdien rizikuos gyvybe. Tačiau visi džiūgavo, o ypač - 
pats Halas. Jo skruostai buvo entuziastingai išraudę, rudos akys 
viltingai žibėjo. 

— Sumanymas rizikingas, tačiau jei ne tų vargšų, užstrigusių 
Monterike*, drąsa, visos mūsų pastangos būtų perniek. Čia juos 
reikėtų liaupsinti. 


*  Monterikas - Gvatemalos miestelis prie Ramiojo vandenyno (čia ir toliau 


vert. past.). 

Sara meiliai paglostė jaunėlio sūnaus skruostą ir įpylusi vi- 
siems kavos atsisėdo prie stalo. 

— Bet juk tai jūs sumanėte slapta juos išvežti geležinkeliu. 
Manau, tai nuostabu. Neįtikima. Bet... - motinos apatinė lūpa su- 
virpėjo. - Juk būsi atsargus, tiesa? Tau negrės rimtas pavojus? 

Halas patapšnojo švelnią mamos ranką. 

— Mama, juk tūkstančius kartų sakiau, kad politiniai bėgliai 
lauks mūsų prie Monteriko sienos. Mes juos tik paimsime, pa- 
lydėsime per Meksiką ir... 

— Nelegaliai įvešite į Jungtines Valstijas, - sausai užbaigė 
Keidžas. 

Sara pagiežingai dėbtelėjo į vyresnįjį Halo brolį. Keidžas 
buvo pratęs prie neslepiamos tėvų paniekos, tad piktas motinos 
žvilgsnis jo nesuglumino. Jis ištiesė ilgas džinsais aptemptas kojas 
priešais save ir išsidrėbė kėdėje, nors puikiai žinojo, kad Sara 
negali to pakęsti. Vaikystėje motina iki pažaliavimo zyzdavo dėl 
Keidžo elgesio prie stalo, tačiau jos pamokslai tikslo nepasiekė. 
Keidžas sukryžiavo kojas ir iš padilbų nužvelgė brolį. 

- Įdomu, ar kai pasieniečiai jus sučiups ir patupdys už grotų, 
tavo fanatizmas neišgaruos. 

— Jei nesugebi kalbėti kaip padorus žmogus, būk mielas ir eik 
nuo stalo, - supyko pastorius Bobas Hendrenas. 

— Atsiprašau, tėti, - Keidžo balse nebuvo girdėti nė lašo at- 
gailos. Jis pakėlė kavos puodelį prie lūpų. 

— Jei Halas paklius į kalėjimą, - toliau kalbėjo pastorius, - tai 
dėl doro reikalo. Jis sėdės už tai, kuo tiki. 

— Tąnakt, kai atvažiavai į nuovadą sumokėti už mane užstato, 
kitaip kalbėjai, - priminė Keidžas. 

— Tave suėmė už tai, kad šlaisteisi girtas. 

Vyresnėlis išsiviepė. 

— Kartkartėmis sveika nusitašyti. 

— Keidžai, prašau liautis, - giliai atsidususi paprašė Sara. — 
Nors kartą pasistenk elgtis padoriai. 

Dženė spoksojo į savo rankas, sukryžiuotas ant kelių. Negalė- 
jo pakęsti šeimos kivirčų. Keidžas visada gebėjo įžiebti nesantai- 
kos kibirkštėlę, tačiau šįkart Dženė jį palaikė - gerai, kad tiesiai 
šviesiai išrėžė, kokie pavojai tyko Halo šioje nelengvoje kelionėje. 
Be to, net irjai aišku, kad Keidžo pašaipos tėra ginklas, nukreiptas 
prieš akivaizdžiai demonstruojamą tėvų meilę Halui, nejaukiai 
besimuistančiam kėdėje. Nors buvo Bobo ir Saros numylėtinis, 
neslepiama tėvų simpatija jaunėlį trikdė. 

Keidžas užgniaužė pašaipią šypsenėlę, bet nesiliovė ginčytis: 

— Tiesiog meilės įkvėptas žygdarbis, ši Halo misija yra tie- 
siausias kelias į mirtį. Kam rizikuoti galva kažkokioje bananų 
respublikoje, kur pirmiausia iššauna, o tik paskui pasiteirauja 
vardo? 

— Ne tau suvokti Halo motyvus, - Bobas numojo į vyriau- 
siąjį sūnų, tarsi duodamas suprasti, kad jo nuomonė niekam 
neįdomi. 

Keidžas išsitiesė kėdėje, pasirėmė alkūnėmis į stalą ir palinko 
į priekį: 

— Suprantu, kad jis nori išlaisvinti mirti pasmerktus žmo- 
nes, patikėk. Tik nemanau, kad viską reikėtų daryti šitaip. - Jis 
nekantriai brūkštelėjo per rusvus plaukus. - Slapčia traukiniu 
gabenti politinius bėglius per Meksiką, nelegaliai kirsti Jungti- 
nių Valstijų sieną, - lenkdamas pirštus pašaipiai vardijo brolio 
misijos veiksmus Keidžas. - O ką jie darys atgabenti į Teksasą? 
Kur apsistos? Ką veiks? Ar pagalvojai apie darbą, pastogę, 
maistą, vaistus, drabužius? Nebūk naivuolis ir nemanyk, kad 
visi čia juos sutiks išskėstomis rankomis vien dėl to, kad atvyko 
iš nesantaikos draskomos šalies. Į juos žiūrės kaip į nelegalius 
imigrantus. Atitinkamai ir elgsis. 

— Pasitikėsime Dievo valia, - Halo balse suskambėjo išda- 
vikiška abejonės gaidelė. Pragmatiškas Keidžo požiūris visada 
sudrebindavo jo nepalaužiamo tikėjimo pamatą. Net kai jaunėlis 
būdavo visiškai tikras savo sumanymo sėkme, Keidžas sugebėda- 
vo pakirsti jo tikėjimą iki pat šaknų. Vyresniojo brolio argumen- 
tai, tarytum galingas vulkanas, atskleisdavo Halo sumanymų 
plyšius, nors iki tol tie sumanymai atrodydavo nepriekaištingai 
tobuli. Halas dažnai apie tai užsimindavo savo maldose ir visada 
prieidavo tą pačią išvadą - tai Dievas jį išbando Keidžo lūpomis. 
O gal brolio sumanumas - velnio rankų darbas? Tėvai, be jokios 
abejonės, rinktųsi šią versiją. 

— Ką gi, tikiuosi, Dievas turi daugiau sveiko proto nei tu. 

— Gana, - griežtai nukirto Bobas. 

Keidžas susikūprino ir, nepatraukdamas alkūnių nuo stalo, 
pakėlė puodelį prie lūpų. Jis nė nesistengė suimti puodelio už 
ąselės - Dženė abejojo, ar ilgi pirštai tilptų į mažulytę porcelia- 
ninę kilpelę. Laikė puodelį abiem rankomis. Atrodė nepritam- 
pantis klebonijos virtuvėje, kurioje kabojo iškrakmolytos rauktos 
užuolaidos, gelsvai švytėjo vinilinės grindys, o spintelėje su 
stiklinėmis durelėmis puikavosi subtilus ir itin branginamas 
servizas, naudojamas tik per šventes. | 

Keidžui atėjus, virtuvė tarytum susitraukdavo, prarasdavo jau- 
kumą ir atrodydavo perkrauta daiktais, nors jis nebuvo itin rau- 
meningas ar aukštas. Iš pirmo žvilgsnio Keidžas ir Halas - gana 
panašūs. Žiūrėdamas iš toliau, jei broliai būdavo nusisukę, juos 
vargiai galėjai atskirti, na, gal Keidžas atrodė kiek tvirtesnis už 
jaunėlį - ne tiek dėl įgimtų bruožų, kiek dėl kitokios profesijos. 

Brolių panašumas tuo ir baigėsi. Juodu labiausiai skyrėsi 
pasaulėžiūra. Keidžui įžengus pro duris, bet kokia erdvė susi- 
traukdavo. Jį supo nenusakoma aura, neatskiriama jo dalis, kaip 
ir tamsiai įdegusi oda. 

Keidžas atrodydavo lyg įspraustas į pernelyg ankštus dra- 
bužius, braškančius per siūles. Susidarydavo įspūdis, kad jis 
vos telpa kambaryje, tarsi jam tiktų būti tik atviroje erdvėje, kur 
galėtų kojomis remtis į žemę, o virš galvos matyti dangų. Nuo 
Keidžo dvelkė laisve, regis, jo skvernus visąlaik kedeno kitiems 
nematomas vėjas. 

Dženė niekada nebuvo prisiartinusi prie Keidžo pakankamai 
arti, kad tuo įsitikintų, bet jai atrodė, jog jo oda kvepia saule. 
Veidas bylojo apie ilgas valandas, praleistas kaitroje, ypač iš- 
kalbingos buvo raukšlelės aplink rusvas akis - dėl jų Keidžas 
atrodė kiek vyresnis. Antra vertus, per trisdešimt dvejus savo 
gyvenimo metus jis patyrė tiek, kiek kitam nelemta išgyventi 
per visą amžių. 

Šįvakar, kaip ir visada, kur Keidžas pasirodydavo, ore pakibo 
nesantaika. Vyresnįjį brolį visada lydėjo bėdos ir nepasitenkinimo 
šešėlis. Jis priminė grobuonį, sėlinantį per džiungles ir gąsdi- 
nantį taikius gyventojus, verčiantį šunis žvanginti grandinėmis, 
paukščius šiaušti plunksnas - drumsčiantį ramybę, nors to ir 
nenorėtų. 

— Ar tikrai gerai viską apsvarstei? - pasiteiravo Sara. Ji narsiai 
stengėsi nekreipti dėmesio į užsispyrėlį sūnų, sugadinusį nuos- 
tabią atsisveikinimo vakarienę. 

Kai Halas pradėjo mažiausiai šimtąjį kartą dėstyti kelionės 
planus, Dženė atsistojo nurinkti nešvarių indų nuo stalo. Jai pasi- 
lenkus paimti Halo lėkštės, šis sugavo merginos ranką, spustelėjo 
ją, pakėlė ir prispaudė prie lūpų, nė sekundę nenutraukdamas 
ugningos kalbos. 

Dženė troško pasilenkti, pabučiuoti rusvą Halo pakaušį, pri- 
spausti jo galvą sau prie krūtinės ir maldauti, kad jis pasiliktų. 
Žinoma, to nepadarė -jei taip neleistinai pasielgtų, sėdintys prie 
stalo pamanytų, kad Dženė suvis išsikraustė iš proto. 

Ji užgniaužė emocijas ir baigė nurinkti indus. Niekas ne- 
pasisiūlė padėti. Niekas Dženės nė nepastebėjo. Nuo pat atsi- 
kraustymo į kleboniją viena jos pareigų buvo sutvarkyti stalą 
po valgio. 

Po penkiolikos minučių, kai suplovusi indus nusišluostė ran- 
kas ir tvarkingai pakabino rankšluostėlį šalia kriauklės, kalbos 
prie stalo nebuvo nutilusios. Ji išsmuko pro užpakalines duris, 
nusileido verandos laipteliais, perėjo kiemą ir užsikniaubė ant 
baltos skersinių tvoros. 

Ramaus vakaro netrikdė net vėjas — tai reta Vakarų Teksase. 
Oras šiek tiek atsidavė dulkėmis. Didžiulis apskritas mėnulis 
priminė spindintį lipduką, kurį kažkas prispaudė prie juodo 
veltinio skliauto. Miestelio žiburių netemdomos žvaigždės kabojo 
visiškai žemai. 

Tokią naktį įsimylėjėliai turėtų glėbesčiuotis, glaustis vienas 
prie kito, kuždėti į ausį romantiškas kvailystes. Tokia naktis 
netinka atsisveikinti. Arba, jei tai neišvengiama, atsisveikinimas 
turėtų būti aistringas, graudus, atskiestas meiliais žodeliais, o ne 
kelionės smulkmenomis. | 

Dženė negalėjo nustygti vietoje, nė pati dorai nesuprato, kas 
darosi. | 

Girgždėdamos prasivėrė medinės namo durys ir negarsiai 
pokštelėjusios į staktą vėl užsidarė. Dženė atsigręžė ir išvydo 
Keidžą, lėtai besileidžiantį laipteliais žemyn. Ji vėl nusisuko į 
gatvę. Vyresnysis pastoriaus sūnus netrukus atsistojo šalia prie 
tvoros. 

Netaręs nė žodžio jis sužvejojo kišenėje cigarečių pakelį, pa- 
purtė jį, lūpomis sučiupo vieną cigaretę ir ją išsitraukė. Plykste- 
lėjusi liepsnelė trumpam apšvietė veidą, bet jis tuoj pat užgesino 
žiebtuvėlį ir kartu su likusiomis cigaretėmis įsimetė į kišenę, giliai 
į plaučius traukdamas dūmą. 

— Kali vinis sau į karstą, - nepasukdama galvos pareiškė 
Dženė. 

Keidžas įdėmiai pažvelgė į ją, tada apsisuko ir nugara atsi- 
rėmė į tvorą. 

— Tebesu gyvas, nors rūkyti pradėjau vienuolikos. 

Dženė žvilgtelėjo į Keidžą su šypsena ir papurtė galvą. 

— Siaubas. Pagalvok, į ką panašūs tavo plaučiai. Turėtum 
mesti. 

— Tikrai? - Keidžo lūpose sušvito tingi šypsenėlė, pavergusi 
ne vienos moters širdį - tiek jaunos, tiek vyresnės, vienišos ar 
ištekėjusios. La Botoje nė viena nepajėgė atsilaikyti prieš žaviąją 
Keidžo Hendreno šypseną. Kai kurios spėliodavo, ką ji galėtų 
reikšti, tačiau dauguma iškart pajusdavo: „Aš vyras, tu moteris, 
nėra daugiau ką pridurti.“ 

— Taip, turėtum mesti. Bet nemesi. Žinau, kad Sara metų 
metus to maldavo. 

— Maldavo, nes negali pakęsti priterštų peleninių ir dūmų 
kvapo, mano sveikata jai mažiausiai rūpi. - Gintarinėse Keidžo 
akyse šmėkštelėjo kartėlis, kurį pastebėti galėjo tik itin jautrios 
sielos žmogus - toks kaip Dženė. 

— Man rūpi tavo sveikata, - pratarė ji. 

— Nejaugi? 

— Taip. 

— Ir dėl to prašai manęs mesti rūkyti? 

Dženė suprato, kad Keidžas tik žaidžia, bet leidosi įtrau- 
kiama į žaidimą. Ji vos regimai kilstelėjo smakrą ir ryžtingai 
patvirtino: 

— Taip. 

Jis nušveitė cigaretę ant žemės ir užgesino bato nosimi. 

— Viskas. Mečiau. 

Dženė prajuko. Ji nė nenutuokė, kokia graži tapdavo, kai 

šitaip atkragindavo galvą ir nusikvatodavo. Kaklas gracingai 
išsilenkė, atverdamas medaus spalvos odos lopinėlį. Švelnios rus- 
vos sruogos laisvai plaikstėsi ant pečių, o žalios akys žaismingai 
sublizgo. Dženė šelmiškai suraukė nosį. Kimus juokas skambėjo 
beprotiškai gundomai, tik ji pati šito nenumanė. 

To nepasakysi apie Keidžą - jo kūnas sureagavo akimirksniu, 
irjis nė velnio negalėjo padaryti. Žvilgsnis stabtelėjo ties švelnio- 
mis Dženės lūpomis, pro kurias blykčiojo balti dantys. 

— Pirmąkart šįvakar pamačiau tave besišypsančią, - pareiškė 
Keidžas. 

Dženė akimirksniu surimtėjo. 

— O man nelinksma. 

— Dėl to, kad Halas išvažiuoja? 

- Žinoma. 

— Dėl to, kad ir vėl teks atidėti vestuves? 

Ji panarino galvą ir ėmė pirštu krapštinėti tvorą. 

— Ir dėl to, nors ne tai svarbiausia. 

— Kodėl ne, velniai rautų? — šiurkščiai išrėžė Keidžas. - Ma- 
niau, kad vestuvių diena moteriai — pati svarbiausia gyvenime. 
Bent jau tau. 

— Tiesa, bet, palyginti su misija, kurios imasi Halas, tai... 

Keidžas nešvankiai susikeikė - nors ir tyliai, to pakako, kad 
Dženė užsičiauptų. 

— O kitais kartais? - neatlyžo jis. 

— Kalbi apie ankstesnius atidėjimus? 

— Taigi. 

— Halas pirmiausia privalėjo baigti mokslus, gauti daktaro 
laipsnį... kol nesukūrėme šeimos. 

Kaip visada, būdama su Keidžu, ji imdavo veblenti it pus- 
kvaišė. Dženė norėjo paprašyti jo nestovėti taip arti, tačiau jis 
išties ir nebuvo taip arti. Tik atrodė. Šalia jo šitaip jausdavosi nuo- 

lat - Dženei užimdavo žadą, pradėdavo svaigti galva. Ji panoro 
tvirtai sugniaužti rankas, tarsi tai padėtų išlaikyti pusiausvyrą. 
Keidžas ją trikdė. Ji nesuprato, dėl ko taip yra. Ypač šįvakar, kai 
nervai įsitempę it styga ir vos pavyksta tvardytis, Dženei buvo 
itin sunku atremti įdėmų jo žvilgsnį. Atrodė, kad Halo brolis 
permato ją kiaurai. 

— Kada judu su Halu ėmėte susitikinėti? — staiga paklausė 
Keidžas. 

— Susitikinėti? — iš Dženės tono buvo aišku, kad tokio žodžio 
jos žodyne nėra. 

— Na taip, vaikščioti į pasimatymus. Laikytis už rankučių. 
Glostinėtis kino teatre. Susitikinėti. Tikriausiai tada, kai mokiausi 
Teksase, nes aš nieko panašaus nepamenu. 

— Na, mes nepradėjome susitikinėti. Viskas tiesiog... savaime 
susiklostė, jei galima taip pasakyti. Mes visada buvome kartu. 
Mus visi laikė pora. 

— Džene Flečer, - Keidžas sukryžiavo rankas ant plačios krū- 
tinės ir su nuostaba pažvelgė į merginą, - ar nori pasakyti, kad 
niekada gyvenime nebuvai pasimatyme? 

— Ne dėl to, kad manęs nekvietė! - lyg gindamasi atrėžė 
Dženė. 

Keidžas neviltingai iškėlė rankas. 

— Oho, mergyt, aš to ir nesakiau. Jei tik būtum panorėjusi, 
paskui tave būtų lakstę visi miestelio eržilai. 

— Nenorėjau, kad jie paskui mane lakstytų. Skamba šlykš- 
čiai. - Dženė dailiai nuraudo. Keidžas neatsispyrė pagundai 
paglostyti jai skruostą. Ji kryptelėjo galvą, ir jo ranka bemat 
nusviro žemyn. 

— Džene, manau, kad vyras dėl tavęs pamintų išdidumą, — 
mąsliai tarstelėjo jis ir nukreipė pokalbį kita linkme, - bet tu 
nevaikščiojai į pasimatymus, nes buvai ištikima Halui. 

— Teisingai. 

— Netgi kol judu mokėtės Teksaso krikščioniškajame univer- 
sitete? 

— Taip. 

— Hm. - Keidžas instinktyviai kyštelėjo ranką į kišenę, ieš- 
kodamas cigarečių, bet atsiminė pažadą ir sugrūdo jas atgal, 
nė akimirką nenuleisdamas akių nuo Dženės. - O kada Halas 
pasipiršo? 

— Prieš porą metų. Man atrodo, kai baigėme universitetą. 

— Tau atrodo? Negali prisiminti? Kaip galima pamiršti tokią 
įspūdingą akimirką? 

— Keidžai, nesišaipyk iš manęs. 

— Ar nebuvo taip įspūdinga? 

— Ne taip, kaip filmuose. 

- Žiūri ne tuos filmus. - Keidžas viliūgiškai kilstelėjo ant- 
akius. 

— Bet Žinau, kokius žiūri tu. - Dženė kaltinamai žvilgtelėjo į 
ji. - Tuos, kuriuos Semis Makhiginsas rodo biliardinės sandėliuke 
po darbo. 

Keidžas stengėsi išlikti ramus, klausydamasis niekinamu tonu 
tariamų žodžių, tačiau netrukus pasidavė, ir jo veide nušvito 
akinama šypsena. 

— Panelės taip pat kviečiamos. Nori, nusivesiu ir tave? 

— Ne! 

— Kodėl? 

— Kodėl? Verčiau jau mirčiau, nei žiūrėčiau tokius filmus... 
Jie pasibjaurėtini. 

Keidžas palinko į priekį ir patraukė Dženę per dantį: 

— Iš kur Žinai, jei niekada nematei? - Ji kumštelėjo jam į petį, 
ir Šis atsitraukė, tačiau spėjo giliai įkvėpti ją supančio gaivaus 
gėlių aromato. Šypsena veide pamažėle išblėso. - Džene, kada 
Halas paprašė už jo tekėti? 

— Jau sakiau... 

— Papasakok, kur judu tada buvote? Kaip tai nutiko? Ar jis 
priklaupė ant vieno kelio? Ar buvote ant užpakalinės automobilio 
sėdynės? Naktį? Lovoje? Kada? 

— Liaukis! Sakiau, kad neprisimenu. 

— Ar Halas išvis pasipiršo? — Keidžas paklausė taip tyliai, kad 
Dženė sukluso. 

— Kaip tai? 

- Jis kada nors ištarė garsiai: „Džene, ar tekėsi už manęs?“ 

Ji nusuko akis. 

- Visada žinojome, kad anksčiau ar vėliau susituoksime. 

— Kas visada žinojo? Tu? Halas? Mama ir tėtis? 

— Taip. Visi. - Dženė nusigręžė nuo Keidžo ir nužingsniavo 
link namo. - Turiu grįžti ir... 

Šilta jo ranka sugniaužė riešą ir privertė sustoti. 

— Liepk Halui nevažiuoti į tą kvailą kelionę. 

Dženė staigiai atsisuko. 

— Ką? 

— Girdėjai. Liepk jam likti namie, kur jo vieta. 

— Negaliu. 

Jis tavęs vienintelės paklausytų. Juk nenori, kad Halas išva- 
žiuotų? Ar ne? - atkakliai darsyk pakartojo Keidžas, kol Dženė 
delsė atsakyti. 

— Ne! - šūktelėjo ji ir išlaisvino ranką. - Bet negaliu įsiterpti tarp 
Halo ir misijos, kurią, jo manymu, jam patikėjo pats Dievas. 

— Ar Halas tave myli? 

— Taip. 

— Otumylijį. 

— Taip. 

— Nori užjo ištekėti, turėti namus, vaikų ir viską, kas pridera, 
tiesa? 

- Čia mano reikalas. Mudviejų su Halu. 

— Velniai rautų, aš nesikišu į jūsų asmeninį gyvenimą, noriu 
tik apsaugoti jaunėlį brolį, kad jam neištaškytų smegenų. Klau- 
syk, nesvarbu, patinka ar ne, bet aš esu šios šeimos narys, ir tu 
man atsakysi. 

Keidžo pyktis Dženės neišgąsdino, atvirkščiai, ji nurimo, tik 
susigėdo, kad mėgino atriboti jį nuo šeimos reikalų - visai kaip 
tėvai. Juk tai Dženė yra pašalinė šiuose namuose, ne Keidžas. Ji 
ramiai pažvelgė įpykusiam vyresnėliui į akis. 

— Žinoma, kad to ir noriu, Keidžai. Jau seniai laukiu ves- 
tuvių. 

— Tvarka, - aprimo Keidžas, - tada įsikišk. Iškelk ultimatu- 
mą - pasakyk Halui, kad grįžęs tavęs neberas. Išrėžk jam, ką 
manai apie šį sumanymą. 

Dženė papurtė galvą. 

— Halui atrodo, kad tai tikrasis jo kelias. 

— Tai nuviliok jį į klystkelį, Džene. Manjis rūpi ne mažiau nei 
tau. Po galais, jei prezidentai, diplomatai, kariai ir dar velniaižin 
kas nesugeba išsrėbti košės, užvirtos Centrinėje Amerikoje, kaip 
Halas įsivaizduoja tą padarysiąs? Jis veliasi į tai, apie ką ničnieko 
neišmano. 

— Dievas jį apsaugos. 

— Tu tiesiog kartoji jo žodžius. Džene, aš ir pats skaičiau Bi- 
bliją - ją man kalte įkalė. Kažkada net gilinausi į žydų karvedžių 
strategiją: taip, jie sugebėjo per stebuklą laimėti keletą mūšių, 
bet Halas paskui save neveda armijos. Jo net neremia Jungtinių 
Valstijų valdžia. Dievas visus mus apdovanojo smegenimis, kad 
galvotume, o Halas elgiasi neprotingai. 

Dženė pritarė Keidžui iš visos širdies, bet vyresnėlis pas- 
toriaus sūnus mokėjo viską susukti taip, kaip palankiau jam. 
Palaikyti jo nuomonę - tas pat, kaip pritarti erezijoms. Be to, ji 
privalėjo likti ištikima Halui ir misijai, kuriai jis šitaip atsidėjęs. 

— Labanakt, Keidžai. 

— Džene, kiek laiko tu pas mus gyveni? 

Ji darsyk stabtelėjo. 

— Nuo tada, kai man sukako keturiolika. Beveik dvylika 
metų. 

Hendrenų šeima priglaudė Dženę, kai žuvo jos tėvai. Vieną 
dieną, mergaitei išėjus į mokyklą, virtuvėje sprogo dujų balionas, 
ir namas supleškėjo iki pamatų. Vėliau Dženė atsiminė girdėjusi 
ugniagesių sirenas per algebros pamoką, tik tada dar nežinojo, 
kad išgelbėti jos tėvų ir jaunesnės sesutės, tądien pasijutusios 
prasčiau ir likusios namie, nepavyks. Tėtis buvo grįžęs namo 
per pietus aplankyti jaunėlės dukters. Tos baisios dienos vakare 
Dženė liko vienutėlė visame pasaulyje, be jokio daiktelio, išsky- 
rus drabužėlius, kuriais vilkėjo mokykloje. 

Flečerių šeima gerai sutarė su pastoriumi Bobu Hendrenu ir jo 
žmona Sara. Kadangi Dženė neturėjo jokių giminaičių, klausimų, 
kur jai apsistoti, nekilo. 

— Pamenu, kaip grįžau iš koledžo per Padėkos dieną ir radau 
tave čia, - prakalbo Keidžas. - Mama pavertė savo siuvimo 
kambarėlį į kambarį, pritinkantį princesei. Galiausiai ji gavo 
taip ilgai trokštą dukterį. Man buvo liepta elgtis su tavimi kaip 
su šeimos nare. 

— Tavo tėvai visąlaik buvo man be galo geri, - tyliai pripažino 
Dženė. 

- Ar todėl nedrįsti jiems paprieštarauti? 

Ji įsižeidė. 

— Nesuprantu, ką čia tauški! 

— Tikrai supranti. Praėjo jau dvylika metų nuo tos dienos, kai 
pati priėmei kokį nors sprendimą. Ar bijai, kad jie tave išspirs 
lauk, jei prieštarausi? 

— Kvailystės, - apstulbusi išlemeno Dženė. 

— Visai ne. Tik labai liūdna. - Keidžas kilstelėjo smakrą. - Jie 
sprendė, su kuo tau galima draugauti, kokius drabužius dėvė- 
ti, į kokį koledžą stoti, netgi už ko tekėti. Ir, atrodo, kad mano 
tėvai sprendžia, kada įvyks vestuvės. Ar leisi jiems suplanuoti 
ir vaikus? 

— Liaukis, Keidžai. Aš nesiruošiu daugiau klausytis tavo 
kliedesių. Gal tu girtas? 

— Deja, ne. Bet verčiau jau būčiau. - Keidžas žengtelėjo arčiau 
ir sugriebė Dženę už rankos. - Džene, atsipeikėk. Jie tave dusina. 
Tu juk moteris, be to, tikra gražuolė. Na ir kas, jei pasielgsi prieš 
jų valią? Tau nebe keturiolika. Tėvai negali tavęs nubausti. Net 
jei išspirtų iš namų - nors niekada taip nepasielgtų - na ir kas? 
Susirastum sau vietą, kur gyventi. 

— Nori pasakyti, tapčiau nepriklausoma? 

— Na, manau, taip. 

— Manai, turėčiau smurgsoti pigiuose baruose, kaip tu? 

— Ne. Taip pat nemanau, kad tau į sveikatą švaistyti laiką 
Biblijos studijoms. 

— Man patinka dirbti bažnyčioje. 

— Ir aukoti gyvenimą? - susijaudinęs Keidžas persibraukė 
plaukus. - Tavo darbas bažnyčioje pagirtinas, nemenkinu jo, tik 
nenorėčiau išvysti, kaip pirma laiko susiraukšlėsi it kokia sena 
davatka. Švaistai savo gyvenimą. 

— Nešvaistau. Sukursiu šeimą su Halu. 

— Tik ne tada, jeigu jis išvyks į Centrinę Ameriką ir gaus kulką 
į kaktą! 

Keidžas pastebėjo, kad Dženė staiga išblyško kaip popieriaus 
lapas ir sušvelnino toną. 

— Atleisk, nenorėjau taip Žiauriai išrėžti. 

Dženė kilniaširdiškai priėmė atsiprašymą. 

— Viskas dėl Halo. 

- Teisingai. - Keidžas čiupo ją už rankos. - Džene, pasikalbėk 
su juo. 

— Negaliu priversti jo apsigalvoti. 

— Jis privalo paklausyti, juk ketina tave vesti. 

— Nedėk į mane daug vilčių. 

— Nesiruošiu tavęs kaltinti dėl jo sprendimo, jei tai turi ome- 
nyje. Tik pažadėk, kad pasistengsi perkalbėti Halą. 

Dženė žvilgtelėjo į virtuvę. Pro langus matė sužadėtinį su 
tėvais, palinkusius virš stalo ir gyvai besikalbančius. 

— Pasistengsiu. 

— Gerai, - sumurmėjo Keidžas ir spustelėjo jos rankas, prieš 
paleisdamas. 

- Sara minėjo, kad liksi nakvoti. - Kažkodėl nenorėjo, kad Kei- 
džas sužinotų, jog tai ji paruošė jam kambarį, išvėdino jį ir padėjo 
švarią patalynę. Tegul mano, kad tuo pasirūpino motina. 

— Taip, pažadėjau likti ir atsisveikinti su Halu iš ryto. Tikiuosi, 
to neprireiks. 

— Kad ir kaip būtų, Sarai malonu, kai tu retkarčiais lieki 
nakvoti. 

Keidžas karčiai šyptelėjo ir švelniai paglostė Dženės skruostą: 

— Et, Džene, tu tikra diplomatė. Mama mane pakvietė likti 
nakvoti, o paskui liepė susirinkti visus mokykloje laimėtus prizus 
iš miegamojo. Sakė, atsibodo valyti dulkes nuo mano šlamšto. 

Dženei staiga užgniaužė gerklę, jai nuoširdžiai pagailo Kei- 
džo. Vos prieš kelias savaites jiedvi su Sara atsargiai supakavo 
Halo sporto trofėjus, sudėjo juos į dėžes ir užnešė į palėpę. Nė 
karto per pastaruosius dvylika metų nekilo nė mažiausios abe- 
jonės, kuris sūnus - tėvų numylėtinis. Keidžas galėjo kaltinti 
tik save - pasirinko tokį gyvenimo būdą, kuriam, pats puikiai 
suprato, tėvai niekada nepritars. 

— Labanakt, Keidžai. - Staiga Dženė panoro jį apglėbti: dažnai 

atrodydavo, kad jam to labai reikia. Aišku, kvaila taip galvoti, 
žinant jo - miestelio eržilo — reputaciją. Bet gal net tokiam pa- 
siutėliui reikia meilės? 

— Labanakt. 

Dženė nenoromis paliko jį vieną ir grįžo pro užpakalines 
duris. Halas pakėlė į ją akis ir žvilgsniu paprašė prieiti. Jis ati- 
džiai klausėsi tėvo svarstymų. Šis žadėjo surengti lėšų rinkimo 
pabėgėliams akciją visoje valstijoje, kai tik jie pasieks Teksasą. 

Dženė, atsistojusi už Halo kėdės, apglėbė sužadėtinį per 
pečius ir atrėmė smakrą jam į pakaušį. 

— Pavargai? - Bobui nutilus, kreipėsi į ją Halas. Hendrenų 
veiduose švietė išdidžios šypsenos. 

— Truputėlį. 

— Eik į lovą. Ryte teks anksti keltis atsisveikinti. 

Dženė atsiduso ir priglaudė kaktą Halui prie plaukų. Neno- 
rėjo, kad jos veide tėvai išvystų neviltį. 

— Aš neužmigsiu. 

— Išgerk mano migdomųjų tabletę, - patarė Sara. - Jie labai 
lengvi, nepakenks - bent jau man padeda apraminti įsismarka- 
vusias mintis ir užmigti. 

— Eime, - Halas atsistojo, - aš tave palydėsiu. 

— Labanakt, Bobai, Sara, — vangiai atsisveikino Dženė. 

— Sūnau, nepasakei mums meksikiečio, kuris turėtų tave 
pasitikti, vardo, - priminė Bobas. 

— Aš dar neinu miegoti, po Minutėlės nusileisiu žemyn. 

Halas nusekė Dženę laiptais į viršų, užlipęs stabtelėjo prie 
tėvų Miegamojo. 

— Gersi migdomųjų? 

— Tikriausiai, antraip visą naktį vartysiuosi nuo šono ant 
šono. 

Palikęs Dženę laukti koridoriuje, Halas įsmuko pro duris ir 
netrukus grįžo su dviem rausvomis piliulėmis. 

— Ant buteliuko parašyta gerti vieną arba dvi piliules. Gal 
geriau išgerk dvi. 

Juodu nužingsniavo į Dženės miegamąjį, ir ji uždegė naktinę 
lempelę. Keidžas teisus. Kai įsikraustė į kleboniją, rado įrengtą 
princesės kambarį. Deja, jai nebuvo leista prisidėti prie deko- 
ravimo. 

Netgi prieš porą metų, Sarai užsiminus, kad metas pokyčiams, 
nekenčiamas žydras taškuotas užuolaidėles pakeitė baltos kil- 
pinės užuolaidos. Dženei kambarys atrodė pernelyg vaikiškas 
ir perkrautas įmantrybėmis, tačiau nė už ką pasaulyje nebūtų 
drįsusi to pasakyti Sarai ir ją užgauti. Slapčia vylėsi, kad kai 
juodu su Halu susituoks, jai bus leista įrengti jųdviejų miega- 
mąjį. Apie išsikraustymą į nuosavą namą nebuvo nė kalbos - ir 
be žodžių buvo aišku, kad, Bobui išėjus į pensiją, Halas perims 
pastoriaus pareigas. 

— Gerk piliules ir renkis pižamą. Palauksiu ir tave apkam- 
šysiu. - Dženė pakluso vidury kambario stovinčiam Halui, 
nusliūkino į vonios kambarį ir prarijo abi piliules. Tik apsirengė 
ne pižamą, o naktinius, kuriuos slapčia buvo įsigijusi, tikėdamasi 
anksčiau ar vėliau sulaukti tinkamos progos. 

Ji nužvelgė save veidrodyje ir apsisprendė veikti, kaip ir prašė 
Keidžas. Nenori, kad Halas išvyktų. Ši misija kvaila ir pavojinga. 
Net jei nebūtų tokia pavojinga, per ją vėl nusikelia vestuvės. Juk 
kiekviena priešintųsi? 

Dženės neapleido nuojauta, kad jos ateitis priklausys nuo šio 
vakaro. Privalėjo sutrukdyti Halui išvažiuoti, kitaip gyvenimas 
negrįžtamai pasikeis. Privalėjo rizikuoti ir išlošti viską arba 
nieko. Pergalei pasiekti pasinaudos seniausiu moterišku ginklu. 
Dievas palaimino Rutos naktį su Boazu*, galbūt ir šiąnakt bus 
vienas tų kartų. 


* Senasis Testamentas, Rutos knyga. 

Tik Ruta neturėjo naktinių, slystančių nuogu kūnu, nuo- 
dėmingai aptempiančių ir glamonėjančių odą. Siaurutės it 
violončelės stygos petnešėlės prilaikė plonytę medžiagą, vos 
dengiančią krūtis ir paryškinančią dailius iškilumus. Glau- 
džiai aptempti, figūrą išryškinantys perlų spalvos naktiniai 
šiek tiek platėjo tik nuo klubų, siuvinėti padurkai glostė 
kulkšnis. 

Dženė pasikvepino gėlėmis dvelkiančiais kvepalais ir šepečiu 
perbraukė plaukus. Baigusi ruoštis užsimerkė ir sukaupusi visą 
drąsą pravėrė duris. Pirmiausia siektelėjo jungiklio ir tik išjungusi 
šviesą išėjo iš vonios. 

— Džene, nepamiršk... 

Išvydęs Dženę Halas užmiršo, ką norėjo sakyti. Ji atrodė it 
vizija - nežemiška ir tuo pat metu kūniška. Jis nenuleido akių 
nuo sužadėtinės, kuri basa nuėjo prie durų, tyliai jas uždarė ir 
užrakino. Naktinės lempos šviesoje jos oda švytėjo lyg paauk- 
suota, pro plonytę medžiagą išryškėjo ilgos kojos. 

— Ką tu... Iš kur gavai tokius... drabužėlius? - užsikirsdamas 
ištarė Halas. 

— Saugojau juos ypatingai progai, - tyliai atsakė prisiartinusi 
Dženė. Ji uždėjo rankas jam ant krūtinės. - Regis, dabar kaip tik 
tokia proga. 

Jis nesmagiai susijuokė ir apglėbė ją, tačiau vengė glausti 
prie savęs. 

— Galbūt reikėtų pataupyti šią progą vestuvėms? 

— O kada jos įvyks? - Dženė skruostu prigludo Halui prie 
krūtinės - ten, kurją apnuogino prasegta marškinėlių apykaklė. 
Halas, kaip ir kasdien, mūvėjo džinsus. 

— Kai tik grįšiu. Juk Žinai. Aš tau pažadėjau. 

— Ir anksčiau esi žadėjęs. 

— O tu buvai supratinga, - karštai sušnabždėjo jis, įsikniaubęs 

Dženei į plaukus. Švelniai paglostė jai nugarą. - Šįkart tesėsiu 
pažadą. Kai grįšiu... 

— Bet tai gali užtrukti nežinia kiek. 

— Galbūt, - rimtai atsakė Halas ir pakėlė jos galvą, kad galėtų 
pažvelgti į akis. - Atleisk man. 

— Halai, aš nenoriu tiek laukti. 

— Kaip suprasti? 

Dženė žengtelėjo arčiau ir prigludo prie sužadėtinio taip, kad 
jo vyzdžiai susitraukė, tarsi staiga būtų pažvelgęs į saulę. 

— Mylėk mane. 

— Džene, aš tave myliu. 

— Kalbu ne apie tai... - Ji apsilaižė lūpas ir pasiryžo: - Apka- 
bink. Priglausk. Pamylėk mane. 

— Džene, - suvaitojo jis. - Kodėl taip elgiesi? 

— Nes praradau viltį. 

— Ir mane varai iš proto. 

— Nenoriu, kad išvažiuotum. 

— Privalau. 

— Būk geras, pasilik. 

— Tai mano pareiga. 

— Vesk mane, - sukuždėjo į kaklo duobutę Dženė. 

— Vesiu, kai tik baigsis misija. 

— Prisiek, kad mane myli. 

— Prisiekiu. 

— Įrodyk. Pamylėk mane šiąnakt. 

— Negaliu. Būtų neteisinga. 

— Man atrodo teisinga. 

— Neteisinga mudviejų abiejų atžvilgiu. 

— Mes vienas kitą mylime. 

— Todėl turime aukotis vienas dėl kito. 

— Tu manęs negeidi? 

Prieš savo valią Halas prisitraukė Dženę arčiau ir lūpomis 
prigludo prie kaklo. 

— Dar ir kaip. Kartais net svajoju apie mus vienoje lovoje... 
Taip, geidžiu tavęs, Džene. 

Jis palinko prie jos lūpų, o ranka slystelėjo žemyn apvaliu 
klubu. Dženė bemat atsiliepė į glamones ir klubais prigludo prie 
Halo slėpsnų. Kai jo liežuvis nedrąsiai šmurkštelėjo pro praviras 
lūpas, ji giliau įsisiurbė į vyro lūpas, trokšdama pajusti skonį. 
Halas vėl suvaitojo. 

— Halai, būk geras, pamylėk mane, - šnibždėjo Dženė, gniauž- 
dama jo marškinius. - Man reikia tavęs. Noriu, kad priglaustum 
ir glostytum. Įtikink, kad mus sieja tikri jausmai, kad tu grįši. 

— Grįšiu. 

— Bet juk negali to žinoti. Noriu pasimylėti su tavimi, kol tu 
dar čia. - Ji nusėjo sužadėtinio veidą ugningais bučiniais. Halas 
žengtelėjo atgal, tačiau ji nepasidavė. Galiausiai jis sugriebė ją 
už rankų ir ryžtingai atstūmė. 

— Džene, atsipeikėk! - Dženė žvelgė į jį išpūtusi akis, tarsi 
būtų gavusi antausį. Šiaip ne taip įkvėpusi oro sunkiai nugurkė 
seiles. - Negalime taip elgtis. Tai prieštarauja taisyklėms, kurių 
mokome kitus. Rytoj išvykstu į Dievo man patikėtą misiją ir 
neleisiu, kad tu, nors ir kokia graži bei gundanti, mane nuo jos 
atitrauktum. Be to, tėvai apačioje. - Halas pasilenkė ir pakštelėjo 
jai į skruostą. - Na, būk gera mergaitė ir eik miegoti. 

Jis palydėjo Dženę prie lovos ir pakėlė antklodę. Ji paklusniai 
įlipo į lovą, atsigulė, o Halas užklojo ją, pabrėžtinai stengdamasis 
nežiūrėti į pūpsančias krūtis. 

— Pasimatysime anksti ryte. - Jis švelniai prigludo prie Dženės 
lūpų. - Aš tikrai tave myliu, Džene, dėl to ir nedarau, ko pra- 
šei. - Halas išjungė šviesą ir išeidamas užvėrė duris už nugaros. 
Kambarys paskendo tamsoje. Ji apsivertė ant šono ir pravirko. 

Aitrios, sūrios ašaros upeliais sruvo skruostais ir gėrėsi į pagal- 
vę - dar niekada nesijautė tokia atstumta, net ir tądien, kai ne- 
teko šeimos. Pirmąkart gyvenime pasijuto nežmoniškai vieniša. 
Net ir kambarys atrodė nepažįstamas ir svetimas - o gal dėl to 
kalti migdomieji. Dženė stengėsi tamsoje įžiūrėti baldų ir lango 
kontūrus, tačiau vaizdas liejosi akyse, kurias temdė raminamai 
veikiantys vaistai. 

Jautėsi taip, it plūduriuotų. Būtų netrukus nugrimzdusi į 
miegą, jei ašaros nebūtų plūstelėjusios dar smarkiau. Koks paže- 
minimas! Ji nusižengė griežtiems moralės principams. Pasisiūlė 
mylimam vyrui. Halas prisiekė, kad ją myli, tačiau kategoriškai 
atstūmė! Nors juodu dar neišbandė kūniškosios meilės malo- 
numų, vis tiek galėjo ją priglausti, įrodyti, kad aistringai myli, 
padovanoti jai atsiminimą, kuris šildytų, kol bus išvykęs. Tačiau 
jis ją atstūmė. Tikriausiai Dženė yra paskutinė jo prioritetų sąraše. 
Halas turi svarbesnių reikalų, nei mylėti ar guosti sužadėtinę. 

Netikėtai miegamojo durys prasivėrė. 

Išgirdusi girgždesį Dženė atsigręžė ir įsmeigė ašarų tem- 
domas akis į šviesos ruoželį, perskrodusį akliną tamsą. Šviesa 
vieną akimirką išryškino vyro siluetą, tačiau jis tuoj pat įžengė į 
kambarį ir užvėrė už nugaros duris. 

Dženė atsisėdo, ištiesė rankas į jį, o širdis suspurdėjo iš 
džiaugsmo. 

— Halai! - laiminga šūktelėjo. 

Jis priėjo prie lovos ir prisėdo ant kraštelio. Dženė vos pajėgė 
išskirti jo siluetą iš kitų kambaryje tvyrančių šešėlių. 

— Tu grįžai, grįžai, - kartojo ji ir sučiupusi vyro rankas pakėlė 
prie lūpų, išbučiavo krumplius. - Vos širdis neplyšo. Man labai 
tavęs reikia šiąnakt. Apkabink mane. - Ji sukūkčiojo, ir jis tvirtai 
priglaudė ją prie savęs. - Taip, priglausk mane tvirčiau. 

— Ša, ša. 

Kadangi staigiai atsisėdo ir, nors nedaug, bet jausmingai 
pakalbėjo, migdomųjų veikiama Dženė pasijuto galutinai praran- 
danti koordinaciją. Išsekusi priglaudė skruostą prie vyro delno. 
Jis nykščiu ėmė glostyti veidą ir šluostyti ašaras. 

— Šš... 

Kai ašaros išdžiūvo, Dženė įsikniaubė jam į petį, o jis skruostu 
prigludo prie jos galvos. Dženės smilkinį kuteno vienos dienos 
šereliai. Daug negalvodama ji pakėlė ranką ir paglostė jo vei- 
dą - švelniai nagais perbraukė per prasikalusius šerelius ant 
smakro, netyčia pirštų galiukais užkliudė lūpas. 

Išgirdo, kaip jis aiktelėjo. Atrodė, kad garsas sklinda iš toli, 
nors juto, kaip įsitempė kūnas. Nepajėgęs užgniaužti giliai iš ger- 
klės išsiveržusios aimanos jis atlošė Dženės galvą ir palinko prie 
lūpų, savininkiškai spausdamas ją prie krūtinės. Ji nesipriešino, 
atvirkščiai, išvaikiusi visas mintis ir atsidavusi kūno instinktams, 
atkragino galvą ir atkišo lūpas. 


28 


Širdies klystkeliai 


Jo lūpos prasivėrė. Šįkart jis dvejojo neilgai - praėjo gal akimir- 
ka ar dvi, kol apsisprendė: liežuvis paniro į saldžiausią Dženės 
burnos ertmę ir aistringai ėmė glostyti slapčiausias vieteles. 

Ji suinkštė iš malonumo ir svaigdama dar stipriau apglėbė 
ją myluojantį vyrą. Galvoje gaudė - neaišku, ar dėl aistringo 
bučinio, ar dėl migdomųjų, paaštrinusių jausmus. Bučinys sulig 
kiekvienu mirksniu, kiekvienu širdies dūžiu vis karštėjo, kol 
galiausiai ėmė atrodyti, kad širdis tuoj iššoks iš krūtinės. 

Antklodė kažkur nukrito? Tikriausiai, nes jos oda staiga pa- 
šiurpo. Tada vėl ėmė kaisti, nes jo ranka... Jo ranka? Taip. Slysta 
kūnu. Paliečia krūtis. Glamonėja ir švelniai suspaudžia. 

Dženė pajuto, kaip galva grimzta į minkštą pagalvę, ir tik tada 
suprato, kad ją paguldė į lovą. Vyro rankos nuo pečių nusmaukė 
petnešėles, ir ji suvaitojo - aimana galėjo reikšti ir pritarimą, ir 
pasipriešinimą, bet Dženė nė pati nenumanė ką. Tik jautė, kaipją 
glostančios rankos tyrinėja kūno kerteles. Pirštų galiukai brūkšte- 
lėjo per spenelius - dar ir dar kartą, paskui švelniai timptelėjo. 

Ji atsidavė aistrai, nepatirtiems pojūčiams, svaigioms gla- 
monėms. Jo lūpos? Taip, taip, taip. Drėgni liežuvio potėpiai ant 
kūno. Švelniai sukamai ratai. Ilgi ir lėti lyžtelėjimai. Skubūs ir 
vos juntami. 

Dženė panoro priglausti jo galvą prie savęs, bet nepajėgė. 
Apsunkusios bejėgės rankos tysojo prie šonų, tarsi supančiotos 
neregimų pančių. Nors kraujas pulsavo gyslomis it karšta lava, 
ji negalėjo nė krustelėti. 

Ji su malonumu atsiduso, pajutusi ant savęs vyro svorį. Jo 
liežuvis aistringai tyrinėjo burną, bet glamonės buvo itin švelnios, 
it slapto įsibrovėlio. Nepakartojama. Jo skonis nepakartojamas. 
Kaip ir naktinukų, slystančių nuo krūtų, šnarėjimas. 

Jo rankų padedama, Dženė kilstelėjo klubus ir padėjo jam 
nuvilkti naktinius, tada atsigulė po juo nuoga ir pažeidžiama. 


29 


Sandra Brown 


Tačiau ją glostančios rankos buvo itin atsargios ir švelnios. Jos 
tyrinėjo visą kūną ir dažnai stabtelėdavo, priversdamos Dženę 
salti iš malonumo. 

Jis nykščiu perbraukė kojų pirštų galiukus. O gal liežuviu? 
Švelniai spustelėjo blauzdas. Kelius. Klubus. Tvirtos rankos 
kilstelėjo Dženę ir sulenkė jos kojas taip, kad ji pėdomis pajuto 
paklodžių vėsą. 

Nieko negalvodama ji pakluso nebyliems nurodymams. Nė 
į galvą nedingtelėjo priešintis ar prieštarauti. Ji - gundančio šei- 
mininko tarnaitė, aistros vaidilutė, geismo mokinė. 

Jo lūpos klaidžiojo tai viena, tai kita jos koja, o plaukai ma- 
loniai kuteno pilvą. Jis lengvai lūpomis sugnybo odos lopinėlį, 
lyžtelėjo ir ėmė švelniai čiulpti. 

O kai tvirta ranka apglėbė kauburėlį tarp kojų, Dženė atlošė 
galvą, mėgaudamasi saldžia glamone ir lėtai augančia malonu- 
mo banga. 

„O, taip!“ — suklykė iš pasitenkinimo mintyse. Jis myli ją! Jos 
geidžia! Dženė ėmė judinti klubus gundomu ritmu, neleisdama 
abejoti savo pasiruošimu. 

Užburiantys, smalsūs pirštai padėjo jai susijaudinti. Brauk- 
damas nykščiu jis privertė ją gaudyti kvapą, o pulsą plakti 
neįtikimu greičiu. 

Greičiau. Žinoma. Beprotišku ritmu. Kol... 

Regis, Dženės širdis prasivėrė, ir iš jos plūstelėjo tuntas pašė- 
lusiai sparnais plakančių spalvingų paukščių giesmininkų. 

To negana! „Noriu dar“, - maištavo nerami siela. 

Dženei buvo malonu jausti šiurkščių jo džinsų medžiagą tarp 
kojų. Sagos. Kelnės. Tada... 

Plaukai. Oda. Vyras. Tvirta, šilta jėga. Aksominis smaigalys. 
Trinasi tarp klubų. Ieško poros. Galiausiai juodu susijungė taip, 
kaip dera vyrui ir moteriai. 

Jis greitai ir ryžtingai įsiskverbė į Dženę. 

Kai kūną perliejo saldaus skausmo banga, ji išgirdo šaižų 
riktelėjimą, tačiau nė nesuprato, kad nuostabos kupinas garsas 
ištrūko iš jos pačios lūpų. Jautėsi pavergta plieninio vyriškumo, 
judančio svetingose jos gelmėse. Bet vos tik ėmė suvokti šios 
būsenos didybę, jis ėmė slysti lauk. 

„Ne, ne“, -skambėjo tamsiuose jos minčių skliautuose. Dženė 
nebuvo tikra, ar neištarė šių žodžių garsiai. Ją užvaldė ryžtas 
neleisti, kad tai greitai baigtųsi, dar ne. 

Jos rankos instinktyviai šmurkštelėjo į jo džinsus. Delnais su- 
spaudusi tvirtus sėdmenis pajuto, kaip jo kūną nukrėtė drebulys, 
išgirdo gyvulišką dejonę, jis šiltai kvėptelėjo į ausį ir, o stebukle, 
kietas jo įnagis vėl smigo gilyn. 

Paklusnus ir lankstus merginos kūnas nesipriešino, kai jis su- 
ėmė ją už klubų ir šiek tiek kilstelėjo, kad jai būtų patogiau ir ma- 
loniau. Deginančiais bučiniais nusėjo jos kaklą, veidą ir krūtis. 

Dženė juto kūną skalaujančias šėlstančio malonumo bangas. 
Jautėsi it užhipnotizuota ritmo, kuriuo harmoningai judėjo 
jųdviejų kūnai. O tada spyruoklė, kuri papilvėje vis spaudėsi ir 
spaudėsi, staiga iššovė. Klubai, rankos, pilvas, krūtinė atkartojo 
amžiną šuolį, išgręžusį iš jo syvus. 

Vyro kūnas sustingo, ir Dženė viduje pajuto išsiliejusį neį- 
kainojamą meilės įrodymą. Neliko nieko, tik jis, vis dar užpildęs 
ją visą. 

Nors ir pasisotinęs, savanaudiškas moters kūnas sugniaužė jį 
it šilkiniame kumštyje. Kai jis galiausiai išsprūdo, Dženė pusiau 
miegodama pasisuko ant šono ir įsikniaubė į plačią krūtinę, delne 
spausdama sudrėkusių marškinių kraštą. Užplūdo ramybė ir lig 
šiol nepatirtas jausmas, tarsi būtų radusi savo vietą. 

Vis dar apsvaigusi, užburta, pakerėta ką tik pažinto potyrio, 
Dženė šypsodamasi paniro į gilų miegą. 

Ji pakirdo anksti. Viena. Naktį Halas ją paliko. Suprantama. 
Dženė nepyko, nors būtų norėjusi pabusti mylimojo glėbyje. 
Vis dėlto Hendrenai jokiomis aplinkybėmis nepritartų tam, kas 
šiąnakt nutiko. Dženė ne mažiau už Halą troško juos apsaugoti, 
kad šie nieko nesužinotų. 

Kažkas nutipeno laiptais žemyn, senojo namo koridoriuose 
sklandė šnabždesių nuotrupos. Dženė užuodė plikomą kavą. 
Šeimynykščiai ruošiasi išlydėti Halą. Tikriausiai jis dar nesikal- 
bėjo su tėvais. 

Vakarykštė naktis viską pakeitė. Dabar Halas trokš vestuvių 
taip pat, kaip ir ji. Dženė mėgavosi brangiu atsiminimu apie 
nuostabią meilės naktį. Ir visai nesigėdijo, nors ir pasinaudojo 
ja, kad sulaikytų sužadėtinį. 

Halo vieta čia, kartu su ja. Jis ir toliau dirbs pastoriaus padėjė- 
ju, o kai tėvas išeis į pensiją, perims dvasininko pareigas. Dženė 
mokėjo viską, ko reikia pastoriaus žmonai. Be abejo, Halas dabar 
suprato, kad būtent tokia Dievo valia. 

O kaip reaguos Hendrenai? 

Nenorėdama palikti Halo vieno bėdoje, Dženė staigiai nušvei- 
tė antklodes į šalį ir akimirką sutriko, nes buvo nuoga. A, taip, 
juk jis nuvilko naktinius. „Gerokai nekantraudamas“, - prisiminus 
vakarykštę naktį jos veide sušvito šelmiška šypsena. 

Skaisčiai išraudusi Dženė įžengė į vonią ir palindo po dušu. At- 
rodė taip pat, kaip ir vakar, nors atidžiai save apžiūrėjusi ant krūtų 
pastebėjo rausvas dėmes, įspaustas dygių barzdos šerelių. 

Vis dėlto jis paliko joje neišdildomą ženklą. Dženė atsiminė 
malonų kūno svorį, delnais juto įsitempiančius raumenis, ausyse 
tebeskambėjo dėkingos aimanos. Susigėdo dėl vėl prabudusio 
jaudulio. 

Ji skubiai apsirengė ir nudūmė žemyn, nekantraudama pa- 
matyti Halą. Kai pagaliau pasiekė virtuvę, širdis viltingai dau- 

žėsi. Vos atgaudama kvapą stabtelėjo ant slenksčio ir pažvelgė 
vidun. 

Hendrenai meldėsi, susėdę prie pusryčių stalo. Keidžas irgi 
sėdėjo, atsilošęs medinėje kėdėje, nulenkta galva. Bet jis nesimel- 
dė, o mąsliai žvelgė į kavos puodelį, laikomą ties diržo sagtimi. 

Kur Halas? Nejaugi dar miega? 

Ištaręs „amen“ Bobas pakėlė galvą ir pastebėjo Dženę. 

— Kur Halas? - pasiteiravo ji. 

Trijulė žvelgė į ją netardama nė žodžio. Dženė pajuto supančią 
tamsą, tarsi iš už horizonto artėtų grėsmingi audros debesys. 

— Džene, jisjau išvažiavo, - švelniai pratarė Bobas. Jis atsistojo, 
patraukė kėdę ir žingtelėjo arčiau Dženės. 

Ji per pusę žingsnio atsitraukė, tarsi Bobas galėtų nuskriausti. 
Grėsminga tamsa ėmė dusinti. Trukdė kvėpuoti. 

— Negali būti, - vos girdimai išspaudė Dženė, išblyškusi kaip 
popieriaus lapas. - Jis su manimi neatsisveikino. 

— Nenorėjo draskyti tau širdies, - paaiškino Bobas. - Halas 
manė, kad taip bus lengviau. 

Negali būti. Dženės akyse darsyk šmėkštelėjo mintyse susi- 
kurta rytinė scena. Įsivaizdavo, kaip išvydęs ją Halas pasijunta 
lyg užburtas. Juodu žvelgia vienas kitam į akis. Mylimieji, 
susieti nuostabaus potyrio, apie kurį nenutuokia niekas kitas 
pasaulyje. 

Halas išvažiavo. Ji tematė tik tris į ją atgręžtus veidus - du 
kupinus gailesčio ir bejausmį Keidžo. 

— Meluojate! - suklykė Dženė ir pasileido per virtuvę. Už- 
kliuvusi už kėdės vos nesuklupo, stumtelėjo ją į šalį ir išvirto 
pro užpakalines duris. Kiemas buvo tuščias. Gatvėje - nė vieno 
automobilio. 

Halas išvažiavo. 

Tiesa žeidė skaudžiau už antausį. Dženę ėmė pykinti. Ji 

tenorėjo griūti ir daužyti žemę kumščiais. Gerklėje spurdėjo 
gniaužiamas klyksmas. Ji pajuto, kad skęsta neviltyje. 

O ko tikėjosi? Halas niekada atvirai nereiškė savo jausmų. 
Tik dabar, dienos šviesoje, suprato, kad viską pati išgalvojo. 
Jis nežadėjo likti. Sutvirtino jųdviejų meilę fiziškai - juk pati to 
prašė. Neverta tikėtis ko nors daugiau. Be to, tai taip būdinga 
Halui - apsaugojo Dženę nuo žeminimosi ir maldavimų likti. Jis 
tikrai būtų norėjęs išvengti tokios scenos abiejų labui. 

Kodėl tada ji jaučiasi apleista? Apiplėšta. Pamesta. Atstumta 
ir palikta. 

Ir įsiutusi. 

Velniškai įsiutusi. Kaip Halas drįso šitaip ją palikti? Kaip? O 
ji dar apgailestavo, kad negali pabusti jo glėbyje? 

Dženė atsistojo ant suskilusio šaligatvio ir nužvelgė tuščią 
gatvę. Kaip Halas galėjo imti ir išvažiuoti, nė neatsisveikinęs? 
Arji tiek jam terūpi? Jei mylėtų... 

Akimirką galvoje šėlstančios mintys liovėsi suktis. Ar Halas 
ją myli? Tikrai myli? O ar ji myli taip, kaip turėtų? Gal Keidžas 
sakė tiesą? Gal juodu su Halu užmezgė santykius tik dėl to, kad 
visi to tikėjosi? Šie santykiai patogūs Dženei ir saugūs Halui, nes 
jis gali visą laiką skirti dvasininko pareigoms. 

Kokia niūri mintis. 

Dženė pasistengė nustumti ją į šalį. Kodėl negali džiaugtis 
laime, kurią patyrė meilės naktį? 

Tačiau jos nesiliovė kankinti dviprasmiškos mintys. Jos įkyriai 
šmėkščiojo ir nesileido užgniaužiamos. Dženė suprato, kad iki 
Halui grįžtant turės gerai pagalvoti. Būtų itin neprotinga žengti 
prie altoriaus kamuojamai abejonių. Mylėtis su juo buvo nepa- 
kartojama, bet aistra — ne pats tvirčiausias santuokos pamatas. 
Be to, ji buvo apsvaigusi nuo migdomųjų - gal dėl to mylėjimasis 
pasirodė toks įspūdingas. Galbūt visa tai tebuvo migdomųjų 
sukeltas erotinis sapnas. 

Apsisukusi ant kulno Dženė buvo bežengianti namo ir vos 
kaktomuša nesusidūrė su Keidžu. Nė nepajuto, kada jis prisiarti- 
no ir sustojo jai už nugaros. Išvydusi jo žvilgsnį ji norėjo šoktelėti 
atgal. Keidžas įdėmiai dėbsojo į ją suraukęs pilkšvus antakius. 
Gintaro spalvos akys žvelgė ramiai, nemirksėdamos, tarsi tigro. 
Vyresnysis Hendrenų sūnus atrodė it statula. Galiausiai lūpų 
kamputis nevalingai kryptelėjo. Dženei pasirodė, kad šis iškalbin- 
gas gestas išduoda gailestį ir sąžinės graužatį. Ar Keidžas gailisi, 
kadjai nepavyko perkalbėti Halo? Ar ir kiti miestelio gyventojai, 
pažvelgę į Dženę, matys pasigailėjimą keliančią pamestą meilužę, 
džiūstančią dėl vyro, kuriam pašaukimas svarbesnis už meilę? 
Suirzusi Dženė atplėšė akis nuo Keidžo, išsitiesė ir pamėgino jį 
apeiti. Jis žingtelėjo į šalį ir užtvėrė jai kelią. 

— Džene, kaip tu? - Suraukti antakiai panėšėjo į V raidę, akių 
kampučiuose išryškėjo raukšlelės. Keidžo smakras atrodė lyg 
išskaptuotas iš akmens. 

— Puikiai, - žvaliai atsiliepė Dženė ir dirbtinai nusišypsojo. - O 
kas? 

Keidžas gūžtelėjo. 

— Halas išvažiavo neatsisveikinęs su tavimi. 

— Betjis grįš. Gerai padarė, kad taip išvažiavo - mažiau skaus- 
minga. Nebūčiau pajėgusi atsisveikinti. - Kažin ar Keidžui jos 
paaiškinimai atrodė tokie pat neįtikinami kaip ir jai pačiai. 

— Ar kalbėjaisi su juo vakar? 

— Taip. 

— Ir? - paragino kalbėti Keidžas. 

Šypsena Dženės veide išblėso. Ji nusuko žvilgsnį nuo skvarbių 
Keidžo akių. 

- Ir pasijutau daug geriau. Halas nori iškelti vestuves vos 
grįžęs. - Tai nebuvo melas, bet ir ne visai tiesa. Tiriamas Keidžo 
žvilgsnis leido suprasti, kad jis netiki. Ji skubiai prasmuko pro 

Keidžą. - Ar pusryčiavai šįryt? Ko nors paruošiu. Du iš abiejų 
pusių apkeptus kiaušinius? 

Pamalonintas vyras šyptelėjo. 

— Pameni, kaip man patinka? 

- Žinoma. - Dženė atvėrė duris ir praleido pro jas Keidžą. 
Jam einant pro šalį, ji prisispaudė prie staktos, tačiau akimirką 
jųdviejų kūnai susilietė, ir Dženę perliejo karštis. Krūtys įsi- 
tempė. Ėmė saldžiai mausti papilvę. Širdis neramiai daužėsi. Ji 
apstulbo. Norėdama nuslėpti jaudulį suskubo ruošti pusryčius. 
Rankos virpėjo taip, kad ji tik per stebuklą nieko nesudaužė. 
Vos padėjusi kupiną lėkštę ant stalo priešais Keidžą, išskubėjo 
į savo kambarį. 

Ligi šiol snaudęs Dženės seksualumas vakar naktį buvo 
pažadintas ir daugiau nebeužmigs. Bet, dėl Dievo, argi kūnas 
nejaučia jokio skirtumo? Nejaugi taip reaguos į visus vyrus, 
kurie prie jos prisilies? 

Dženę nutvilkė gėda. Vis dėlto ji nusirengė, palindo po antklo- 
de ir atsisėdo kelius pritraukusi prie krūtinės. Mintimis perbėgo 
praėjusios nakties įvykius, mėgaudamasi nepadoriais pojūčiais, 
kuriuos kūnas puikiai prisiminė. 


Tamsus gintaro spalvos skystis aukštoje taurėje Keidžo kaltės 
nesumažino, bet bentjau prikaustė dėmesį. Trys ilgakakliai alaus 
buteliai buvo tvarkingai išrikiuoti ant iki blizgesio nušveisto 
stalo. Tušti. Keidžas perėjo prie „Jack Daniel's“ maždaug prieš 
valandą, bet protą nuodijančios kaltės nepajėgė atskiesti net kone 
mirtinas alkoholio kiekis. 

Jis išniekino Dženę. 

Nėra prasmės gražiais žodžiais glaistyti aštrių kaltės kampų. 
Galėtų pasakyti, kad pamylėjo Dženę, pamokė meilės meno, 
padėjo prarasti nekaltybę. Kad ir kokius žodžius parinktų, jis ją 

išniekino. Ne, neišprievartavo. Tačiau tokios būsenos ji negalėjo 
sutikti sąmoningai. Tai pats niekšingiausias paniekinimas. 

Keidžas užsivertė viskio taurę, ir deginantis gurkšnis nutvilkė 
gerklę. Norėjo apsvaigti tiek, kad apsivemtų. Galbūt bent taip 
apsivalytų. 

Ką, po galais, stengiasi apgauti? Niekas jo neapvalys nuo šios 
nuodėmės. Jau daugybę metų nejautė kaltės, o dabar baigia joje 
paskęsti. Ką, po velnių, daryti? Pasakyti Dženei? Prisipažinti? 
„A, tiesa, Džene, dėl tos nakties. Kai, prieš Halui išvažiuojant, 
judu mylėjotės. Tai va, ten buvo ne Halas, o aš.“ 

Keidžas riebiai nusikeikė ir išmaukė taurę iki dugno. Puikiai 
įsivaizdavo Dženės veidą, iki skausmo mielą veidą, persikrei- 
piantį iš siaubo. Ji pašiurptų. Sužinojusi, kad ten buvo Keidžas, 
tikriausiai kuoktelėtų ir niekada neatsigautų. Garsiausias sijonų 
medžiotojas Vakarų Teksase atėmė mielosios Dženės Flečer 
nekaltybę. 

Ne, negali jai papasakoti. 

Ir anksčiau yra pridaręs šunybių, bet šįkart pasiekė dugną. 
Jis mėgavosi patrakėlio reputacija ir stengėsi ją pateisinti - tyčia 
krėtė eibes, kad miestelėnai nepamanytų, jog Keidžas Hendrenas 
metams bėgant išsikvėpė. Netgi prisiimdavo atsakomybę už 
kai kuriuos svetimus nuotykius. Tada į klausimus atsakydavo 
tingia šypsena, ir bičiuliai patys susiprasdavo - gandai teisingi 
ar laužti iš piršto. 

Bet tai... 

Keidžas mostelėjo barmenui ir staiga suvokė, kur esąs. 
Aplinka buvo nemaloniai pažįstama. Ankšta alumi pradvisusi 
taverna skendėjo tabako dūmuose. Ant sienų žybčiojo raudonos 
ir mėlynos neoninės alaus reklamos, tarsi spindintys elfai, besi- 
slepiantys sienose. Liūdna auksinės spalvos girlianda, užsilikusi 
nuo praėjusių Kalėdų, kybojo ant šviestuvo, primenančio vežimo 

ratą, kurio skersinius spėjo apraizgyti čia įsikūręs voras. Veilonas 
Dženingsas* dainoje, sklindančioje iš kampe stovinčio muzikos 
aparato, apraudojo liūdnai pasibaigusią meilę. Iki skausmo ne- 
skoninga, bet vis tiek namai. 

— Ačiu, Bertai, - padėkojo Keidžas barmenui, kuris pastatė 
priešais jį dar vieną taurę viskio. 

— Sunki diena? 

„Sunki savaitė“, - pamanė Keidžas. Jis kankinosi jau savaitę, 
tačiau kaltės jausmas nė trupučio neapmalšo, širdį spaudžiantys 
gniaužtai nė trupučio neatsileido. Širdį? Ar jis ją bent turi? 

Bertas persisvėrė per stalą ir surinko tuščius butelius. 

— Nugirdau šį tą, kas galėtų tave sudominti. 

— Tikrai? Ką gi? - Išorine taurės puse besiritantis vandens 
lašelis priminė Keidžui Dženės ašaras. Nušluostė jį nykščiu. 

— Apie žemės sklypą į vakarus nuo stalkalnio**. 

Nors ir prastai nusiteikęs, Keidžas iškart sukluso. 

— Senojo Parsono žemę? 

— Aha. Nugirdau, kad giminės ruošiasi parduoti sklypą. 

Keidžas apdovanojo Bertą reklamos verta šypsena ir dešimties 
dolerių kupiūra. 

— Ačiū, bičiuli. - Bertas šyptelėjo ir grįžo prie baro. Jam Kei- 
džas patiko ir jis džiaugėsi galėdamas pagelbėti. 

Keidžas Hendrenas neabejotinai buvo vienas geriausių naf- 
tos ieškotojų visoje apylinkėje. Jis tiesiog užuosdavo naftą - lyg 
instinktyviai žinotų, kur jos esama. Na taip, mokėsi Teksase ir 
baigė geologiją, kad galėtų pateikti oficialų dokumentą ir klien- 
tams keltų reikiamą pasitikėjimą. Šiaip ar taip, Keidžas juste 
juto, kur galima rasti naftos - to iš knygų neišmoksi. Keletas jo 


*  Waylon Jennings (1937-2002) - garsus amerikiečių kantri dainininkas. 
** Kalnas ar kalnų sistema, kuriai būdingos plokščios viršūnės ir statūs skar- 
dingi šlaitai. 


38 


Širdies klystkeliai 


gręžinių pasirodė esą tušti, bet juos suskaičiuotum ant vienos 
rankos pirštų. Ilgainiui Keidžą ėmė gerbti net tie, kurie vertėsi 
naftos paieškomis šiam dar negimus. 

Jau daugybę metų Keidžas siekė gauti teisę kasinėti Parsonų 
sklype. Senukai mirė kelių mėnesių skirtumu, bet jų vaikai ne- 
buvo linkę parduoti žemės: pasak jų, nenorėjo, kad ją išniekintų 
naftos gręžimo bokštai. Keidžas puikiai suprato, kad tai tik 
paistalai. Jie lūkuriavo, kol pakils kaina. Rytoj pat paskambins 
testamento vykdytojui. 

— Sveikutis, Keidžai. 

Jis buvo paskendęs mintyse ir nepastebėjo moters, kol ši pri- 
siartinusi klubu užkliudė petį. Keidžas abejingai dirstelėjo į ją. 

— Sveika, Didi. Kaip sekasi? 

Netarusi nė žodžio ji padėjo raktą ant blizgančio apskrito 
staliuko ir pirštu stumtelėjo jį Keidžui. 

— Mudu su Soniu pagaliau išsiskyrėme. 

— Nejaugi? 

Didi ir Sonio santuoka klibėjo jau senokai - nė vienas iš su- 
tuoktinių nesilaikė santuokos įžadų, ypač - ištikimybės. Didi ir 
anksčiau mėgino prisigretinti prie Keidžo, bet jis laikėsi atokiau. 
Nors ir nebuvo itin skrupulingas, bet nuosekliai paisė vieno 
principo - niekada neprasidėti su ištekėjusia moterimi. Vis dėl- 
to giliai širdyje Keidžas tikėjo santuokos šventumu ir nenorėjo 
ardyti šeimos. 

— Mhm, tikrai taip. Keidžai, dabar aš vieniša moteris, - išsi- 
viepė Didi. Jei būtų apsilaižiusi lūpas, būtų priminusi patenkintą 
katę, ką tik ištuštinusią dubenėlį grietinės. Didi gamta apdova- 
nojo įspūdinga figūra: apvalūs klubai buvo aptempti „Neiman- 
Marcus“ džinsais, o gili iškirptė paryškino iškilų biustą. Moteris 
pasilenkė atvirai demonstruodama iškirptės turinį. Bet vaizdas 
Keidžo nesujaudino, atvirkščiai, jis panoro palįsti po dušu. 

Dženė. Dženė. Dženė. Tokia nesutepta. Jos figūra subtiliai mote- 
riška. Ne pernelyg apvali, ne gašli, tiesiog moteriška. 

Po galais! 

Mintyse Keidžas stryktelėjo ant kojų, nors vis dar tebemurk- 
sojo ant kėdės ir sukiojo viskio taurę. Didi ilgu nagu perbraukė 
jo ranką. 

— Iki pasimatymo, Keidžai, - gundomai atsisveikino ji ir žengė 
nuo stalo, tikėdama, kad pasiūlymas bus priimtas. 

Keidžo lūpos pašaipiai krustelėjo. Ar jį kada nors žavėjo tokie 
drąsūs kvietimai? Didi įžūlumas kone kėlė juoką. Dženė nė nenu- 
tuokė, kokia ji gundanti. Nuo jos sklido vos juntamas gaivus aro- 
matas, o Didi kvepalai driekėsi paskui ją it bjaurus šleifas. Dženės 
balsas trūkčiojo iš susijaudinimo ir skambėjo seksualiau už meilų 
Didi murkimą. Nemokšiški Dženės mylavimai sujaudino jį daug 
labiau nei išmoningos ankstesnių meilužių glamonės. 

Užsimiršęs Keidžas mintimis grįžo į nekaltybe alsuojantį 
miegamąjį, labiau pritinkantį vaikui, o ne šilkinius naktinius 
dėvinčiai moteriai. Jie tikrai buvo šilkiniai. Jis puikiai pažinojo 
neprilygstamą šilko ant nuogos moters odos pojūtį. Bet Dženės 
oda buvo kone tokia pat švelni. Ir plaukai. Ir... 

Keidžą apstulbino Dženės nekaltybė. Negali būti, negali būti, 
kad jo brolis toks šventeiva. Kaip Halas ar bet kuris kitas vyras 
galėtų gyventi su Džene po vienu stogu šitiek metų ir prie jos 
neprisiliesti? 

Nejaugi juodu su broliu tokie skirtingi? Argi jie ne taip pat 
sudėti? Žinoma, taip. Fiziškai Halas yra visiškai sveikas. Keidžas 
žavėjosi nesilpstančia Halo dorove, nors ir nesuprato, kaip galima 
supančioti save tokiais griežtais moralės pančiais. 

Juk Dženė sau nėra tokia griežta. 

Ji norėjo atsiduoti Halui prieš jam išvykstant. Jaunėlis pasi- 
elgė kaip tikras mulkis, atstūmęs tokią brangią dovaną. Keidžui 

nepatiko net mintyse menkinti brolį, bet būtent taip jautėsi. Argi 
Halas nesuvokė, kaip Dženė dėljo aukojasi? Šitai Keidžas suprato 
tą akimirką, kai pasiekė gležną nekaltybės užtvarą. 

Dieve švenčiausiasis, ar kada anksčiau yra patyręs tokią 
palaimą, kaip tada, kai paniro į jos gelmes? Ar girdėjo kada 
nors malonesnius garsus nei Dženės tylios aistringos aimanos? 
Niekada. Dar niekada nebuvo taip gera. 

Antra vertus, jokia kita moteris neprilygo Dženei. Ji nepa- 
siekiama. Uždrausta. Nors Keidžo moralės ribos - labai plačios, 
Dženė yra netgi už jų. 

Žinojo šitai daugybę metų. Kaip ir tai, kad Dženė priklauso 
Halui. Keidžui teko su tuo susitaikyti jau seniai. Galėjo gauti 
kiekvieną moterį, kurios tik užsigeisdavo. Išskyrus tą, kurios iš 
tiesų troško. Dženę. 

Jis supuvęs iki sielos gelmių. Nieko gera. Žmonės kalbėjo, kad 
Keidžui niekas nerūpi, ir jie beveik neklydo. Vis dėlto Dženė ir 
Halas jam buvo svarbūs, ir jis nenorėjo griauti jų gyvenimo. 

Keidžas gerai saugojo paslaptį. Niekas nieko nenumanė. Nė 
neįtarė. Užvis mažiausiai - ji. Dženė nė nenutuokė, kad kaskart 
prisiartinęs skausmingai trokšta ją paliesti. Ne glamonėti, o 
tiesiog prisiliesti. 

Dženė mylėjo jį kaip brolį, bet kažkodėl vengė. Jam dažnai 
suskausdavo širdį, matant, kaip nesmagiai ji jaučiasi šalia. Žino- 
ma, jos baimė pagrįsta. Jis garsėjo skandalinga reputacija, todėl 
moteris, saugojanti gerą vardą, privalėjo laikytis atokiau, tarsi jo 
seksualumas būtų užkrečiamas ir pasibaisėtinas kaip raupsai. 

Jis dažnai spėliodavo, kaip viskas būtų pasisukę, jei Dženė 
būtų atsikrausčiusi anksčiau. Kai jis dar nebuvo išvykęs mokytis 
į koledžą, kai dar nebuvo pagarsėjęs kaip neprilygstamas patra- 
kėlis. Jeigu juodu būtų turėję laiko užmegzti santykius, ar Dženė 
būtų pasirinkusi jį, o ne Halą? 


41 


Sandra Brown 


Tai buvo mėgstamiausia Keidžo fantazija. Jis nujautė, kad 
po santūria išore slepiasi laisvės trokštanti dvasia, jausminga, 
geisminga moteris, įkalinta nematomame atsargumo kiaute. Kas 
nutiktų, jei Dženei būtų suteikta laisvė? 

Galbūt ji trokšta išsilaisvinti? Galbūt tyliai maldauja būti 
išvaduota, tik joks vyras neišgirsta jos prašymų? Galbūt... 

„Kvailini save, žmogau. Jokiomis aplinkybėmis Dženė nesu- 
sietų savo gyvenimo su tavuoju.“ 

Keidžas atsistūmė su kėde ir atsistojęs piktai nušveitė ant 
stalo kelis banknotus. Netikėtai šmėkštelėjusi mintis privertė 
ranką sustingti ore. 

„Nebent pasikeistum.“ 

Tąnakt, kai užsuko į Dženės miegamąjį, neketino jos suvilioti. 
Išgirdo ją verkiančią ir suprato, kad Halo palenkti nepavyko. 
Tenorėjo ją paguosti. 

Bet Dženė palaikė jį Halu, ir Keidžas, tarsi banga, skubanti 
į krantą, nepajėgė atsispirti traukai. Jis perėjo tamsų kambarį ir 
prisėdo ant lovos. Ketino pasisakyti, kas esąs. 

Tada palietė Dženę ir išgirdo balsą, sklidiną nevilties. Tokia 
neviltis užplūsta meilės trokštantį ir negaunantį žmogų. Keidžas 
pakluso Dženės maldavimui ir priglaudė ją prie savęs, o kai pa- 
bučiavo ir pajuto šilto kūno atsaką, kelio atgal nebeliko. 

Pasielgė nedovanotinai. Ir ruošiasi pasielgti dar baisiau - mė- 
gins paveržti Dženę iš brolio. 

Dabar, kai sykį jau laikė ją glėbyje, nepajėgs paleisti. Net jei 
pragaras prasivertų ir kėsintųsi praryti. Keidžas nebeleis šeimy- 
nykščiams dusinti Dženės. Halas turėjo auksinę progą amžiams 
pelnyti jos meilę, bet ją atstūmė. Keidžas nelauks, kol Dženės 
akyse spindintį ilgesį užtemdys pralaimėjimo šešėlis, kol gyvy- 
bingumas išblės, o pakilią dvasią suvaržys dorybės pančiai. 

Turi daugybę laiko iki Halui grįžtant užkariauti Dženę ir, 
Dievas mato, būtent tai ir darys. 

— Didi. - Moteris prie nuošalaus staliuko glamžėsi su naftos 
bendrovės darbininku. Vyrukas jau buvo spėjęs sukišti rankas 
pojos megztiniu ir įgrūsti liežuvį į ausį. Suirzusi Didi išsilaisvino 
iš vyro glėbio. - Pamiršai šitą, - pareiškė Keidžas ir mestelėjo 
raktą ant stalo. 

Didi nepagavo, ir raktas garsiai sutarškėjo, nukritęs ant me- 
dinio paviršiaus. Ji pagriebė jį ir abejingai pažvelgė į Keidžą. 

— Kaip suprasti? 

— Manjo neprireiks. 

— Šunsnukis, - kerštingai sušnypštė Didi. 

— Niekada to neneigiau, - nerūpestingai atšovė Keidžas ir 
žengė pro aludės duris. 

- Ei, vyruti, - jam pavymui šūktelėjo darbininkas, - negalima 
taip kalbėti su dama ir... 

— Pamiršk, branguti, — sučiulbėjo Didi, perbraukė ranka vy- 
riškio krūtinę, ir juodu glamonėjosi toliau. 

Išėjęs į lauką Keidžas giliai įkvėpė vėsaus vakaro oro, tikėda- 
masis, kad svaigalų poveikis ir aludės dvokas nors kiek išsisklai- 
dys. Įsėdęs į 1963-ųjų korvetę įjungė variklį, o kai automobilis 
tyliai suurzgė, nurūko į nakties tamsą. 

Kiekvienas pusšimčio kilometrų spinduliu nuo La Botos gy- 
venantis vyras pavydėjo jam restauruoto klasikinio automobilio, 
kuris buvo neatskiriama Keidžio dalis. Korvetė sudarė velniško 
automobilio įspūdį: anglies juodumo spalva, oda apmuštas 
salonas. 

Automobilis lengvai slydo tuščiu vieškeliu. Pasiekęs miestelį 
Keidžas kiek sumažino greitį. Sustojo prie šaligatvio maždaug 
už pusės kvartalo nuo klebonijos. Šviesa Dženės lange nebedegė, 
bet jis vis tiek įbedė į jį akis ir nenuleido visą valandą, kaip ir 
pastarąsias šešias naktis. 

Dženė pakėlė akis nuo pagrindinio altoriaus ir pamatė tarp- 
duryje dunksantį aukštą tamsų siluetą, išryškintą lauke skaisčiai 
plieskiančios saulės. Ko jau ko, bet Keidžo išties nesitikėjo išvysti 
bažnyčioje. Vyras nusiėmė piloto akinius nuo saulės ir atžirgliojo 
tarp suolų patiestų kilimu. 

- Labas. 

— Labas. 

— Galbūt reikėtų padidinti dešimtinę. Argi bažnyčia neišgali 
pasamdyti valytojos? - pasiteiravo Keidžas, smakru parodęs į 
kibirėlį su valymo priemonėmis prie Dženės kojų. 

Susidrovėjusi Dženė įsikišo dulkių šluostę į užpakalinę džinsų 
kišenę, bet oranžinės šluostės plunksnos styrojo iš už nugaros 
it uodega. 

— Man patinka čia tvarkytis. 

- Atrodo, kad nustebai mane išvydusi. 

— Tikrai, - sąžiningai prisipažino mergina. - Kada paskutinį 
kartą buvai bažnyčioje? 

Ji šluostė dulkes nuo altoriaus, kurį ketino papuošti ką tik 
gėlininko pristatyta puokšte. Pro aukštus vitražinius langus 
srūvančioje šviesoje šokančios dulkelės priminė fėjų burtus. Vi- 
tražai metė įvairiaspalvius šešėlius ant Dženės odos ir plaukų, 
nerūpestingai susuktų į kuodelį pakaušyje. Ji mūvėjo aptemptus 

džinsus, avėjo gražiai nudėvėtus sportinius batelius. Keidžui 
Dženė atrodė pasakiškai graži ir nežmoniškai seksuali. 

— Per praėjusias Velykas. - Jis klestelėjo ant klaupto pirmoje 
eilėje ir ant atlošo ištiesė rankas. Keidžas apžvelgė bažnyčią ir 
suvokė, kad čia niekas nepasikeitė nuo pat jo vaikystės. 

— A, taip, - atsiminė Dženė. - Tą popietę surengėme iškylą 
parke. 

— O aš tave pasupau. 

Dženė nusikvatojo. 

- Ir kaip galėčiau pamiršti? Klykiau, kad taip smarkiai ne- 
suptum, bet tu nesiliovei. 

— Tau patiko. 

Dženės akys klastingai žybtelėjo, o lūpose sušvito nuostabi 
šypsena. 

- Iš kur žinojai? 

— Nuojauta pakuždėjo. 

Jis tingiai šyptelėjo. Dženei dingtelėjo, kad, kalbant apie mote- 
ris, nuojauta jo niekada neapvilia ir jis nevengia tuo naudotis. 

Keidžas mintimis grįžo į praėjusį pavasarį. Velykos išpuolė 
vėlai, dangus tądien buvo žydras, lauke šilta. Dženė vilkėjo 
besiplaikstančią geltoną klostuotą suknelę, priglundančią prie 
kūno kaskart, pūstelėjus pietų vėjeliui. 

Ji sėdėjo ant sūpynių, pritvirtintų prie milžiniško medžio 
šakos storomis virvėmis. Jis su malonumu prisitraukdavo ją sau 
prie krūtinės ir ilgokai laikydavo. Vis erzindavo tuoj paleisiąs, bet 
tuoj pat sugaudavo. Mėgavosi vasarišku Dženės plaukų aromatu, 
jautė jos nugarą, prigludusią prie krūtinės. 

Kai ją paleisdavo, Dženė nusikvatodavo kaip pradžiugintas 
vaikas. Ausyse tebeskambėjo jos juokas. Kaskart, kai sūpuoklės 
grąžindavo merginą į jo glėbį, jis stumtelėdavo už lentutės, kone 
liesdamas Dženės klubus. Ne visai, bet beveik. 

Romantiškieji poetai nemelavo, apdainuodami pavasarinės 
jaunuolių svajas. Tądien kūne tvinksėję vyriški syvai svaigino 
Keidžą, žadino norą poruotis. Troško pasiguldyti Dženę ant 
žolės ir švelniai išbučiuoti šiltų saulės spindulių glostomą veidą. 
Troško padėti galvą jai ant kelių ir žvelgti į akis. Troško švelniai, 
atsargiai ir lėtai ją pamylėti. 

Bet Dženė buvo Halo mergina. Keidžas nebegalėjo daugiau 
žiūrėti į juodu, tad nudrožė prie automobilio ir pagriebė skardinę 
alaus iš šaldiklio. Toks elgesys, aišku, papiktino tėvus. 

Galiausiai, nenorėdamas kitiems, o ypač Dženei, gadinti 
nuotaikos —- Keidžas žinojo, kad šeimos nesutarimai ją be galo 
liūdina - su visais šiurkščiai atsisveikino ir nurūko tolyn krio- 
kiančiu juodu automobiliu. 

Keidžas vėl panoro paliesti Dženę. Netgi susitaršiusi ji atrodė 
be galo švelni ir patraukli. Įdomu, ar bažnyčia sugriūtų, jei čiuptų 
ją į glėbį ir pabučiuotų taip, kaip seniai troško. 

— Kas atnešė gėlių šią savaitę? - paklausė, norėdamas susi- 
tramdyti ir užgniaužti nuodėmingas mintis. 

Kasmet bažnyčios bendruomenės kalendoriuje šeimos pažy- 
mėdavo, kurį sekmadienį parūpins gėlių altoriui. Paprastai gėlės 
būdavo skirtos kokiai nors ypatingai progai paminėti. 

Dženė žvilgtelėjo į atviruką, prisegtą prie tamsiai raudonų 
kardelių puokštės. 

— Rendalai. „Mylimam sūnui Džojui Viliui atminti“, - garsiai 
perskaitė Dženė. 

— Džojus Vilis Rendalas. - Keidžas nusišypsojo ir prisimerkė. 

— Tu jį pažinojai? 

— O kaipgi. Jis buvo keleriais metais už mane vyresnis, bet 
mudu kartu pasiausdavome. - Keidžas atkragino galvą ir pažvel- 
gė į klauptą, esantį už kelių eilių toliau. - Matai ketvirtąją eilę? 
Vieną sekmadienio rytą ten sėdėjome mudu su Džojumi Viliu. 

Kai mus pasiekė aukų lėkštė, Džojus Vilis prilipdė prie jos dugno 
kramtomąją gumą. Man tai pasirodė be galo juokinga. Džojui 
Viliui taip pat. Stebėjome, kaip lėkštė keliauja per bažnyčią, iš 
pajusdavo, kad pirštai prilipo prie gumos. 

Dženės akys spindėjo. 

- Ir kas nutiko? - prisėdusi šalia Keidžo paklausė ji. 

— Mane išpėrė. Spėju, kad kliuvo ir Džojui Viliui. 

— Ne, aš kalbu apie atviruką — čia rašo „mylimam sūnui 
atminti“. 

— A. Jis išvyko į Vietnamą. - Keidžas ilgai žvelgė į gėles. - Ne- 
pamenu, ar bent kartą mačiau jį po mokyklos baigimo. - Dženė 
sėdėjo netardama nė žodžio. - Buvo velniškai geras krepšinin- 
kas, - mąsliai pratarė Keidžas. Staiga susigūžė ir nunarino gal- 
vą, tarsi baimindamasis, kad gali užgriūti Dievo rūstybė. - Oi. 
Bažnyčioje šitaip kalbėti negalima? 

Dženė susijuokė. 

— Koks skirtumas? Dievas visąlaik girdi tave taip šnekant. — 
Staiga ji nutaisė rimtą veidą ir įdėmiai pažvelgė jam į akis. - Juk 
tu tiki Dievą, Keidžai? 

— Taip, - nedvejodamas patikino jis. Keidžas retai kada būda- 
vo toks niūrus. - Ir savotiškai Jį garbinu. Žinau, ką Žmonės apie 
mane kalba. Netgi tėvai mano, kad esu eretikas. 

- Jie tikrai taip nemano. 

Keidžas suabejojo. 

— O ką tu apie mane galvoji? 

— Kad esi tipiškas pastoriaus vaikas. 

Jis kilstelėjo galvą ir nusijuokė. 

— Ar ne per daug paprasta? 

— Visai ne. Vaikystėje ir paauglystėje krėtei eibes, kad tavęs 
nelaikytų geručiu berniuku. 

— Jau užaugau, bet vis tiek nenoriu būti gerutis berniukas. 

— Tai jau tikrai, - patraukė jį per dantį Dženė. Ji bakstelėjo 
pirštu jam į šlaunį, bet staigiai atitraukė ranką: Keidžo šlaunys 
buvo kietos, visai kaip Halo, ir pernelyg aiškiai priminė tvirtas 
džinsais aptemptas kojas, besitrinančias į nuogas jos šlaunis. 

Stengdamasi nuslėpti sutrikimą Dženė paklausė: 

— Ar pameni, kaip juokinai mane, kai giedojau chore? 

— Aš? - pasipiktino Keidžas. - Niekada gyvenime. 

— Tikrai. Rodydavai įvairias grimasas, žvairuodavai. Iš užpa- 
kalinės eilės, kur sėdėdavai su viena iš savo merginų... 

— Viena iš savo merginų? Tavęs pasiklausius atrodo, lyg bū- 
čiau turėjęs haremą. 

— O neturėjai? Neturi? 

Keidžas lėtai nužvelgė Dženę nuo galvos iki kojų. 

— Visada atsiras vietos dar vienai. Norėtum užpildyti pra- 
šymą? 

— Ak! - Dženė pašoko nuo suolo, atsigręžė į Keidžą, nutaisė 
pasipiktinusį veidą ir įrėmė kumščius į klubus. - Gal jau teiksiesi 
eiti. Turiu darbo. 

— Taip, aš irgi, - atsiduso Keidžas ir atsistojo. - Ką tik pasira- 
šiau sutartį - išsinuomojau šimtą akrų senųjų Parsonų sklype. 

— Tai gerai? - Dženė mažai ką tenutuokė apie Keidžo darbą. 
Žinojo tik tiek, kad jis susijęs su nafta. Žmonės kalbėjo, kad jam 
puikiai sekasi. 

— Labai. Mes jau pasiruošę gręžti. 

— Sveikinu. 

- Pataupyk sveikinimus, kol užtiksime pirmąjį naftos telkinį. - 
Keidžas žaismingai timptelėjo neklusnią iš kuodelio išsprūdusią 
rusvą sruogą. Apsisuko ir lėtai patraukė durų link. 

— Keidžai? - netikėtai kreipėsi Dženė. 

— Ką? —jis staigiai atsisuko. Atrodė tvirtas ir išvaizdus, nugai- 

rintas vėjo ir įdegęs saulėje, abejotinos reputacijos ir pavojingas. 
Stovėjo užsikišęs nykščius už diržo kilpų. Pakelta džinsinio 
švarko apykaklė siekė smakrą. 

— Pamiršau paklausti, ko užsukai. 

Jis vos regimai gūžtelėjo. 

- Šiaip sau. Iki, Džene. 

- Iki. 

Keidžas akimirką pastovėjo, nenuleisdamas nuo jos akių, 
paskui užsidėjo akinius ir žengė į lauką. 


Dženė grūmėsi su drėgna paklode, stengdamasi užmesti ją 
ant skalbinių virvės, kol stiprus gūsingas vėjas išplėšė ją iš rankų. 
Jau pakabintos džiūti antklodės ir užtiesalai, išsipūtę it burės, 
plazdėjo aplink ją lyg milžiniški sparnai. 

Šiaip ne taip prisegusi paskutinį paklodės kampą segtuku 
išvargusi nuleido rankas. Netikėtai ją apkurtino klaikus riau- 
mojimas. Už paklodės iškilo grėsmingas šešėlis, čiupo Dženę, 
suspaudė stipriame glėbyje ir suvaidino ryjąs auką. 

Baimingas Dženės cyptelėjimas nuslopo dusinančiame glė- 
byje. 

- Išgąsdinau? - į ausį suurzgė vis dar nematomas užpuolikas, 
prisitraukęs ją arčiau. 

— Paleisk. 

— Paprašyk. 

— Prašau! 

Keidžas paleido Dženę, iškišo nosį iš už paklodės ir nusikva- 
tojo, pralinksmintas jos pastangų išsivaduoti iš drėgnos medžia- 
gos klosčių. Tikras stebuklas, kad paklodė nenukrito nuo virvės 
jiems besigalynėjant. 

— Keidžai Hendrenai, nežmoniškai mane išgąsdinai! 

— Liaukis, juk žinojai, kad tai aš. 

— Tik todėl, kad čia ne pirmas kartas. - Dženė bergždžiai 
stengėsi nubraukti vėjo blaškomas sruogas nuo akių. Nesisekė 
jai ir užgniaužti šypsenos. Galiausiai pasidavė ir nusijuokė kartu 
su Keidžu. - Kada nors... - Dženė nebaigė sakinio, tik pagrasė 
jam pirštu. Jis čiuptelėjo už piršto. 

— Kas? Džene Flečer, kas bus kada nors? 

— Kada nors atsiimsi. 

Keidžas pakėlė Dženės pirštą prie lūpų ir žaismingai jį krims- 
telėjo, urgzdamas lyg žmogėdra. 

— Nebūk tokia tikra. 

Pamačiusi savo pirštą tarp baltų Keidžo dantų Dženė susi- 
jaudino. Ji karštligiškai mėgino sugalvoti, kaip ištraukti pirštą 
ir išvengti nejaukios akimirkos. Galiausiai jis paleido ranką, ir 
mergina žengtelėjo atgal, tarsi būtų prisiartinusi pernelyg arti 
ugnies ir supratusi tik tada, kai ją lyžtelėjo liepsnos liežuvis. 

Spėliojo, dėl ko Keidžas užsuko šįsyk. Halui išvažiavus, 
vyresnėlis Hendrenų sūnus ėmė lankytis klebonijoje dažniau. 
Užsukdavo be rimtos priežasties — neva pasiteirauti, ar nėra Ži- 
nių iš brolio. Dingstis buvo tokia neįtikima, kad Dženė spėliojo, 
ar tik vyresnėlio vizitai nepadažnėjo dėl tėvų. Jei taip, Keidžas 
elgiasi išties kilniai. 

Jis vis atvažiuodavo į kleboniją ištuštinti senojo savo kam- 
bario, kaip ir prašė Sara, nors galėjo išsivežti daiktus per vieną 
kartą. Kitą sykį atvyko su labdaros aukcione įsigytu pyragu 
ir pasisiūlė pavaišinti šeimynykščius - esą vienas nepajėgsiąs 
sudoroti. Vieną vakarą užsuko pasiskolinti iš Bobo elektrinio 
šlifuotuvo automobiliui. Visos dingstys atrodė gana svarios, bet 
Dženė vis tiek numanė, kad jos slepia kitą priežastį. 

Anksčiau Keidžą ne itin domino klebonijos reikalai. Jis leisda- 
vo vakarus alinėse, ūžaudavo su vietos darbininkais, kaubojais ir 
verslininkais — aišku, jei nesimėgaudavo moters draugija. 

Kuo daugiau Dženė bendravo su Keidžu, tuo skaudžiau buvo 
galvoti apie jo moteris. Neturėjo teisės pavydėti ir nė nenumanė, 
kodėl širdį vis nudiegia skaudūs pavydo dūriai. 

— Sugedo džiovykla? - pasiteiravo Keidžas, sekdamas paskui 
Dženę su tuščia skalbinių pintine ant peties. 

— Ne, man tiesiog patinka lauke išdžiūvusių skalbinių 
kvapas. 

Keidžas nusišypsojo Dženei ir pravėrė jai užpakalines duris. 

— Džene, tu - keistuolė. 

— Žinau, beviltiškai ssnamadiška. 

— Todėl man ir patinki. 

Ji ir vėl panoro atsitraukti. Kai Keidžas stovėdavo taip arti ir 
žiūrėdavo į ją keistu tiriančiu žvilgsniu, imdavo trūkti oro. 

— Gal... gal norėtum kokakolos? 

— Mielai išgerčiau. - Jis nunešė pintinę į skalbyklą, esančią už 
virtuvės, o Dženė priėjo prie šaldytuvo. Ištraukusi dvi stiklines 
iš spintelės įmetė į jas ledukų ir įpylė putojančio gėrimo. 

— Kur mama su tėčiu? 

Supratusi, kad juodu yra vieni klaidžiame sename name, 
Dženė sutriko. Drebančiomis rankomis padėjo stiklinę priešais 
Keidžą. Nenorėjo rizikuoti prie jo prisiliesti. Visada šito vengda- 
vo, bet pastaruoju metu... 

Ji nervingai klestelėjo ant kėdės priešais svečią ir godžiai 
gurkštelėjo šaltos kokakolos. Vyriausiasis Hendrenų sūnus ją 
stebėjo. Nors ir nepakėlė akių, Dženė juto jo skvarbų žvilgsnį. 
Kodėl kaip tyčia po senaisiais marškinėliais nieko nevilki? 

Dar didesniam pažeminimui, tarsi mintys būtų sužadinusios 
nepageidaujamą atsaką, sustandėję krūtų speneliai įsirėžė į ploną 
audinį. 

— Džene? 

— Ką? —ji krūptelėjo lyg užklupta nepadoriai elgiantis. Išmušė 
karštis ir ėmė svaigti galva, visai kaip tą naktį, kai mylėjosi su 
Halu. Jis buvo apsirengęs taip pat, kaip Keidžas šiandien - vilkėjo 
džinsus ir medvilninius kaubojiškus marškinėlius. 

Dženė kone fiziškai juto nuogą odą glostančius drabužius, 
metalinės diržo sagties vėsą, kol ši dar nebuvo atsegta, o pas- 
kui - šiltą ir tvirtą vyriškumo įrodymą. Ji pasimuistė kėdėje, 
tvirtai suglaudė kojas ir nutaisė abejingą veidą. 

— Ar yra kokių nors žinių iš Halo? 

Užuot atsakiusi, Dženė papurtė galvą. Norėjo nuneigti kūną 
užvaldžiusius pojūčius. 

— Ne, paskutinį atvirlaiškį gavome prieš mėnesį. Kaip manai, 
tai ką nors reiškia? 

— Taip. - Dženė kilstelėjo akis į Keidžą, bet šis šypsojosi. — 
Reiškia, kad viskas gerai. 

— Gera naujiena - jokių naujienų. 

— Panašiai. 

- Bobas ir Sara puikiai laikosi, bet jie nerimauja. Nemanėme, 
kad Halui teks važiuoti į šalies gilumą, jis kalbėjo tik apie kelionę 
iki sienos. Tikėjomės, kad tokiu laiku jau bus grįžęs namo. 

— Gal jis kaip tik pakeliui, tik neištaikė progos apie tai pra- 
nešti. 

— Galbūt. - Nors tai ir savanaudiška, bet Dženei buvo skaudu, 
kad kelios iš Halo tegautos žinutės buvo skirtos visiems šeimy- 
nykščiams. Jaunėlis užsiminė apie itin prastas sąlygas Monterike, 
bet esą jam viskas gerai. Nė viename laiške nebuvo nė žodelio, 
skirto tik jai, sužadėtinei. Ar taip elgiasi įsimylėjęs vyras, ypač 
po to, kas nutiko paskutinę naktį prieš kelionę? 

— Ar pasiilgai jo? - tyliai paklausė Keidžas. 

— Klaikiai. - Dženė pakėlė akis į svečią, bet kone iškart vėl 
nuleido. Nepajėgė meluoti, žvelgdama į gintarines vyresnėlio 

akis. Sunku buvo net išsisukinėti. Pasiilgo Halo, bet ne klaikiai, 
ne taip, kaip manė pasiilgsianti, ne taip, kaip turėtų pasiilgti. 
Dženei net palengvėjo, kad Halas nuolat nesipainioja po kojomis. 
Argi nekeista? 

Užteko kartą su juo permiegoti, ir daugiau jo nebegeidžia? Į 
kokią nuodėmę save įklampino? 

Ak, ji troško dar sykį patirti beribį džiaugsmą, nenusakomą 
fizinį malonumą, bet ne pernelyg nekantravo susitikti Halą. Gal 
vis dar pyko, kad šis išvažiavo neatsisveikinęs. Bent jau taip 
save ramino. Šis paaiškinimas neatrodė itin įtikinamas, bet kito 
neturėjo. 

— Viskas bus gerai, Halas visąlaik išlipa iš balos sausas. - Kei- 
džas ėmė suptis su kėde, balansuodamas ant dviejų užpakalinių 
jos kojų. - Kadaise gatvelės gale gyveno tokia šeima... dar prieš 
tau atsikraustant. Man buvo apie dvylika, o Halui - aštuoneri ar 
devyneri. Vargšė jų dukra turėjo antsvorio. Buvo nutukusi. Mo- 
kykloje vaikai pravardžiavo ją tanku, storule, rubuile ir panašiai. 
Prie kampo susirinkdavo chuliganėlių būrys ir sulaukę, kol ji eis 
pro šalį, imdavo Žvengti ir švilpti. 

Dženė jautėsi it liūliuojama Keidžo balso - žemo, kiek priki- 
musio, lyg balso stygos būtų apneštos Teksaso smėliu. Keidžo 
pirštai slydo aukštyn ir žemyn drėgna stikline. Plaukeliai ant jo 
įdegusios rankos atrodė neįtikimai šviesūs. Keista, kad anksčiau 
to nepastebėjo. Pirštai užburiamai judėjo stikline, galėjo įsivaiz- 
duoti, kaip... 

— Kartą Halas palydėjo ją namo ir užsipuolė nepraustabur- 
nius peštukus. Už pastangas apginti kaimynę buvo apdovanotas 
kruvina nosimi, mėlyne po akimi ir ištinusia lūpa. Bet tą vakarą 
mama ir tėtis pagyrė Halą už tai, kad neišsigando stipresnių 
priešininkų. Mama pavaišino jį dviguba deserto porcija. Tėtis 
prilygino jo poelgį jaunojo Dovydo kovai su Galijotu. Pamaniau, 

velniai rautų, jei tiek tereikia nudžiuginti tėvus, galiu ir aš. Peštis 
mokėjau daug geriau, nei brolis. Kitą dieną patykojau tų pačių 
chuliganų už garažo. Turėjau dvi priežastis: pirma, norėjau at- 
keršyti už sumuštą jaunėlį broliuką ir, antra, už tai, kad tyčiojasi 
iš vargšės mergaitės. 

— Kaip sekėsi? 

— Savimi patenkinti vaikėzai juokdamiesi žingsniavo gatvele. 
Išlindau iš už garažo ir sugurinau vienam veidą šiukšlių dėžės 
dangčiu. Sulaužiau nosį. Kitam smogiau į paširdžius, ir jis su- 
kniubo. Trečiam įspyriau į... ten, kur berniukams labai skauda. 

Dženė nevalingai šyptelėjo ir nuraudusi panarino galvą, bet 
netrukus vėl pakėlė akis į Keidžą. 

— O paskui? 

— Tikėjausi, kad tėvai pagirs mane taip pat, kaip gyrė Halą. - 
Juslias Keidžo lūpas perkreipė karti šypsena. - Bet galiausiai 
buvau išsiųstas į savo kambarį be vakarienės. Prieš tai išklausiau 
piktą pamokslą, gavau porciją beržinės košės ir man buvo už- 
drausta dvi savaites važinėti dviračiu. 

Kai jis baigė pasakoti, priekinės kėdės kojos trinktelėjo į 
žemę. 

— Matai, Džene, jei misijos Centrinėje Amerikoje būčiau ėmęsis 
aš, mane būtų išvadinę triukšmadariu ir nesantaikos kurstytoju, 
ieškančiu progos įžiebti riaušes. Bet Halą visi laiko šventuoju. 

Dženė nė pati nepajuto, kaip palietė Keidžo ranką. 

— Man labai gaila, Keidžai. Suprantu, kaip skaudu. 

Jis tuoj pat uždėjo kitą ranką ant jos plaštakos ir tiriamai pa- 
žvelgė į akis. Smaragdinėje jų gelmėje žibėjo užuojautos ašaros. 

— Džene? Mes grįžome. Kur tu? 

Hendrenai įėjo pro paradinės duris. Keidžas su Džene palei- 
do rankas ir atplėšė vienas nuo kito akis akimirką, prieš tėvams 
suvirstant į virtuvę. 

— Ą, štai kur tu. Labas, Keidžai. 

Dženė pašoko ant kojų ir pasiūlė Hendrenams šalto gėrimo 
arba kavos. Keidžas taip pat pakilo nuo stalo. 

— Manjau metas. Užsukau paklausti, ar nėra naujienų iš Halo. 
Užvažiuosiu kitą kartą. Viso. 

Ilgiau svečiuotis nebuvo prasmės. Keidžas norėjo pasiteirau- 
ti apie Halą, bet pagrindinė priežastis, atgynusi jį į kleboni- 
ją, - Dženė. 

Pamatė ją. 

Dženė jį palietė. 

Ištiesė ranką ir palietė. 

Malonus jausmas. 


Dženė pasilenkė ir pastatė pilną pirkinių maišą ant užpa- 
kalinės sėdynės. Šį nediduką ekonomišką automobilį jai Hen- 
drenai padovanojo koledžo baigimo proga. Išgirdusi šaižų 
švilpesį ji staigiai atsitiesė — taip staigiai, kad vos nesusitrenkė 
galvos. 

Grėsmingą motociklą apžergusio Keidžo išraiška neleido 
abejoti, kas švilpė. Jam ant rankos kabojo spindintis juodas 
šalmas. Džinsiniai marškiniai nuplėštomis rankovėmis buvo 
atlapoti - arba vėjas išplėšė sagas, arba Keidžas nepasivargino 
nė vienos užsisegti. Na, bent jau skvernai sukišti į džinsus. 

Tokios išvaizdos padoria nepavadinsi. 

Išblukusi raudona skarelė ant kaklo darė jį panašų į banditą. 
„Pragaro angelai“* būtų priėmę Keidžą į savo gretas išskėstomis 
rankomis ir greitai išrinkę vadu. 

Dženės žvilgsnis įsmigo į apnuogintą krūtinę. Šviesiai rusvi 
plaukeliai, dengiantys tvirtus raumenis, susiliejo į šilkinę juostą, 


*  Motociklininkų grupuotės pavadinimas. 

srūvančią pilvu žemyn. Ji vos pajėgė atplėšti akis nuo viliojamai 
įdegusio kūno, padengto šiurkštokais plaukeliais. 

— Turėtum būti mandagesnis, - nenuoširdžiai subarė ji 
Keidžą. 

— Dėkoju, panele. 

Dženė nusijuokė. 

— Tu taip pat ne iš mandagiųjų, - atrėmė Keidžas. 

— Ir ką gi aš padariau? 

— Užsimovei džinsus, dirginančius vyrų vaizduotę. 

Ji nužvelgė save ir atkirto: 

— Tik kai kurių vyrų. Tų, kurie galvoja antruoju galu. 

— Hm, tikriausiai kalbate apie mane. 

— Vagie, kepurė dega... Joks kitas vyras man nešvilpė. 

— Vadinasi, joks kitas vyras nematė tavęs pasilenkusios. 

Dženė persmeigė jį dygiu žvilgsniu. 

— Seksistas. 

— Ir tuo didžiuojuosi. 

Įrėmusi rankas į klubus Dženė pasiteiravo: 

— Ojei aš prisėlinčiau prie tavęs ir šitaip sušvilpčiau? 

— Iškart nusitempčiau tave į krūmus. 

— Tu nepataisomas. 

— Žmonės dažnai taip sako. - Keidžo dantys sublizgėjo sau- 
lėje. Jis sugniaužė motociklo vairą ir šiek tiek palinko į priekį. 
Išryškėjo rankų raumenys, Dženė pastebėjo iš po odos išsišovu- 
sias venas. - Gal nori pasivažinėti? 

Atplėšusi akis nuo Keidžo ji trinktelėjo užpakalines dureles 
ir atvėrė dureles vairuotojo pusėje. 

— Pasivažinėti? Iš proto išsikraustei, - pašnairavusi į motociklą 
atrėžė ji. 


plačiau. - Nagi, Džene, bus smagu. 

— Nieku gyvu nesėsiu ant šito daikto. 

— Kodėl? 

— Todėl, kad nepasitikiu vairuotoju. 

Keidžas prunkštelėjo. 

— Esu blaivutėlis. 

— Bent kartą. 

Dabar nusiviepė Keidžas. 

— Kai važiavau su tavimi automobiliu, visą kelią meldžiausi, 
kad likčiau gyva. Netgi policininkai pakelėje tik pamoja, kai 
skrieji pro šalį — žino, kad nesugebėtų pavyti, - pasakė Dženė. 

Keidžas gūžtelėjo, jo rankų raumenys suvirpėjo. 

— Didelio čia daikto, mėgstu greitį. Vairuoju saugiai. 

— Aš saugiau. Ačiū, ne, - mandagiai atsakė Dženė ir įsitaisė 
prie vairo. - Be to, ledai tirpsta! - šūktelėjo pro langą, jau užve- 
dusi variklį. 

"Keidžas sekė paskui ją iki namų. Vis suko ratus aplink auto- 
mobilį ir privertė ją daugybę kartų staigiai stabdyti, kad neatsi- 
trenktų į motociklą. Iš po tamsaus šalmo antveidžio švietė plati 
šypsena. Dženė vaidino griežtą ir pyktelėjusią, tačiau pasiekusi 
kleboniją negalėjo sulaikyti juoko. 

- Įsitikinai? — Keidžas sustabdė motociklą prie automobilio ir 
nusiėmė šalmą. - Su manimi visai nepavojinga. Pasivažinėkime. 

Saulės spindulių nutvieksti Keidžo plaukai buvo prinokusių 
rugių spalvos. Iš po tankių saulės nubučiuotų blakstienų ją gręžė 
įdėmus žvilgsnis. Dženė sudvejojo, pirkinių maišas ėmė sverti 
rankas. 

— Kada paskutinį kartą iškrėtei ką nors spontaniška? - nesi- 
liovė gundęs Keidžas. 

„Tąnakt, kai suviliojau Halą.“ 

Ji nenorėjo nė galvoti apie Halą. Nuojo išvykimo prabėgo du 
su puse mėnesio. Keidžas dažnai lankėsi klebonijoje. Visąlaik 

išdygdavo netikėtai, kaip kad šiandien prie parduotuvės. Jei 
nežinotų, kaip yra iš tikrųjų, pagalvotų, kad jis ją seka. 

— Negaliu, tikrai, - išsisukinėjo Dženė. 

— Aišku, kad gali. Paskubėk. Padėsiu įdėti ledus į šaldytuvą. 

Su Keidžu ginčytis beprasmiška. Juodu greitai sudėjo maistą 
į sandėliuką, ledus - į šaldytuvą. Bobo ir Saros nebuvo namuo- 
se, tad Dženė tapo lengvu grobiu. Keidžas uoste užuodė, kad ji 
pasiduoda, ir žinojo, kaip ją įveikti. 

— Labai prašau, - meldė jis net pritūpęs, kad jųdviejų akys 
atsidurtų viename lygyje. Keidžo skruostuose įsirėžė duobu- 
tės - derėtų jas uždrausti kaip keliančias grėsmę moterų gimi- 
nei. — Labai labai. 

— Na, gerai, - pasidavė mergina ir piktai atsiduso, nors širdis 
jau virpėjo iš nekantrumo. 

Keidžas nutvėrė ją už rankos ir ištempė į lauką, neleisdamas 
persigalvoti. 

— Turiu tau šalmą, — pareiškė ir užmovęs Dženei ant galvos 
šalmą pasmakrėje užsegė dirželį. Akimirką jųdviejų žvilgsniai 
susitiko. Keidžas palietė jos skruostą. Jai nespėjus suprasti, ką 
galėtų reikšti blizgančios akys, akimirka baigėsi. Atsipeikėjusi 
išgirdo, kaip Keidžas moko užsėsti ant motociklo. | 

Kai Dženė įsitaisė ant sėdynės, jis apžergė motociklą ir pa- 
liepė: 

— Dabar mane apsikabink. 

Sekundę padvejojusi ji nedrąsiai apsikabino jį per liemenį. 
Prisilietus prie nuogo pilvo, plaukeliai ėmė kutenti riešus, ir 
Dženė staigiai atitraukė rankas. 

— Atleisk, - sumurmėjo, tarsi būtų atsitrenkusi į nepažįstamą 
žmogų lifte. Širdis krūtinėje skausmingai daužėsi. 

— Viskas gerai. - Jis suėmė jos rankas ir uždėjo ant savo lie- 
mens. - Tvirtai laikykis. 

Dženei ėmė zvimbti ausyse, gerklė išdžiūvo. Būtų mielai 
užsimerkusi, bet bijojo, kad ims svaigti galva ir ji nukris nuo mo- 
tociklo. Keidžas užvedė variklį ir nuvairavo gatvele tolyn. Dženė 
neleido sau nė krustelėti, nors be galo troško suleisti pirštus į jo 
krūtinės plaukelius ir pajusti tvirtus raumenis. 

— Na, kaip? - pasukęs galvą šūktelėjo Halo brolis. 

Įveikusi pirminį drovumą Dženė atsakė: 

— Man patinka! 

Kai išvažiavo iš miestelio, juos negailestingai pagavo taršyti 
karštas vėjas. Keidžas privertė motociklą kriokti iš visų jėgų. 
Jie rūko greitkeliu žaibišku greičiu it milžiniška širšė. Nuo po 
kojomis besiliejančio vieškelio teskyrė tik du ratai, ir tai Dženę 
savotiškai jaudino. Burzgiantis motoras virpino šlaunis, pilvą, 
krūtis. Nesiliaujanti vibracija maloniai gniaužė kvapą. 

Keidžas išsuko iš vieškelio į siaurą asfaltuotą takelį ir ga- 
liausiai įvažiavo pro vartus. Ant nedidelės kalvos stovėjo Vikto- 
rijos laikų namas, aplinkui kiek akys užmatė driekėsi lygumos. 
Aptvertame kieme žėlė žolė ir krūmai, augo įvairūs medžiai, 
metantys gundantį pavėsį. Pastatą iš trijų pusių juosė veranda, 
nuo saulės spindulių saugojo antrojo aukšto balkonai. Virš vieno 
iš priekinių kampų dunksojo svogūno formos kupolas. Smėlio 
spalvos namas, apdengtas raudonu šiferiu, atrodė tarsi perkeltas 
iš pasakų knygos paveikslėlio. 

Šalimais glaudėsi garažas. Dženė pastebėjo žymiąją korve- 
tę, pastatytą greta kitų transporto priemonių. Už garažo buvo 
įrengtos arklidės, pievoje ganėsi keletas arklių. 

— Čia mano namai, — tarstelėjo Keidžas. Jis sustabdė motociklą 
ir išjungė variklį. Dženė nulipo ir nusiėmė šalmą, nenuleisdama 
akių nuo namo. 

— Čia tu gyveni? 

— Taip. Jau dvejus metus. 

— Nežinojau, kur gyveni. Niekada nebuvai mūsų čia pasikvie- 
tęs. - Dženė atsisuko į Keidžą. - Kodėl? 

— Bijojau, kad atsisakysite. Tėvai nieku gyvu nekeltų kojos į 
šią „blogio irštvą“. Halas greičiausiai irgi nebūtų atvažiavęs, nes 
tėvai nepritartų tokiam žingsniui. Pamaniau, kad paprasčiausia 
bus nieko nekviesti. 

— O aš? 

— O tu būtum atvažiavusi? 

— Greičiausiai, - pratarė ji, bet nė vienas tuo nepatikėjo. 

— Ką gi, dabar tu čia. Nori apžiūrėti? 

Klausimas nuskambėjo labai nedrąsiai. Nepaisant pabrėžtinio 
vyriškumo, jis atrodė itin pažeidžiamas. Šįkart Dženė nedvejojo. 
Degė nekantrumu apžiūrėti namą. 

— Taip, labai. Galima užeiti į vidų? 

Keidžas plačiai nusišypsojo ir užsitempė ją verandos laip- 
teliais. 

— Namas pastatytas amžiaus pradžioje. Jis turėjo daugybę šei- 
mininkų, bet nė vienas jų nesivargino remontuoti. Kai jį įsigijau, 
pastatas buvo visiškai apleistas. Mane labiausiai domino sklypas: 
iš pradžių norėjau šią lūšną nugriauti ir pasistatyti šiuolaikišką 
vieno aukšto namuką, bet šis namas pamažu užkariavo mano 
širdį. Supratau, kad čia jo vieta, ir nusprendžiau ne griauti, o 
suremontuoti, - kuklindamasis pasakojo Keidžas. 

— Labai gražu, - pratarė Dženė, apžiūrinėdama erdvius saulės 
nutviekstus kambarius aukštomis lubomis. 

Keidžas namą įrengė paprastai: viską išdažė baltai — sienas, 
langinės, medines sienas, portjeras, skiriančias vestibiulį nuo 
svetainės vienoje pusėje ir nuo apskrito valgomojo - kitoje. Ąžuo- 
linės grindys buvo meistriškai pasendintos. Baldai atrodė ypač 
patogūs, kai kurie jų - senoviniai, kiti - nauji, bet visi skoningai 
derėjo tarpusavyje. 

Virtuvė atrodė itin šiuolaikiška, bet visi naujausi prietaisai 
buvo išmoningai suslėpti po senoviniu amžiaus pradžią me- 
nančiu fasadu. Antrame aukšte išsiteko trys miegamieji - vienas 
jų visiškai atnaujintas. Sustojusi ant slenksčio Dženė dirstelėjo 
į kambarį, kuriame miegojo Keidžas. Išdažytas smėlio ir ochros 
spalvomis, jis atitiko šviesų šeimininko gymį. Milžinišką lovą 
dengė didžiulė zomšos lovatiesė neatsiūlėtais kraštais, viliojamai 
puri ir minkšta. Už pravirų durų kitoje kambario pusėje Dženė 
išvydo erdvų vonios kambarį, kuriame virš įspūdingo dydžio 
vonios švietė platus langas. 

Keidžas pastebėjo jos žvilgsnį. 

—- Mėgstu mirkti vonioje ir stebėti peizažą. Iš čia puikiai matyti 
saulėtekis. - Jis buvo taip arti, kad šiltas jo kvėpavimas glostė 
ausį. - O žvaigždėtą naktį, šviečiant pilnačiai, vaizdas tiesiog 
gniaužia kvapą. 

Dženė it užhipnotizuota palinko arčiau Keidžo, bet tuoj pat 
susigriebė ir atšlijo. 

— Namas tau tinka. Iš pradžių taip neatrodė, bet kad ir kaip 
keista, jis tikrai tau tinka. 

Keidžą, regis, viešnios žodžiai pamalonino. 

- Eikš, parodysiu baseiną. 

Jis nusivedė ją laiptais žemyn, per įstiklintą verandos dalį, į 
kalkakmeniu grįstą vidinį kiemelį, džiuginantį akį įvairiausio- 
mis spalvomis. Terakotos vazonuose žydėjo vešlios raudonos 
pelargonijos, kampe susodinti kaktusai buvo pasipuošę ryškiai 
geltonais ir rausvais žiedais. Prie tvoros glaudėsi sidabriniai 
šalavijų krūmeliai, aplipę purpuriniais žiedais. Baseinas buvo 
žydras it safyras. 

— Oho, - sušnabždėjo Dženė. 

— Nori išsimaudyti? 

— Neturiu maudymosi kostiumėlio. 

— Tai nori išsimaudyti? 

Dviprasmiškas klausimas, ištartas kimiu balsu, nuskambėjo 
gana subtiliai, o kartu ir gundomai. 

Dženė sustingo. Rodės, širdis akimirką liovėsi plakti, todėl 
ir kraujas nustojo tekėti gyslomis. Plaučiai atsisakė įkvėpti oro. 
Priblokšta svaiginamo kvietimo ji žvelgė į įdėmias gintarines akis 
ir nedrįso nė mirktelėti. 

Savaime suprantama, apie tai negali būti nė kalbos. Bet vis 
tiek leido sau pasvajoti. 

Pašėlusiu greičiu besisukančios mintys privertė iškaisti. Ji matė 
juodu nuogus, nutviekstus saulės, glostomus sauso vėjo. Regėjo 
įdegusį jo kūną, kurį dengia tik šviesūs rusvi plaukeliai. Matė 
save, droviai apsinuoginančią prieš saulę, vėją ir vyrą. 

Burna prisipildė seilių. 

Įsivaizdavo, kaip liečia Keidžą, kaip delnai slysta nuogomis jo 
rankomis, kaip pirštai čiuopia pūpsančias gyslas, paskui panyra 
į švelnius plaukelius. 

Keidžas ją glosto. Stiprios rankos siekteli krūtų ir spusteli 
maudžiančius spenelius, slysta pilvu žemyn iki šlaunų ir... 

— Man reikia grįžti. - Dženė apsisuko ir kone bėgte pasileido 
kiemeliu atgal į namą, tarsi ją vytųsi nelabasis. Nors Keidžas 
neturėjo nei dvišakos uodegos, nei ragų, palyginimas ne visai 
iš piršto laužtas. 

Lyg apmirusi Dženė truputį pastovėjo verandoje, kol Keidžas 
užrakino namo duris. Kai jis paėmė ją už rankos, norėdamas 
nusivesti laiptais žemyn, Dženė krūptelėjo. 

— Džene, kas nutiko? 

— Ne, nieko. - Ji nervingai apsilaižė išdžiūvusias lūpas. - Man 
patiko tavo namai. 

Kas jai darosi? Juk Keidžas jos nenuskriaus. Pažįsta jį daugybę 
metų, net gyveno po vienu stogu, kai šis grįždavo iš koledžo 

vasaros atostogų. Kodėl staiga ėmė atrodyti, kad jis - svetimas 
žmogus, nors jautėsi pažįstanti jį geriau už bet ką kitą visame 
pasaulyje? Dženė Keidžui nė karto neišliejo širdies taip kaip 
Halui, su kuriuo dažnai ilgai kalbėdavosi. Vis dėlto jautė protu 
nepaaiškinamą ryšį. Kodėl? 

Krūtinėje virte virė trikdantys jausmai - tokie svetimi, erotiš- 
ki. Bet - keisčiausia ir baisiausia - tokie tikri. 

— Ką gi, tu pirmoji peržengei mano namų slenkstį, - pareiškė 
Keidžas ir užsėdo ant motociklo priešais Dženę. Variklis suriau- 
mojo. — Laikykis, mergyt. 

— Keidžai! 

Visą kelią iki namų Dženei daugiau nepavyko giliai įkvėpti. 
Keidžas taip rūko vieškeliu, kad vaizdas aplinkui susiliejo į ne- 
aiškią dėmę. Ji laikėsi įsitvėrusi iš visų jėgų, pamiršusi drovumą. 
Prisispaudė jam prie nugaros, o rankas tvirtai sunėrė ant nuogo 
pilvo. Šlaunimis apglėbė jo klubus, smakrą padėjo ant peties. 

Įsukęs į klebonijos gatvelę Keidžas sulėtino greitį, bet vis tiek 
motociklu užšoko ant šaligatvio ir ėmė vinguriuoti tarp šalikelėje 
augančių šilkmedžių, kuriuos prieš kelis dešimtmečius pasodino 
rūpestingi žmonės. Pėsčiųjų nebuvo, tad pavojus negrėsė, bet 
Dženė vis tiek sucypė: 

— Tu - pamišėlis, Keidžai Hendrenai! 

Kai Keidžas įlėkė į kiemą ir išjungė variklį, abu tebeleipo 
juokais. 

— Nori vėl pasivažinėti rytoj? - pasisukęs per petį pasiteira- 
vo jis. 

Dženė nusiropštė nuo motociklo. Vos išsilaikė ant virpančių 
kojų. Iš jaudulio kurį laiką nepajėgė atgauti pusiausvyros ir, 
stengdamasi neparkristi, įsikibo jam į petį. 

— Ne. Tikrai ne. Šis pasivažinėjimas prilygo žaidimui su 
mirtimi. 

Jos skruostai buvo išraudę, žalios akys spindėte spindėjo. 
Keidžas dar niekada nebuvo matęs tokios šypsenos - santūrumo 
kaukė, po kuria paprastai slėpėsi Dženė, pranyko. Jos dvasia 
troško nuotykių, ir Keidžas pirmą kartą tuo įsitikino. 

Jis nulipo nuo motociklo ir nusitraukė šalmą. 

— Greitai įprasi. - Jis padėjo Dženei nusiimti šalmą ir nė ne- 
galvodamas pirštais perbraukė jos susitaršiusius plaukus. - Kitą 
kartą viršysime garso greitį. 

Keidžas apglėbė Dženę per pečius. Kojos tebelinko, tad ji 
mielai atsirėmė į stiprų vyro petį ir apglėbė jį per juosmenį. Juodu 
kartu nusvirduliavo prie užpakalinių durų. 

Staiga durys prasivėrė. Pro jas išėjęs Bobas žingtelėjo laiptais 
žemyn. Jis kaltinamai nužvelgė Keidžą, paskui Dženę. Išvydę 
rūškaną Bobo veidą juodu sustojo kaip įbesti. 

— Tėti? Bobai? — vienu balsu kreipėsi jie. Bet jau žinojo, ką 
išgirs. 

— Mano sūnus žuvo. 

— Džene? - primygtinai sukuždėjo Keidžas, bet atsako nesu- 
laukė. - Džene, būk gera, neverk. Gal paprašyti palydovės ko 
nors atnešti? 

Ji papurtė galvą ir atitraukė šlapią popierinę nosinaitę nuo 
akių. 

— Ne, ačiū, Keidžai. Man viskas gerai. 

Aišku, melavo. Nuo pat vakarykštės popietės, kai Bobas 
Hendrenas pranešė, kad Halą Monterike sušaudė šaulių būrys, 
nesijautė gerai. 

— Po galais, nė pats nesuprantu, kodėl leidau tau vykti drau- 
ge, - karčiai pasakė Keidžas, kaltindamas tik save. 

— Privalėjau skristi, - nepasidavė Dženė, tebešluostydama 
patinusias raudonas akis ir nosį. 

— Bijau, kad tau šis išbandymas gali būti per sunkus. 

— Nebus. Negalėjau sėdėti namuose ir laukti. Turėjau vykti 
su tavimi, antraip būčiau išsikrausčiusi iš proto. 

Keidžas suprato Dženę. Užduotis siaubinga - reikėjo nuskristi 
į Monteriką, atpažinti Halo kūną ir susitarti dėljo pargabenimo į 
Jungtines Valstijas. Teks užpildyti begalę popierių JAV valstybės 
departamente, ką jau kalbėti apie abejotinas derybas su aikštinga 
Monteriko karine chunta. Vis dėlto geriau tvarkyti šiuos reikalus, 
nei likti namie ir stebėti nepakeliamą Hendrenų gėlą. 

— Džene, kur buvai? - verkdama klausė Sara. Ji ištiesė rankas 

į Dženę, kai tik ši įžengė į svetainę, išgirdusi naujieną iš Bo- 
bo lūpų. - Tavo automobilis čia... visur tavęs ieškojome... Ak, 
Džene! 

Sara susmuko Dženės glėbyje ir prapliupo širdį veriančia 
rauda. Keidžas prisėdo ant sofos, plačiai išskėtė kojas ir nunarinęs 
galvą įsispoksojo į grindis. Niekas neskubėjo jo guosti netekus 
brolio. Atrodė, lyg tėvai vyresniojo sūnaus nė nepastebėjo, tik 
Bobas smerkiamai nužvelgė ant koridoriaus grindų gulinčius 
šalmus, kuriuos Keidžas numetė skubėdamas paskui Dženę į 
vidų. 

Dženė paglostė šviesius Saros plaukus. 

— Atleiskite, kad nebuvau... Mudu su Keidžu važinėjomės 
motociklu. 

— Važinėjaisi su Keidžu? -— Sara kilstelėjo galvą ir žvilgsniu 
pervėrė sūnų. Žiūrėjo į jį taip, tarsi stebėtųsi, kad jis išvis egzis- 
tuoja, lyg pirmą kartą matytų. 

— Mama, iš kur sužinojote apie Halą? - tyliai pasiteiravo 
Keidžas. 

Sara tebesėdėjo nustėrusi, išblyškusi kaip popieriaus lapas ir 
spoksojo priešais save nieko nematančiomis akimis. 

Bobas perpasakojo kelias smulkmenas, kurias pavyko suži- 
noti. 

— Maždaug prieš pusvalandį paskambino Valstybės saugu- 
mo departamento atstovas. - Pastorius atrodė baisiai susenęs. 
Stovėjo nusvirusiais pečiais ir priminė suvargusį senelį. Pirmą 
kartą išryškėjo nukaręs pagurklis, akys prarado įprastą gyvumą, 
o žvilgsnis - aiškumą. Balsas, toks įspūdingas ir tvirtas, kai kal- 
bėdavo iš sakyklos, dabar graudžiai virpėjo. 

— Matyt, tiems valdžią užgrobusiems fašistams nepatiko Halo 
kišimasis. Jis kartu su palydovais ir keliais sukilėliais, kuriuos 
mėgino išvaduoti, buvo suimti. Jie visi... - Bobas su užuojauta 


66 


Širdies klystkeliai 


pažvelgė į Sarą ir sušvelnino valstybės pareigūno žodžius: - Visi 
žuvo. Vyriausybė pateiks oficialų protestą. 

— Mūsų sūnus mirė! - suaimanavo Sara. - Kokia nauda iš tų 
protestų? Jie Halo neprikels. 

Dženė mintyse su ja sutiko. Moterys visą vakarą nepaleido 
viena kitos iš glėbio. Kartu raudojo ir gedėjo. Žinia greitai pas- 
klido tarp parapijiečių. Vienas po kito jie ėmė plūsti į kleboniją. 
Erdvūs kambariai prisipildė užuojautos, o virtuvė - maisto. 

Telefonas nesiliovė čirškęs. Kartą Dženė pakėlė akis ir pamatė 
atsiliepusį Keidžą. Jis buvo spėjęs nuvažiuoti namo ir persirengti: 
vilkėjo kostiumo kelnes, marškinius ir švarką. Klausydamasis 
pašnekovo Keidžas nykščiu ir rodomuoju pirštu trynė akis. Jis 
rėmėsi į sieną ir atrodė pavargęs. Ir labai nusiminęs. 

Po pašėlusio pasivažinėjimo su Keidžu Dženė nė nebuvo 
užlipusi į viršų susišukuoti, bet niekas nepastebėjo, kokia ji 
išsitaršiusi. Visi aplinkui judėjo it bejausmiai robotai. Niekas 
negalėjo patikėti, kad Halas išplėštas iš jų gyvenimo taip žiauriai 
ir negailestingai. 

— Atrodai išsekusi. - Dženė buvo besipilanti kavos į puode- 
Iį. Atsisukusi išvydo už savęs stovintį Keidžą. - Ar bent už- 
kandai? 

Parapijiečių sunešti valgiai rikiavosi ant virtuvės stalo, bet 
Dženei vien mintis apie valgį kėlė šleikštulį. 

— Ne. Nieko nenoriu. O tų? 

— Aširgi nealkanas. 

— Turėtume ko nors užkasti, - pareiškė prie jų prisiartinęs 
Bobas. Sara stovėjo įsikibusi jam į parankę. Vyras padėjo žmonai 
atsisėsti ant kėdės. 

— Tėti, skambino vyras iš Saugumo departamento, pavarde 
Vitersas, - pranešė Keidžas. - Aš ryt ten nuskrisiu ir parlydė- 
siu Halo kūną namo. — Sara suinkštė ir prispaudė pirštus prie 

sučiauptų lūpų. Keidžas liūdnai pažvelgė į motiną. - Vitersas 
pasitiks Meksike. Jis mane palydės ir galbūt padės sutvarkyti 
neišvengiamus biurokratinius reikalus. Paskambinsiu, kai tik ką 
nors sužinosiu, kad galėtumėte pasirengti laidotuvėms. 

Sara užsikniaubė ant stalo, padėjo galvą ant rankų ir pra- 
virko. 

— Keidžai, aš skrisiu kartu, - ramiai pranešė Dženė. 

Ji buvo tvirtai apsisprendusi, o Hendrenai, nors ir nepritarė, 
pernelyg sielvartavo, kad stengtųsi atkalbėti. 

Dženė su Keidžu anksti rytą nuvažiavo į El Pasą ir įlipo į 
lėktuvą, skrendantį į Meksiką - prieš beveik tris mėnesius tą patį 
skrydį rinkosi Halas. 

Dabar šalia Dženės sėdėjo Keidžas. Nors jų eilėje viena vieta 
buvo laisva, jis įsitaisė per vidurį, šalia Dženės, tarsi norėtų ap- 
ginti ją nuo išorinio pasaulio. Kai popierinė nosinaitė ėmė plyšti, 
jis iš švarko kišenės išsitraukė naują. 

— Ačiū. 

— Džene, nedėkok man. Negaliu žiūrėti, kaip verki. 

— Jaučiuosi tokia kalta. 

— Kalta? Dėl Dievo, kodėl? 

Dženė mostelėjo ranka ir įsmeigė nevilties kupiną žvilgsnį į 
langą, už kurio plytėjo neaprėpiamas dangus. 

— Nežinau. Dėl milijono priežasčių. Dėl to, kad siutau ant 
Halo, kai jis išvažiavo. Įsižeidžiau ir pykau, kad jis neatsiuntė 
laiško, skirto tik man. Dėl tokių ir panašių niekų. 

— Kai kas nors miršta, visi jaučiasi kalti dėl smulkmenų. Tai 
natūralų. 

— Taip, bet... aš jaučiuosi kalta... kad gyvenu. - Dženė pasuko 
galvą ir pažvelgė į Keidžą ašarų sklidinomis akimis. - Vakar man 
buvo taip smagu su tavimi, kai Halas jau buvo miręs. 

— Džene... - Keidžo gerklėje užstrigo skausmingas gumu- 

las. Jis taip pat jautėsi dėl to kaltas, bet nė už ką neprisipažins 
Dženei. 

Viena ranka Keidžas apglėbė ją ir priglaudė prie krūtinės, o 
kita ranka ėmė raminamai glostyti plaukus. Dženė padėjo galvą 
jam ant peties. 

— Nekaltink savęs dėl to, kad gyveni. Halas to nenorėtų. Jis 
pats nusprendė vykti į šią misiją. Žinojo, kokie pavojai jo laukia, 
bet pasiryžo rizikuoti. 

Keidžas nenorėjo galvoti apie tai, kaip gera laikyti glėbyje 
Dženę. Bet nieko negalėjo padaryti. Tūkstančius kartų troško ją 
šitaip priglausti. Gaila tik, kad proga tokia nelemta. Kita vertus, 
jis tik žmogus. Negali apsimesti, kad nejaučia neapsakomo ma- 
lonumo, glausdamas prie savęs gležną, smulkutį jos kūną. 

Kodėl Halas turėjo žūti? Po galais, kodėl? Keidžas troško lai- 
mėti Dženės prielankumą garbingoje kovoje. Anokia čia pergalė, 
jei mylimąją išlaisvina Halo mirtis. Ar kita kliūtis, kurią teks 
įveikti, bus ją graužianti kaltė? 

— Kodėl įsiutai ant Halo, kai jis išvažiavo? - Nejaugi Dženė 
ėmė gailėtis tos nakties? Tik ne tai. Bijojo to, ką gali išgirsti, bet 
privalėjo sužinoti atsakymą. 

Ji ilgai dvejojo, Keidžas net pamanė, kad neatsakys. Galiausiai 
išspaudė: 

— Naktį, prieš jam išvažiuojant, kai kas nutiko, ir tai mus labai 
suartino. Maniau, kad viskas pasikeis. Bet kitą rytą Halas išvyko 
nė neatsisveikinęs, tarsi nieko nebūtų nutikę. 

Nes tai nutiko ne Halui. 

— Tikėjausi, kad Halas atšauks kelionę. - Dženė atsiduso ir 
Keidžas pajuto, kaip pakilo jos krūtinė. - Kai išvyko, pasijutau 
atstumta. Tiesą pasakius, giliai širdyje žinojau, kad misija jam 
svarbesnė nei mano jausmai, bet... 

Keidžas troško išgirsti, ką Dženė galvojo ir jautė tą rytą. Kai 

žvelgė į ją, sėdėdamas prie pusryčių stalo, galvoje sukosi tūks- 
tančiai klausimų, bet negalėjo užduoti nė vieno - lūpas surakino 
jo paties išdavystė. 

Magėjo paklausti: „Kaip tu? Ar tavęs neužgavau? Džene, ar 
man tik pasivaideno, kad buvo beprotiškai gera? Ar viskas nutiko 
iš tikrųjų, ar tai tik fantastiškas sapnas?“ 

Vis dar nežinojo atsakymų, bet kad ir kokie būtų, jie skirti 
Halui, o ne jam. Ją įžeidė atsainus Halo elgesys po pirmosios 
jųdviejų meilės nakties. Dženė nepajėgė suprasti, kaip Halas 
galėjo taip išvažiuoti, jei toji naktis jam ką nors reiškė. Halas 
nenusipelnė Dženės pykčio. Bet ir ji nekalta. Kaltininkas tėra 
vienas - kaip įprasta, Keidžas. 

Gal reikėtų Dženei prisipažinti? Paaiškinti, kad Halas nebuvo 
suja tą nuostabią naktį, todėl taip ir elgėsi? Tai išvaduotų Dženę 
nuo kaltės jausmo. Ar turėtų pasakyti? 

Ne, dėl Dievo. Ji dar neatsipeikėjo po Halo žūties. Kaip pa- 
sijustų sužinojusi, kad mylėjosi ne su tuo vyru? Kaip moteris 
galėtų sau už tai atleisti? Kaip pajėgtų atleisti šitaip ją apgavu- 
siam vyrui? 

Dženė, ko gero, pajuto, kaip Keidžas įsitempė, nes ji staiga 
atsisėdo ir kiek atsitraukė nuo palydovo. 

- Be reikalo kvaršinu tau galvą. Neabejoju, kad mano asme- 
ninis gyvenimas mažai tau terūpi. 

Dar ir kaip rūpi. Juk kartą juodu buvo taip suartėję, kaip tik 
gali suartėti vyras ir moteris. Tik Dženė to nežino. Nežino, kad 
glamonėjo ją, kol jos odos tekstūra amžiams įsispaudė jo pirštų 
galiukuose. Pažino jos krūtų formą ir patyrė, koks jausmas lytėti 
jas lūpomis ir glamonėti liežuviu. Aistringos Dženės aimanos 
buvo jam pažįstamos ne prasčiau už savo paties balsą, nes leis- 
damas vienišas naktis ir svajodamas apie mylimą moterį, mintyse 
priversdavo jas daug kartų suskambėti. Nė neabejojo, kad joks 

vyras, netgi jo brolis, nebučiavo Dženės taip kaip jis. Niekas kitas 
pasaulyje nepažino tikrojo jos skonio. 

Staiga Keidžas susigriebė — ką, po velniais, sau mano? Argi 
jis ne apgailėtinas šunsnukis? Brolis Žuvo, o jis atsimena meilės 
naktį su Džene. 

— Netrukus leisimės, - sumurmėjo Keidžas, stengdamasis 
užgniaužti kaltę ir sutrikimą. 

— Man reikėtų susitvarkyti. 

— Gražiai atrodai. 

Dženė atsisuko į Keidžą. Nors ir šlykštėjosi savimi dėl nuo- 

Įrėmusi įdėmų žvilgsnį į bendrakeleivį Dženė suvokė, kad 
niekas nepadėkojo jam už neįkainojamą pagalbą. Juk tai jis pasi- 
rūpino visomis būtinomis smulkmenomis, nė neprašytas ėmėsi 
nemaloniausių užduočių. 

— Keidžai, tu mums be galo padėjai. Tėvams. Ir man. - Dženė 
uždėjo ranką ant jo plaštakos. - Džiaugiuosi, kad tave turime. 

- Ir aš džiaugiuosi, kad mane turite, - šyptelėjęs atsiliepė 
Keidžas. 

Gerai, kad neprasitarė apie tą naktį. Senasis savanaudiškasis 
Keidžas nebūtų leidęs broliui prisiimti nuopelnų už Dženei su- 
teiktą malonumą, bet naujasis Keidžas leis jai manyti, kad naktį 
praleido su sužadėtiniu, kad ir taip kaltės kamuojamos merginos 
nepribaigtų gėda. 


Monteriko sostinė buvo triukšminga, pavojinga ir duso nuo 
karščio. Dunksantys niūrūs betoniniai ir plieniniai griaučiai 
liudijo, kad kadaise griuvėsių vietoje stovėjo gražūs pastatai. 
Gatvėse suversti šiukšlių kalnai trukdė pravažiuoti. Skelbimų 
lentos raudonavo nuo dažais išrašytų politinių šūkių, klykte 
klykiančių apie šiurpų pilietinį karą. 

Gatvėse patruliavo grėsmingi kariai, vilkintys berankoviais 
marškinėliais, maskuojamosiomis kelnėmis ir avintys kariškus 
batus. Jie elgėsi arogantiškai ir įžūliai. Buvo įprasta darbo diena, 
tad šen bei ten šmėkščiojo įbauginti civiliai, neramiai besidai- 
rantys aplinkui. 

Dženė, pirmą kartą atsidūrusi tokioje slogioje vietoje, ėmė 
geriau suprasti Halo misiją, jo ryžtą ištaisyti neteisybę ir išlais- 
vinti pavergtus žmones. 

Keidžas su Džene, išvydę Meksike juos sutinkantį Saugumo 
departamento atstovą Vitersą, nusivylė. Dženė tikėjosi pamatyti 
vyrą, panašų į Gregorį Peką“* — ryžtingą ir tvirtą valdžios atsto- 
vą. Tačiau ponas Vitersas atrodė taip, lyg baimintųsi stipresnio 
vėjo, ką jau kalbėti apie susirėmimą su Jungtinėms Valstijoms 
priešiška vyriausybe. Vyras vilkėjo suglamžytu medvilniniu kos- 
tiumu ir nė iš tolo nepanėšėjo į griežtą bei tvirtą herojų. Dženė 
laisvai galėjo įsivaizduoti poną Vitersą kaip kandžių pašaipų 
taikinį, tik ne kaip vyriausybės atstovą, gebantį derėtis su karine 
chunta. 

Vis dėlto Vitersas buvo malonus ir užjaučiantis. Jis palydėjo 
Dženę su Keidžu per pilnutėlį oro uostą iki lėktuvo, turėjusio 
nuskraidinti į Monteriką. Su Džene elgėsi itin pagarbiai. 

Dženė leido kalbėti Keidžui. O šis, net ir tvarkydamas reika- 
lus, nepamiršo ja pasirūpinti - neleido nutolti, visada atsirasdavo 
šalia, globėjiškai apglėbdavo per pečius arba švelniai prilaiky- 
davo už alkūnės. 

Ji sėmėsi stiprybės iš jo, rėmėsi į jį be jokios sąžinės graužaties. 
Dieve, ką be jo darytų? Mintyse stebėjosi, kodėl žmonės laiko 
Keidžą bejausmiu. „Keidžui Hendrenui nusispjauti į visus ir į 
viską“, - tokia nuomonė vyravo miestelyje. Bet miestelėnai klydo. 


* Gregory Peck (1916-2003) - garsus amerikiečių aktorius. 

Keidžas toli gražu ne toks. Jis labai sielvartavo dėl brolio. Ir su 
Džene elgėsi be galo maloniai. 

Nusileidę Monterike Dženė, Keidžas ir ponas Vitersas susi- 
spaudė ant senutėlio fordo užpakalinės sėdynės, priekyje, šalia 
vairuotojo, sėdėjo kareivis, po pažastimi pasikišęs Kalašnikovo 
automatą. Kaskart žvilgtelėjus į ginklą Dženei nugara perbėg- 
davo šiurpuliukai. 

Vairuotojas ir jo palydovas palaikė dabartinę šalies valdžią. 
Jie nė nesistengė slėpti paniekos pakeleiviams. Pervažiavę miestą 
jie galiausiai buvo išlaipinti priešais pastatą, kuriame anksčiau 
buvo įsikūręs bankas. Dabar čia buvo įrengta vyriausybės būs- 
tinė. Prie fasado kolonos mekeno pririštas ožys, toks pat piktas 
ir nedraugiškas kaip ir Monteriko gyventojai. 

Viduje virš galvų kabantys ventiliatoriai veltui stengėsi išju- 
dinti tirštą pridvisusį orą. Visa laimė, kad buvusio banko vesti- 
biulyje buvo galima pasislėpti nuo svilinančios saulės spindulių. 
Dženės palaidinė prilipo prie nugaros. Keidžas jau seniai buvo 
nusivilkęs švarką ir atsiraitojęs marškinių rankoves. 

Kareivis šiurkščiai mostelėjo šautuvu į sukežusią sofą ir kažką 
suniurnėjo - greičiausiai liepė sėstis. Ponas Vitersas buvo paly- 
dėtas pas karo vadą. Po kelių minučių jis išėjo pro duris, nosine 
nuo kaktos įnirtingai šluostydamasis prakaitą. 

— Vašingtonas apie tai sužinos, - pasipiktinęs pareiškė jis. 

— Ką sužinos? - paklausė Keidžas. Jis stovėjo plačiai išsižergęs, 
persimetęs švarką per petį, pro prasagstytus marškinius bolavo 
raumeninga krūtinė. Košdamas žodžius pro sukąstus dantis 
Keidžas atrodė grėsmingiau už bet kurį kareivį. 

Ponas Vitersas paaiškino, kad Halo kūnas dar neatvežtas į 
miestą. 

— Kaimas, kur... eee... 

— Buvo įvykdyta egzekucija, - išrėžė Keidžas. 

— Na, taip, keliai į tą kaimą atkirsti dėl partizanų išpuolių. 
Bet jie tikisi, kad kūną pavyks atgabenti iki nakties, - paskubėjo 
nuraminti ponas Vitersas. 

— Iki nakties! - aiktelėjo Dženė. Visai netroško praleisti dar 
vienos dienos šioje karo niokojamoje šalyje. 

— Deja, taip, panele Flečer. - Ponas Vitersas nervingai žvilgte- 
lėjo į Keidžą. - Gal ir greičiau. Niekas negali tiksliai pasakyti. 

— O ką mes darysime visą šį laiką? - pasiteiravo Dženė. 

Valdininkas atsikrenkštė ir nugurkė seiles. 

— Lauksime. 

Jie laukė. Valandos slinko be galo lėtai. Iš pastato atvykėlių 
neišleido. Tik pasitelkęs diplomatines galias ponas Vitersas pa- 
rūpino Keidžui su Džene maisto ir gėrimo - jiems atnešė sužie- 
dėjusių sumuštinių su kumpiu ir pradvisusio šilto vandens. 

— Neabejoju, kad čia kalinių maisto likučiai, - pareiškė 
Keidžas ir neslėpdamas paniekos nušveitė šlykštų sumuštinį į 
artimiausią šiukšliadėžę. Dženė taip pat negalėjo valgyti savo- 
jo: kumpis buvo šviesiai žalsvo atspalvio. Vandenį jie vis dėlto 
išgėrė, baimindamiesi dehidratacijos. Amerikiečiai leipėjo nuo 
karščio, o kareiviai, atsirėmę į sieną, ramiai ilsėjosi. 

Keidžas žingsniavo pirmyn ir atgal, nepaliaujamai keikdamas 
ir koneveikdamas Monteriką ir juos sergėjančius karius. Daugu- 
ma šios šalies gyventojų buvo tamsaus gymio, tad šviesiaplaukė 
žaliaakė Dženė traukė akį. Nors ji to nenumanė, Keidžas juto 
smalsius vyrų žvilgsnius. Kaskart, kai kuris nors pasipūtęs 
kareivis įsispoksodavo į merginą, Keidžo akys grėsmingai su- 
siaurėdavo. 

Kareiviai neįtarė, kad jaunasis amerikietis moka ispaniškai. 
Kai vienas jų išrėžė nešvankų pokštą apie atvykėlę, Keidžas 
sugniaužė kumščius ir patraukė link nepraustaburnio. Laimei, 
ponas Vitersas spėjo sugriebti jį už rankovės. 

— Dėl Dievo meilės, tik nekrėskite kvailysčių, antraip tėvams, 
užuot priėmus vieną kūną, teks priimti tris. Vitersas buvo teisus, 
tad karingai nusiteikusiam Keidžui beliko klestelėti ant sofos. 

— Nė akimirką nedink man iš akių, - paprašė jis ir stipriai 
sugniaužė Dženės ranką. 

Saulei leidžiantis už neįžengiamų džiunglių tolumoje, gatve 
atburzgė didžiulis karinis sunkvežimis ir sustojo priešais vyriau- 
sybės pastatą. Vairuotojas ir kareivių būrys neskubėdami išlipo 
lauk, prisidegė cigaretes, persimetė keliais juokeliais ir pasirąžė 
po ilgos kelionės dulkėtais keliais. Vienas atvykėlių - aukščiausio 
rango ir didžiausiu pilvu - nukrypavo į vado būstinę. 

— Tikriausiai čia jie, - viltingai pratarė ponas Vitersas. Ir 
neklydo. 

Vadas išlindo iš savo kabineto ir mostelėjęs popierių šūsnimi 
davė laukiantiesiems ženklą sekti paskui jį į lauką. Vairuotojas 
atidengė brezentinį priekabos uždangalą, ir viršininkas įsiriogli- 
no į vidų. Vitersas iš paskos. Tada ir Keidžas. 

— Ne, - sustabdė jis Dženę, kuri irgi suskato ropštis į prie- 
kabą. | 

— Keidžai, bet... 

— Ne, - tvirtai pakartojo jis. 

Priekaboje gulėjo keturi karstai. Halas buvo trečiajame. 
Persikreipęs Keidžo veidas, kai jis pažvelgė į atidengtą karstą, 
Dženei buvo iškalbingesnis nei bet kokie žodžiai. Jis užsimerkė 
ir susiraukė, parodydamas dantis. Vitersas kažko jo paklausė, ir 
Keidžas linktelėjo. 

Kai atsimerkė, akys ėmė klaidžioti po sunkvežimį, tarsi nega- 
lėtų prisiversti dar sykį pažvelgti į brolį. Galiausiai vėl žvilgtelėjo 
į karstą. Keidžo veidas sušvelnėjo, o akyse sužibo ašaros. Jis su 
meile paglostė atšalusį brolio skruostą. 

Vadas šūktelėjo ispaniškai, ir karstas buvo uždarytas. Kai 

Keidžas su Vitersu iššoko iš sunkvežimio, keturi kariai iškėlė jį 
ant žemės. 

Vos išlipęs Keidžas apsikabino Dženę. Iki tos akimirkos ji nė 
pati nejuto skruostais riedančių ašarų. 

— Išvežkite mus iš čia, - Keidžas kreipėsi į šalia besisukinė- 
jantį Vitersą. - Tegul gabena karstą į oro uostą, ir mes nedelsiant 
išskrisime. 

Vitersas nuskubėjo vykdyti Keidžo prašymo. Šis pirštu švel- 
niai kilstelėjo Dženės smakrą. 

— Kaip tu? 

— Arjis... jo veidas... 

— Ne. - Keidžas švelniai nusišypsojo ir nubraukė plaukus 
jai nuo akių. - Jis atrodo sveikutėlis, tarsi miegotų. Neįtikimai 
jaunas. Ir ramus. 

Dženė sukūkčiojo ir įsikniaubė į Keidžo marškinius. Jis nu- 
lenkė galvą prie jos viršugalvio ir priglaudė ją prie savęs, rami- 
namai glostydamas nugarą. Nepaisant neaiškių jausmų Halui, 
Keidžas buvo jai it brolis - juk gana ilgai dalijosi su jais vienu 
stogu. Keidžas suprato, kaip ji kenčia. Atrodė, lyg tame karste 
gulėtų jo paties dalelė. 

Vitersas garsiai atsikrenkštė ir nejaukiai pasimuistė. 

— Hm, pone Hendrenai, - prabilo pareigūnas, o kai Keidžas 
pakėlė galvą ir klausiamai į jį pažvelgė, skubiai išpyškino: - Jie 
gabena jūsų brolio kūną į oro uostą. - Vitersas parodė išklerusį 
pikapą su barškančia pavarų dėže, jis garsiai bildėjo į kalvą. 

— Gerai, noriu kuo greičiau iš čia išvežti Dženę. Galime pa- 
siekti Meksiką per... 

— A, yra problemų. 

Keidžas su į paranke įsikibusia Džene jau buvo nužingsnia- 
vęs prie automobilio, bet išgirdęs pareigūno žodžius sustojo ir 
atsisuko. 

— Kokių dar problemų? - Jis rūsčiai dėbtelėjo į Vitersą. 

Šis kiek pamindžikavo. 

— Sutemus lėktuvams neleidžiama kilti. 

— Ką?! - pratrūko Keidžas. Saulė jau buvo nusileidusi, žemę 
gaubė tirštos atogrąžų sutemos. 

— Dėl saugumo sumetimų, - paaiškino pareigūnas. - Naktimis 
jie neapšviečia kilimo tako. Jei atsimenate, kai atskridome, kilimo 
takai buvo užmaskuoti. 

— Taip, atsimenu, -irzliai suburbėjo Keidžas ir ranka perbrau- 
kė plaukus. - Kada galėsime išskristi? 

— Anksti ryte. 

— Jei ir ryte kils sunkumų, užkursiu čia tikrą pragarą. Dievaži, 
aš irgi galiu griebtis purvinų triukų. Galiu tapti pavojingesnis 
už bet kokį partizaną, - kalbėjo Keidžas baksnodamas pirštu 
orą. - Ojei jiems atrodo, kad leisiu Dženei kamuotis visą naktį 
tame banko pastate, labai klysta! 

— Ne, ne, ten jums nakvoti neteks. Jie parūpino kambarius 
vietos viešbutėlyje. 

— Kurgi ne, - išrėžė Keidžas. — Patys susirasime viešbutį. 

Tačiau pasirinkimas buvo pernelyg menkas. Galiausiai Kei- 
džas su Džene apsistojo viešbutyje, kurį jiems nurodė vietos 
valdžios atstovai. Dženė pamanė, kad jei kambariai bus tokie pat 
niūrus, kaip ir viešbučio vestibiulis, jų laukia nelengva naktis. 
Baldai buvo apdulkėję ir dėmėti, virš galvų strigdami sukosi 
ventiliatoriai. Langus dengė nutriušusios užuolaidos, kurių 
kraštai tysojo ant subraižytų grindų. Ant stalo pūpsojo krūvelė 
žurnalų, kurių, matyt, ilgai niekas nevartė: viršeliai buvo išblukę, 
o dulkių apnešti pavadinimai neįskaitomi. 

— Ne visai penkių žvaigždučių viešbutis, - burbtelėjo Keidžas. 
Vestibiulyje budėjo ne Žvitrūs pasiuntiniai, o pašaipūs kareiviai, 
ginkluoti automatais. 

Pasikalbėjęs su susivėlusiu durininku Vitersas netrukus ištiesė 
Keidžui su Džene po raktą. 

— Visi gavome kambarius tame pat aukšte, - džiaugsmingai 
pranešė jis. 

— Puikumėlis. Užsakysiu į kambarį šampano, ikrų, ir visi 
atšvęsime. 

Keidžo pašaipos užgavo Vitersą. 

— Panele Flečer, jūsų kambarys - trys šimtai devynioliktas. 

Keidžas pačiupo raktą, Dženei nespėjus jo paimti, ir patikrino 
savojo numerį. 

— Panelė Flečer apsistos trys šimtai dvidešimt penktajame, 
drauge su manimi. Eime, Džene. - Keidžas pagriebė ją už rankos 
ir nusivedė link laiptų, užuot kilęs liftu - jei šio būklė tokia pat 
kritiška, kaip visos šios Dievo apleistos šalies, nerizikuos jųdviejų 
gyvybėmis ir į jį nekels kojos. 

— Bet man dėl kambarių davė griežtus nurodymus, - paprieš- 
taravo Vitersas, risnodamas jiems iš paskos it įkyrus šunytis. — Vi- 
siems po atskirą kambarį. 

- Velniop juos ir jų nurodymus. Gal manėte, kad paliksiu Dže- 
nę vieną, patikėsiu ją jų malonei? Jei taip, galvokite iš naujo. 

— Bet jūs pažeidžiate mūsų susitarimą. 

— Man nusispjauti, net jei dėl šio pažeidimo kils trečiasis 
pasaulinis karas! 

- Labai abejoju, ar kas nors pakenktų panelei Flečer. Šiaip ar 
taip, jie juk ne laukiniai. 

Keidžas apsisuko ir taip piktai sužaibavo akimis, kad parei- 
gūnas net žingtelėjo atgal. 

— Dženė bus su manimi. 

Grėsmingas tonas užgniaužė norą ginčytis. 

Trys šimtai dvidešimt penktasis kambarys buvo toks pat 
tvankus ir pridusęs, kaip ir Monterikas. Keidžas nulenkė stali- 

nės lempos gaubtą žemyn, paskui priėjo prie lango ir žvilgtelėjo 
į gatvę. Kaip ir įtarė, apačioje juos stebėjo du kariai, kuriuos 
tamsoje išdavė tik smilkstantys cigarečių galiukai. Jis paliko 
langą pravirą, bet nuleido žaliuzes, užkirsdamas kelią smalsiems 
žvilgsniams. Į kambarį plūstelėjo vėsaus nakties oro, ir kvėpuoti 
tapo lengviau. 

— Vitersas sakė, kad mums atneš vakarienę. 

— Jei tokią pat kaip priešpiečiai, laukiu nesulaukiu. - Dženė 
abejingai švystelėjo rankinę ant lovos ir prisėdo ant krašto. Nors 
ir atrodė pavargusi bei nusiminusi, Keidžas nudžiugo, kad ji dar 
geba juokauti. 

— Nusiauk ir prigulk. 

— Gal tikrai minutėlę pailsėsiu, - tyliai pritarė Dženė ir atsi- 
gulė. Smulkus jos kūnas prasmego ant raudonais žiedais išmar- 
gintos lovatiesės. 

Po pusvalandžio į duris pasibeldė kareivis ir jas pravėręs 
įžengė su padėklu. Išgirdusi beldimą snūduriavusi Dženė staigiai 
pašoko lovoje. Kilstelėjęs sijonas apnuogino šlaunis. Kareivis 
geidulingai nužvelgė merginą. 

Nepaisydamas Viterso perspėjimo, Keidžas čiupo padėklą ir 
išstūmė kareivį už durų, užrakino spyną ir užstūmė duris kėde. 
Žinoma, tai nesulaikytų kulkų papliūpos, bet jis norėjo parodyti, 
kad nebijo šitų suskių. 

„Vakarienė“ buvo ryžių, vištienos ir pupelių troškinys, gausiai 
pagardintas aštriaisiais pipirais, nuo kurių Dženei net ištryško aša- 
ros. Vis vien nejautė alkio, tad po dviejų kąsnių padėjo šakutę. 

— Valgyk, - paliepė Keidžas, bakstelėjęs į lėkštę. 

— Aš nealkana. 

— Vis tiek suvalgyk. Bent jau tai, kas nejuda. 

Keidžas neatlyžo, tad Dženė prisivertė suvalgyti pusę porci- 
jos - išrankiojusi sprangius vištienos gabalėlius. Prie valgio buvo 

patiekta drumzlino raudonojo vyno. Keidžas įsipylė šiek tiek 
gėrimo iš apčiupinėto grafino, paragavo ir nusivaipė: 

— Šiuo skysčiu jie tikriausiai valo tualetus. 

— Ir taip kalba žinomiausias lėbautojas La Botos apylin- 
kėse? 

— Ar taip mane vadina? - kilstelėję antakį pasidomėjo Kei- 
džas. 

— Kartais. 
nežinotų, ką daryti. 

— Išgerk, - į nebylų Dženės klausimą atsakė Keidžas. - Ne- 
pasitikiu jų vandeniu, bet šiame birzgale neišgyventų jokios 
bakterijos, - paaiškino. 

Dženė gurkštelėjo ir susiraukė, šitai prajuokino Keidžą. Dar 
kartą gurkštelėjo. Prisivertė nuryti penkis gurkšnius. 

— Daugiau negaliu, - nusipurčiusi nuo kartumo pareiškė. 

Keidžas padėjo padėklą su nešvariais indais ant žemės prie 
durų ir ilgai klausėsi - neatrodo, kad kas nors juos sektų. Bent 
jau ne už durų. Vis dėlto sargybiniai tikriausiai budi prie lifto 
ir laiptų. 

— Kaip manai, dušas veikia? - Dženė nužingsniavo į vonią. 

— Pabandyk. 

— Ar neužsikrėsiu, jei išsimaudysiu? 

Keidžas prajuko. 

— Teks rizikuoti. - Jis timptelėjo nešvarius marškinėlius ant 
krūtinės. — Aš neturiu kito pasirinkimo. 

— Aš taip pat, - atsiliepė Dženė ir dirstelėjo į savo atvaizdą 
gruoblėtame veidrodyje. 

Užvėrusi duris nusivilko drabužius ir įžengė į dušo kabiną. 
Įprastomis aplinkybėmis nieku gyvu nebūtų kėlusi kojos į api- 
pelėjusią kabiną, bet, kaip sakė Keidžas, neturėjo iš ko rinktis: 

galėjo arba nusiprausti po dušu, arba eiti miegoti suprakaitavusi 
ir apdulkėjusi. 

Keista, bet iš čiaupo pasipylė šiltas vanduo, o duše esantis 
muilas buvo pagamintas Jungtinėse Valstijose. Dženė juo, o ne 
šampūnu, išsitrinko plaukus. 

Apsišluosčiusi susimąstė, ką apsirengti. Reikėjo išskalbti 
apatinius ir palaidinę, antraip kitą rytą neprisivers jų apsivilkti. 
Galiausiai apsisprendė likti su apatinuku, o padorumo dėlei 
užsimesti švarkelį. Nors atrodė juokingai, kito pasirinkimo 
nebuvo. 

Kriauklėje rankomis išskalbusi apatinius Dženė sukabino 
kelnaites, kojines, liemenėlę ir palaidinę ant vienintelės vonioje 
esančios rankšluosčių kabyklos. Tada išjungė šviesą ir pravėrė 
duris. 

Dvejojantis jos žvilgsnis susidūrė su kitoje kambario pusėje 
įsitaisiusio Keidžo akimis. Susidrovėjusi Dženė viena ranka 
užsisagstė švarkelį, kita gniauždama jį prie krūtinės, ir droviai 
parietė apnuogintų kojų pirštus. Ar Keidžas yra ją matęs šlapiais 
plaukais? 

— Aš, na... ten tebuvo vienas rankšluostis. Atleisk. 

- Nieko, ir taip išdžiūsiu. - Jis nusišypsojo, nutaisęs lengvabū- 
dišką veidą, bet nepajėgė atplėšti akių nuo nėrinių, apnuoginusių 
merginos kelius. 

Ji prasilenkė su į vonią einančiu Keidžu. Kai šis uždarė duris, 
Dženė atsiminė, kad vonioje liko džiūti apatiniai, ir skaisčiai 
išraudo. Kvailystė. Jie juk gyveno viename name. Kai Keidžas 
grįždavo iš koledžo, visų drabužiai būdavo skalbiami kartu. Vo- 
nios kambaryje visada kabodavo kam nors kitam priklausantys 
skalbiniai. Keidžas daugybę kartų matė ją su naktiniais ir chalatu. 
Bet šįkart viskas kitaip. Neverta apsimetinėti. Įsivaizdavusi, kaip 
jis nužvelgia apatinius, Dženė iškaito. 

Kai vyras išėjo iš vonios, ji buvo nusimetusi švarkelį ir palin- 
dusi po antklode. 

Keidžas kvepėjo drėgme, muilu ir vyriškumu. Išlipęs iš dušo 
kabinos užsitempė tik trumpikes. Ant krūtinės banguojantys 
plaukeliai vis dar buvo drėgni. Greičiausiai nusausino plaukus 
rankšluosčiu — vanduo nuo jų nevarvėjo, bet jie tebebuvo šlapi 
ir susitaršę. 

Keidžas išjungė šviesą, priėjo prie lovos ir prisėdo ant krašto. 

— Tau patogu? 

— Atsižvelgiant į aplinkybes, taip. 

Dženė abiem rankomis gniaužė iki smakro užtrauktą antklo- 
dę, Keidžas siektelėjo jos rankos ir sunėrė jųdviejų pirštus. 

— Tu tikra šaunuolė, Džene Flečer, — tyliai pratarė jis. - Ar 
žinojai? 

— Kaip suprasti? 

— Šiandien išgyvenai tikrą pragarą, bet nė karto nepasiskun- 
dei. - Keidžas pirštu ėmė sukti Dženės garbanėlę. - Esi nuostabi 
moteris. 

- Tu irgi šaunuolis, - jos balsas vos girdimai suvirpėjo. - Pra- 
virkai pamatęs Halą. 

- Jis mano brolis. Nors mudu ir labai skirtingi, aš jį mylėjau. 

— Vis galvoju... - Dženė užsikirto ir prikando lūpą, o skruostu 
lėtai nusirito ašara. 

— Džene, negalvok apie tai. - Keidžas pirštais perbraukė jos 
skruostą. 

— Privalau! 

— Ne, neprivalai. Išprotėsi, jei apie tai galvosi. 

- Keidžai, ir tu apie tai galvoji. Žinau, kad galvoji. Kas įvyko 
prieš sušaudymą? Ar jį kankino? Ar Halas bijojo? Ar jis... 

Keidžas nutildė ją, prispaudęs pirštą prie lūpų. 

— Aišku, kad galvojau. Manau, jog Halas narsiai pasitiko 

lemtį. Jo tikėjimas buvo nepalaužiamas. Jis elgėsi taip, kaip 
tikėjo privaląs elgtis. Nemanau, kad paskutinėmis minutėmis 
tikėjimas jį apleido. 

— Tu juo žavėjaisi, - staiga suvokusi tarė Dženė. 

Keidžo veidą temdė sielvartas. 

— Taip, tiesa. Mudu į viską reaguodavome skirtingai. Aš vi- 
sąlaik mojuodavau kumščiais, o Halas ieškodavo taikaus spren- 
dimo. Galbūt romiajam ir paklusniajam reikia daugiau drąsos 
nei triukšmadariui. 

Dženė nė nesusimąsčiusi priglaudė delną Keidžui prie 
skruosto. 

— Ir Halas tavimi žavėjosi. 

— Manimi? - jis negalėjo patikėti. 

— Taip, tavo nepaklusnumu, tvirtu būdu, kad ir kaip tai va- 
dintum. 

— Galbūt, - mąsliai atsiliepė Keidžas. - Mane tai pamalonin- 
tų. - Jis užtraukė antklodę Dženei ant pečių ir ją apkamšė. - Pa- 
miegok. - Išjungė lempą, kiek padvejojo ir pasilenkęs pakštelėjo 
į kaktą. 

Keidžas prisitraukė vienintelę padoresnę kambaryje buvusią 
kėdę prie lango ir įsitaisė joje. Sunki diena išsunkė visas jėgas — 
prabėgus kelioms minutėms, abu jau kietai miegojo. 


— Kas tai? - Dženė stryktelėjo lovoje. Kambarys skendėjo 
tamsoje, tik ryški šviesa vis apšviesdavo langą. 

Keidžas atsisuko ir, išvydęs baimingą merginos veidą, tuoj 
pat priėjo prie lovos. 

— Džene, viskas gerai. - Jis prisėdo ir pamėgino paguldyti ją 
ant pagalvės, bet ji nesileido. - Tai vyksta už kelių kilometrų. 
Trunka jau apie pusvalandį. Gaila, kad tave pažadino. 

— Čia ne griaustinis, - kimiai išspaudė ji. 

Akimirką patylėjęs Keidžas pripažino: 

— Ne. 

- Šūviai. 

— Taip. 

— O Dieve! - Dženė užsidengė veidą rankomis ir aukštielninka 
nuvirto ant pagalvių. - Negaliu pakęsti šios vietos. Čia purvina, 
tvanku ir dar žudomi žmonės. Geri, gražūs žmonės - tokie kaip 
Halas. Noriu namo, - išbėrė ji ir pravirko. - Man baisu, nekenčiu 
savęs už tai, bet nieko negaliu padaryti. 

— Ak, Džene. 

Keidžas prigulė ant lovos ir prisitraukė ją prie savęs. 

— Mūšis toli. Ryte išskrisime, ir galėsi pamiršti Monteriką 
amžiams. O dabar šalia tavęs esu aš. 

Kalbėdamas jis glostė jos plaukus, pirštais masažuodamas 
galvą, tarsi bandytų įspausti paguodos žodžius į smegenis. 
Smakru patrynė viršugalvį ir karštai jį pabučiavo. 

— Niekam neleisiu tavęs skriausti. Dievas mato, kol esu gyvas, 
niekas tavęs nenuskriaus. 

Keidžo žodžiai ir duslus balsas Dženę kiek apramino. Fizinė 
jėga buvo it gelbėjimosi lynas, už kurio ji iš paskutiniųjų kabinosi. 
Kai Keidžas atsirėmė į lovos atlošą ir prisitraukė ją prie krūtinės, 
ji nesipriešino, bet susirangė šalia, paklususi instinktyviam troš- 
kimui prisiglausti prie didesnio ir stipresnio už save. 

Jos pirštai ėmė klaidžioti plaukelių kilimu ant Keidžo krūti- 
nės, ji skruostu prigludo prie tvirtų raumenų, kita ranka apglėbė 
ji per juosmenį ir pasijuto saugi. 

Keidžas laikė Dženę tvirtai apkabinęs ir kuždėjo pažadus, 
kuriuos ji troško girdėti. Jis negalvojo, ką sako, nes tirpo iš ma- 
lonumo, glausdamas ją prie savęs. 

Tamsiame kambaryje blausiai švietė Dženės kūną aptempęs 
šilkinis apatinukas, papuoštas nėriniais. Drabužis išryškino 

juosmenį ir kerintį klubo linkį. Keidžas jautė švelnias gundančias 
krūtis. 

Vos tik ji suvirpėdavo, pabučiuodavo ją į plaukus, paglosty- 
davo nuogus pečius. Tylomis stebėjosi odos švelnumu ir stengėsi 
neliesti pernelyg aistringai. 

Pagaliau Dženė užmigo, ir Keidžo krūtinę ėmė glostyti lygus 
bei šiltas alsavimas. Per miegus ji užmetė koją jam ant blauzdos, 
jis atrėmė galvą į lovos galą. Jos klubai glaudėsi prie jo slėpsnų, 
o kelis kone siekė kelnių užtrauktuką. Sukandęs dantis Keidžas 
kentė aštrius geismo dūrius. Žvelgė į ranką, besiilsinčią jam ant 
kelių. Taip troško jos glamonių, kad tą akimirką, rodos, galėjo net 
mirti. Tačiau jeigu ji ir būtų prie jo prisilietusi, vis tiek greičiausiai 
būtų miręs - uždusęs agonijos ir ekstazės gniaužtuose. 

Keidžas klausėsi mūšio atgarsių tolumoje, kol viskas nurimo. 
Stebėjo, kaip rytuose ėmė šviesėti horizontas. Ir visą laiką spaudė 
glėbyje ją, Halo sužadėtinę. 

Savo mylimąją. 

Palydėti Halo Hendreno susirinko daugybė žmonių. Niekas 
neabejojo, kad Halas mirė kankinio mirtimi. Tie, kurie šaipėsi iš 
pastoriaus sūnaus fanatizmo prieš jam išvykstant, dabar stovėjo 
prie kapo duobės pagarbiai nulenkę galvas. Kapinėse knibždėte 
knibždėjo televizijos naujienų reporterių iš didžiųjų Teksaso 
miestų ir net kelių nacionalinių kanalų, jų komandos visur statė 
kameras. 

Dženė, sėdinti šalia Bobo ir Saros laikinai įrengtoje pavėsi- 
nėje, vis dar negalėjo patikėti, kad Halo misija baigėsi šitaip. 
Neįtikima, kad jis žuvo. Vylėsi bet kurią akimirką pabusti iš 
klaikaus sapno. 

Grįžusi su Keidžu iš Monteriko klebonijoje rado tikrą chaosą: 
nepaliaujamai čirškė telefonas, plūdo lankytojų srautai. Vyriausy- 
binės agentūros atsiuntė savo atstovus pasidomėti apie jųdviejų 
kelionę į Centrinės Amerikos šalį. Nors parapijiečiai norėjo tik 
gero, dėl jų kišimosi laidotuvės ėmė panašėti į karnavalą. 

Po to, kai nubudo Keidžo glėbyje Monteriko viešbučio kam- 
baryje, Dženė daugiau beveik nemiegojo. Tą rytą lėtai budinosi, 
kol galiausiai susigriebė gulinti vienu apatinuku, apžergusi Kei- 
džą per juosmenį. Ji akimirksniu pašoko ir išvydo į ją įsmeigtą 
budrų žvilgsnį. 

— Aš... atsiprašau, - sumikčiojo Dženė, išsiropštė iš lovos ir 
pasislėpė vonioje. 

Ruošiantis išvykti, oras kambaryje pritvinko kibirkščiuo- 
jančios įtampos. Juodu netyčia vis atsitrenkdavo vienas į kitą ir 
nejaukiai sumurmėdavo atsiprašymą. 

Kai tik ji dirstelėdavo į Keidžą, sutikdavo aštrų it skustuvas, 
kiaurai veriantį žvilgsnį. Galiausiai liovėsi Žiūrėjusi, o tai, regis, 
suerzino Keidžą. 

Jie buvo nugabenti į oro uostą išklerusiu automobiliu ir 
įlaipinti į lėktuvą, skraidinantį Halo palaikus. Meksike ponas 
Vitersas suskato lakstyti lyg koks vabalas ir netrukus susitarė 
dėl skrydžio į El Pasą, kur juos turėjo pasitikti La Botos laidojimo 
namų limuzinas ir parvežti kūną namo. 

Pakumpęs, įsitempęs Keidžas žvelgė pro oro uosto langą 
nieko nematančiomis akimis ir rūkė vieną cigaretę po kitos. 
Pastebėjęs Dženės veide nuostabą - juk mėtė rūkyti tą naktį, kai 
Halas išvyko - tyliai susikeikė ir užgesino cigaretę artimiausioje 
peleninėje. 

Skrisdami atgal į jie persimetė tik keliais žodeliais, o auto- 
mobiliu iš El Paso keliavo tylėdami. Kelionė pasirodė be galo 
ilga, nes teko sekti paskui liūdną krovinį gabenantį baltą li- 
muziną. 

Vėliau taip pat beveik nesikalbėjo. 

Draugystė, užsimezgusi Monterike, kažkur išgaravo. Dėl 
nesuprantamų priežasčių Dženė šalia Keidžo jautėsi dar prasčiau 
nei anksčiau. Kai jis įeidavo į kambarį, ji tuoj pat pasišalindavo. 
Kai šis į ją dirstelėdavo, Dženė nusisukdavo į kitą pusę. Negalėjo 
paaiškinti, kodėl vengia Keidžo, bet nujautė, kad tai susiję su 
naktimi, praleista viešbutyje. 

Keidžas laikė ją glėbyje. Na ir kas? 

Ji užmigo jo glėbyje. Na ir kas? 

Ji miegojo jo glėbyje vienu apatinuku, o Keidžas vilkėjo tik 
trumpikes. Na ir kas? 

Juodu buvo atsidūrę pavojingoje vietoje. Priešiškai nusi- 
teikusioje šalyje. Tokiomis aplinkybėmis žmonės linkę elgtis 
neįprastai. Niekas dėl to nekaltas. 

Tikriausiai nieko nereiškia ir tai, kad prabudusi iš miego paju- 
to Keidžo delną ant savo užpakalio, o kita ranka buvo nestipriai, 
bet savininkiškai apglėbusi kaklą. Be to, jos pirštai buvo įsipynę 
į jo krūtinės plaukelius, o lūpos - grėsmingai arti spenelio. 

Dženė įsižiūrėjo į gėlėmis nuklotą karstą ir pasistengė pamirš- 
ti tą rytą viešbutyje. Nenorėjo atsiminti trumputės akimirkos, 
kai busdama iš miego jautėsi saugi ir rami, kol nesuprato, kaip 
smarkiai klysta. 

Neberizikuos artintis prie Halo brolio. Jo jėga ir ištvermė 
nepermaldaujamai traukė Dženę it koks magnetas. Netgi dabar 
galėtų pasiduoti pagundai atsiremti į jo petį, jei Keidžas nesėdėtų 
atokiau nuo jos, atskirtas tėvų. 

Vyskupas ilga malda užbaigė laidojimo apeigas. Limuzinas 
juos parvežė namo. Sara visą kelią tyliai verkė, įsikniaubusi vy- 
rui į petį. Keidžas niūriai žvelgė pro langą. Jis buvo atsilaisvinęs 
kaklaraištį ir atsisegęs viršutinę marškinių sagą. Dženė glamžė 
nosinę ir nepravėrė burnos. 

Klebonijoje juos pasitiko kelios moterėlės iš bažnyčios. Jos 
virė kavą, pilstė punšą ir pjaustė pyragus svečiams, užeisian- 
tiems pareikšti užuojautos po laidotuvių. O tokių buvo daug. 
Dženė pamanė, kad jų srautas niekada nenutrūks. Nuvargusi 
nuo užuojautų ji išslinko iš svetainės į virtuvę ir užsispyrė iš- 
plauti indus. 

— Būkite gera, leiskite man, - kreipėsi Dženė į moterį prie 
kriauklės. — Privalau ką nors veikti. 

— Vargšiukė. 

— Tavo mielojo Halo nebėra. 

— Džene, bet tu dar labai jauna. 

— Privalai gyventi toliau. Gali šiek tiek užtrukti, kol... 

— Puikiai laikaisi. 

— Visi taip sako. 

— Kelionė į tą baisią šalį tikriausiai buvo siaubinga. 

— Ir dar su Keidžu. 

Paskutinė iš kalbėjusių caktelėjo liežuviu ir dramatiškai pa- 
purtė galvą, lyg moteriai keliauti su Keidžu būtų kur kas blogiau 
už mirtį. 

Dženė norėjo užrikti, kad jei ne Keidžas, ji greičiausiai išvis 
nebūtų ištvėrusi. Tačiau suprato, jog jos taip kalba tik todėl, kad 
dorai nepažįsta vyresniojo pastoriaus sūnaus. Kai moteriškės 
išsiruošė namo, ji padėkojo joms visoms ir atleido už kvailumą, 
nes jos nuoširdžiai nerimavo. 

Baigusi plauti indus Dženė nuėjo paieškoti šeimynykščių. Lai- 
mė, lankytojai jau buvo išsiskirstę, ir Hendrenai sėdėjo svetainėje 
vieni. Ji klestelėjo ant kėdės ir atrėmė galvą į atkaltę. 

Išgirdusi Keidžo žiebtuvėlio spragtelėjimą žaibiškai atsi- 
merkė. Jis pridegė lūpose styrančią cigaretę, įsimetė žiebtuvėlį į 
kišenę ir užtraukė dūmo. 

— Sakiau tau šiuose namuose nerūkyti, - piktai mestelėjo ant 
sofos sėdinti Sara. Jos akys buvo sausos, bet apjuostos tamsių 
šešėlių. Moteris atrodė susitraukusi, susiraukšlėjusi, kažkuo 
panaši į griaučius. Saros veide įsirėžusį kartėlį galėjai supainioti 
su įsiūčiu. 

- Atleisk, - nuoširdžiai atsiprašė Keidžas. Jis priėjo prie durų 
ir sprigtelėjo cigaretę pro jas į tamsą - niekas nė nepastebėjo, kaip 
stojo naktis. - Įprotis. 

- Ar būtina demonstruoti bjaurius įpročius šiuose namuose? 
Nejau visai negerbi Motinos? - kreipėsi į jį Bobas. 

Keidžas sustingo pusiaukelėje link kėdės, priblokštas smer- 
kiamo tėvo tono. 

— Gerbiu jus abu, - tyliai atsakė jis, regimai įsitempęs. 

— Nieko tu negerbi, - atžariai nukirto motina. - Nė karto ne- 
pasakei, kad apgailestauji dėl brolio mirties. Iš tavęs nesulaukiau 
jokios užuojautos. 

— Mama, aš... 

Bet Sara jo neklausė, kalbėjo toliau: 

— Antra vertus, nežinau, kodėl iš tavęs ko nors tikėjausi. Nuo 
pat tos dienos, kai gimei, buvai gyva bėda. Niekada nesirūpinai 
manimi taip kaip Halas. 

Dženė išsitiesė kėdėje. Norėjo priminti Sarai, kad visas šias 
dienas Keidžas bendravo su žiniasklaida ir prisiėmė visus val- 
diškus rūpesčius, susijusius su Halo mirtimi. Bet nespėjo įsi- 
terpti. 

— Nutikus tokiai nelaimei, Halas būtų nė minutės nuo manęs 
nesitraukęs, - tęsė Sara. 

— Mama, aš ne Halas. 

— Nebūtina man to priminti. Tu jam nė iš tolo neprilygsti. 

— Prašau, Sara, liaukis, - sudraudė Dženė, nuslydusi ant 
kėdės krašto. 

— Halas buvo toks geras, toks geras ir mielas. Mano sūnelis. — 
Saros pečiai ėmė drebėti, o perkreiptu veidu pasruvo ašaros. - Jei 
Dievas turėjo pasiimti vieną mano sūnų, kodėl jis pasiėmė Halą, 
O paliko tave? 

— O Dieve! - šūktelėjo Dženė ir užsidengė burną rankomis. 

Bobas suklupo priešais žmoną ir ėmė ją guosti. Keidžas ilgai 
žvelgė į tėvus, negalėdamas patikėti tuo, ką išgirdo. Veidas su- 
akmenėjo. Jis apsisuko ant kulno ir nudrožė prie durų, atlapojo 
jas su trenksmu, keliais skubiais žingsniais perėjo verandą ir 
nudundėjo laiptais žemyn. 

Nė nesusimąsčiusi Dženė strimgalviais išskubėjo jam iš pas- 
kos. Perbėgusi kiemą prisivijo Keidžą prie gatvės, kur stovėjo jo 

sportinė korvetė. Jis vadavosi iš tamsaus švarko, tarsi šis lieps- 
notų, paskui staigiai atsagstė liemenės sagas. 

— Grįžk ten, kur tavo vieta! - suriko Dženei. Tada įsispraudė 
prie automobilio, bemaž siekiančio žemę, vairo ir užvedė variklį. 
Keista, kad nelūžo raktelis, sugriebtas taip įnirtingai. 

Jis įjungė pirmąją pavarą. Dženė atlapojo keleivio dureles ir 
įsiropštė vidun tą pačią akimirką, kai Keidžas nuspaudė greičio 
pedalą. 

Automobilis šovė į priekį it raketa, gatvės viduryje slystelėjo 
ir svirdamas pasuko už kampo. Keidžas nė nemanė pristabdyti. 
Dženė siektelėjo rankenos. Tikras stebuklas, kad neiškrito iš 
skriejančio automobilio ir neišsisukusi rankos sėkmingai uždarė 
dureles. 

Miestelio riboženklį Keidžas pasiekė įsijungęs ketvirtąją pa- 
varą. Vis junginėjo pavarų svirtį grieždamas dantimis, tarsi tai 
padėtų automobiliui važiuoti greičiau. Dženė nedrįso pažiūrėti į 
greitmatį. Kraštovaizdis už lango liejosi. Žibintai skrodė priešais 
plytinčią nepermatomą tamsą. | 

Keidžas įjungė radiją ir vairavo tik viena ranka tol, kol surado 
norimą triukšmingo roko stotį. Automobilis prisipildė kurtinamo 
žvangesio. 

— Padarei didelę klaidą! - šūktelėjo jis perrėkdamas kakofo- 
niją. - Reikėjo šįvakar likti namie. 

Ištiesė ranką ir pagrabaliojęs Dženei apie kelius iš dėtuvės iš- 
sitraukė sidabrinę gertuvę. Įsikišo ją tarp kojų, viena ranka atsuko 
dangtelį ir pakėlė prie lūpų. Ilgai nenuleido. Dženė pastebėjo, 
kaip susiraukė, nurijęs paskutinį gurkšnį - taigi ten ne limonadas. 
Jis skriejo greitkelio viduriu, viena ranka prilaikydamas vairą ir 
vis patraukdamas iš gertuvės. 

Automobilio langai buvo praviri, pro juos besiveržiantis vėjas 
ištaršė Dženės plaukus ir išlaisvino juos iš segtukų, prilaikiusių 

kuklų gedulingą kuodelį. Dėl stipraus vėjo darėsi sunku net kvė- 
puoti. Vis dėlto Keidžui pavyko prisidegti cigaretę -jos galiukas 
švytėjo priešais tamsų veidą, kurį apšvietė tik nuo prietaisų skydo 
sklindanti šviesa. 

— Smagu? - nusišaipė Keidžas, pašnairavęs į pakeleivę. 

Nekreipdama dėmesio į sarkazmą Dženė pasuko galvą ir 
pažvelgė pro langą. Neketino jam atsakyti. Stingo iš baimės, 
sėdėdama žaibiškai skriejančiame automobilyje. Jai nepatiko 
nei greitis, nei Keidžo gėrimas, bet nepratars nė žodžio, net jei 
tektų žūti. Kai automobilis pasuko iš vieškelio į jokiais ženklais 
nepažymėtą keliuką, tyliai sau pamanė, kad būtent tuo viskas ir 
baigsis. Nesuvokiama, iš kur jis žino, kur reikia sukti. 

Negailėdamas senovinio korvetės modelio Keidžas lėkė 
dulkėtu ir gruoblėtu kaip skalbimo lenta keliu. Dženės dantys 
ėmė tarškėti, ji stipriau juos sukando ir įsikibo į sėdynės atlošą 
už galvos, kad viršugalvis nesidaužytų į stogą besikratant per 
duobes. 

Jie kilo į viršų. Dženė juto, kaip keičiasi aukštis, nors per 
langą nieko nematė - lauke tvyrojo aklina tamsa. Žibintų šviesa 
šokčiojo aukštyn ir žemyn, sulig kiekvienu krestelėjimu. Net 
mėnulis, ir tas pasislėpė už debesies, išsigandęs Keidžo Hen- 
dreno šėlionių. 

Keidžas taip staigiai sustabdė automobilį, kad Dženė vos 
neišskriejo pro priekinį langą, o padangos slydo dar apie pen- 
kiasdešimt pėdų, kol galiausiai sustojo. 

Išjungus variklį stojo tyla, nes kriokiantis radijas staiga irgi 
nutilo. Keidžas iškišo alkūnę pro langą, iš burnos išsitraukė 
cigaretę ir prie lūpų pakėlė gertuvę. Gerai truktelėjo ir su pasi- 
tenkinimu sučepsėjo. 

Tada atsisuko į Dženę, stebinčią jį su nebyliu priekaištu 
akyse. 

- Atleisk, visai pamiršau mandagumą. Gal norėtum išgerti? — 
pasiūlė jis ir kyštelėjo jai gertuvę. Dženė sėdėjo kaip sėdėjusi. — 
Ne? - Keidžas gūžtelėjo. - Gaila. - Jis darsyk užsivertė gertuvę ir 
kyštelėjo jai cigaretes. - Gal cigaretę? Ne, ne, žinoma, ne. 

Keidžas sriūbtelėjo dar sykį. 

— Tujuk dama be dėmelės, tiesa? Tobuloji panelė Dženė Flečer. 
Nesutepta. Nepaliečiama. Jos draugija skirta tik šventiesiems, 
tokiems kaip mylimas velionis Halas Hendrenas. 

Jis godžiai užsitraukė cigaretę ir išpūtė tirštus dūmus Dženei 
į veidą. 

Ši nereagavo. Įsiutintas merginos šaltakraujiškumo Keidžas 
išmetė nuorūką pro langą. 

— Pažiūrėkime, kas gi tave sunervintų? Kas priverstų klykti 
iš baimės? Dingti iš automobilio, iš akių, iš suknisto mano gy- 
venimo?! 

Paskutinius žodžius Keidžas rėkte išrėkė. Jis giliai trūkčio- 
jamai alsavo. Dženė stebėjo, kaip vyras stengėsi pažaboti ūmų 
būdą ir susitvardyti. Kai vėl prabilo, balsas vis dar drebėjo iš 
nuoskaudos ir įtūžio, bet buvo ramesnis. 

— Kas tokią doruolę priverstų šlykštėtis ir paskatintų bėgti? 
Keiksmų lavina? Na, galbūt. Abejoju, ar bent vieną žinai, bet 
galima pamėginti. Pageidautum abėcėlės tvarka ar rėžti taip, 
kaip šauna į galvą? 

— Keidžai, nepriversi manęs šlykštėtis tavimi. 

— Kertame lažybų? 

— Kad ir ką sakytum ar darytum, dabar tavęs nepaliksiu. 

— Nejaugi? Susiruošei mane išgelbėti. Juk taip? - Keidžas 
nelinksmai nusijuokė. - Nešvaistyk veltui laiko. 

— Aš tavęs nepaliksiu, - tyliai pakartojo Dženė. 

— Tikrai? - jo lūpas perkreipė pašaipi šypsena. - Mes dar 
pažiūrėsime. 

Jis palinko prie Dženės, viena ranka sugriebė ją už sprando, 
prisitraukė arčiau ir smarkiai bei skausmingai įsisiurbė į lūpas. Jo 
dantys šiurkščiai įsirėžė į švelnias jos lūpas. Dženė nesipriešino. 
Net kai jo liežuvis prasibrovė pro lūpas ir žeminamai ėmė plaktis 
burnoje, tyliai kentė. 

Per Halo laidotuves ji vilkėjo dviejų dalių juodą megztą kos- 
tiumėlį. Keidžas pagrabaliojo aplink juosmenį, surado megztuko 
kraštą ir kyštelėjo po juo ranką. 

— Neabejoju, kad esi girdėjusi apie mano mergišiaus reputaci- 
ją, - gergždžiančiu balsu sukuždėjo jis Dženei į kaklą. - Aš negai- 
lestingas, neturiu jokių skrupulų. Atimu mergelėms nekaltybę, 
vagiu žmonas, esu siautėjanti sekso mašina. Kalbama, kad aš 
visąlaik toks įsiaudrinęs, jog nepajėgiu net kelnių užsisegti. - Jis 
vienu keliu praskėtė jos kojas. — Žinai, ką tai reiškia tau, Džene? 
Nieko gera. Pakliuvai į bėdą, mergyt. 

Keidžas vėl brutaliai įsisiurbė jai į lūpas, ranka po megztiniu 
surado krūtį. Apglėbęs delnu spustelėjo liemenėlės kaušelį ir 
ją išlaisvino. Keidžas ėmė šiurkščiai glamonėti Dženę, nykščiu 
braukdamas per spenelį. 

Nors ir buvo pasiryžusi nereaguoti, ji nejučia sėdynėje išsirie- 
tė. Bet tuoj pat susiėmė ir atsisėdo tiesiai. Nespurdėjo ir nekovojo. 
Priešinosi pasyvumu. 

Tylus aiktelėjimas paveikė Keidžą it skardus pavojaus signa- 
las. Jis atsipeikėjo, suprato, ką darąs, ir susmuko ant pakeleivės 
lyg adata pradurtas balionas. Kelis kartus giliai įkvėpė. Atodūsiai 
pakuteno Dženės lūpas, kurių jis daugiau neketino pulti. 

Grynas oras jį truputį prablaivė. Keidžas su apgailestavimu 
ištraukė delną iš liemenėlės ir nevykusiai pamėgino ją pataisyti. 
Palikęs Dženę ramybėje grįžo į vairuotojo vietą, o netrukus išlipo 
iš automobilio. 

Dženė užsidengė veidą rankomis ir ėmė trūksmingai alsuoti, 

gaudydama orą. Paskui suėmusi save į rankas pasitaisė drabu- 
žius, atidarė dureles ir išlipo lauk. 

Keidžas sėdėjo ant variklio dangčio ir žvelgė į tolį. Tik dabar 
Dženė suprato, kur juodu atsidūrė — ant stalkalnio, iškilusio 
virš kraštovaizdžio ir besitęsiančio daugybę kilometrų. Apačioje 
driekėsi tamsios ramios prerijos. Karštas sausas vėjas priplojo 
drabužius jai prie kūno ir pagavo taršyti plaukus. Jis liūdnai 
švilpė, tarsi gamta ko nors gedėtų. 

Dženė apėjo automobilį ir atsistojo tiesiai priešais Keidžą, 
užstodama vaizdą. Jųdviejų keliai beveik lietėsi. Jis pakėlė galvą, 
žvilgtelėjo į Dženę ir vėl ją nunarino. 

— Atleisk. 

— Nieko baisaus. - Ji nubraukė jam nuo kaktos plaukus, bet 
vėjas tuoj pat vėl juos sutaršė. 

— Kaip aš galėjau... 

— Keidžai, nesvarbu. 

— Svarbu, - iškošė jis pro sukąstus dantis. - Svarbu. 

Pakėlė galvą ir atsargiai priglaudė ranką prie krūties, kurią 
prieš kelias akimirkas taip negailestingai minkė. Palietė švelniai, 
ne erotiškai, tarytum liestų sužeisto vaiko petį. 

— Užgavau tave? 

Šiltas delnas veikė raminamai, Dženė uždėjo ant jo ranką. 

— Ne. 

— Užgavau. 

— Ne taip smarkiai, kaip pats buvai užgautas. 

Juodu pažvelgė vienas kitam į akis, ir tą akimirką lyg elektros 
srovė abu supurtė neįvardytas jausmas. Dženė nuleido ranką. 
Keidžas skubiai atitraukė savąją. 

Ji įsitaisė šalia jo ant dangčio. Įkaitęs išvaškuotas paviršius 
degino kūną net per drabužius, bet nė vienas nejuto. 

— Keidžai, Sara taip tikrai nemano. 

Jis prunkštelėjo. 

— Žinoma, mano. 

— Ji pametė galvą iš sielvarto. Jos lūpomis kalbėjo kančia. 

— Ne, Džene. - Keidžas liūdnai papurtė galvą. - Žinau, ką 
tėvai man jaučia. Jie gailisi, kad aš gimiau. Esu gyvas jų nesėkmės 
įrodymas, amžina jų gėda ir jų tikėjimo įžeidimas. Net jei niekada 
nepasakė to garsiai, žinau, ką mano. Tikriausiai visi taip galvoja. 
Mirties nusipelnė Keidžas Hendrenas, o ne jo brolis. 

— Netiesa! 

Keidžas atsistojo ir susikišęs rankas į kišenes priėjo prie stal- 
kalnio krašto. Tamsoje bolavo balti jo marškiniai. Dženė nusekė 
iš paskos. 

— Kada tai prasidėjo? 

— Kai gimė Halas. O gal ir anksčiau, nepamenu. Visada taip 
buvo. Šviesiapūkis Halas buvo visų numylėtinis. Gaila, kad mano 
plaukai ne juodi - būčiau tipiškas blogiukas. 

— Nekalbėk taip apie save. 

- Bet tai juk tiesa, - šiurkščiai nukirto Keidžas ir staigiai atsi- 
suko į Dženę. - Tik pažiūrėk, ko vos neiškrėčiau. Vos neišprie- 
vartavau moters, kurią... — jis užsikirto vidury sakinio, palikęs ją 
spėlioti, ką norėjo pasakyti. Keidžas tvirtai sučiaupė lūpas, lyg 
uždarydamas neištartus žodžius, ir nusigręžė. 

— Žinau, kodėl taip pasielgei su manimi, kodėl gėrei ir lėkei 
pašėlusiu greičiu. Mėginai įrodyti, kad žmonės dėl tavęs neklysta. 
Bet tai netiesa, Keidžai. - Dženė prisislinko arčiau. - Tu nesi balta 
varna, dėl genetinės klaidos gimusi nepriekaištingos reputacijos 
šeimoje. Nežinau, kas po ko sekė - tavo išdykumas, kurio tėvai 
nepajėgė suprasti ir suvaldyti, ar jų rodoma panieka, paskatinusi 
tave krėsti dar daugiau šunybių. 

Ji timptelėjo Keidžą už rankovės ir privertė atsigręžti. 

— Juk akivaizdu? Visą gyvenimą sieki patraukti jų dėmesį. 

Stengiesi būti blogas, nes žmonės to iš tavęs tikisi. Pelnei baltos 
varnos reputaciją. Nejaugi nesupranti, Keidžai? Net vaikystėje 
krėtei šunybes, norėdamas atkreipti tėvų dėmesį, nes jie garbino 
Halą. Tai buvo klaida. Jų klaida, ne tavo. Hendrenai susilaukė 
dviejų skirtingo charakterio sūnų. Halas jiems buvo artimesnis, 
todėl tapo pavyzdiniu vaiku. Bandei išsikovoti tėvų pripažinimą, 
o kai nepavyko, ėmei elgtis priešingai jų lūkesčiams. 

Keidžas globėjiškai šyptelėjo. 

— Matau, viską išsiaiškinai. 

— Taip. Antraip šįvakar būtum mane labai išgąsdinęs. Jei tai 
būtų nutikę prieš kelis mėnesius, taip pat būčiau išsigandusi. Bet 
dabar žinau, kad manęs nenuskriausi. Daug geriau tave pažįstu. 
Mačiau, kaip verkei prie brolio karsto. Tu nė iš tolo neprimeni 
blogiuko, koks nori pasirodyti. Negalėjai lygintis su Halu geru- 
mu, todėl nusprendei tapti kitos srities čempionu. 

Dženei pavyko patraukti Keidžo dėmesį —jis įdėmiai klausėsi. 
Ir, nors labai norėjo užginčyti jos žodžius, nerado prie ko prikibti. 
Keidžas spoksojo į savo kojas, batu brėždamas ratus dulkėse, 
kurias tuoj pat pasigavo vėjas. 

— Man tik neramu, kiek toli tu eisi. 

Keidžas pakėlė galvą. 

— Kiek toli eisiu? Kaip suprasti? 

— Tave privertė jaustis niekam tikusiu. Kiek toli žengsi, kad 
įrodytum, jog žmonės teisūs? Kiek toli eisi, siekdamas įrodyti, 
kad esi nieko vertas? 

Keidžas užsikišo nykščius už džinsų juosmens ir arogantiškai 
kryptelėjo galvą. 

-— Pasakei „a“, tai pasakyk ir „b“. Manai, kad ieškau mirties? 

— Savęs negerbiantys žmonės prikrečia visokių kvailysčių. 

— Pavyzdžiui, laksto pašėlusiu greičiu, neatsakingai girtuok- 
liauja ir palaidai gyvena? 


97 


Sandra Brown 


- Būtent. 

— Velniai nematė. Klausk, ko tik nori - kiekvienas papasakos, 
kokia mano savigarba. Koks esu pasipūtėlis. 

— Kalbu ne apie tai, kaip elgiesi, bet apie tai, kaip jautiesi. 
Keidžai, mačiau tavo antrąją pusę -jausmingąją, kurios niekam 
nerodai. 

— Manai, kad po truputį save žudau? 

— Aš taip nesakiau. 

- Bet leidai suprasti. - Keidžas sugrubusiais pirštais nusibrau- 
kė nuo kaktos plaukus. - Džene, šiek tiek perlenkei lazdą su šia 
mėgėjiška psichologija. 

Pamačiusi, kad Keidžas užėmė gynybinę poziciją, Dženė 
nusileido. 

— Gerai, atleisk man, - atsiprašė ji. - Aš tiesiog jaudinuosi dėl 
tavęs, Keidžai. 

Keidžas akimirksniu atsileido, jo žvilgsnis sušvelnėjo. 

— Ačiū už rūpestį, bet nėra ko jaudintis, kad save pribaigsiu. 
Mėgstu lakstyti dideliu greičiu, neatsakingai gerti ir... kas dar ten 
buvo? - pašaipiai paklausė jis. 

Tačiau Dženė dar nebuvo linkusi juokauti. 

— Man atrodo, kad ir tavo tėvams rūpi. 

Keidžui išgaravo noras pokštauti. Paniuręs jis įsistebeilijo 
Dženei virš galvos, į aplinkui besidriekiančią dykvietę. 

— Nejaugi mama nesupranta, kad norėjau būti šalia jos, šalia jų 
abiejų? Kai išgirdome apie Halą, norėjau prieiti prie tėvų ir juos 
apkabinti, - jis pritilo. - Norėjau, kad jie apkabintų mane. 

— Keidžai. - Dženė troško paliesti jo ranką, bet jis ją atitraukė. 
Nenorėjo užuojautos. 

— Nesiartinau prie jų, nes žinojau, kad tėvai to nenori. Mėgi- 
nau parodyti meilę ir užuojautą kitaip. - Keidžas atsiduso. - Tik 
jie to nepastebėjo. 

— Aš pastebėjau. Ir esu tau dėkinga. 

— Bet, Džene, ir tu neleidai prisiartinti, - atkirto Keidžas ir 
pažvelgė jai į akis. 

Ji staigiai nusisuko. 

— Nesuprantu, ką čia kalbi. 

— Kurgi ne. Monterike tu manimi pasikliovei, leidaisi globo- 
jama. Vos tik grįžome, vėl tapau raupsuotuoju, kuriam galioja 
taisyklė „šalin rankas“. Jokių prisilietimų. Jokių kalbų. Velniai 
rautų, tu į mane nė nežiūrėjai. 

Keidžas buvo teisus, bet Dženė neketino to pripažinti. 

— Ar ėmei manęs vengti dėl tos nakties Monteriko viešbu- 
tyje? 

Ji staigiai pakėlė galvą ir apsilaižė lūpas, nors ir liežuvis 
atrodė perdžiūvęs. 

— Aišku, kad ne. 

— Tikrai? 

— Taip. Ir ką toji naktis turėtų keisti? 

— Mes kartu miegojome. 

— Ne ta prasme! - jos balse suskambėjo gynybos gaidelė. 

— Būtent, - pareiškė Keidžas ir prisiartino prie Dženės. - O 
tu elgiesi taip, tarsi būtume miegoję ta prasme. Dėl ko jautiesi 
tokia kalta? 

— Nesijaučiu kalta. 

- Tikrai? - neatlyžo jis. - Ar nemanai, kad nederėjo miegoti 
mano glėbyje vilkint tik apatinuku? Kad taip mes tarsi išdavėme 
karste gulintį Halą? Argi ne taip galvoji? 

Dženė nusigręžė nuo Keidžo ir rankomis apglėbė juosmenį, 
tarsi jai skaudėtų. Tvirtai suėmė save už alkūnių. 

— Nereikėjo man taip elgtis. 

— Kodėl? 

— Pats supranti. 

— Nes žinai, ką visi mano apie moteris, kurios leidžia su 
manimi naktis. 

Ji neatsiliepė. 

— Ko tu bijai, Džene? 

— Nieko. 

— Bijai, kad kas nors sužinos apie tą naktį? 

— Ne. 

— Bijai, kad tavo vardą įtrauks į Keidžo Hendreno meilužių 
sąrašą? 

- Ne. 

— Bijai manęs? 

Netgi negailestingas vėjas nepajėgė užgožti Keidžo balse 
suskambėjusios dvejonės ir skausmo. Dženė atsigręžė ir išvydo 
kančios perkreiptą veidą. 

— Ne, Keidžai, ne, - patikino ji, žingtelėjo prie jo, apsivijo 
rankomis juosmenį ir priglaudė veidą prie krūtinės. 

Keidžas tuoj pat apglėbė Dženę ir prisitraukė arčiau. 

— Nekaltinčiau tavęs, jei bijotum, ypač po šio vakaro. Bet, Die- 
vas mato, man būtų labai sunku. Labiausiai už viską pasaulyje 
nenorėčiau, kad manęs bijotum. Nepakęsčiau minties, kad bijai, 
jog tave nuskriausiu. 

Dženė galėjo pasakyti Keidžui, kad bijo ne jo, o savęs. Šalia 
Keidžo išsinerdavo iš kiauto, kuriame gyveno klebonijoje, ir 
tapdavo kita moterimi. 

Išvydus Keidžą Dženės širdis imdavo plakti greičiau, alsa- 
vimas sutankėdavo, o delnai imdavo drėkti. Šalia jo tapdavo 
kitu žmogumi - nesvarbu, ar važiuotų motociklu ir svaigtų iš 
malonumo, ar dalytųsi viena lova. Šalia Keidžo pamiršdavo, kas 
esanti ir iš kur kilusi, gyvendavo tik ta akimirka. 

Tarsi visus tuos metus būtų mylėjusi Keidžą, o ne Halą. Nak- 
tis, praleista Keidžo glėbyje, buvo kone tokia pat nuostabi, kaip 

ir toji meilės naktis su sužadėtiniu. Dženė nepajėgė to suvokti. 
Prabėgo vos savaitė po Halo mirties, oji jau spėlioja, kaip jaustųsi 
mylėdamasi su jo broliu? 

Sutrikdyta šios minties ji atsitraukė nuo Keidžo. 

— Verčiau važiuokime namo. Tėvai jaudinsis. 

Nors ir atrodė nusivylęs, Keidžas neprieštaravo ir nulydėjo 
Dženę į automobilį. Liūdnai užsuko gertuvę ir įmetė ją į dėtuvę. 
Cigarečių pakelį iššveitė pro langą. 

- Šiukšlius, - įsitaisiusi savo vietoje pareiškė Dženė. 

— Tos moterys, - suirzęs sumurmėjo Keidžas ir užvedė varik- 
lį. - Joms vis blogai. 

Juodu vienas kitam nusišypsojo. Viskas stojo į savo vėžes. 

Keidžas nebelėkė kaip akis išdegęs, ramiai parvežė Dženę 
į kleboniją. Sustabdęs automobilį apėjo aplinkui ir atidarė jai 
dureles. Apglėbęs per juosmenį parlydėjo iki durų. Dženė jį taip 
pat draugiškai apkabino. 

— Ačiū, Džene. 

— Už ką? 

— Kad esi mano draugė. 

— Pastaruoju metu tu man labiau padedi. 

— Vis tiek ačiū. - Juodu stovėjo prie durų ir žvelgė vienas į kitą. 
Atrodė, kad Keidžas nenori išvažiuoti. - Ką gi, labos nakties. 

— Labanakt. 

— Tikriausiai negreitai užvažiuosiu į svečius. 

— Suprantu. 

— Bet aš su tavimi susisieksiu. 

- Širdis plyšta pagalvojus apie bedugnę, atsivėrusią tarp tėvų 
ir tavęs dabar, kai jums labiausiai reikia vienas kito. 

Keidžas liūdnai atsiduso. 

— Na, taipjau yra. Jei tau ko nors prireiktų - bet ko - tik duok 
žinoti. 

— Gerai. 

— Pažadi? 

— Pažadu. 

Keidžas spustelėjo Dženei ranką ir pasilenkęs pakštelėjo 
į skruostą. Kiek užgaišo, kol atitraukė lūpas. O galbūt jai tik 
pasirodė. Akimirką padvejojusi ji įsmuko pro duris ir užkopė 
į savo kambarį. Namas skendėjo tamsoje. Hendrenai jau buvo 
atsigulę. 

Dženė pravėrė kambario duris ir įžengė į vidų. Apsidairė po 
vaikiškai įrengtą miegamąjį. „Kas toliau? — paklausė savęs. - Kaip 
Dženė Flečer gyvens toliau?“ 

Dženė nusirengė ir atsigulė, bet įkyrus klausimas ilgai neleido 
užmigti. 

Ryte jau žinojo, ką darys toliau. Tik kaip tai pasakyti Hen- 
drenams? Netrukus jie patys paskatino Dženę prabilti nelengva 
tema. 

Kai ryte pabudusi Dženė įžengė į virtuvę, Bobas skrudino 
duoną. Ji nusišypsojo išvydusi pastorių su prijuoste ir pabučiavo į 
skruostą. Įsipylusi kavos prisėdo šalia Saros, kuri vangiai stumdė 
keptą kiaušinį iš vienos lėkštės pusės į kitą. 

— Kur vakar buvai? 

Nei „labas rytas“, nei „kaip miegojai?“ Nieko. Rėžia tiesiai 
šviesiai. 

Sara sėdėjo kietai sučiaupusi lūpas, įsitempusi. 

— Mes, - pabrėžė Dženė, - tiesiog pasivažinėjome. 

— Grįžai labai vėlai, - Bobas kalbėjo dirbtinai atsainiu tonu, 
bet Dženė žinojo, kad šis pokalbis - ne atsitiktinis. Ore tvyrojo 
priešiško įtarumo atmosfera, tarsi namuose būtų atsiradęs 
šnipas. 

— Iš kur žinote, kada grįžau? Judu jau miegojote. 

— Šįryt buvo užsukusi ponia Hiks. Ji tave matė... su Keidžu 
vakar vakare. 

Suglumusi Dženė pažvelgė į Bobą, paskui į Sarą. Ponia Hiks 
buvo smalsiausia kvartalo gyventoja ir didžiausia paskalų, ypač 
blogų, nešiotoja. 

— Ir ką ji pasakė? — piktokai paklausė ji. 

— Nieko, - sumišęs atsiliepė Bobas. 

— Ne, aš noriu žinoti. Ką ji pasakė? Akivaizdu, kad sugadino 
jums nuotaiką. 


103 


Sandra Brown 


— Džene, mums nuotaikos nesugadino, - diplomatiškai išsi- 
suko Bobas. - Tiesiog nenorime, kad žmonės imtų tave sieti su 
Keidžu. 

— Aš ir taip susijusi su Keidžu. Jis juk Hendrenas, jūsų sūnus, — 
nekantriai priminė Dženė. - Pastaruosius dvylika metų gyvenu 
Hendrenų namuose. Kaip galėčiau būti su juo nesusijusi? 

— Brangute, žinai, apie ką mes, - įsiterpė Sara su ašaromis 
akyse. - Mums likai tik tu. Mes... 

— Melas! - piktai suriko Dženė ir pašoko nuo kėdės. - Jums 
liko Keidžas. Niekada nemaniau, kad teks tai pasakyti, bet man 
gėda dėljudviejų. Sara, ar bent įsivaizduoji, kaip vakar įskaudinai 
Keidžą? Galbūt jums ir nepatinka jo elgesys, bet Keidžas vis tiek 
jūsų sūnus. Palinkėjai jam mirties! 

Sara nunarino galvą ir apsipylė ašaromis. Dženė, susigėdusi 
išpuolio, vėl klestelėjo ant kėdės. Bobas patapšnojo žmonai per 
pečius, veltui mėgindamas paguosti. 

— Vakar vakare ji labai susijaudino, kai judu išdūmėte iš 
namų, — paaiškino Dženei Bobas. - Suvokė, ką pasakė, ir dėl to 
apgailestavo. 

Dženė gurkšnojo kavą, palaukė, kol Sara nusiramins. Galiau- 
siai padėjo puodelį ant lėkštutės. 

— Nusprendžiau išsikraustyti. 

Kaip ir tikėjosi, ši žinia Hendrenus pribloškė. Kelias akimirkas 
nė vienas jų net nekrustelėjo. Jie žvelgė į ją bereikšmiu žvilgsniu, 
negalėdami patikėti. 

— Išsikraustyti? - galiausiai sušvokštė Sara. 

- Išsikraustysiu iš klebonijos ir pradėsiu savarankišką gy- 
venimą. Gyvenau čia daugybę metų ir laukiau, kada mudu su 
Halu susituoksime. Galbūt, jei būtume susituokę ir susilaukę 
vaikų... - Dženė nebaigė minties. - Kadangi taip nenutiko ir 
nenutiks, nėra dėl ko pasilikti. Privalau susikurti sau ateitį. 

— Bet ir šiuose namuose turi ateitį, - paprieštaravo Bobas. 

— Aš suaugusi moteris. Man reikia... 

— Džene, mums tavęs reikia! - sukliko Sara ir šalta drėgna 
ranka suspaudė jai alkūnę. - Tu mums primeni Halą. Esi mums 
lyg tikra dukra. Negali šitaip pasielgti. Prašau. Ne dabar. Duok 
mums laiko susitaikyti su Halo mirtimi. Negali išsikraustyti. 
Paprasčiausiai negali. - Sara vėl pravirko, prisidengusi veidą 
permirkusia nosine. 

Dženė pajuto pečius slegiančią kaltę. Juk ji turi įsipareigojimų 
Hendrenams. Jie ją priglaudė ir suteikė pastogę, kai viską buvo 
praradusi. Argi nėra jiems skolinga? Šiek tiek laiko? Keletą sa- 
vaičių? Mėnesių? 

Pagalvojusi apie tai paniuro. Ne pirmą kartą pasijuto pančio- 
jama pareigos jausmo. 

— Gerai, - nelinksmai atsiduso ji. - Bet nesutinku būti sekama 
ir kontroliuojama ponios Hiks ar ko nors kito. Buvau susižadėjusi 
su Halu ir jį mylėjau, bet jis žuvo. O aš turiu gyventi toliau. 

— Gali eiti kur nori ir grįžti kada panorėjusi. - Bobas nudžiugo, 
kad ji nebekalba apie išsikraustymą. - Todėl ir nupirkome tau 
automobilį. 

Dženė ne tai turėjo omenyje, bet nemanė, kad Hendrenai 
suprastų, net jei ir mėgintų išaiškinti. 

— Kita mano sąlyga - abu turite atsiprašyti Keidžo už vaka- 
rykščius žodžius. 

Sara su Bobu žiojosi prieštarauti, bet Dženės žvilgsnis juo- 
du užčiaupė. Susidūrę su tiesiu ir priešgyniauti neleidžiančiu 
žvilgsniu jie nusuko akis. 

— Gerai, Džene, - galiausiai pratarė Bobas. - Padarysime tai 
dėl tavęs. 

— Ne, ne dėl manęs. Keidžo ir savo pačių labui. - Dženė atsi- 
stojo ir nuėjo prie durų. - Manau, kad Keidžas jums atleis, nes 
myli jus. Telieka tikėtis, kad atleis ir Dievas. 

Pirkinių vežimėliai trenkėsi vienas į kitą. Dženės vežimėlis 
net sužvangėjo nuo smūgio, iš jo iškrito dėžutė skalbimo milte- 
lių, sutarškėjo konservuoti produktai, o popierinis rankšluostis 
užsirito ant kiaušinių dėžutės. 

— Sveika. 

— Chuliganas. Tyčia taip padarei. 

Keidžo lūpose lėtai sušvito tingi šypsena, jis nė trupučio 
neatgailavo. 

— Tai puikus būdas susipažinti su gražia moterimi, kai turi 
laisvą popietę. Tereikia įsirėžti į jos pirkinių vežimėlį. Ji sutrinka, 
kartais supyksta, bet visada atsiduria tavo malonėje. Paprastai 
stengiuosi įsirėžti taip, kad susikabintų vežimėlių ratai. - Dirs- 
telėjęs žemyn Keidžas susiraukė. - Man tu per greita. 

— Keidžai Hendrenai, neturi sąžinės. 

— Nė lašo. 

— O kas būna paskui? - pasiteiravo ji. - Labai įdomu. 

— Turi omenyje, kai... 

- Įsirėži į jos pirkinių vežimėlį, susikabina ratukai, ji sutrinka, 
supyksta ir taip toliau. Ką tada darai? 

— Pasiūlau pasimylėti. 

Dženė atrodė taip, lyg būtų gavusi antausį. 

— A, -išlemeno ji. Tada apvažiavo tuščią Keidžo vežimėlį ir 
nustūmė savąjį tarp lentynų su gyvūnėlių maistu. Hendrenai 
neturėjo augintinių, tad Dženės susidomėjimas šiomis prekėmis 
kėlė juoką. 

— Juk norėjai sužinoti, - pasiteisino Keidžas, prisigretinęs su 
savo vežimėliu. 

— Norėjau, tik maniau, kad moki kiek subtiliau vilioti mo- 
teris. 

— Kodėl? 

— Kodėl? - Dženė atsisuko ir pažvelgė į Keidžą, trumpam pa- 

miršusi švelnaus skonio gabalėlius ir sultingus kąsnelius. - Nori 
pasakyti, viskas taip paprasta? Tiesiog taip? - ji spragtelėjo 
pirštais. 

Keidžas suraukė kaktą ir apsimetė, kad mąsto. 

— Ne visada. Kartais prireikia daugiau pastangų ir laiko. - Jis 
nužvelgė Dženę nuo galvos iki kojų. Pro gintaro spalvos akis 
neprasprūdo aptemptos kelnės ir medvilninė palaidinė. - Pa- 
vyzdžiui, tu. Kertu lažybų, su tavimi būtų nelengva. 

— Kodėl taip sakai? 

— Ar pasimylėtum su manimi? 

— Ne! 

— Matai. Aš niekada neklystu, - pareiškė Keidžas ir bakstelėjo 
sau į kaktą smiliumi. - Kai užsiimi tokiais dalykais tiek laiko, šio 
to išmoksti. Išsiugdai šeštąjį jausmą. Iškart galiu pasakyti, kad 
tave reikėtų ilgai, lėtai ir atsargiai merginti. Mačiau, kaip vos pas- 
tebimai susiraukei, kai „Tide“ pakelis užkrito ant zefyrų dėžutės. 
Nepaneigiamas įrodymas, kad su tavimi nebus lengva. 

Apstulbusi Dženė kelias minutes žvelgė į Keidžą netardama 
nė žodžio, paskui prapliupo juokais. 

— Keidžai, galiu prisiekti, kad tu - amoralus tipas. 

— Tikras begėdis, - mirktelėjo jis. - Bet nuoširdus. 

Praėjusi pro gyvūnėlių maisto lentynas Dženė įsuko į kitą 
eilę. Keidžas užbėgo jai už akių ir užstojo praėjimą. 

— Klaikiai attodai. 

- Tai ilgo, lėto ir atsargaus merginimo pavyzdys? Jei taip, tau 
dar reikia tobulintis, - sausai atkirto ji. 

Pamėgino apvažiuoti Keidžą, bet jis meistriškai suktelėjo 
vežimėlį ir užblokavo kelią. 

- Žinai, apie ką aš. Atrodai pavargusi. Sulysusi. Ką jie ten 
tau daro? 

— Nieko, - atrėžė Dženė vengdama Keidžo žvilgsnio. 

Melavo ir jam, ir sau. Hendrenai neįsiklausė į jos pareiškimą 
apie nepriklausomybę. Arba tiesiog jį pamiršo: suplanuodavo 
Dženės dieną iki smulkmenų, dar iki jai nusileidžiant pusryčių. 

Pirmiausia teko surašyti ir išsiųsti padėkas po Halo laidotu- 
vių. Dženė su dėkingumu ėmėsi šios užduoties, nes galėjo paskui 
paskambinti Keidžui ir paprašyti išsiųsti laiškus. Taip tėvams 
pasitaikė proga atsiprašyti sūnaus. 

Susitaikymas buvo gana nejaukus. Keidžas mindžikavo prie 
paradinių durų lyg baimindamasis, kad jo niekas nepakvies 
į vidų. Dženė laukė užgniaužusi kvapą. Ji nenugirdo, kokiais 
žodžiais Bobas su sūnumi persimetė koridoriuje. Tada Keidžas 
išdygo svetainėje ir pažvelgė į ant sofos susitraukusią motiną. 
Galiausiai ji pakėlė galvą. 

— Sveikas, Keidžai. Ačiū, kad užsukai. 

— Labas, mama. Kaip jautiesi? 

— Gerai, gerai, - išsiblaškiusi atsiliepė Sara ir klausiamai dirs- 
telėjo į Dženę. Ši vos regimai linktelėjo. Sara apsilaižė lupas. - Dėl 
to vakaro, po Halo... laidotuvių... Pasakiau... 

— Nesvarbu, - užbėgo jai už akių Keidžas. Jis perėjo kambarį 
ir, ant kelio priklaupęs priešais motiną, suėmė blyškius jos pirš- 
tus. - Buvai susikrimtusi. 

Dženę užplūdo šilti jausmai Keidžui, kuris taip troško patikėti 
savo žodžiais. Jie bent jau prabilo apie savo jausmus, nesvarbu, 
Sara atsiprašė nuoširdžiai ar ne, sūnus patikėjo ar ne. 

Dženės darbams klebonijoje nebuvo galo. Hendrenai net 
aptarė galimybę, kad Halo sužadėtinė pratęstų jo žygį ir padėtų 
Centrinės Amerikos politiniams pabėgėliams. Dženė nenorėjo 
nė girdėti apie tai ir griežtai atsisakė kalbėti mitinguose ir su- 
sitikimuose. Tačiau apsiėmė išsiųsti informacinius biuletenius, 
kuriuose papasakojo apie svečioje šalyje matytus sunkumus ir 
prašė Žmonių aukoti nelaimėliams. 

Žinojo, kad jos akis temdo nuovargis, kad prarado apetitą ir 
neteko nemažai svorio, atrodo išblyškusi ir nugeibusi, nes retai 
kada iškiša nosį į lauką. 

— Man dėl tavęs neramu, - tyliai pratarė Keidžas. 

— Pavargau. Visi pavargę. Halo mirtis, laidotuvės - viskas 
susidėjo. 

— Praėjo daugiau nei dvi savaitės. Klebonijoje praleidi net 
daugiau laiko nei anksčiau. Tai kenkia sveikatai. 

— Kitaip neišeina. 

— Bažnyčia - tėvų pašaukimas, ne tavo. Džene, jei tik leisiesi, 
jie iš tavęs padarys seną davatką. 

— Žinau, - pavargusiu balsu atsiliepė Dženė ir pasitrynė 
kaktą. - Keidžai, nekamuok manęs. Pasakiau jiems, kad noriu 
išsikraustyti, bet... 

— Kada? 

— Kitą dieną po laidotuvių. 

— Tai kodėl neišsikraustei? 

Jie labai nusiminė, negalėjau taip pasielgti. Be to, išties būtų 
buvę žiauru išsikelti iškart po to, kai jie neteko Halo. 

— O dabar? 

Dženė šyptelėjo ir papurtė galvą. 

— Aš net neturiu darbo. Tokio, už kurį mokėtų algą. Žinau, kad 
privalau pati pasirūpinti ateitimi, bet taip ilgai leidau tavo tėvams 
viską už mane spręsti, kad nė nežinau, nuo ko pradėti. 

— Užtat aš žinau, - staiga pareiškė Keidžas ir sugriebė Dženę 
už rankos. - Eime. 

— Negaliu palikti pirkinių. 

— Šįkart ledai nepadės išsisukti. Pričiupau tave dar nepasie- 
kusią šaldytuvo. 

Dženė užsispyrė. 

— Negaliu palikti pilno vežimėlio vidury parduotuvės. 

— Dėl Dievo meilės, - suirzo Keidžas. Apgręžė vežimėlį ir 
sparčiai nustūmė jį į parduotuvės priekį. - Ei, Zakai! - šūktelėjo 
parduotuvės valdytojui. Šis žvilgtelėjo per sienelės, skiriančios 
kabinetą nuo salės, viršų. Valdytojas skaičiavo pinigus pirkėjui, 
nutarusiam išsigryninti čekį. 

— Ą, Keidžai. 

— Panelė Flečer paliks čia savo pirkinius, - pareiškė Keidžas, 
pristūmęs vežimėlį prie puodų ir keptuvių, kuriuos galima įsigyti 
už kuponus, lentynos. - Grįšime jų pasiimti vėliau. 

— Jokių problemų, Keidžai. Iki. 

Eidamas pro saldumynų lentyną jis pačiupo šokoladuką, 
pamojo juo parduotuvės valdytojui, apglėbė Dženę per pečius 
ir išsivedė iš parduotuvės. 

— Pavogei šokoladuką? 

— Aišku. - Keidžas nulupo popierėlį ir nukando pusę šoko- 
laduko. — Pusė tau. 

— Bet... — ji nespėjo nieko pasakyti, nes burnoje atsidūrė pusė 
saldainio. 

— Nesi niekada pavogusi šokoladuko? - Mergina papurtė 
galvą, stengdamasi sužiaumoti didžiulį šokolado gabalą, ko! 
neužduso. - Ką gi, pats metas pirmam kartui. Dabar tu mano 
bendrininkė. - Jis atidarė automobilio dureles ir švelniai, bet 
tvirtai įgrūdo Dženę į vidų. 

Judriomis miesto centro gatvėmis nutrūktgalvis važiavo tik 
šiek tiek lėčiau nei tą įsimintiną naktį greitkeliu. Keidžas įsuko 
į stovėjimo aikštelę priešais biurų pastatą. Išlipęs pagriebė me- 
dvilninį maišą nuo užpakalinės sėdynės - tokį, kokiu per šventes 
uždengiami stovėjimo aikštelių automatai. Užmetė maišą ant 
automato, stūksančio priešais korvetę, mirktelėjo Dženei ir pa- 
čiupęs už alkūnės nusitempė prie durų. 

- Ar taip galima? - susirūpinusi ji dirstelėjo į maišu uždengtą 
automatą. 

— Ką tik padariau. 

Jis atrakino biuro duris, Dženė pro jas įtipeno pirmoji. 

Vos peržengusi slenkstį sustojo kaip įbesta ir su baime ap- 
sidairė. Kambarys skendėjo prietemoje, bet kai Keidžas pakėlė 
žaliuzes ir įleido saulės šviesos, vaizdas tik pablogėjo. 

Dar niekada nebuvo regėjusi tokios netvarkos. Liūdna sofa, 
tarsi ištraukta iš atgyvenusio televizijos serialo, stovėjo pristumta 
prie sienos. Rožiniai apmušalai, ir šiaip ne itin patrauklūs, buvo 
papilkėję nuo dulkių. Ant sofos mėtėsi nušiurusios pagalvėlės. 
Prie kitos sienos stovėjo bjaurios metalinės lentynos, prikištos po- 
pierių, sąskaitų knygų, žemėlapių susiraičiusiais ir pageltusiais 
kampais. Visos kambaryje esančios peleninės buvo perpildytos 
nuorūkų. Prie tolimosios sienos pristumtas stalas seniai turėjo 
atsidurti sąvartyne, o ne biure. Vietoj trūkstamo ratuko po viena 
iš kojų buvo pakišta kortų malka. Ant stalo pūpsojo krūvos pa- 
senusių žurnalų, tarp jų mėtėsi tušti kavos puodeliai, o stalviršis 
buvo klaikiai subraižytas. Kažkoks egoistiškas vandalas išraižė 
savo inicialus viename kampe. 

Dženė lėtai atsigręžė į Keidžą. 

— Kas čia? 

— Mano biuras, - susigėdęs atsakė. 

Jai net žandikaulis atvipo, negalėjo patikėti savo ausimis. 

— Vadovauji verslui sėdėdamas tokiame šiukšlyne? 

— Na, nedrįsčiau taip vadinti savo biuro. 

— Keidžai, jei Dantė tebebūtų gyvas, būtent taip apibūdintų 
pragarą. 

— Tokie prasti popieriai? 

— Taip. - Dženė nužingsniavo prie stalo ir brūkštelėjusi gruob- 
lėtą paviršių pažvelgė į storą dulkių sluoksnį ant piršto. - Ar čia 
kada nors lankėsi valytoja? 

— Tikriausiai. Na, taip, kartą pasamdžiau valymo įmonę. 

Jie man atsiuntė tikrą pokštininką. Išmetėme keletą burnelių 
B e 

— Gali netęsti, viskas aišku, - Dženė apėjo šiukšlių kibirą, iš 
kurio per kraštus veržėsi šiukšlės, ir prisiartino prie, kaip spėjo, 
spintos durų. 

— A, Džene... - Keidžas kilstelėjo ranką, mėgindamas ją sulai- 
kyti, bet buvo per vėlu. 

Pro atidarytas duris išniro milžiniškas sieninis kalendorius 
ir brūkštelėjo Dženei per petį. Iš išgąsčio ji atšoko atgal, bet dar 
labiau išsigando, kai ant vinies kabantis kalendorius nustojo 
švytuoti, ir ji įsižiūrėjo į nuotrauką. Čia puikavosi raudonplaukė 
putniomis lūpomis. Intymią jos vietelę dengė tik blizganti mėlyna 
žvaigždė, ant kurios švietė užrašas „Pačioje Teksaso širdyje“. 
Pagalvių didumo krūtys su didžiuliais braškių raudonumo 
speneliais užėmė didžiąją nuotraukos dalį. 

Keidžas nejaukiai atsikrenkštė. 

— Darbininkai padovanojo per Kalėdas. 

Dženė uždarė spintos duris ir atsigręžė į jį. 

— Kodėl mane čia atsitempei? 

Jis sugrūdo rankas į užpakalines džinsų kišenes, vėl jas iš- 
traukė ir nervingai patapšnojo sau per klubus. 

— Klausyk, Džene, prisėsk, — pasiūlė jis ir suskubo atlaisvinti 
vietą ant sofos. 

— Nenoriu sėdėti. Noriu kuo greičiau iš čia ištrūkti, kad galė- 
čiau įkvėpti gryno oro. Paaiškink, kodėl mane čia atsivežei. 

— Na, pasakei, kad tau reikia darbo, ir pamaniau... 

— Tikriausiai juokauji, - pertraukė Dženė, įspėjusi, ką jai 
ketina pasiūlyti. 

— Džene, išklausyk. Man reikia žmogaus... 

— Tau reikia sprogdintojų komandos, o paskui - buldozerio. 
Kai jie baigs, patariu pradėti nuo nulio. - Ji pasuko durų link. 

Keidžas užtvėrė kelią ir suėmė ją už pečių. - Kalbu ne apie valy- 
mą. Viską sutvarkysiu. Pamaniau, kad galėtum atsiliepti telefonu 
ir prižiūrėti biurą. 

- Šitiek laiko išgyvenai be sekretorės. Kas iki šiol atsiliepdavo 
telefonu? 

— Užsakiau skambučių centro paslaugą. 

— Kodėl nori atsisakyti? 

— Labai nepatogu skambinėti jiems kartą per valandą. 

— Įsigyk pranešimų gaviklį. 

— Turėjau. 

- Ir? 

— Prisisegiau prie diržo, bet, na, pamečiau... 

Dženė pažvelgė į Keidžą, jis kaltai nusuko akis. 

— Įsivaizduoju, kad ant diržo pakabintas gaviklis galėjo tau 
trukdyti. - Ji vėl pamėgino jį apeiti, bet šis ją sulaikė jėga. 

— Prašau, išklausyk, Džene. Nori darbo. Aš tau jį siūlau. 

— Net šimpanzę galima išmokyti atsiliepti telefonu. Be to, pats 
sakei, kad naudojiesi skambučių centro paslauga. 

— O iš kur man žinoti, kad juos pasiekia visi skambučiai? Be 
to, yra ir kitų darbų. 

- Pavyzdžiui? 

— Laiškai, dokumentai. Nustebsi, kiek jų daug. 

— O kas dabar tuo užsiima? Tu? 

— Ne, mano draugė. 

Dženė vėl persmeigė Keidžą griežtu žvilgsniu, ir jis suirzęs 
atsiduso. 

— Jai maždaug aštuoniasdešimt septyneri, ji trumparegė ir 
spausdina senoviška rašymo mašinėle. Didžioji T visada apie 
pusę centimetro kyšo virš kitų raidžių. Be to, S labai suraityta. 

Į jį įtariai žvelgė primerktos žalios akys. 

— Juokauji? 

— Ne, prisiekiu, bet džiaugiuosi, kad tau taip pasirodė. Vadi- 
nasi, tu nevisiškai beviltiška. 

Dženė nuleido negirdomis pastabą ir apsidairė. 

— Tu neturi rašomosios mašinėlės. 

— Nupirksiu. Kokią tik panorėsi. 

Nors galimybė našiai padirbėti Dženę ir viliojo, bet Keidžo 
pasiūlymo priimti negalėjo. Ji susigūžė lyg nugalėta ir liūdnai 
papurtė galvą. 

— Negaliu, Keidžai. 

— Kodėl? 

— Aš pernelyg reikalinga tavo tėvams. 

— Matai, pati pasakei. Pernelyg. Manai, kad darai paslaugą, 
šitaip aplink juos šokinėdama? Jie vidutinio amžiaus, bet jei neras 
gyvenimo tikslo, tuoj pat susens. Jie privalo gyventi toliau. Taip 
nenutiks, jei taps priklausomi nuo tavęs. Neturiu vaiko ir neži- 
nau, ką reiškia jo netekti, bet įsivaizduoju, kad apima pagunda 
susigūžti kampe ir numirti. Jei ir toliau šokinėsi apie mamą su 
tėčiu, taip tikriausiai ir nutiks. 

Žinoma, Keidžas teisus. Sulig kiekviena diena atrodė, kad 
Hendrenai vis labiau traukiasi. Kol ji bus šalia, jie nesiliaus į ją 
rėmęsi ir vieną dieną taps bejėgiai. 

— Kiek mokėsi? 

Keidžo veide sušvito nuoširdi plati šypsena. 

— O tu gobši kalytė, ar ne? 

— Kiek? - pakartojo Dženė, neįsižeidusi dėl vulgarių Keidžo 
žodžių, nors ir derėjo. 

— Pagalvokime, - nutęsė jis ir pasikasė smakrą. - Gal du šim- 
tus penkiasdešimt už savaitę? 

Dženė nė nenutuokė, pasiūlymas geras ar prastas, bet buvo 
pasiryžusi jį priimti. Vis dėlto šiek tiek patylėjo ir apsimetė 
svarstanti. 

— Kiek dienų gausiu mokamų atostogų? 

— Arba sutikite, arba atsisakykite, panele Flečer, - rūsčiai 
pareiškė Keidžas. 

— Sutinku. Dirbsiu nuo devynių iki penkių, pietūs - pusan- 
tros valandos. - Taip spės suvažinėti į kleboniją ir papietauti 
su Hendrenais, nors mintis apie pietus kavinėse atrodė daug 
mielesnė. - Dvi savaitės mokamų atostogų, taip pat laisvadie- 
niai per visas valstybės šventes. Penktadieniais dirbsiu tik iki 
vidurdienio. 

— Daug užsiprašei, - susiraukęs pasakė Keidžas, bet viduje 
džiūgavo. Net jei būtų tekę padvigubinti algą ar patenkinti dar 
kokias nors sąlygas, su viskuo būtų sutikęs, kad tik ištrauktų 
Dženę iš klebonijos ir tėvų priežiūros. 

— Kojos nekelsiu į šią vietą, kol ji nebus sutvarkyta. Kol čia 
nebus švaru. 

— Taip, ponia, - sutiko jis ir kaukštelėjo kulnais. 

— O kalendorius turi dingti. 

Jis pažvelgė į spintos duris ir nutaisė komiškai liūdną veidą. 

— Ne! Buvau bepradedąs ją pamėgti. - Keidžas gūžtelėjo 
pečiais. — Ką gi, tiek to. Dar kas nors? 

Dženė mintyse pripažino, kad šis vyras neapsakomai žavin- 
gas, bet tuoj pat vėl surimtėjo. 

— Taip. Kaip pasakyti tavo tėvams? 

— Neleisk jiems rinktis. - Keidžas ištiesė ranką. - Viskas? 
Sutarta? 

— Sutarta, - tarė Dženė ir padavė jam ranką, bet, užuot ją 
paspaudęs, Keidžas priglaudė delną prie krūtinės. 

— Sandoriai su nuostabaus grožio moterimi nesutvirtinami 
rankų paspaudimu. 

Nespėjus jai sureaguoti, Keidžas palenkė galvą ir prigludo 
lūpomis prie jos lūpų. Ranka, spaudusi delną prie krūtinės, 

nusileido ir įsitaisė ant merginos juosmens, nykštys ėmė glostyti 
šoną. 

Jis neskubėjo atsitraukti, bet nesistengė liežuviu prasiskverbti 
į burną. Laikė glėbyje žado negalinčią atgauti Dženę ir švelniai ją 
erzino — vertė laukti ir spėlioti, ar jo liežuvis neners pro jos lūpas. 
Taip nenutiko. Galiausiai pakėlė galvą ir nusišypsojo. 

Vėliau, kai Keidžas nuvežė į parduotuvę ir ji susimokėjo už 
pirkinius, Dženė klausė savęs, kodėl nieko nedarė, neatstūmė 
jo. Kodėl netrenkė antausio, nesutrepsėjo ar bent nenusikvatojo? 
Kodėl, kai jis galiausiai atsiplėšė nuo jos lūpų, tik spoksojo į jį 
žėrinčiomis akimis? Drėgnos lūpos virpėjo, širdis beprotiškai 
daužėsi, o papilvė degė. 

Galėjo pasiteisinti tik tuo, kad jos galūnės tapo it švininės, 
maloniai švininės. Linko keliai. Net jei ir būtų norėjusi, nebūtų 
įstengusi nė pirštelio pajudinti, kad apsigintų. Tiesą sakant, visai 
ir nenorėjo. 

Hendrenai nenudžiugo išgirdę naujieną. Kai Dženė pranešė 
apsisprendusi dirbti, Sarai iš rankų iškrito šakutė. 

— Pradedu nuo pirmadienio. 

— Dirbsi... 

— Keidžui? - už žmoną užbaigė Bobas. 

— Taip. Jei norite, kad iki to laiko padėčiau jums nudirbti 
kokius nors darbus, sakykite. 

Dženė išėjo iš virtuvės Hendrenams nespėjus atsikvošėti. Kaip 
ir patarė Keidžas, neleido jiems prieštarauti. 


Dženė įžengė į biurą pirmadienio rytą, likus minutei iki 
devintos valandos. Duris rado atrakintas. Akimirką suabejojo, 
ar jų nesupainiojo: biuras buvo ne tik švarus, bet ir visiškai 
pasikeitęs. 

Pilkšvos sienos perdažytos raminama kremine spalva. Šlykš- 

čią sofą pakeitė du odiniai tamsaus šokolado spalvos foteliai, 
atskirti riešutmedžio staliuku. 

Vietoj ankstesnio linoleumo grindys buvo išklotos parketu, 
per vidurį patiestas egzotiškais ornamentais išmargintas kili- 
mėlis. Metalines lentynas prie sienos pakeitė mediniai stelažai 
ir spintelės. Skoningai ir praktiškai išdėlioti baldai padidino 
erdvę. 

Vos įžengus pro duris, į akis krito darbo stalas, kurio pavir- 
šius blizgėjo kaip čiuožykla. Prie jo pastatyta odinė kėdė labiau 
priminė sostą. Ant stalo puikavosi šviežių gėlių puokštė - ti- 
kriausiai ką tik iš gėlininko parduotuvėlės, nes ant jų tebežibėjo 
vandens lašeliai. 

— Gėlės tau. 

Dženė staigiai atsisuko ir išvydo šalia atidarytos sieninės 
spintos stovintį Keidžą. 

— Kaip tau pavyko? - apstulbusi pasiteiravo ji. 

— Padėjo čekių knygelė, - kreivai šyptelėjęs atšovė Keidžas. — 
Veikia geriau už burtininko lazdelę. Patinka? 

— Taip, bet... - Dženė staiga susigėdo. - Nereikėjo nieko tau 
sakyti. Išleidai krūvą pinigų. 

— Ei, nereikia manęs gailėtis. Tik paskatinai padaryti tai, kas 
seniai turėjo būti atlikta. Iki šiol su klientais susitikdavau gaivių- 
jų gėrimų bare, nes gėdijausi šio „šiukšlyno“ - taip jį pavadino 
vienas asmuo, kurį visi pažįstame ir mylime. - Dženė išraudo, o 
Keidžas nusišypsojo. - Beje, galėsi pati išsirinkti kalendorių. 

Jis ištiesė pirmąjį, ir Dženė tyliai aiktelėjo. 

— Mėnesio triušiukai, - iškilmingai pareiškė Keidžas, iš 
paskutiniųjų stengdamasis užgniaužti šypseną. Raumeningas 
modelis suktai šypsojosi gulėdamas ant pilvo. Buvo tik su 
trumpikėmis ir amerikietiškojo futbolo šalmu. - Čia ponas Spa- 
lis. Kaip supranti, amerikietiškojo futbolo sezonas. Norėtum 

peržiūrėti kitus mėnesius? - klastingai pasiteiravo versdamas 
kalendoriaus lapus. 

— Pakaks, - dusliai išspaudė Dženė. - Ką dar turi? 

Keidžas padėjo kalendorių į šalį ir pakėlė kitą. 

— „Po vyrą kiekvienai dienai.“ Jokių galvų, vien kūnai. - Iškel- 
tame lape buvo matyti tik nuo aliejaus blizganti krūtinė, išvirtę 
raumenys ir skalbimo lentą primenantis pilvas. Dženė nutaisė 
pasišlykštėjimo kupiną išraišką ir papurtė galvą. - Arba, - tęsė 
Keidžas ir ištiesė trečią kalendorių, - Anzelis Adamsas*. 

— Kabink Anzelį Adamsą! - šūktelėjo Dženė, ir patenkintas 
Keidžas puolė vykdyti nurodymą. - O kitus palik spintoje, - šel- 
miškai pridūrė ji. Jis nutaisė liūdną veidą, bet netrukus abu 
prapliupo juokais. 

— Keidžai, biuras nuostabus, tikrai. Man čia labai patinka. 

— Gerai. Noriu, kad tau būtų patogu. 

— Ačiū už gėles, - padėkojo Dženė. Nužingsniavo prie stalo 
ir nedrąsiai atsisėdo ant odinės kėdės. 

- Šiandien ypatinga proga. 

Jųdviejų žvilgsniai susitiko, ir kurį laiką nė vienas nepajėgė 
nusukti akių. Paskui Keidžas parodė jai, kur laikomos raštinės 
reikmenys ir kaip naudotis naująja rašomąja mašinėle. 

— Gali pradėti nuo šitų laiškų, - pareiškė jis ir įteikė Dženei ap- 
lanką su laiškais. - Rasi ten ranka parašytus atsakymus, tikiuosi, 
sugebėsi perskaityti mano raštą. Gertė sugebėdavo. 

— Draugė, kreivai rašanti S? - nekaltai pasiteiravo ji. 

Keidžas timptelėjo ją už plaukų. 

— Taip. 

Netrukus jis paskelbė vykstąs į Parsonų rančą. 


*  Ansel Easton Adams (1902-1984) - amerikietis fotografas, išgarsėjęs nespal- 
votomis gamtos fotografijomis. 

— Kaip ten reikalai? 

— Pavyzdžiai puikūs. Jei nerasime naftos, aš - archange- 
las. - Keidžas užsidėjo saulės akinius ir spustelėjo durų ranke- 
ną. - Iki. 

- Iki. 

— Dievas mato, puikiai atrodai ten sėdėdama. 

Ir išėjo. 


Keidžas grįžo kelios minutės iki vidurdienio, nešinas didžiu- 
liu maišu. 

— Pietūs! — sušuko įvirtęs pro duris. 

Dženė mostelėjo ranka, kad šis patylėtų. Laikė prispaudusi 
telefono ragelį prie ausies ir kažką užsirašinėjo. 

— Taip, pasižymėjau ir perduosiu ponui Hendrenui, kai jis grįš. 
Ačiū. - Padėjusi ragelį Dženė išdidžiai ištiesė žinutę Keidžui. 

Jis perskaitė raštelį ir numetė jį ant stalo. 

— Puikumėlis. Seniai laukiau leidimo išžvalgyti šią vietovę. 
Atnešei man sėkmę. - Keidžas nusišypsojo ir padėjo maišą ant 
stalo krašto. — O aš atnešiau tau pietus. 

— Ar galiu tikėtis tokio aptarnavimo kasdien? - Atsistojusi 
Dženė kyštelėjo nosį į maišą. 

- Jokiu būdu. Bet, kaip ir minėjau, šiandien - ypatinga proga. 

— Man reikėtų grįžti namo ir pažiūrėti, kaip laikosi Sara su 
Bobu. 

— Jiems nieko nenutiks. Jei jau taip nori, paskambink. 

Dženė užsikrėtė giedra Keidžo nuotaika. Juodu iškraustė 
maistą, kurį jis atitempė iš vienintelės miestelyje kulinarijos 
parduotuvės. 

— (O pabaigai... - Keidžas priėjo prie sieninės spintos ir ištraukė 
šampano butelį. - Štai! 

— Iš kur gavai? 

— Buvo šaldytuve. 

— Ten yra šaldytuvas? 

— Mažytis. Neapžiūrėjai? 

— Ne, buvau*užsiėmusi, - Dženė dūrė pirštu į šūsnį laiškų, 
atidėtų Keidžui pasirašyti. 

— Nusipelnei taurės šampano. - Keidžas suskubo atkimš- 
ti butelį. Kamštis pokštelėjo, bet pro šalį neišbėgo nė lašelis 
putojančio gėrimo. Jis pripylė pilną popierinį puodelį ir įteikė 
Dženei. 

"Ši buvo pernelyg susijaudinusi, kad atsisakytų. 

— Keidžai, man nederėtų. 

— Kodėl? 

— Gal tau ir sunku patikėti, bet klebonijoje per pietus paprastai 
nesivaišiname šampanu, - kandžiai atšovė ji. - Aš nepratusi. 

— Gerai. Galbūt apgirsi, nusivilksi drabužius ir nuoga sušoksi 
ant stalo. 

Keidžas smalsiai nužvelgė Dženę, aiškiai mėgindamas įsi- 
vaizduoti, kaip tai atrodytų. Susigėdusi ji stebėjo, kaip jis pilasi 
sau šampano. 

— Ar dažnai taip darai? 

- Geriu šampaną vidurdienį? Ne. 

— O iš kur Žinai, kad pats neapgirsi, nenusivilksi drabužių ir 
nesušoksi nuogas ant stalo? 

Keidžas stuktelėjo į Dženės puodelį savuoju. 

— Mano brangioji Džene, - kimiai sušnabždėjo jis, - jei 
mes abu atsidurtume ant stalo nuogi, šokiai mums tikrai nerū- 
pėtų. 

Dženės širdis vos neiššoko. Vargiai atsiplėšusi nuo hipnoti- 
zuojančių Keidžo akių ji pastebėjo, kaip virpa puodelį laikanti 
ranka. 

— Gurkštelk, - kimiu balsu paragino Keidžas. Ji pakluso, 
apsidžiaugusi proga nukreipti mintis. Šaltas šampanas žnaibė 
liežuvį. - Patinka? 

— Taip. - Ji dar sykį pakėlė puodelį prie lūpų. 

Keidžas palinko prie jos taip arti, kad jų nosys kone lietėsi. 
Akyse ruseno kibirkštėlės. 

— Ką manai... 

— Apie ką? 

— Aštrią jautieną? 

Dženė dar niekada nebuvo ragavusi tokios gardžios aštrios 
jautienos. Tiesą sakant, tai buvo vienas skaniausių kada nors 
valgytų patiekalų. Bepietaujant Keidžas daugiau papasakojo 
apie savo verslą, pamalonintas protingų ir intuityviai taiklių 
Dženės klausimų. 

Jam nepavyko įkalbėti merginos išgerti daugiau nei pusę 
puodelio šampano. Kai abu pavalgė, jis rūpestingai nurinko 
vienkartinius indus ir sudėjo juos į maišą. 

— Nedrįsčiau teršti tavo biuro, - paaiškino suktai šypsoda- 
masis. 

Keidžui išėjus, Dženė dar ilgai negalėjo liautis galvojusi apie 
juos abu nuogus. „Šokiai mums tikrai nerūpėtų.“ Ką jis turėjo 
omenyje? Ir pati puikiai žinojo. 

Apie tai irgi negalėjo liautis galvojusi. 


Ilgainiui viskas nusistovėjo, nors Keidžas nuolat iškrėsdavo 
ką nors spontaniška ir nelaukta. Gyvenimas su juo panėšėjo į 
kelionę paslaptinga džiunglių upe. Niekada negalėjai žinoti, kas 
laukia už posūkio. 

Keidžas palikdavo biure smulkių dovanėlių, kurios, lyg ir 
nereikšmingos, Dženei reiškė itin daug, nes lig šiol niekas nebuvo 
jos Merginęs. 


121 


Sandra Brown 


Nedidukas ant stalo pūpsantis pyragėlis su viena žvakutė 
pasitiko Dženę tą rytą, kai nuo priėmimo į darbą buvo praėjusi 
viena savaitė. Kitą kartą šalia kavos aparato ji rado raudoną 
rožę. Vieną rytą atidariusi biuro duris vos nesuklykė iš netikė- 
tumo - prie darbo stalo sėdėjo ir jai plačiai šypsojosi milžiniškas 
pliušinis meškinas. 

Žinojo, kad miestelis ūžte ūžia nuo paskalų apie juodu. Banko 
kasininkės apstulbo, kai Dženė ėmėsi tvarkyti Keidžo sąskaitas. 
Pamažu šios kūmutės apsiprato, kad ji rūpinasi Hendrenų vyres- 
nėlio reikalais, tačiau, vos išeidavo, jos išsyk suglausdavo galvas 
ir puldavo šnibždėtis. 

Pašto viršininkas, kurį pažinojo daugybę metų, ir toliau elgėsi 
su Džene draugiškai. Bet kai ėmė tvarkyti Keidžo koresponden- 
ciją, nužvelgdavo tokiu žvilgsniu, kad net šiurpo oda. 

Dar daugiau paskalų sukėlė Keidžas, pradėjęs nuolat lankytis 
bažnyčioje. 

Dženei patiko naujasis darbas. Įpusėjus antrajai savaitei, ji be 
pagalbos galėjo susidoroti su visomis užduotimis. 

— Hendreno įmonė. 

— Džene, brangute, aukis gražiausius batelius, - ragelyje nu- 
aidėjo linksmas Keidžo balsas. 

Fone buvo girdėti kažkoks triukšmas. 

— Radote naftos? - sucypė Dženė. 

— Radome! - sušuko Keidžas. Aplinkui susispietę darbininkai 
iš šaldiklių jau traukė alaus butelius. - Brangioji, pavaišinsiu tave 
prašmatniais pietumis. Būsiu po valandos. 

— Man reikia šį tą nuveikti. Gal kur nors susitinkame? 

— Gerai. „Vežimo rato“ restorane pusę pirmos? 

Dženė sutiko. 

Tačiau pusę pirmos ji vos vilkdama kojas kėblino pagrindine 
miestelio gatve ir nematė nieko aplinkui. Tarsi panirusi į transą 

stabtelėjo ant šaligatvio ir tuščiu žvilgsniu įsistebeilijo į ryškią 
parduotuvės vitriną. 

Keidžas pastebėjo Dženę važiuodamas pro šalį, pašaukė ją ir 
numygo garso signalą. Dženė neatsisuko. Nė neišgirdo jo. 

Nepaisydamas kelių eismo taisyklių jis apsisuko ir pastatė 
pikapą, kuriuo važiuodavo apžiūrėti naftos gręžinių, į vienintelę 
laisvą stovėjimo vietą. Iššokęs ant šaligatvio nuskubėjo pas Dže- 
nę. Jo batai ir džinsų klešnės buvo gausiai aplipę purvu. 

— Džene, - uždusęs išspaudė jis, - pasukai ne į tą pusę. Juk 
tarėmės „Vežimo rate“? 

Kai Dženė atsigręžė ir pažvelgė beprasmiu žvilgsniu, plati 
jo šypsena bemat išblėso. Sunerimęs jis čiupo ją už rankos ir 
švelniai papurtė. 

— Džene, kas atsitiko? 

— Keidžai? - vos girdimai sukuždėjo Dženė. Ji sumirksėjo 
ir apsidairė, tarsi tik dabar būtų suvokusi, kur atsidūrė. - Ak, 
Keidžai. 

— Viešpatie, daugiau manęs šitaip negąsdink, - susiraukęs 
pasakė Keidžas. - Kas atsitiko? Susirgai? 

Dženė papurtė galvą ir nuleido akis. 

— Ne, bet valgyti nebenoriu. Atleisk. Labai džiaugiuosi dėl 
naftos, bet dingo noras... 

— Ar baigsi su tais nelemtais atsiprašymais. Velniop pietus! 
Papasakok, kas nutiko. - Dženė susverdėjusi atsirėmė į Keidžą, 
atrodė, kad tuoj nualps. Jis apglėbė ją, įsirėmusią jam į krūtinę, ir 
nusikeikė, jausdamasis it nevikrus žioplys. - Eime, mieloji. Eime 
į kavinę. Pavaišinsiu kokakola. 

Juodu paėjėjo iki kavinės. Tiksliau, ėjo Keidžas, ojo padedama 
Dženė vos vilko kojas. Kai įsitaisė prie staliuko, Keidžas šūktelėjo 
už baro stovinčiai padavėjai: 

— Heizele, atnešk mums dvi stiklines kokakolos. 

jo į sugniaužtas rankas, padėtas ant plastikinio staliuko. Heizelė 
atnešė ledo šaltumo kokakolos. 

— Keidžai, kaip sekasi? 

— Puikiai, - nekreipdamas dėmesio į padavėją burbtelėjo 
Keidžas. 

Heizelė gūžtelėjo ir nudrožė atgal prie baro. Žmonės kalbė- 
jo, kad Keidžas Hendrenas pasikeitė po brolio mirties. Sklandė 
kalbos, kad jis sukasi apie panelę Flečer kaip musė apie medaus 
statinę. Ką gi, gandai ne iš piršto laužti. Anksčiau išvydusi pro 
duris įžengiantį Keidžą žinodavo, kad laukia mažiausiai pusva- 
landis smagių nešvankių juokelių. O šiandien jis neatitraukė akių 
nuo Dženės Flečer, tarsi ši galėtų išnykti it dūmas. 

— Džene, gerk kokakolą, - priminė Keidžas ir stumtelėjo jai 
stiklinę. - Tu išblyškusi kaip vaiduoklis. - Dženė paklusniai 
sriūbtelėjo per šiaudelį. - Dabar sakyk, kas atsitiko. 

Ji nunarino galvą - Keidžui atrodė, kad tyla tęsiasi amžinybę. 
Buvo beprarandąs kantrybę, kai Dženė galiausiai pažvelgė į jį. 

Akyse žibėjo ašaros. Dvi tuo pat metu nusirito abiem skruos- 
tais. 

— Keidžai, - kimiai sukuždėjo Dženė ir nutilo įkvėpti. - Aš 
laukiuosi. 

Keidžui užkando žadą, tarsi gavus smūgį į paširdžius. Rusvų 
jo akių spindesys išblėso. Nugurkė seiles ir sėdėjo nė nekrustel- 
damas, neatitraukdamas akių nuo Dženės. 

— Laukiesi? 

Ji linktelėjo. 

— Ką tik buvau pas gydytoją. Turėsiu vaiką. 

Keidžas nusišluostė sudrėkusius delnus į džinsus. 

— Nežinojai? 

— Ne. 

— Argi nebūna kokių nors ženklų? 

— Tikriausiai būna. 

— Nepasigedai mėnesinių? 

Dženė skaisčiai išraudo ir nunarino galvą. 

— Taip, bet maniau, kad taip nutiko dėl Halo mirties ir visų 
rūpesčių. Tikrai neįtariau... Ai, nežinau, - pareiškė Dženė ir 
parėmė kaktą ranka. - Keidžai, ką man daryti? 

Daryti? Tuoj pat su juo pabėgti ir susituokti, štai ką daryti. 
Juodu turės kūdikį! Velniai rautų! Kūdikį! Keidžą persmelkė ne- 
apsakomas džiaugsmas. Jis norėjo pašokti, sušukti iš džiaugsmo, 
išbėgti į gatvę, sustabdyti eismą ir visiems pranešti, kad taps 
tėvu. 

Tačiau matė prislėgtą Dženę, girdėjo tylią raudą ir suprato 
negalįs atskleisti tikrųjų jausmų. Ji manė, kad laukiasi Halo 

kūdikio. Negalėjo prisipažinti, kad yra tikrasis vaiko tėvas, nes 
Dženė imtų jį niekinti, o juk buvo tik bepradedanti juo pasiti- 
kėti. 

Ar taip jis baudžiamas už visas savo nuodėmes? Visada 
saugojosi, kad nė viena jo mergina nepastotų. Niekada to nuo 
jų neslėpė, kad vėliau jam nebūtų primestas svetimas vaikas. 
Bet dabar, kai visa širdimi troško patvirtinti tėvystę, negalėjo 
to padaryti. Negalėjo pasinaudoti privilegija ir pripažinti vaiką, 
pradėtą su mylimąja, moterimi, kurią visąlaik mylėjo. 

Dievas žaidžia nešvarius žaidimus. 

„Pasakyk jai dabar“, - ragino vidinis balsas. 

Keidžas norėjo. Dievas mato, troško priglausti ją prie krūti- 
nės ir pasakyti, kad neverta lieti ašarų. Troško prisipažinti, kad 
myli ją ir kūdikį - savo kūdikį - ir pažadėti, kad, kol bus gyvas, 
rūpinsis jais abiem. Nors ir savanaudiška, bet būtent taip norėjo 
pasielgti. 

Bet negalėjo. Dženę siaubingai pribloškė Žinia apie nėštumą, 
jis negalėjo pareikšti, kad kūdikio tėvas - ne tas, kurį įsivaizduo- 
ja, ir dar labiau ją įskaudinti. Kol kas teks pasitenkinti draugo 
statusu. 

— Džene, ašaros nepadės. - Keidžas ištiesė jai nosinę. Dženė 
nusišluostė akis ir atsargiai apsidairė. Kavinukėje juodu buvo 
vieni. Heizelė skaitė žurnalą apie kino žvaigždes. 

— Visi pamanys, kad esu paleistuvė. O Halas... - Dženė nu- 
narino galvą, pagalvojusi, ką žmonės ims manyti apie jaunąjį 
pastorių. 

— Niekas Dženės Flečer nelaikys paleistuve. - Keidžas pasu- 
kiojo šiaudelį stiklinėje. Jautėsi kaltas, kad slepia nuo jos tiesą. 
Atsikrenkštė. - Nežinojau, kad judviejų su Halu santykiai taip 
toli pažengę. 

— Nepažengę, - tyliai pratarė Dženė. Keidžui teko užsikniaub- 

ti ant stalo, kad ją išgirstų. — Tai nutiko tik kartą, naktį prieš jam 
išvykstant. 

Dženė pakėlė galvą ir sutiko įdėmų Keidžo žvilgsnį. Maty- 
dama, kaip dėmesingai jis klauso, dar labiau sutriko dėl aptari- 
nėjamos temos ir, kai vėl prabilo, balsas trūkčiojo. 

— Pameni, sakei, kad turėčiau pasistengti jį sustabdyti? Na, 
pabandžiau, - nervingai sukrizeno ji. - Bet nepavyko. 

— Kas nutiko? - gerklę spaudžiantis gumulas trukdė Keidžui 
kalbėti, bet knietėjo sužinoti, ką Dženė galvoja apie tą naktį. 
Nesąžininga buvo taip priversti ją išsipasakoti, bet privalėjo 
žinoti. 

— Jis palydėjo mane į viršų. Aš... — Ji nudelbė akis ir virpė- 
dama įkvėpė. - Maldavau jo neišvažiuoti, bet Halas nesileido 
perkalbamas. Tada pamėginau įsivilioti į lovą. Bet jis išėjo ir 
mane paliko. 

— Nesuprantu... 

— Vėliau jis grįžo, ir mes... mylėjomės. 

Stojo tyla, ir juodu paskendo savo mintyse. Dženė atsiminė, 
koks džiaugsmas ją užplūdo, kai tarpduryje išvydo Halo siluetą, 
išryškintą iš koridoriaus sklindančios šviesos. Keidžas galvojo 
apie tą pačią akimirką, tik matė Dženę - sėdinčią lovoje, šlapiu 
nuo ašarų veidu. 

— Tau tai buvo pirmas kartas... 

— Pirmas ir vienintelis. Netikėjau, kad galima pastoti po 
pirmojo karto. - Ji pešiojo popierinį padėkliuką, sudrėkusį nuo 
rasojančios stiklinės. - Klydau. 

— Džene, ar tau buvo gera? - Ji pakėlė akis į Keidžą. - Na, jei 
buvai nekalta, - skubiai pridūrė jis, - ar skaudėjo? 

— Iš pradžių, truputėlį. - Dženė paslaptingai šyptelėjo, ir 
jam sugniaužė širdį. Ji pažvelgė tiesiai Keidžui į akis. - Keidžai, 
buvo nuostabu. Tai geriausias man kada nors nutikęs dalykas. 

Dar niekada nesijaučiau tokia artima kitam Žmogui. Kad ir kas 
nutiktų, niekada nesigailėsiu tos nakties. 

Dabar Keidžas neištvėręs nuleido galvą. Akyse tvenkėsi 
ašaros, gerklę gniaužė emocijos, strėnos degte degė. Norėjo pri- 
glausti Dženę prie savęs, pajusti šiltą ir švelnų kūną. Prisipažinti, 
kad supranta, kaip ji jaučiasi, nes jaučia lygiai tą patį. 

— Tu laukiesi jau... 

— Beveik keturis mėnesius, - užbaigė Dženė. 

- Ir nejutai jokių nemalonių požymių? 

— Dabar, kai jau Žinau, kad laukiuosi, suprantu, kad jaučiau, 
tik anksčiau apie tai negalvojau. Buvau pavargusi ir išgeibusi. 
Kai grįžome iš Monteriko, numečiau svorio, bet vėl priaugau. 
Krūtinė... - Dženė užsikirto ir droviai žvilgtelėjo į Keidžą. 

— Kalbėk, Džene, - švelniai paragino jis. - Kas? 

— Na, krūtys lyg ir tapo jautresnės, supranti? 

Keidžas kreivai šyptelėjo. 

— Ne visai. 

Dženė prajuko. 

— Nieko nuostabaus, - nors juoktis buvo gera, ji prisidengė 
burną. - Negaliu patikėti, kad juokiuosi iš tokių rimtų dalykų. 

— O kas belieka? Be to, manau, tokią progą reikia atšvęsti, 
o ne apraudoti. Juk ne kasdien atrandi naftos ir sužinai, kad 
tapsi... dėde. 

Dženė siektelėjo Keidžo rankos ir tvirtai ją sugniaužė. 

— Keidžai, ačiū tau. Išėjau iš gydytojo kabineto priblokšta, ne- 
žinojau, nei kur eiti, nei kur sukti. Jaučiausi sutrikusi ir vieniša. 

— Džene, mesk tai iš galvos. Visada gali kreiptis į mane. Bet 
kokiu klausimu. 

— Ačiū, kad mane palaikai. 

Jei tik ji būtų Žinojusi, ką Keidžas iš tiesų galvoja. Iš laimės 
jam užaugo sparnai, bet liūdesys it girnapusė po kaklu svarino 

žemyn. Turės vaiką, bet niekas nežinos, kad kūdikis - Keidžo. 
Netgi vaikelio mama. 

— Ką ketini daryti? 

— Nežinau. 

— Tekėk už manęs, Džene. 

Dženė iš nuostabos prarado žadą. Ji nebyliai spoksojo į Kei- 
džą, stengdamasi apraminti spurdančią širdį, kuri blaškėsi lyg 
laukinis paukštelis narve. Žinojo, kad jis pasiūlė savo ranką iš 
gailesčio, galbūt šeiminio solidarumo, bet neviltis ir noras būti 
saugiai viliojo atsakyti teigiamai. Absurdas. 

— Negaliu. 

— Kodėl? 

— Yra tūkstantis priežasčių, kodėl negaliu už tavęs tekėti. 

— Ir viena nenuginčijama, kodėl turėtum. 

— Keidžai, negaliu leisti tau taip pasielgti. Sugriauti savo 
gyvenimą dėl manęs ir kūdikio? Niekada. Ačiū, ne. 

— Leisk man pačiam nuspręsti, griaunu savo gyvenimą ar 
ne.- Keidžas spustelėjo Dženei ranką. - Tai šįvakar ar rytoj? 
Medaus mėnesio galėsime vykti bet kur. Išskyrus Monteri- 
ką, - šyptelėjęs pridūrė jis. 

Dženės akyse sublizgo ašaros. 

— Tu nepakartojamas, ar žinai? 

— Girdėjau žmones taip kalbant. 

— Negaliu už tavęs tekėti, Keidžai. 

— Dėl Halo? - Šypsena Keidžo veide išblėso. 

— Ne. Ne tik dėl jo. Tai susiję su mudviem. Susituoktume 
dėl netinkamų priežasčių. Dženė Flečer ir Keidžas Hendrenas. 
Žmonės pirštais užbadytų. 

— Aš tau nebepatinku? - Keidžas nusišypsojo pačia žaviausia 
šypsena. 

Dženė taip pat šyptelėjo. 

— Ne, tu man labai patinki. 

— Nustebtum sužinojusi, kiek mano pažįstamų sutuoktinių 
negali vienas kito pakęsti. Mūsų laukia geresnė ateitis nei dau- 
gelio porų. 

— Bet žmona ir vaikas vargu ar derėtų prie tavo gyvenimo 
būdo. 

— Aš jį pakeisčiau. 

— Neleisiu tau šitaip aukotis. 

Keidžas norėjo papurtyti Dženę ir sušukti, kad jis nesiaukotų, 
bet negalėjo spausti. Ji turi susitaikyti su motinyste, o tada gal 
pagalvos ir apie vyrą, garsėjantį mergininko reputacija. Čia tik 
laikinas atsitraukimas. Niekas šioje Žemėje ar virš jos nesulai- 
kys Keidžo - anksčiau ar vėliau jis ves Dženę ir augins jųdviejų 
kūdikį meilės kupinuose namuose, kuriuose nebus vietos prie- 
kaištams. 

— Hm, jei ruošiesi sudaužyti man širdį ir mane atstumti, ką 
darysi? 

— Ar tebegaliu pas tave dirbti? 

Keidžas susiraukęs dėbtelėjo į Dženę. 

— Tu dar klausi? 

— Ačiū, Keidžai, - nuoširdžiai sumurmėjo ji. 

Dženė kiek atsipalaidavo, atsirėmė į minkštasuolio atlošą ir 
nejučiomis delnais perbraukė vis dar plokščią pilvuką. „Ji tokia 
smulkutė, velniai rautų ,- pamanė Keidžas. Ar gali būti, kad 
joje išties auga jo kūdikis? 

Dženė atrodė labai trapi. Keidžas kone suvaitojo, atsiminęs, 
kaip paniro į šilkinę jos gelmę. Tada svaigo iš malonumo, bet 
dabar susirūpino, ar ji pajėgs pagimdyti kūdikį. Žvilgsnis slys- 
telėjo Dženės krūtine. Krūtys ne padidėjo, o greičiau papilnėjo, 
it būtų sunokę. Nieko daugiau netroško, tik švelniai glamonėti 
ir apiberti bučiniais motiniškai putlias krūtis. 


130 


Širdies klystkeliai 


— Teks pasakyti tėvams. 

Keidžas nenoromis atplėšė akis nuo krūtinės ir mintimis 
grįžo į tikrovę. 

— Nori, kad aš jiems pasakyčiau? 

— Ne, tai mano pareiga. Neįsivaizduoju, kaip jie reaguos. 

— O kaipjjie gali reaguoti? Bus laimingi. - Nors ir sunku buvo 
tai ištarti garsiai, bet Keidžas pridūrė: - Juk šis kūdikis - Halo 
kūnas ir kraujas. 

Dženė taršė drėgną servetėlę, iš kurios ir taip tebuvo likę 
vieni skutai. 

— Galbūt. Tik kažin, ar bus taip paprasta. Keidžai, jie labai 
dorovingi žmonės. Pats puikiai žinai. Tavo tėvų nuostatos labai 
griežtos. Jų akimis žiūrint, dorovė neturi „pilkųjų zonų“. 

— Tačiau tėvas visą gyvenimą pamokslauja apie krikščioniškąjį 
dosnumą, Dievo malonę ir meilės skatinamą atlaidumą. - Kei- 
džas uždengė jos ranką savąja. - Džene, jie tavęs nepasmerks. 
Tuo neabejoju. 

Dženė mintyse pasigailėjo, kad nesijaučia tokia tikra, bet 
nusišypsojo, lyg tikėtų jo žodžiais. 

Keidžas privertė būsimąją mamytę išgerti šokoladinį kokteilį, 
paaiškinęs, kaip svarbu susigrąžinti svorį ir atgauti jėgas. Juodu 
pakėlė tostą už naftos gręžinį ir kūdikėlį. 

— Gali tekti dalytis meškinu su vaikučiu, - tarė Dženė, kai 
juodu, susikibę už rankų ir linksmai mojuodami, išžygiavo iš 
kavinės. 

— Be kovos nepasiduok, -nusišypsojęs padrąsino Keidžas. - II- 
gokai būsi didesnė už kūdikį. - Jis nulydėjo Dženę iki jos automo- 
bilio, atrakino ir atidarė dureles. —- Važiuok namo ir nusnūsk. 

— Bet aš tik pusdienį padirbau, - paprieštaravo Dženė. 

— Ojis tau buvo košmariškas. Verčiau pailsėk šią popietę. 
Vakare paskambinsiu. 

— Iki vakaro teks pasakyti Sarai ir Bobui. 

- Jie apsidžiaugs ne mažiau už mane. 

Aišku, tai neįmanoma - niekas nesugebėtų džiaugtis šia Žinia 
labiau nei Keidžas. Dieve, jis netvėrė savame kailyje iš džiaugs- 
mo, degė noru pasakyti, koks yra laimingas, kaip myli Dženę ir 
jųdviejų kūdikį. 

Buvo priverstas tylėti, bet neatsispyrė ir apkabino Dženę. 
Prisitraukė ją prie savęs. Ji noriai leidosi priglaudžiama. Juodu 
stovėjo apsikabinę vidury baltos dienos, nematydami smaigs- 
tančių smalsių žvilgsnių. 

Priglaudusi ausį prie Keidžo krūtinės Dženė girdėjo ritmingai 
plakančią širdį. Mėgavosi jo šiluma. Šis vyras tapo labai, netgi 
bauginamai, svarbus. Tačiau jai žūtbūt reikėjo draugo, o Keidžas 
jos niekada nenuvylė. Todėl ir rėmėsi į jį, sėmėsi iš jo jėgų. Be to, 
mėgavosi sumišusiu saulės, vėjo ir aštroku losjono po skutimosi 
aromatu - kvapu, būdingu vieninteliam Keidžui. 

Keidžas glaudė Dženę prie savęs ir salo iš malonumo, nes jos 
putlios krūtys rėmėsi į krūtinę. Jis ilgam prispaudė lūpas jai prie 
viršugalvio — tai net nebuvo bučinys. Keidžui velniškai sopėjo 
širdį, kad negali padėkoti mylimajai už tai, kad padovanos kūdi- 
kį. Negali apkabinti jos pilvuko ir pasikalbėti su viduje tūnančiu 
kūdikėliu. Negali paglostyti krūtų ir pasakyti, kaip trokšta išvysti 
prie jų prigludusį savo vaikelį. Blogiausia ir skaudžiausia, kad 
privalėjo ją paleisti. 

Galiausiai taip ir padarė. 

— Pažadėk, kad grįžusi namo prigulsi. 

— Pažadu. 

Keidžas įsodino Dženę ir liepė prisisegti diržą. 

— Privalai saugoti save ir kūdikį nuo tokių vairuotojų kaip 
aš, — pasišaipė jis. 

— Keidžai, ačiū už viską. 

Jis nulydėjo tolstantį automobilį žvilgsniu, spėliodamas, ar 
Dženė dėkotų, jei žinotų, kas iš tiesų kaltas dėl jos dabartinės 
būklės. 


Keidžas atvažiavo į kleboniją apie septintą vakaro. 

Išsiuntęs Dženę namo likusią popietės dalį praleido prie 
naftos gręžinio. Nors buvo labai užsiėmęs, negalėjo liautis gal- 
vojęs apie ją. Jaudinosi dėl emocinės ir psichinės jos būklės, tėvų 
reakcijos. 

Iš išorės klebonija atrodė taip, kaip visada. Dženės auto- 
mobilis stovėjo priešais įėjimą, šalia vieno iš tėvų. Virtuvėje ir 
svetainėje degė šviesa. Bet nuojauta pakuždėjo, kad kažkas ne 
taip. 

Keidžas pasibeldė į paradines duris ir jas pravėrė. 

— Sveiki! - šūktelėjo. Nesulaukęs kvietimo įžengė į vidų ir 
rado Bobą su Sara susėdusius svetainėje. 

— Sveikas, Keidžai, - šaltai pasisveikino tėvas. Sara tylėjo, 
vyniodama aplink pirštą nosinę. 

— Kur Dženė? 

Bobas kelis kartus sunkiai nugurgė seiles ir tik tada išspaudė 
trumpą atsakymą: 

- Išvažiavo. 

Keidžo krūtinėje užvirė pyktis, sumišęs su baime. 

— Išvažiavo? Kaip suprasti, išvažiavo? Jos automobilis stovi 
kieme. 

Tėvas ranka perbraukė veidą. 

- Ji nusprendė išvažiuoti kaip stovi, pasiėmė tik drabužius. 

Keidžas apsisuko ant kulno ir užlėkė laiptais į viršų, per- 
šokdamas per du laiptus kaip ankstyvoje jaunystėje. Tai buvo 
draudžiama, bet jis nei tada, nei dabar šių taisyklių nepaisė. 

— Džene? —- Kambaryje jos nebuvo. Keidžas puolė prie spintos 

ir atlapojo duris. Kabojo vos keli drabužiai. Ėmė karštligiškai 
traukyti stalčius, bet ir šie nebyliai liudijo, kad ji išvažiavo. 

— Velniai rautų! - kaip sužeistas liūtas suriaumojo Keidžas ir 
nubildėjo laiptais žemyn. - Kas nutiko? Ką padarėte? Ką jai pasa- 
kėte? - užsipuolė tėvus jis. - Dženė jums pasakė, kad laukiasi? 

— Taip, - patvirtino Bobas. - Mes pasibaisėjome. 

— Pasibaisėjote? Pasibaisėjote! Išgirdote, kad Dženė laukiasi 
jūsų pirmojo anūko ir pasibaisėjote?! 

— Ji tvirtina, kad tai Halo kūdikis. 

Jei kuris kitas vyras būtų drįsęs šitaip suabejoti Dženės dorybe 
ir sąžine, Keidžas būtų prisitraukęs jį už atlapų ir iškaršęs kailį 
dabar sūnus tik tyliai suurzgė ir grėsmingai žingtelėjo į priekį. 
Nesvarbu, kad Dženė laukiasi ne nuo Halo. Ji tiki, kad kūdi- 
kis - Halo. Manėsi sakanti globėjams tiesą. 

- Jūs netikite? 

— Aišku, netikime, - pirmą kartą prabilo Sara. - Halas nebūtų 
taip... taip žemai puolęs. Ir tikrai ne naktį prieš išvykdamas į 
Centrinę Ameriką, kaip teigia Dženė. 

— Mama, gal ir nustebsi, bet Halas pirmiausia buvo vyras, o 
tik paskui - misionierius. 

— Ar tai turėtų reikšti... 

— Tai reiškia, kad tarpkojy jis turėjo tą patį, ką turi visi vyrai 
nuo Adomo laikų. Jautė tuos pačius geismus ir troškimus. Man 
tik keista, kad taip ilgai delsė pasikviesti Dženę į lovą. - Halas 
niekada nekvietė Dženės į lovą, bet šią akimirką Keidžas nepajėgė 
racionaliai mąstyti. 

— Keidžai, dėl Dievo meilės, užsičiaupk, - sušnypštė Bobas 
ir pakilęs atsistojo priešais vyriausiąjį sūnų. - Kaip drįsti taip 
šiurkščiai kalbėti motinai girdint? 

— Gerai, - Keidžas karštai mostelėjo rankomis, - nusispjaut, 

ką apie mane galvojate, bet kaip galėjote išvyti Dženę iš namų 
tokios būklės? 

— Mes jos neišvijome. Ji pati apsisprendė išvykti. 

— Ką nors pasakėte, kad Dženė nusprendė taip drastiškai 
pasielgti. Ką? 

— Ji manė, kad patikėsime, jog tai... Halo darbas, - paaiškino 
Bobas. - Mudu su mama sutikome, kad taip galėjo nutikti. Kaip 
ir sakei, tavo brolis — tik Žmogus. Bet taip pasielgti jis galėjo tik 
dėl vienos priežasties - neatsispyrė jos gundymams. 

Tiesą sakant, Keidžas nesuvokė, kaip Halas sugebėjo tą naktį 
atstumti Dženę. Jis nebūtų sugebėjęs. Niekada gyvenime. Net jei 
būtų prasivėrusios pragaro Žiotys ir grasinusios jį praryti, kai tik 
viskas baigsis. 

— Kad ir kas nutiko, tai nutiko iš meilės, - tarė jis, ir tai buvo 
tiesa. 

— Tikiu. Net ir tokiu atveju, - nenusileido Bobas ir papurtė 
galvą, - Halas nebūtų mintimis atitrūkęs nuo misijos, nebent 
būtų buvęs sugundytas. Ir gali būti - yra tokia galimybė - kad 
nuvykęs į Monteriką tebebuvo atitrūkęs, o gal jautėsi kaltas dėl 
nuodėmės ar kentė vidinę sumaištį. Gal todėl neįstengė tinkamai 
savimi pasirūpinti, buvo sučiuptas ir nužudytas. 

— O Viešpatie! - suvaitojo Keidžas ir atsirėmė į sieną, lyg būtų 
gavęs triuškinamą smūgį. Jis žvelgė į tėvus, nepajėgdamas suvok- 
ti, kaip šie du siaurapročiai teisuoliai, skubantys kaltinti kitus, 
galėjo suteikti jam gyvybę. - Taip pasakėte Dženei? Apkaltinote 
ją dėl Halo mirties? 

— Ji kalta, - pareiškė Sara. - Halo tikėjimas buvo labai tvirtas, 
bet ji tikriausiai jį sugundė. Ar įsivaizduoji, kokie išduoti jaučia- 
mės? Auginome Dženę kaip dukrą. Oji mums šitaip atsidėkojo... 
pradėjo nesantuokinį vaiką... O Dieve, kai pagalvoju, kaip tai 
apjuodins Halo atminimą. Visi jį mylėjo ir juo žavėjosi. Viskas, 

ką jis simbolizavo, bus sunaikinta. - Sara sučiaupė lūpas taip, 
kad iš jų liko tik plonytė balta linija, ir nusuko galvą. 

Keidžas blaškėsi negalėdamas apsispręsti. Tėvai kaltino Dže- 
nę dėl Halo mirties, manė, kad ji suviliojo jų mylimą sūnų. Dėl 
šios mirties nekaltas niekas, išskyrus patį Halą, nes jis nesijautė 
kaltas dėl aistringos nakties, niekas neatitraukė jo minčių nuo 
misijos. Keidžas galėjo prisipažinti, kad tą naktį Dženė praleido 
su juo ir tuoj pat ją išteisinti. Bet jei tėvai pasmerkė ją už tai, kad 
mylėjosi su Halu, išgirdę apie Keidžą, užmėtytų akmenimis. 

Keidžą dėl jų šnekų pykino. Jis tikino Dženę, kad tėvai 
apsidžiaugs išgirdę apie kūdikį, o jie visai nekrikščioniškai ją 
pasmerkė ir paniekino. Norėjo apšaukti tėvus veidmainiais, bet 
neturėjo laiko. Kam eikvoti jėgas? Dabar teturėjo vienintelį tikslą. 
Rasti Dženę. 

— Kurji išvažiavo? 

— Nežinome, - Bobo tonas aiškiai rodė, kad jiems ir nerū- 
pi. - Dženė išsikvietė taksi. 

— Man judviejų gaila, - pareiškė Keidžas ir išlėkė pro duris. 


— Kada? 

— Na, pažiūrėkime, - gumbuotas pirštas nusileido stulpeliu, 
kuriame surašytas išvykimo laikas, paskui peršoko į kitą skiltį, 
kurioje buvo surašyti miestai. - Maždaug prieš pusvalandį. 
Autobusas turėjo išvažiuoti be dešimt septynios vakaro ir, kiek 
pamenu, nevėlavo. 

— Ar autobusas kur nors stoja? 

Autobusų stoties darbuotojas vėl ėmėsi skrupulingai tikrinti 
tvarkaraštį. Argi jis nieko nežino be šito prakeikto popiergalio? 

Pasikalbėjęs su vienintelės taksi bendrovės miestelyje savi- 
ninku ir sužinojęs, kad Dženė iš klebonijos atvažiavo į autobusų 
stotį, Keidžas nedelsdamas atlėkė čionai. Greitomis apžvelgęs 


136 


Širdies klystkeliai 


nutriušusį laukiamąjį įsitikino, kad jos nėra. Vienintelės jaunos 
moters, neseniai pirkusios autobuso bilietą, apibūdinimas atitiko 
Dženės išvaizdą. Ji įsigijo bilietą į Dalasą. Į vieną pusę. 

— Ne, niekur nestoja. Iki pat Abilino. 

— Kuriuo keliu jie važiuoja? 

Tarnautojui baigiant smulkmeniškai aiškinti autobuso marš- 
rutą, Keidžas jau bėgo durų link. Įšokęs į automobilį nedelsda- 
mas užvedė variklį ir tik tada dirstelėjo į degalų lygio matuoklį. 
Velni. ! Su tiek benzino šešiasdešimties kilometrų nenuvažiuos. 
Sustojęs pirmoje pasitaikiusioje degalinėje kiek įmanoma greičiau 
prisipylė degalų. 

— Teturi tik penkiasdešimt? - suaimanavo degalinės darbuo- 
tojas. - Kad tave kur, Keidžai, teks atiduoti visus smulkiuosius 
iš kasos. 

— Labai gaila, bet turiu tik tiek ir labai skubu. - Velniai rautų, 
kaip norėtų užsitraukti cigaretę. Kodėl pažadėjo Dženei mesti 
rūkyti? 

— Laukia audringas pasimatymas? — Vyrukas gašliai mirkte- 
lėjo. - Kas šįvakar - blondinė ar brunetė? 

— Kaip ir minėjau, labai... 

— Skubi, žinau, žinau. - Darbuotojas dar sykį mirktelėjo. - Čia 
ji taip nekantrauja ar tu? Na, pažiūrėkime, kaip tau padėti. - Jis 
užmetė akį į kasos stalčiuką pro akinių viršų. - Štai dvidešimt. 
Ne, dešimt. O čia penki doleriai. 

Ar visas prakeiktas miestelis prisirijo protą temdančių vaistų? 
Regis, visi tapo silpnapročiai. 

- Žinai ką, Endi, pasilaikyk kol kas grąžą, aš jos užsuksiu 
vėliau. 

— Taip nerimsti? — šūktelėjo degalinės darbuotojas spokso- 
damas į tolstančio Keidžo nugarą. - Tikriausiai ji labai ypa- 
tinga. 

— Tikrai taip, - pareiškė Keidžas ir įsėdo į automobilį. Po 
akimirkos užpakalinių žibintų švieselės ištirpo tamsoje. 


Dženė suprato, kad geriau negalvoti apie autobuso lingavimą, 
o priejo prisitaikyti. Jautėsi it liūliuojama. Monotoniškas supimas 
ramino ir leido negalvoti apie ateitį. 

Kokią ateitį? 

Ji neturi jokios ateities. 

Hendrenai aiškiai pasakė savo nuomonę. Ji - Jezebelė*, su- 
gundžiusi jų šventąjį sūnų, suplanavusi nėštumą, kad nuviliotų 
jį nuo tikrojo gyvenimo pašaukimo. 

Akis užtvindė karčios ašaros, bet Dženė neleido joms pra- 
siveržti. Užsimerkė, atrėmė galvą į atlošą, tikėdamasi užmigti. 
Deja. Galvoje sukosi neramios mintys, o autobuso keleiviai ėmė 
vis garsiau šurmuliuoti. 

- Jūs tik pažiūrėkite. 

— Maniakas. 

— Ar mūsų vairuotojas jį mato? 

— Kas jis įsivaizduoja esąs, lenktynininkas? 

Suintriguota Dženė žvilgtelėjo pro langą, bet nepamatė nieko, 
išskyrus savo atvaizdą ir nepermatomą tamsą. Ilgiau įsižiūrėjusi 
pastebėjo šalia lekiantį sportinį automobilį, pavojingai arti mil- 
Žiniškų autobuso ratų. 

— Tikras beprotis, - išgirdo Dženė ir tą pačią akimirką prasi- 
žiojo iš nuostabos, nes pažino automobilį. 

— One, - iškvėpė ji. 

Staiga autobusas trūktelėjo, nes vairuotojas numynė stabdžius 
ir pasuko į šalikelę. 

— Ponios ir ponai, - vairuotojas kreipėsi į keleivius per mik- 
rofoną, pritvirtintą prie vairo. - Atleiskite už gaišatį, bet teks 


*  Jezebelė - biblinis personažas; simbolizuoja ištvirkėlę, paleistuvę. 

neplanuotai sustoti. Kažkoks girtuoklis užsimanė nustumti mus 
nuo kelio. Pamėginsiu atvesti jį į protą, kol mūsų neužmušė. 
Nesijaudinkite. Netrukus važiuosime toliau. 

Keletas keleivių iškišo galvas pro sėdynes, norėdami geriau 
pamatyti, kas vyksta. Dženė susigūžė savo sėdynėje, širdis 
pašėlusiai daužėsi. Vairuotojas spustelėjęs mygtuką atidarė au- 
tomatines autobuso duris ir jau stojosi iš vietos, tačiau, nespėjus 
žengti nė žingsnio, „beprotis“ įšoko į vidų. 

— Pone, nurimkite, - kreipėsi į jį vairuotojas, sunerimęs dėl 
keleivių saugumo. Jis pakėlė rankas ir pamojavo: - Mes tik ne- 
kalti žmonės... 

— Nusiraminkite. Aš ne plėšikas ir nieko neskriausiu. Tik 
paimsiu vieną jūsų keleivę. 

Keidžas skubiai visus permetė akimis. Dženė nejudėdama 
sėdėjo savo vietoje. Jis pajudėjo į priekį tarp sėdynių. 

— Atleiskite už trukdymą, - draugiškai atsiprašė baugščiai jį 
nužiūrinėjančių keleivių. - Užtruks tik minutėlę, pažadu. - Pa- 
stebėjęs, ko ieško, sustojo ir su palengvėjimu atsiduso. - Džene, 
rinkis daiktus. Grįžti su manimi. 

— Ne, Keidžai, negrįšiu. Viską paaiškinau laiške. Išsiunčiau jį 
prieš išvažiuodama. Nereikėjo manęs vytis. 

— Na, bet pasivijau ir lėkiau čia ne šiaip sau. Eime. 

— Ne. 

Visų keleivių žvilgsniai susmigo į besiaiškinančią porelę. 
Pyktelėjęs Keidžas įsirėmė rankomis į klubus it tėvas, radęs 
dingusį vaiką. 

— Gerai. Jei nori kedenti purvinus skalbinius visų šių puikių 
žmonių akivaizdoje, neprieštarauju, bet gerai pagalvok, kol dar 
neprakalbome apie pikantiškas detales. 

Dženė nužvelgė keleivius, spoksančius į ją su neslepiamu 
smalsumu. 

— Mama, ką ji padarė? - sučirpė maža mergaitė. - Ką nors 
bloga? 

— Tai kaip, Džene? 

— Panele, jūs neprivalote niekur su juo važiuoti, - įsikišo 
galantiškas vairuotojas, sustojęs Keidžui už nugaros. Niekas 
nesakys, kad jis leido žmonos skriaudikui išsitempti bejėgę auką 
iš autobuso. 

Dženė pažvelgė į Keidžą. Jo lūpos buvo ryžtingai sučiauptos, 
akys degė gelsva liepsna. Atrodė toks pat nepajudinamas kaip 
Gibraltaro uola. Keidžas nenusileis, o ji visai nenorėjo kivirčytis 
tarpmiestiniame autobuse. 

— Gerai, važiuojame. - Dženė atsistojo praėjime tarp sėdynių 
ir išsitraukė nediduką lagaminą. - Dar vienas krepšys - bagažo 
skyriuje, - tyliai kreipėsi į vairuotoją, jausdama į ją susmigusius 
žvilgsnius. 

Trijulė išlipo, vairuotojas atrakino bagažo skyrių, o duodamas 
Dženei lagaminą pasitikslino: 

— Ar tikrai norite su juo važiuoti? Ar jis jūsų nenuskriaus? 

Dženė raminamai nusišypsojo. 

— Ne, ne. Tikrai ne. Jis manęs nenuskriaus. 

Vairuotojas grėsmingai dėbtelėjo į Keidžą, sumurmėjo pano- 
sėje kažką apie kelių maniakus ir grįžo į autobusą. Po minutėlės 
autobusas išlingavo į greitkelį, o keleiviai net persikreipę vėpsojo 
pro langus į šalikelėje stovinčią porą. 
lagaminai atsitrenkė į Žemę ir garsiai pokštelėjo. 

— Tai bent triukas, pone Hendrenai. Ir ką tikėjaisi tuo pasiekti? 

— Tai, ko pasiekiau. Išlaipinti tave ir neleisti pabėgti kaip 
išgąsdintam triušiui. 

— Galbūt aš tokia ir esu! - suriko Dženė ir prapliupo ašaromis, 
kurias slopino nuo pat pokalbio klebonijoje. 

— Džene, ką ketinai daryti? Pabėgti į Dalasą ir pasidaryti 
abortą? 

Dženė sugniaužė kumščius. 

— Kaip drįsti kalbėti tokias nesąmones? 

— Tada ką ketinai daryti? Pagimdyti vaiką ir jo atsikratyti? 

— Ne! 

— Paslėpti? - Keidžas žingtelėjo į priekį. Dženės atsakymas į 
klausimą, kurį ruošėsi užduoti, buvo be galo svarbus: - Džene, 
nejaugi nenori kūdikėlio? Tu jo gėdijiesi? 

— Ne, ne, -suaimanavo Dženė, prisidengusi pilvą abiem ran- 
komis. - Žinoma, kad noriu. Aš jį jau dabar myliu. 

Keidžas su palengvėjimu atsiduso, bet jo balse tebeskambėjo 
pykčio gaidelės. 

— Tai kodėl persigandusi sprukai? 

— Nežinojau, ko griebtis. Tavo tėvai aiškiai davė suprasti, kad 
nebenori manęs matyti. 

— Ir? 

— Ir? - Dženė nervingai mostelėjo ta kryptimi, kuria nuvažiavo 
autobusas. - Ne visi tokie drąsūs ar pamišę, kad vytųsi greitąjį 
tarpmiestinį autobusą. Ar lėktų pusantro šimto kilometrų per 
valandą greičiu motociklu. Keidžai, nesu tokia kaip tu. Tau 
nusispjauti, ką žmonės galvoja. Elgiesi, kaip patinka. - Dženė 
sukryžiavo rankas ant krūtinės. - Aš ne tokia. Man rūpi kitų 
nuomonė. Ir aš bijau. 

— Ko? - Keidžas agresyviai kilstelėjo smakrą. - Siaurapročių 
pilno miestelio? Kaip jie gali tau pakenkti? Ką blogiausia gali 
padaryti? Apkalbėti? Niekinti? Na ir kas? Bus tik geriau, jei 
nekreipsi į juos dėmesio. Bijai suteršti Halo atminimą? Šlykštu 
pagalvoti, kad kai kurie iš tų teisuoliškų veidmainių jį pasmerks. 
Bet Halas miręs. Jis to nesužinos. O jo pradėtas darbas bus tę- 
siamas. Pati tuo pasirūpinai - padėjai sukurti labdaros rinkimo 

sistemą. Dėl Dievo meilės, Džene, nebausk savęs šitaip. Esi 
priešas pati sau. 

— O ką siūlai? Grįžti ir dirbti tavo biure? 

— Taip. 

— Puikuotis savo pilvu? 

— Didžiuokis juo. 

— Susilaukti kūdikio, žinant, kad visą likusį gyvenimą jį 
pravardžiuos? 

Keidžas dūrė pirštu Dženės pilvo pusėn. 

— Kiekvienas, išdrįsęs kreiptis į šį vaikelį nepagarbiai, rizikuos 
galva. 

Jo nuožmumas Dženei sukėlė juoką. 

- Bet tu negalėsi būti visada šalia ir jo apginti. Šiam vaikui 
bus sunku augti mažame miestelyje, kuriame visi žinos, kaip jis 
buvo pradėtas. 

— Jam nebus lengva augti ir dideliame mieste, kur jo motina 
nieko nepažįsta. Džene, į ką kreipsiesi pagalbos? Priešiški veidai 
La Botoje bent jau pažįstami. 

Dženė nė už ką nebūtų prisipažinusi, kad mintis apie krausty- 
mąsi į kitą miestą su keliais doleriais kišenėje, neturint ten darbo, 
stogo virš galvos, draugų ir giminių, mirtinai baugino. 

— Džene, gal jau laikas būti ryžtingai? 

Ji kilstelėjo galvą. 

— Ką nori pasakyti? - griežtai paklausė. 

— Nuo keturiolikos metų leidai kitiems už tave spręsti. 

— Jau kalbėjomės apie tai prieš kelis mėnesius. Pamėginau 
pati kurti savo ateitį. Žiūrėk, kokia košė užvirė. 

Keidžas atrodė įsižeidęs. 

— Kiek pamenu, sakei, kad naktis buvo nuostabi. Turėsi kū- 
dikį. Nejau tau atrodo, kad tai - košė? 

Dženė panarino galvą ir uždėjo rankas ant pilvo. 

— Ne. Tai nuostabu. Mintis apie kūdikėlį žadina manyje pa- 
garbią baimę. Šis stebuklas moko nuolankumo. 

— Nepamiršk to. Grįžk į La Botą su manimi. Pagimdyk nuos- 
tabų vaikutį ir sugėdink visus, kurie šnairuos į jį. 

— Net ir tavo tėvus? 

— Jie reagavo impulsyviai. Kai geriau pagalvos, susitaikys su 
naujiena. 

Susimąsčiusi Dženė žiūrėjo į tolį nieko nematančiu žvilgsniu. 

— Tikriausiai tu teisus. Negaliu sau ir vaikui surasti ateities. 
Turiu ją sukurti. Tiesa? 

Keidžas nusišypsojo ir iškėlė nykštį į viršų. 

— Nė pats geriau nepasakyčiau. 

— Ak, Keidžai, - atsiduso ji, nežinodama, kur dėti rankas. 
Staiga pasijuto išsekusi. - Dar kartą tau ačiū. 

Keidžas žengė arčiau Dženės, po batais sugirgždėjo žvyras. 
Apglėbęs veidą delnais, nykščiais perbraukė skruostus. 

— Tau būtų daug lengviau, jei tiesiog už manęs ištekėtum. 
Vaikas turėtų tėvelį, viskas būtų gražu ir teisėta. 

— Negaliu, Keidžai. 

— Tikrai? 

— Tikrai. 

— Šį klausimą užduodu ne paskutinį kartą. 

Dženė lūpomis juto karštą ir salsvą Keidžo alsavimą, o netru- 
kus ir pačias lūpas. Jis kilstelėjo jos veidą ir pabučiavo švelniai, 
bet savininkiškai. 

Kaip ir anksčiau, jo lūpos buvo praviros ir drėgnos. Tik šįkart 
liežuvis palytėjo Dženės liežuvį. Patį jo galiuką. Jai akimirksniu 
užgniaužė kvapą, o širdis ėmė beprotiškai daužytis. Krūtys pa- 
brinko, žaibiškai sureagavusios į dirgiklį. 

Keidžas tingiai glostė jos liežuvį savuoju. Tada atsitraukė, 
o ji laukė ir geidė daugiau. Kai jis atšlijo ir paėmęs už rankos 

nusivedė prie automobilio, ją nukrėtė šaltis, privertęs ilgėtis jo 
kūno šilumos. 

Jis sudėjo lagaminus į korvetę kaip įmanydamas atsargiau. 

— Pirmiausia turime surasti tau vietą apsistoti, - pareiškė jis, 
automobiliui pajudėjus miestelio link. 

Dženės ranka kažkaip savaime nuslydo ant jo šlaunies. 

— Turi pasiūlymų? - neaiškiai sumurmėjo ji. 

— Galėtum atsikraustyti pas mane. 
miškai, bet Dženės žvilgsnis buvo itin griežtas. 

— Kitas pasiūlymas. 

Keidžas smagiai sukrizeno. 

— Galėčiau susitarti su Rokse. 

— Rokse Klemons? - Dženė skubiai patraukė ranką nuo Kei- 
džo kojos. 

— Taip. Pažįsti ją? 

„Tik iš nuogirdų“, - kandžiai pamanė Dženė. Apie ją buvo 
kalbama kaip apie vieną Keidžo merginų. 

— Esu girdėjusi, - tarė ji ir nusuko akis į langą. Gerklę degino 
neviltis ir nusivylimas. 

Keidžas taip švelniai ją bučiavo. Jo glėbys atrodė toks šiltas ir 
saugus. Dženei ėmė patikti jo prisilietimai, o dar labiau - bučiniai. 
Tačiau jis elgėsi su ja lygiai taip pat, kaip ir su šimtais kitų moterų. 
Netjei bučiniai ir įžiebia liepsnas jos kūne, jam tokios aistros - ne 
naujiena. Matyt, įgudo šitaip bučiuotis per daugelį metų. 

Ar Dženei lemta tapti viena „Keidžo Hendreno moterų“? 
Ar jis nori įtraukti ją į šią draugiją, įtaisęs po stogu, kur visada 
galės užsukti? 

— Neatrodo, kad tau ši mintis būtų prie širdies, - pasakė 
Keidžas. 

— Juk nelabai turiu iš ko rinktis? 

— Pasiūliau tau kitą galimybę. Atsisakei. 

Dženė tylėjo. Pati nesuprato, kodėl pyksta. Kodėl jaučiasi 
įžeista? Juk neturi nieko bendra su ta Klemons. Jos skiriasi kaip 
diena ir naktis. 

Dženė Flečer nėra viena iš Keidžo moterų... Kol kas. 

Ar pasąmonėje vylėsi, kad juodu taps meilužiais? Kodėl? Nes 
Keidžas ją kelis kartus pabučiavo? Dėl nakties Monterike? Ar dėl 
to, kad visada Keidžui jautė nenumaldomą trauką? Šis jausmas 
Dženę baugino, ir ji jam priešinosi. Kol pajėgė. 

Ką gi, jei Keidžas mano, kad Dženė prisidės prie jo meilužių 
būrio, labai apsirinka. Roksė Klemons ir daugybė kitų moterų 
kabojo lyg naktinių nuotykių trofėjai, suverti ant juostos, besi- 
raizgančios po kelias valstijas. Gal dėl nakties, praleistos su Halu, 
Keidžui atrodo, kad gali drąsiai į ją kėsintis. Labai klysta. 

Likusią kelio dalį įveikė tylomis. Kai pasiekė miestelį, jo gat- 
vės buvo ištuštėjusios. Keidžas sustabdė automobilį stovėjimo 
aikštelėje priešais daugiabutį ir išjungė variklį. 

— Kas čia? - pasiteiravo Dženė. 

— Tikiuosi, kad tavo naujieji namai. Eime. - Keidžas nusivedė 
ją prie durų, priešais kurias lauke buvo įbestas ženklas „Valdy- 
tojas. 

Paskambino į duris. Per sieną buvo girdėti, kaip komedian- 
tas televizoriaus ekrane linksmina žiūrovus. Durys prasivėrė, 
ir Dženė atsidūrė akis į akį priešais Roksę Klemons. Ši smalsiai 
nužvelgė viešnią ir pastebėjo šešėlyje stovintį Keidžą. 

— Sveikutis, Keidžai. - Išvydusi šypseną, kuria Roksė apdo- 
vanojo Keidžą, Dženė susigūžė. - Kas naujo? 

— Ar galime įeiti? 

- Žinoma. - Roksė tuoj pat pasitraukė iš tarpdurio ir plačiai 
atlapojo duris. Uždariusi jas priėjo prie televizoriaus ir išjungė 
garsą. 

— Rokse, atleisk, kad taip vėlai trukdau, - pradėjo Keidžas. 

— Na, pats žinai, kad gali kreiptis bet kuriuo metu. 

Dženei sugniaužė širdį, ji nudelbė akis į grindis. 

— Rokse, čia Dženė Flečer. 

— Taip, žinau. Labas, Džene, malonu susipažinti. 


146 


Širdies klystkeliai 


Nustebinta nuoširdaus ir draugiško Roksės tono, Dženė pa- 
kėlė galvą. 

— Ir man malonu, panele Klemons. 

Roksė nusikvatojo. 

— Kreipkis į mane Rokse. Gal norite ko nors atsigerti? Keidžai, 
turiu šalto alaus. 

— Puikumėlis. 

— Džene? 

— Nieko, ačiū. 

— Gal kokakolos? 

Nenorėjo pasirodyti nemandagi, tad vos šyptelėjo. 

— Gerai, kokakolos. 

— Sėskitės ir jauskitės kaip namuose. 

Roksė pro sukamąsias duris nuskubėjo į virtuvę. Ji mūvėjo 
aptemptus džinsus, išryškinančius plačius klubus. Putlios krū- 
tys laisvai siūbavo po marškinėliais. Buvo basa, o vario spalvos 
plaukai - žaviai susitaršę. Atrodė, kad ji arba ką tik pakilo iš 
lovos, arba jau ruošėsi eiti miegoti. Prie tokios moters vyras gali 
prisiglausti ir atsipalaiduoti, tikra meilužė pagal užsakymą. 
Draugiška, svetinga, spinduliuojanti šilumą ir visada pasiruošusi. 
Pagalvojus apie tai, Dženei staiga sukilo šleikštulys. 

Keidžas įsitaisė ant sofos ir ėmė sklaidyti Roksės numestą 
„Cosmopolitan“ žurnalą. 

— Prisėsk, Džene, - pasiūlė jis, pastebėjęs, kad ši tebemindži- 
kuoja vidury kambario. 

Sumišusi Dženė atsargiai, tarsi galėtų išsitepti sijoną, jei nepa- 
sisaugos, prisėdo ant kėdės. Keidžo veide šmėkščiojo šypsenėlė. 
Ją tai erzino. 

Roksė grįžo su gėrimais. Trūktelėjęs gerą gurkšnį alaus Kei- 
džas paklausė: 

— Ar turi laisvų vietų? Mums reikia buto. 

Apstulbusi Roksė dirstelėjo į Dženę, paskui nukreipė žvilgsnį 
į Keidžą. 

— Dievulėliau, tai juk puiku, sveikinu. Bet kuo blogas tavo 
namas? 

Keidžas nusikvatojo. 

— Kiek Žinau, niekuo. Tikriausiai ne taip supratai. Dženė bute 
gyvens viena. 

Dženė būtų galėjusi nudobti Keidžą už dviprasmiškus Žo- 
džius, dėl kurių Roksė pamanė, kad juodu gyvens kartu. Jos 
skruostai ryškiai išraudo. Kai Keidžas paaiškino padėtį, ji stebėjo 
Roksę, ar ši su palengvėjimu atsidus. Turėtų džiaugtis, kad Kei- 
džas neįsikraustys gyventi su kita meiluže pačioje jos panosėje. 
Bet Roksė atrodė nusivylusi, kad apsiriko. 

— A! -Ji pažvelgė į Dženę ir nusišypsojo. - Tau pasisekė. Turiu 
laisvą vieno kambario butą. 

Dženė žiojosi kažką sakyti, bet Keidžas užbėgo jai už akių. 

— Kokio dydžio miegamasis? Dženė laukiasi kūdikio. Ar ten 
tilps vaikiška lovytė? 

Ši naujiena Roksę pribloškė. Atvipusiu žandikauliu kelias 
akimirkas stebeilijo į Keidžą. Kai atsigręžė į Dženę, jos žvilgsnis 
smigo tiesiai į vis dar plokščią pilvą. 

- Juk netaikote apribojimų nuomininkams su vaikais? - pa- 
siteiravo Keidžas. 

— Ne. Velniai rautų, ne. - Roksė regimai susikaupė ir susidė- 
liojo naujienas į tinkamas lentynėles. Pasilenkė, įsispyrė į sanda- 
lus. - Eime, apžiūrėsite butą ir nuspręsite, ar jums tinka. 

— Jis geroje vietoje, - po kelių minučių pasisukusi per petį 
pareiškė Roksė, Dženė su Keidžu sekė paskui ją šaligatviu tarp 
pastatų. Roksė paėmė tuščio buto raktą iš laisvo kambario savo 
bute, kurį buvo pavertusi biuru. - Butas atokiau nuo kitų, tylioje 
vietoje, bet ne taip toli, kad būtų baisu gyventi vienai, Dže- 

ne. - Roksė toliau dėstė buto pranašumus, paminėjo skalbyklą 
ir baseiną. 

Dženė nesiklausė. Ji piktais žvilgsniais smaigstė Keidžą už 
tai, kad šis išpliurpė apie nėštumą šitai... moteriai. Ryte visas 
miestelis žinos, kad Dženė laukiasi. 

- Štai ir atėjome. — Roksė atrakino butą ir įleido į vidų. Uždegė 
šviesą. - Fu, čia tvankoka. Nebuvau atidariusi durų po to, kai 
išėjo dažytojai ir valytojai. 

Butas išties dvelkė dezinfekavimo priemonėmis ir dažais, bet 
Dženei tai netrukdė. Užtat jis buvo nepriekaištingai švarus. 

— Čia svetainė, savaime aišku. Ten virtuvė. 

Roksė nusivedė Dženę pro sukamąsias medines duris, tokias 
pat, kaip ir jos pačios bute. Virtuvėje įmontuoti baldai spindėjo 
švara. Dženė pravėrė šaldytuvą. Jis irgi buvo švarutėlis. 

Buto apžiūra ilgai netruko. Be svetainės, jame buvo tik vonios 
kambarys ir miegamasis. 

— Kokia nuomos kaina? - pasiteiravo Dženė. 

— Keturi šimtai per mėnesį ir reikia susimokėti už komuna- 
lines paslaugas. 

— Keturi šimtai? - išspaudė Dženė. - Bijau, kad... 

— Neapstatyto buto? - įsikišo Keidžas. 

— O varge, - Roksė taukštelėjo sau per kaktą, - apsirikau. 
Neapstatytą vieno kambario butą nuomotis kainuoja du šimtus 
penkiasdešimt. 

— Jau panašiau, - tarstelėjo Keidžas. 

Dženė apskaičiavo savo pajamas ir išlaidas. Jei nesišvaistys 
pinigais, gal ir galėtų leisti sau nuomotis šį butą. Be to, tai vienas 
gražiausių daugiabučių kvartalų visame miestelyje, o ji neturi iš 
ko rinktis. Pasisekė, kad rado laisvą butą. Stengdamasi negalvoti 
apie tai, kad gyvens vienos iš Keidžo meilužių kaimynystėje, 
Dženė paklausė: 

— Reikia pasirašyti nuomos sutartį? 

— Vadinasi, jums tinka? - pasiteiravo Roksė. 

— Taip, tikriausiai, - atsakė Dženė, stebėdamasi, kodėl toji 
moteris atrodo tokia patenkinta. 

— Puiku. Smagu, kad būsi mano kaimynė. Ką gi, grįžkime į 
biurą. 

Po penkiolikos minučių Dženė rankose laikė sutarties kopiją 
ir raktų rinkinį. 

— Gali įsikraustyti rytoj. Iš pat ryto užsuksiu į butą ir jį išvė- 
dinsiu. 

— Ačiū. - Dženė ir Roksė paspaudė viena kitai ranką. Keidžas 
nulydėjo Dženę į automobilį, įsodino ją į keleivio sėdynę ir grįžo 
pas Roksę, tebestovinčią savo buto tarpduryje. 

— Ačiū, kad pamelavai dėl nuomos. 

— Supratau tavo užuominą, nors ji ir buvo sukta, - nusišyp- 
sojusi atsakė Roksė. - Ar papasakosi šito „plano“ smulkmenas, 
ar man pasitelkti lakią vaizduotę? 

— Smalsu? 

— Ir dar kaip, velniai rautų. 

Keidžas nusikvatojo. 

— Vėliau pasikalbėsime. Ačiū už viską. 

— Nėra už ką. Kam reikalingi draugai? 

Keidžas pakštelėjo Roksei į lūpas, pliaukštelėjo per sėdimąją 
ir nusileidęs laiptais žemyn įlipo į automobilį, kur jo laukė Dže- 
nė. Ji sėdėjo sustingusi it statula ir žvelgė tiesiai priešais save, 
jausdama, kaip širdį varsto pavydo dūriai. 

Negirdėjo, apie ką Roksė su Keidžu kalbėjosi prie durų, bet 
matė, kaip juodu vienas kitam šypsojosi ir kaip jis palinko pabu- 
čiuoti draugės. Familiarūs bičiuliški prisilietimai išmušė iš vėžių. 
Nors Dženė tikino save, kad jai nerūpi, širdis lėtai plyšo pusiau. 

— Rytoj iš pat ryto nusiaubsime baldų parduotuves, - pareiškė 
Keidžas. 

— Tu jau pakankamai padarei. Negaliu prašyti... 

— Tu ir neprašei, aišku? —-suirzo Keidžas. - Aš pats pasisiūliau. 
Šivakar sudaryk reikalingų daiktų sąrašą. 

— Negalėsiu įpirkti daug. Tik tai, kas būtina. Beje, o kur mes 
dabar važiuojame? - Tik dabar Dženė atsiminė, kad tebėra be- 
namė. Kur praleis naktį? 

— Nemanau, kad norėtum grįžti į kleboniją. 

— Ne. 

— Galėtume važiuoti į mano namus. 

— Ten nėra vietos. 

— Tokiame dideliame name? 

— Ten tik viena lova. 

— Na ir kas? Mes jau esame miegoję vienoje lovoje, - kimiai 
sušnibždėjo Keidžas. Dženė neatsiliepė. Po kelių sekundžių jis 
atsiduso ir tarė: - Išnuomosime tau kambarį motelyje. 

Vos ištaręs šiuos žodžius Keidžas sustojo prie motelio durų. 

— Luktelėk čia. 

Dženė nulydėjo akimis Keidžą, įžengusį į ryškiai apšviestą 
vestibiulį. Pro vitrininį langą matė, kaip naktinis administratorius 
nukelia kojas nuo stalo ir pasideda į šalį romaną apie šnipus. 
Akivaizdu, kad jis pažino Keidžą, nes plačiai išsišiepė ir širdingai 
papurtė svečio ranką. 

Jis net nepaprašė Keidžo pasirašyti svečių žurnale, tuoj pat 
siektelėjo kambario rakto ir stumtelėjo jį jo pusėn. Lyg koks 
sąmokslininkas palinkęs į priekį kažką pasakė, bet Keidžas tik 
abejingai numojo ranka. 

Administratorius prisimerkęs pažvelgė pro langą į automo- 
bilį. Dženė matė, kokia nuostaba nušvito jo akys, kai ją pažino. 
Vyras išsiviepė ir dar kažką pasakė, Keidžas rūsčiai susiraukė. 
Šiurkščiai atsisveikinęs su motelio administratoriumi grįžo prie 
automobilio vis dar suraukta kakta. 

— Ką jis pasakė? 

— Nieko, - pro sukąstus dantis iškošė Keidžas. 

— Kažką pasakė. Aš mačiau. 

Keidžas neatsiliepė, bet nuvažiavo tiesiai prie kambario, nė 
nežvilgtelėjęs į ant durų kabančius numerius. Staigiai sustabdė 
automobilį ir piktai išjungė variklį. 

- Jau esi čia buvęs, - atspėjo Dženė. 

— Džene... 

- Juk taip? 

— Baik. 

- Juk taip? 

— Galbūt. 

— Dažnai? 

- Taip! 

— Su moterimis? 

— Taip! 

Dženei siaubingai suskaudo širdį. Ji vos galėjo kalbėti, nes 
nepajėgė dorai įkvėpti. 

— Atsiveždavai čia moteris nakčiai, todėl administratorius 
pamanė, kad ir mudu veiksime tą patį. Ką jis apie mane sakė? 

— Nesvarbu, ką jis... 

— Man svarbu, - suriko Dženė. - Pasakyk. 

— Ne. 

Keidžas išlipo iš automobilio ir pagriebė lagaminus nuo 
užpakalinės sėdynės. Nė neatsigręžęs pažiūrėti, ar Dženė seka 
iš paskos, nudrožė prie kambario durų ir jas atrakino. Sudėjo 
lagaminus į spintą ir uždegė lempą. 

— Ką jis pasakė? - neatlyžo Dženė, sustojusi tarpduryje. 

Keidžas atsigręžė ir išvydo ryžtingą merginos veidą. Ji atrodė 
pavargusi, sutrikusi, pikta ir pažeidžiama. Plaukai išsitaršę, o 
skruostai išbalę. Akis supo violetiniai nuovargio šešėliai. Lūpos 

vos regimai virpėjo. Atrodė lyg pasimetęs vaikas, o kartu ir ne- 
nugalimas karys. 

Keidžas geidė Dženės kaip niekada smarkiai. Suprato, kad 
negali jos turėti, ir tai tik dar labiau pakurstė pyktį. Dženė yrajo, 
velniai rautų, bet negali nieko reikalauti. Jam jos reikia ne mažiau, 
nei Dženei - jo, bet juos išskyrė aplinkybės. Tenka brangiai mo- 
kėti už vieną palaimos naktį. Troškimas vėl susilieti su mylima 
moterimi pavertė Keidžo gyvenimą pragaru. 

Norėdamas ją įskaudinti, nes pačiam buvo beprotiškai skau- 
du, jis pratrūko: 

— Gerai, panele Flečer. Nori Žinoti, ką tas tipas pasakė? Pareiš- 
kė, jog šįkart neperžengiu šeimos ribų. 

Dženė prikando apatinę lūpą, kad nesuriktų iš pasipiktinimo. 
Krūtinėje kunkuliuojantis pyktis veržėsi per kraštus. Be Keidžo, 
daugiau nebuvo ant ko išsilieti. 

— Ar matai, ko pridarei? - suriko Dženė. - Roksei Klemons, 
kuri, kaip visi žino, yra viena tavųjų kekšių, pranešei, kad lau- 
kiuosi. Dabar atsitempei mane į motelį, kur nuolat vežiojiesi 
kitas. Rytoj visas miestelis skambės, kad buvau čia su tavimi. 
Ką gi, nenoriu būti tampoma iš vienos landynės į kitą kaip koks 
trofėjus. Keidžai, nenoriu, kad kas nors laikytų mane viena iš 
tavo meilužių. 

— Kodėl? Nes aš toks sugedęs? Nenori būti siejama su blo- 
giuku, pašėlusiu pastoriaus sūnumi, kurio niekas nepajėgia 
sutramdyti, kuris visą laiką įsivelia į bėdą, visą laiką susideda 
su netinkama moterimi? 

Keidžas staigiai prisiartino prie Dženės lyg koks plėšrūnas. 
Ji mėgino atsitraukti, bet atsirėmė į drabužių spintą. 

— Ne tai norėjau pasakyti. 

— Kurjau ne, - suurzgė Keidžas. - Ką gi, teisingai darai, kad 
saugaisi manęs. Aš tikrai blogas. Privalau toks būti. Velniškai 

blogas. - Jis staiga ištiesė ranką ir suėmė Dženę už pakaušio. 
Stiprūs pirštai paniro į plaukus ir trūktelėjo galvą atgal. - Aš 
tikrai buvau atsivežęs daugybę moterų į šį kambarį, bet nė vienos 
negeidžiau taip, kaip geidžiu tavęs. 

Keidžas kita ranka suėmė Dženę už riešo ir nuleido jos ranką 
žemyn. 

— Ne! - šūktelėjo ji, perpratusi ketinimus. Dženė stengėsi iš- 
traukti ranką, bet Keidžas nepaleido. Jis nuleido jos ranką žemiau 
liemens ir prispaudė ją prie savęs, kad Dženė pajustų plieninį jo 
geismo įrodymą, besislepiantį už džinsų užtrauktuko. 

— Štai kaip tavęs geidžiu. Jau seniai tavęs troškau ir pavargau 
tai slėpti. Kaip dabar, pasibaisėjai? Pasišlykštėjai? Pasibjaurėjai? 
Nori susigūžti iš baimės? Klykti? Ar parsėlinti atgal į kleboniją, 
kur buvai saugi? - Keidžas pasitrynė į Dženės delną. - Džene, 
sunku, bet taip jau yra. 

Jis ją pabučiavo, sunkiai gniauždamas laukinę prigimtį. Davęs 
valią jausmams, neatsiplėšdamas nuo jos lūpų, pakreipė galvą 
iš pradžių į vieną, paskui į kitą šalį. Jo liežuvis giliai paniro į 
Dženės burną, atsitraukė, tada dar sykį paniro - šįkart lėčiau ir 
kruopščiau tyrinėdamas. Bučinys panėšėjo į mylėjimąsi. 

Staiga Keidžas Dženę paleido su tokiu pat įtūžiu, kaip ir buvo 
užsipuolęs. Jis išbildėjo pro duris ir su trenksmu jas uždarė. 

Dženė nusvirduliavo prie lovos ir ant jos sukniubo. Mėgino 
neigti, kad nusivylė, kai Keidžas išbėgo. Bet tai buvo akivaizdu. 
Aistros išsekintas kūnas virpėjo nuo geismo. Sukaupusi likusias 
jėgas Dženė klupinėdama patraukė į vonią ir nusimetė drabužius. 
Vengė žiūrėti į veidrodį, nenorėjo išvysti kaistančių skruostų ar 
paraudusių krūtų. 

Ji ilgai stovėjo po karšta plakančia dušo srove - kaip tik šito ir 
nusipelnė. Vandens čiurkšlės badė odą lyg adatėlės. Ji išsitraukė 
iš lagamino naktinius ir juos užsitempė, tebejausdama, kaip 

dilgčioja oda. Tada įlipo į lovą ir užmerkė akis, tikėdamasi, kad 
pavyks nurimti. 

Tačiau bučinys vis dar tebedegino lūpas, jo neimanoma buvo 
taip greitai pamiršti. Tebejautė Keidžo skonį ant lūpų, delnu 
tebejuto jo vyriškumo įrodymą, negalėjo pamiršti ritmingų lie- 
žuvio glamonių. 

Prie ausies suskambėjus telefonui Dženė pašoko, lyg būtų 
trenkęs žaibas. 

— Klausau. 

- Atleisk. 

Stojo slogi tyla. Dženės krūtys, besislepiančios po batisto 
naktinukais, suvirpėjo nuo tramdomų jausmų. Ji prispaudė ragelį 
skruostu prie peties, lyg norėdama palinkti prie Keidžo. 

— Nieko tokio. 

— Nesusivaldžiau. 

— Aš tave išprovokavau. 

— Mums abiem šiandien teko nelengvas išbandymas. 

— Abu pernelyg jautriai reagavome. 

— Ar tavęs neužgavau? 

— Ne, aišku, kad neužgavai. 

— Elgiausi šiurkščiai, - Keidžas pritildė balsą, - labai šiurkš- 
čiai. 

Dženė žvilgtelėjo į ranką, tarsi tikėdamasi delne pamatyti 
likusį įspaudą. Nurijo seiles. 

— Viskas jau praėjo. 

— Džene? 

— Ką? 

Jis ilgai tylėjo, o tada tarė: 

— Nesigailiu, kad tave pabučiavau. Gailiuosi tik dėl to, kaip 
pabučiavau. - Jis leido įsisąmoninti jai savo žodžius, o paskui pri- 
dūrė: - Dabar jau žinai, ką tau jaučiu, jei pirma dar nenumanei. 

Dženę sujaudino švelnus, bet ir įsakmus tonas, gerklę ėmė 
gniaužti ašaros. 

— Keidžai, dabar negaliu apie tai galvoti. Tiek visko nutiko. 

- Žinau, žinau. Gerai išsimiegok. Nesikelk anksti. Rytoj biuras 
nedirbs. Atvažiuosiu pas tave, papusryčiausime ir važiuosime 
apsipirkti. Būk pasiruošusi lygiai dešimtą. 

— Gerai. 

— Labanakt, Džene. 

— Labanakt, Keidžai. 


— Džene, labas rytas. 

— Hm)? 

— Sakau, labas rytas. 

Dženė plačiai nusižiovavo į pagalvę, mėgaudamasi pasirąžė 
ir praplėšė akis. Iškart pašoko lovoje. Šalimais sėdėjo ir šypsojosi 
Keidžas. 

— Sveika sugrįžusi į gyvųjų pasaulį. 

— Kiek valandų? 

— Dešimt minučių po dešimtos. Atvažiavau lygiai dešimtą, 
pasibeldžiau, bet neįleidai. Tada nuėjau į registratūrą, pasisko- 
linau atsarginį raktą ir įėjau. 

- Atsiprašau. - Dženė nuo akių nusibraukė susivėlusius plau- 
kus. Ji švelniai nuraudo, jausdama aistringą Keidžo žvilgsnį, ir 
timptelėjo antklodę šiek tiek aukščiau krūtų. - Buvau išvargusi. 

— Alkana? 

- Mirštu iš bado. 

— Einu į kavinę užsakyti pusryčių, o tu per tą laiką apsirenk. — 
Prieš pakildamas nuo lovos, Keidžas nerūpestingai pakštelėjo 
Dženei į nosies galiuką. 

— Aš greitai! - šūktelėjo ji, jam žengiant pro duris. 

Po dvidešimties minučių Dženė, žvali ir pailsėjusi, pasirodė 

kavinėje. Vilkėjo paprastą sijoną ir palaidinę, o ant juosmens 
buvo užsirišusi turkiškais raštais išmargintą skarą. Avėjo bekul- 
nius batelius, kuriuos prilaikė siauri, virš kulkšnių surišti dirže- 
liai, - Dženei artėjant prie staliuko, Keidžas negalėjo atitraukti 
nuo jų akių. 

Žinojo, kad Dženė vieną pirmųjų algų išleido naujiems dra- 
bužiams. Ji ėmė rengtis dailiau nei tada, kai buvo susižadėjusi 
su Halu. 

— Vėluoju? 

— Ką tik atnešė tavo pusryčius. Beje, gražūs bateliai. 

— Nauji, - išsiblaškiusi atsiliepė Dženė, žiūrėdama į mais- 
tą. — Čia viskas man? 

— Aha. 

— Juk nesitiki, kad viską suvalgysiu? 

- Tikiuosi, kad bent jau gerokai apmažinsi porciją. Nagi, čiupk 
įrankius. Aš planuoju mūsų apsipirkimą. 

— O tu nevalgysi? - pasiteiravo Dženė, ant kelių pasitiesusi 
servetėlę. 

— Aš jau pavalgiau. - Palinkęs prie bloknoto Keidžas sudarė 
išsamų Dženei reikalingų daiktų sąrašą. 

Ją papirko žavi Keidžo išvaizda. Dėl šviesos žaismo jo pilkšvi 
vėjo sutaršyti plaukai mirgėjo tūkstančiais gelsvų ir rusvų atspal- 
vių. Keidžas buvo švariai nusiskutęs, o gaivus tualetinio vandens 
kvapas nustelbė net šviežios, padavėjos ką tik įpiltos, kavos aro- 
matą. Suraukti rusvi antakiai reiškė, kad jis susikaupęs. 

Jis vilkėjo džinsais ir sportiniais marškinėliais, bet ant kėdės 
atlošo kabojo žaliojo šilko švarkelis. Keistas derinys. Vienintelis 
Keidžas, nesibodintis laužyti taisyklių, galėjo sau leisti taip reng- 
tis ir nebijoti būti išjuoktas. 

Keidžas buvo gražus, seksualus ir kartu pavojingas. Dženė 
puikiai tai žinojo. Jo žavesio paviliota moteris išlenda iš savo 

kiauto, o paskui pati savęs neatpažįsta. Ji giliai įkvėpė, kad nu- 
siramintų ir galėtų įsidėti kąsnį į burną. 

Kai sudorojo pakankamą maisto kiekį, kad įtiktų Keidžui, jis 
jau buvo sudaręs maršrutą. 

— Nepamiršk, kad turiu taupyti, - priminė Dženė, Keidžui 
išvardijus parduotuves, kurias jie turi aplankyti. 

— Galbūt viršininkas pakels tau algą. 

Žingsniuodama prie automobilio Dženė stabtelėjo, atsigręžė 
į Keidžą ir ryžtingai kilstelėjo smakrą. 

— Keidžai, suprask - man labdaros nereikia. 

— Tekėsi už manęs? 

— Ne. 

— Tada užsičiaupk ir lipk vidun. - Keidžas atidarė Dženei 
dureles, ir ji suprato, kad toliau ginčytis neverta. Tiesiog teks 
įsikišti sprendžiant, ką gali sau leisti ir ko ne. 

Keidžas turėjo gerą skonį. Jam patiko tokie baldai, kuriuos 
Dženė ir pati būtų mielai išsirinkusi, jei nebūtų reikėję sukti 
galvos dėl pinigų. 

— Negaliu įpirkti šios sofos. Kita kainuoja perpus mažiau. 

— Ir baisi kaip maras. 

— Funkcionali. 

— Kieta ir panaši į... dėžutę. Ši su minkštomis pagalvėlėmis, 
labai patogi. 

— Todėl ir brangi. Patogumas ir pagalvėlės — ne pats svarbiau- 
sias dalykas. 

Keidžas valiūkiškai šyptelėjo, o balse pasigirdo dviprasmiš- 
kos gaidelės: 

— Nelygųu, ką ruošiesi ant jos veikti. 

Netoliese sukinėjęsis pardavėjas prunkštelėjo nugirdęs vyro 
žodžius, bet kai Dženė atsisuko ir perliejo jį piktu žvilgsniu, tuoj 
pat nutaisė rimtą veidą. 

— Pirksiu tą kitą, - pabrėžtinai išdidžiai pareiškė ji. 

Ginčai netilo ir renkantis lovą, kėdes, staliuką, antklodes, 
indus, puodus, keptuves ir net skardinių atidarytuvą. Kaskart 
Keidžas ragindavo Dženę rinktis brangią kokybišką prekę. Dženė 
tvirtai laikėsi savo. 

— Pavargai? 

Dženė sėdėjo įrėmusi galvą į automobilio sėdynę. 

— Taip, - atsiduso ji. - Tikriausiai niekada nesikraustysiu iš 
šito buto. Neištverčiau visko dar kartą. 

Keidžas nusijuokė. 

— Susitariau, kad visi pirkiniai būtų pristatyti šią popietę. Iki 
vakaro tavo butas taps tikrais namais. 

— Kaip sugebėjai susitarti, kad viską atvežtų šiandien? 

— Padėjo kyšiai, grasinimai, šantažas ir kitos slaptos prie- 
monės. 

Keidžas šelmiškai šypsojosi, bet Dženė juo patikėjo. 

— Visai kaip mano automobilis! - Ji atšlijo nuo atlošo, kai 
Keidžas sustabdė automobilį priešais jos naująjį butą. 

— Tai ir yra tavo automobilis, - nerūpestingai mestelėjo Kei- 
džas ir padėjo Dženei išlipti. 

— Kaip jis čia atsidūrė? 

— Pasirūpinau, kad jį čia atitemptų. - Jis pravėrė Dženės au- 
tomobilio dureles ir pasilenkė ištraukti raktelių iš po grindų ki- 
limėlio, kur, kaip ir buvo sutarta, juos paliko vilkiko vairuotojas. 
Keidžas pametėjo raktelius Dženei. - Tiesą sakant, mano akimis, 
tai bjauri lūžena, bet Žinau, kad tu prie jos prisirišusi. 

— Keidžai, nenorėjau nieko imti iš tavo tėvų, - susikrimtusi 
tarė Dženė. 

Keidžas rankomis įsirėmė į klubus. 

— Dėl Dievo meilės, Džene, jie tau padovanojo šį automobi- 
lį prieš daugelį metų. Kam jiems reikia trijų automobilių - 

savojo, Halo ir tavojo - stovinčių kieme, juolab kad mama retai 
vairuoja? 

Dženė priėjo prie automobilio ir stumtelėjo Keidžą, kad galėtų 
įlipti vidun. 

— Parvarysiu jį atgal, - pareiškė ji ir užtrenkė paskui save 
dureles. 

Keidžas pasilenkė ir įkišo galvą pro langelį. 

— Tada kur nors važiuoti galėsi tik su manimi, - išdainavo jis. 

Išvargusi Dženė padėjo galvą ant vairo. 

— Tai šantažas. 

— Tikra tiesa. 

Nenorom nusijuokusi ji leidosi palydima į butą. Roksė paža- 
dą įvykdė. Langai buvo atlapoti, o grynas oras išsklaidė viduje 
tvyrojusį troškų kvapą. 

Po pusvalandžio pradėjo plaukti pirkiniai. 

— Oi, jūs suklydote! - aiktelėjo Dženė, atvėrusi duris pirmuo- 
sius baldus atvežusiems vyrams. 

— Tikrai nesuklydome, panele. Atleiskite. - Vyras permetė 
storą cigarą iš vienos burnos pusės į kitą ir abejingai prasispraudė 
pro Dženę, nešinas kėde. - Neškite sofą! - atsigręžęs suriko jis iš 
sunkvežimio lipantiems padėjėjams. 

— Palaukite, čia ne ta kėdė. 

— Ta, kuri užrašyta ant čekio, - darbininkas padėjo kėdę ir 
ištiesė jai žalią sąskaitos lapelį. 

Dženė greitai permetė akimis sąskaitą, tada darsyk atidžiai 
ją perskaitė. 

— One! Keidžai, įvyko baisus... 

Išvydusi jo šypseną ji užsikirto. Keidžas klestelėjo ant minkš- 
tos sofos, kurią jai išrinko, ir ištiesė rankas ant atlošo. Jis šypsojosi 
lyg patenkintas Kalėdų Senis Kalėdų rytą. 

— Ką tu padarei? - sugriežė dantimis Dženė. 


160 


Širdies klystkeliai 


— Tinkamiausias žodis, šaunantis į galvą, - „sabotažas“. 

Itin taiklus apibūdinimas. Darbininkams nešant baldus Dženė 
suvokė, kad Keidžas jai už nugaros užsakė tuos daiktus, kurių ji 
norėjo, bet negalėjo sau leisti. 

- Ir kaip aš už viską sumokėsiu?! - sušuko. 

- Inašais. Šiandien sumokėti pinigai laikomi pirmuoju įnašu. 
Susitariau dėl tokių mėnesinių įmokų, kurias pajėgsi mokėti. 
Vieniša moteris gali sudaryti išsimokamojo pirkimo sutartį. 
Kokios bėdos? 

— Keidžai, negaliu leisti tau šitaip elgtis. Tu kurstai mane da- 
ryti tai, kam nepritaria sveikas protas. Bet daugiau taip nebus. 
Jei šie baldai liks čia, aš šiame bute negyvensiu. 

— Gerai, - nusileido Keidžas, bet, užuot liūdnai atsidusęs ir 
nusvarinęs pečius, plačiai išsišiepė. Jis nužingsniavo prie para- 
dinių durų ir veriamai sušvilpė: - Ei, vyrukai, kraukite viską 
atgal ir vežkite pas mane. Ji nusprendė verčiau tekėti už manęs, 
nei gyventi čia viena. 

— O Dieve, - suvaitojo Dženė ir užsidengė veidą rankomis. — 
Pasiduodu, pasiduodu! 

Keidžas kvatodamasis uždarė duris ir priėjo prie Dženės. 

— Nejaugi neturi ką veikti, tik mane prižiūrėti? 

— Negaliu nieko sugalvoti. 

— Halui išvykus, tapai nuostabus. Keidžai, kodėl taip stengiesi 
dėl manęs? 

Gintarinis žvilgsnis slystelėjo Dženės veidu. Rodomuoju 
pirštu jis nubraukė plaukų sruogą jai nuo kaktos. 

— Nes man patinka tavo plaukų spalva. Ypač kai juos apšviečia 
popiečio saulė, kaip dabar. 

Jis žingtelėjo arčiau. Dženė nesąmoningai atkragino galvą, 
kad galėtų matyti jo tartum iš akmens iškaltą veidą. 

— Be to, man patinka tavo akys, - tyliai pridūrė Keidžas. 

Siektelėjo Dženės juosmens, atrišo skaros galus. Lėtai ją 
nutraukė, tarsi nuvilkdamas daug intymesnį drabužį, ir nerū- 
pestingai leido nukristi ant grindų. 

— Man patinka tavo juokas. Ir tai, ką jaučiu jį girdėdamas. 

Keidžas delnais švelniai suėmė Dženės juosmenį ir vos jun- 
tamai ėmė glostyti. 

— Patinka tavo figūra. 

Jis palenkė galvą ir nosimi prigludo prie Dženės ausies. 

— Ir tavo lūpų forma. 

Po minutėlės susirado jos lūpas. Švelniai ir atkakliai bučiavo, 
kol šios prasivėrė, maldaudamos daugiau. Jis patenkino nebylų 
jų prašymą ir prigludo stipriau. Liežuvis slystelėjo į burną ir 
ėmė nevaržomai klaidžioti. Bučinys nebuvo toks siautulingas 
kaip vakar, greičiau švelnus, bet sužadino tokią pat beprotišką 
aistrą kaip ir praėjusį kartą. Genama troškimo priartėti, Dženė 
nesąmoningai žingtelėjo arčiau Keidžo. Nė pati nepajuto, kaip, 
regis, lipte prilipo prie jo. 

— O Dieve, Džene, -sukuždėjo Keidžas. Karštas ir aromatingas 
jo alsavimas plakė išraudusius jos skruostus. Drėgnomis lūpomis 
jis sučiupo Dženės ausies lezgelį ir švelniai krimstelėjo. 

Dženė vėl pasijuto slystanti į šilkinę nežinią, prarandanti sa- 
vitvardą, perduodanti savo protą ir jausmus nutrūktgalviškam 
šeimininkui. 

— Keidžai, neturėtume... 

— Ššš, ššš. 

Dženės galva vėl ėmė veikti. Turėtų kažką atsiminti. Tikrai 
turėtų. Bet ji taip ir nespėjo nutverti giliai kirbančio prisiminimo, 
nes Keidžas vėl aistringai įsisiurbė į lūpas ir privertė užmiršti 
viską pasaulyje. 

Jis uždėjo Dženės rankas sau ant pečių. Delnai slystelėjo nuo 
jos alkūnių iki pažastų. Sekundėlę stabtelėję pratęsė kelionę iki 

iškilios krūtinės. Keidžas glamonėjo jos krūtis vidine riešų dalimi. 
Dženė atsiduso jam į lūpas. 

— Gera? 

Ji pritariamai sumurmėjo. Lūpos dar tvirčiau susiliejo. 

Dženė pakreipė galvą ir skruostu prigludo Keidžui prie pe- 
ties. Jis taip pat nulenkė galvą nesiliaudamas liežuviu tyrinėti jos 
burnos skonio. Apglėbė ją ir priglaudė dar arčiau. Viena ranka 
slystelėjo nuo juosmens žemyn. Glaudė Dženę prie savęs taip, 
kad ji pajustų geismo galią. 

Ji sudejavo ir klubais prisispaudė prie Keidžo. Papilvę saldžiai 
sumaudė, užliejo karštis. Juto skausmingą, bet neapsakomai 
malonų dilgčiojimą. 

— Džene, aš tavęs geidžiu. 

Keidžas kyštelėjo ranką tarp jųdviejų kūnų, apčiuopė krūtį 
ir švelniai spustelėjo. Viduriniu pirštu surado jautriausią vietą 
ir ėmė glostyti, kol spenelis sustandėjo. 

— Nuostabu, - sukuždėjo, tarsi ji būtų sukūrusi stebuklą. - Ne- 
įtikima. Noriu jį pamatyti, paragauti, pažinti tavo skonį. 

Jis nunarino galvą ir pabučiavo po palaidine besislepiančią 
krūtį. Drėgnu liežuviu apvedė styrantį spenelį. 

— Noriu su tavimi pasimylėti. - Keidžo lūpos atsidūrė jai ant 
kaklo, prigludo prie šiltos odos. - Ar supranti? - kimstelėjusiu 
balsu paklausė jis. - Noriu panirti į tave. Giliai giliai. - Jis vėl 
įsisiurbė į lūpas su laukiniu nekantrumu. 

— Ei, judu, atidarykite, - kažkas triukšmingai pasibeldė į 
duris. - Švesime. 

Keidžas atplėšė lūpas nuo Dženės ir susikeikė sau po nosimi. 
Trūksmingai įkvėpė. Pažvelgė į Dženę ir kreivai šyptelėjo. 

- Ji gali įsižeisti. 

Dženė išsilaisvino iš glėbio. 

Jis nuėjo prie durų ir įleido Roksę. 

Roksė įlėkė pro duris nešina buteliu vyno vienoje rankoje ir 
maišelių su maistu kitoje. 

— Ei, kas čia? - pasiteiravo Keidžas, pagriebęs iš jos maišelį, ir 
kyštelėjo nosį į vidų. - Traškučiai, padažai, spragėsiai ir sūris. 

— Kaip ir sakiau, švęsime, - džiaugsmingai sučiulbo Rok- 
sė. - Sveika, Džene. Ar patinka butas? 

— Taip, ačiū. 
baldus. Keidžas, pasitaręs su Džene, kur kas turėtų stovėti, nu- 
rodė krovikams, kur pastatyti baldus. Šie buvo kaip tik tinkamo 
dydžio ir neužgriozdino erdvės. 

— Turi taurių? - pasiteiravo Roksė. - Imkime ir pakelkime tos- 
tą už naująjį tavo būstą. - Nelaukdama kvietimo moteris nudrožė 
į virtuvę, o Keidžas nuskubėjo jai iš paskos. Dženei beliko tik 
prisidėti prie jų, nors virtuvėje visiems trims buvo ankštoka. 

Keidžas atplėšė kukurūzų traškučių maišelį ir atidarė plas- 
tikinį indelį su padažu. Panardinęs traškutį į padažą pasiūlė jį 
Roksei. Ši kvatodama atsikando, nes tuo pat metu stengėsi at- 
kimšti vyną. Likusią traškučio dalį Keidžas įsimetė sau į burną. 
Apsilaižė pirštus. 

Dženė laikėsi atokiau, jautėsi tarytum ne savo rogėse, žvelg- 
dama į besilinksminančius Keidžą su Rokse. Ji nebuvo nusiteikusi 
švęsti. 

— Suprask, kad tokią paslaugą teikiu ne visiems nuominin- 
kams, - Roksė kreipėsi į Dženę, plaudama nuo ką tik įsigytų 
taurių etiketes su kainomis. Jos nė kiek netrikdė tai, kad šeiminin- 
kauja svetimoje virtuvėje. - Bet tu esi Keidžo draugė, ojis - mano 
draugas... Ak! - suniurnėjo Roksė, kai Keidžas tvirtai apglėbė ją 
iš už nugaros ir sunėrė rankas po įspūdingomis krūtimis. 

— Tai jau tikrai. Draugai iki grabo lentos. 

— Atsikabink, kvaiša, ir supjaustyk sūrį. 

Dženė jautėsi it šuns penkta koja. Jai ne vieta su šiais Žmonė- 
mis. Nenumanė, kaip įsitraukti į geraširdiškai pašaipų pokalbį. 
Regis, Roksė tiksliai žinojo, ką pasakyti, kad priverstų Keidžą 
pašėlusiai kvatotis. O jis visiškai nesivaržė ją liesti. 

Dženė pati nesuprato, kodėl taip kankinasi dėl jųdviejų bičiu- 
liškumo. O kokio elgesio iš jų tikėjosi? Juk juodu buvo meilužiai. 
Ji tą žinojo. Bet žinoti ir matyti — du skirtingi dalykai. Dženę iki 
širdies gelmių skaudino mintis, kad, prieš įsiveržiant Roksei, 
Keidžas bučiavo ją su tokia švelnia aistra. 

Ar jis gali tramdyti aistrą, įžiebti ją ir vėl užgesinti? Ar jau 
pamiršo, kad bučiavo Dženę, kuždėjo jai, kaip jos geidžia? Kaip 
jis sugeba taip greitai persimesti nuo vienos moters prie kitos? 
Dabar savo akimis įsitikino Keidžo chameleoniškumu. 

Kai taurės buvo pripildytos vyno, visi pakėlė tostą už nau- 
juosius namus. Dženė gurkštelėjo pigaus gėrimo. Padėjusi taurę 
ir ištarusi „atsiprašau“, kurį nežinia ar girdėjo besikvatojantys 
bičiuliai, nuėjo į vonios kambarį ir užsirakino. Vos spėjusi pasi- 
lenkti prie tualeto viską išvėmė. 

— Džene? - po kelių sekundžių Keidžas pasibeldė į duris. Jo 
balse buvo justi susirūpinimas. - Ar kas negerai? 

— Tuoj išeisiu, - šūktelėjo Dženė. Nusiprausė veidą, praska- 
lavo burną ir pirštais perbraukė plaukus. 

— Pyksti ant mūsų? — paklausė Keidžas, kai durys prasivėrė. — 

Žinau, ką manai apie alkoholį. Čia tavo namai. Nenorėjome 
tavęs įžeisti. 

Kaip tik tą akimirką ji suprato mylinti Keidžą. 

Tikriausiai visada mylėjo, bet tik dabar, šią sekundę, kai jis 
žvelgė į ją su tokia atgaila, šitai suvokė. 

Visus šiuos metus save apgaudinėjo, mėgino įtikinti, kad jei 
laikysis atokiau nuo Keidžo, potraukis išblės. Tačiau jausmas 
glūdėjo giliai viduje lyg austrė kriauklėje, mito naujienų apie 
Keidžą nuotrupomis, žvilgsniais, prisilietimais, garsais, kol meilė 
išaugo į retą ir brangų perlą, besislepiantį jos širdyje. 

Dženė troško pulti jam į glėbį, prisiglausti, pasisemti iš jo 
jėgos. Bet nepuolė. Negalėjo. Kur tai matyta! Dženė Hečer ir 
Keidžas Hendrenas? Neįmanoma. Ji laukiasi kito vyro, Keidžo 
brolio, kūdikio. Net jei taip nebūtų, juodu vienas kitam netinka. 
Ar būna skirtingesnių žmonių? Beviltiška tikėtis, kad juodu 
galėtų užmegzti romantiškus santykius. 

Ak, bet ji myli jį! 

— Ne, Keidžai, ne dėl to, - silpnai šyptelėjusi pratarė Dže- 
nė. - Nelabai gerai jaučiuosi. 

Jis įsitempė. 

— Kas nors kūdikiui? Ar labai bloga? Jauti spazmus? Kraujuo- 
ji? Kas atsitiko? Ar iškviesti gydytoją? 

— Ne, ne. - Dženė prisilietė prie jo rankos, norėdama apra- 
minti, bet tuoj pat atitraukė pirštus. - Tik pavargau. Visą dieną 
praleidau ant kojų, tikriausiai todėl ir pasijutau blogiau. 

— Mane reikėtų sušaudyti tekant saulei, - pareiškė Keidžas. — 
Turėjau paguldyti tave į lovą, kai tik grįžome namo. 

— Tada dar neturėjau lovos. 

Dženės pokštas Keidžo nepralinksmino, jis tik dar labiau 
susiraukė. 

— Tada turėjau paguldyti tave, kai tik lova buvo atgabenta. - Jis 

paėmė Dženę už rankos ir nusivedė į svetainę. - Rokse, sakyk 
„labanakt“. Paliksime šią damą, kad ji galėtų pailsėti. 

Roksė pašoko nuo naujosios sofos ir įdėmiai nužvelgė Dženę. 

— Brangute, tu išblyškusi kaip vaiduoklis, - pareiškė ji, pri- 
glaudusi plaštaką prie išbalusios Dženės skruosto. - Ar galiu 
kuo nors padėti? 

„Taip, išeik! —- norėjo surikti Dženė. - Ir patrauk nagus nuo 
Keidžo.“ Pagrindinė jos negalavimo priežastis - pavydas. Supra- 
to tai, bet nieko negalėjo padaryti. Tetroško, kad Keidžo meilužė 
išsinešdintų iš jos namų. 

— Ne. Viskas bus gerai, kai atsigulsiu, - diplomatiškai patikino 
Dženė. 

Nepaisydami protestų Roksė su Keidžu paklojo naująją lovą 
ir užtiesė ją šiugždančiomis antklodėmis. 

— Gal rytoj norėsi išsiskalbti antklodes, kad jos truputį su- 
minkštėtų, - pasiūlė Roksė. - Jei prireiks pagalbos nunešti jas į 
skalbyklą, paskambink man. 

- Ačiū, - padėkojo Dženė, nors puikiai žinojo, kad nieku gyvu 
nesikreips į Roksę Klemons pagalbos. 

Kai abu liko patenkinti paklota lova, Keidžas su Rokse susi- 
rinko užkandžius ir vyną. Prie durų Keidžas suėmė Džene už 
rankų. 

— Užsirakink, kai išeisime. 

— Gerai. 

— Jei manęs prireiks, vidury nakties, bet kada, dėl bet kokios 
priežasties, eik pas Roksę ir skambink man. 

— Nesirūpink. 

— Rūpinsiuosi kiek panorėjęs, velniai rautų, - irzliai atšovė 
Keidžas. - Rytoj tau įves telefono liniją. 

— Bet aš neužsakiau... 

Keidžas priglaudė pirštą Dženei prie lūpų. 

— Aš užsakiau, kai popiet buvai užsukusi į tualetą. O dabar 
labanakt. Gulk miegoti. - Jis švelniai pabučiavo Dženę į lūpas. 
Liežuviu taip greitai ir lengvai brūkštelėjo per apatinę lūpą, kad 
Dženė suabejojo, ar tik jai nepasivaideno. Keidžas pasuko prie 
durų ir paėmė Roksę už rankos. 

— Eikš, mieloji Rokse, palydėsiu tave namo. 

Dženė uždarė duris. Keidžas lydi Roksę namo. Be jokios 
abejonės, jie pratęs vakarėlį. Jai prieš akis iškilo sulipusių lūpų 
ir susipynusių kūnų vaizdiniai. Nelaiminga ilgai vartėsi naujo- 
joje lovoje, negalėdama užmigti. Ją kamavo mintys apie Keidžą, 
leidžiantį laiką su Rokse. Su bet kuo. 

Buvo jau labai vėlu, kai išgirdo šalia durų užriaumojant 
korvetės variklį, jo gausmas pamažu tilo, automobiliui tolstant 
naktyje. 

Išaušo šeštadienis, tad nereikėjo skubintis šokti iš lovos ir 
drožti į darbą. Dženė nuvilko patalynę: dar prieš Roksei apie 
tai prakalbus, buvo nusprendusi ją išskalbti, kad būtų jaukiau 
miegoti. 

Tebevilkėdama chalatą užsiplikė kavos naujajame kavinu- 
ke - viename iš daugybės naujų daiktų, kurių vakar su Keidžu 
prisipirko namų apyvokos reikmenų skyriuje. 

Vos spėjo pakelti kavos puodelį prie lūpų, pasigirdo beldi- 
mas į duris. Dirstelėjusi pro langą į lauko duris Dženė liūdna 
susmuko prie sienos. Po vakarykščio vakaro visai netroško taip 
greitai išvysti Roksės. 

— Sveika, - linksmai pasisveikino Roksė, kai Dženė vos 
pravėrė duris ir aiškiai parodė, kad svečių nelaukia. - Juk ne- 
pažadinau? 

— Ne. 

— Gerai, kitaip Keidžas mane nudėtų. Klausyk, ką tik iškepiau 
gardų pyragą. Per didelį, kad sudoročiau viena, o jei su niekuo 

nepasidalysiu, kimšiu, kol suvalgysiu, - Roksė pliaukštelėjo per 
savo plačius klubus, - paskui save graušiu. 

Būtų buvę nemandagu nepakviesti Roksės į vidų, todėl Dženė 
atsitraukė nuo durų, išspaudė šiokią tokią šypseną ir pratarė: 

— Užeik. Ką tik užplikiau kavos. 

— Puiku. - Roksė padėjo į foliją suvyniotą paketėlį ant stalo ir 
prisėdo ant medinės kėdės. - Tavo nuostabus skonis, - pareiškė 
ji, apsidairiusi po butą. - Baldai tikrai gražūs. 

- Ačiū, bet juos išrinkti padėjo Keidžas. 

— Jis irgi turi gerą skonį, - mirktelėjo Roksė, bet Dženė ne visai 
suprato, ką tai turėtų reikšti. Ji susitelkusi pylė kavą. 

— Su grietinėle ir cukrumi? 

— Juodos su saldikliu... Sako rubuilė, kuri ruošiasi kibti į saldų 
pyragą, - pasišaipė iš savęs Roksė lupdama foliją. - Turi peilį ir 
dvi lėkštes? 

Kai pyragas buvo supjaustytas ir Dženė gavo savo dalį, ji 
mandagiai pagyrė: 

— Skaniai atrodo. 

— Tikrai? Išmėginau žurnale rastą receptą. - Roksė įniko į 
savąją porciją. Dženė ragavo kukliau, bet ir jai pyragas pasirodė 
gardus. 

— Gal šiandien prireiks mano pagalbos, pavyzdžiui, nunešti į 
skalbyklą patalynę? - pasiteiravo Roksė kimšdama pyragą. 

— Ačiū, nereikia. 

— Tikrai? Aš neužsiėmusi. 

— Pati susitvarkysiu. 

— Nori dar gabalėlio? - paklausė Roksė, iškėlusi peilį virš 
pyrago. 

— Ne, ačiū. Labai dėkui už vaišes. 

Roksė numetė peilį ir alkūnėmis įsirėmė į stalą. Įsistebeilijo į 
Dženę rudomis akimis. Jos žvilgsnis buvo trikdomai atviras. 

— Aš tau nepatinku, tiesa? 

Dženė pasijuto užklupta. Visą gyvenimą vengė kivirčų, tad 
negalėjo patikėti, kad vis tiek teks aiškintis santykius. Prasižiojo, 
norėdama kuo taktiškiau paneigti kaltinimą, bet Roksė užbėgo 
jai už akių. 

- Nesivargink neigti. Žinau, kad nepatinku, ir numanau ko- 
dėl. Nes miegojau su Keidžu. 

Dženės skruostus išpylęs raudonis ir nusuktas žvilgsnis buvo 
nepaprastai iškalbingi. Roksė atsilošė kėdėje. 

— Ką gi, pataupyk priešiškumą kam nors kitam ir baik su šalto- 
mis mandagybėmis. Tiesa ta, kad niekada su Keidžu nemiegojau. 
Nustebai? - paklausė, išvydusi skeptišką Dženės išraišką. - Dau- 
guma nustebtų, - moteris nusijuokė. — Ne dėl to, kad nenorėjau ar 
negalėjau, - gailiai pridūrė ji. - Keidžas labai seksualus vyrukas. 
Tik mirusi netrokštų pajodinėti tokiu eržilu. 

Dženė sunkiai nurijo seiles. 

— Ar Keidžas pasakojo, kaip mes susipažinome? - Dženė 
papurtė galvą. - Nori išgirsti? - Roksė tylą palaikė sutikimo 
ženklu. - Per šokius po rodeo. Mano vyras... žinojai, kad buvau 
ištekėjusi? - Dženė vėl tylomis papurtė galvą. - Na, buvau. Tą 
naktį vyras buvo blogai nusiteikęs, nes nesugebėjo išsilaikyti ant 
sumauto Brahmanų veislės buliaus ir nelaimėjo piniginio prizo. 
Kad ir kaip ten būtų, išsiliejo ant manęs - kaip visada. Kone 
mirtinai mane sudaužė. 

— Jis tau sudavė? 

Dženės naivumas Roksę prajuokino. 

— Taip, daugybę kartų. Tik tą vakarą buvo išties padauginęs 
ir šiek tiek įsijautė. Keidžas išgirdo, kaip klykiu automobilių 
stovėjimo aikštelėje, kur Todas - toks jo vardas - buvo mane 
nusitempęs. Keidžas gerokai prilupo Todą, pasakė, kad jei dar 
kartą šitaip su manimi pasielgs, gali tikėtis to paties. 

Roksė bakstelėjo į pyrago gabalėlį savo lėkštėje ir nulaižė 
nuo piršto kremą. 

— Tai tęsėsi metų metus. Todas įsiusdavo, prisigerdavo, jam 
užeidavo pavydo priepuolis ir mane prikuldavo. Bet aš jį mylėjau, 
supranti? Be to, daugiau nieko neturėjau. Nežinojau, kur eiti. O 
ir kur būčiau galėjusi išvykti be pinigų? 

— O tėvai? 

— Mama mirė, kai buvau dešimties. Tėvas buvo darbininkas, 
tąsė mane nuo vieno naftos telkinio prie kito. Kai sulaukusi še- 
šiolikos ištekėjau, jam pasirodė, kad tėvo pareigas jau atliko, ir 
išsidangino į Aliaską. Nuo to laiko iš to šunsnukio negavau nė 
žodelio. Neturėjau pasirinkimo, tik Todą. 

Vieną naktį jis taip įsiuto — pamaniau, kad nudobs. Ir anks- 
čiau grasindavo, bet tąkart tikriausiai nejuokavo. Keidžas buvo 
davęs man savo telefono numerį. Paskambinau, ir jis atvažiavo 
manęs išsivežti. Nuvežė į ligoninę ir užmokėjo gydytojams. Pas- 
kui gyvenau pas jį gerą mėnesį. Tada žmonės ir pradėjo kalbėti, 
kad mudu sumetėme skudurus. — Roksė šaižiai nusijuokė. - Tuo 
metu iš manęs būtų buvusi ne kokia sugyventinė. Buvau kaip 
reikiant sudaužyta. 

Įsiutęs Todas apkaltino mus, kad jau seniai jį apgaudinėjame, 
nors tai buvo netiesa. Nuvažiavo į Meksiką ir sutvarkė skyrybų 
dokumentus. Aš neprieštaravau. Tik tada išties likau be nieko. 
Juk negalėjau visąlaik gyventi Keidžo namuose. 

Keidžas įkalbėjo kelis savo bičiulius prisidėti prie jo projekto, 
ir visi kartu nusipirko keletą butų. Jis mane įdarbino valdytoja. 
Gavau butą ir algą. 

Dženė sustingusi iš nuostabos klausėsi pasakojimo. Skaity- 
davo apie tai laikraščiuose, matė per televizorių. Žinojo, kad 
tokios dramos kažkur vyksta. Tik dar niekada nebuvo sutikusi 
žmogaus, kuriam būtų tekę tai patirti. 

Roksė ramiai atlaikė merginos žvilgsnį. 

— Keidžas yra pats geriausias mano draugas, kokį tik esu 
turėjusi. Jis buvo pirmasis mano gyvenime, kuriam šiek tiek 
rūpėjau. Aš jam skolinga už viską, net už gyvybę. 

Roksė palinko per stalą. 

- Jeigu jis būtų prašęs manęs atsidėkoti lovoje, būčiau taip ir 
padariusi. Ir tikriausiai būčiau džiaugusis kiekviena minute. - Ji 
pritildė balsą, pabrėždama tariamus žodžius: - Bet, Džene, jis 
neprašė. Manau, jis visąlaik žinojo, ką aš supratau tik vėliau. Jei 
būtume tapę meilužiai, būtume sugadinę draugystę. O abu ją 
vertinome labiau nei pasismaginimą lovoje. - Ji ištiesė ranką ir 
uždėjo delną ant Dženės plaštakos. — Aš tau ne varžovė. 

Jiedvi pažvelgė viena į kitą, Dženė nusuko akis ir ilgai ty- 
lėjo. 

— Tu ne taip supratai. Mes su Keidžu ne... nesame... tai 
ne... - pratarė ji. 

— Galbūt dar ne, - intuityviai atspėjo Roksė. 

Dženei nebūtų likę jokių dvejonių dėl jųdviejų santykių su 
Keidžu, jei būtų mačiusi jį praėjusį vakarą Roksės bute. Buvo 
juokinga iki ašarų. Roksė pirmąkart matė šitaip įsimylėjusį 
vyruką. 

Keidžas atsisėdo ant grindų, nugara atsirėmė į sofą ir įsispok- 
sojo priešais su neapsakomai kvaila veido išraiška. Jis kalbėjo 
apie Dženę tol, kol Roksė jėga jį pastatė ir liepė važiuoti namo. 
Išdrožė, kad nori miego ir, jei dar kartą išgirs tariant Dženės 
vardą, ją supykins. 

Norėdama pakeisti pokalbio temą ir trokšdama atsiprašyti, 
Dženė pratarė: 

- Šiurkščiai su tavimi elgiausi. 

— Et, - Roksė tik mostelėjo ranka, išgirdusi atsiprašymą. - Pa- 
miršk. Pripratau, kad į mane žiūri kaip į puolusią moterį. 

— Tu man patinki, - tiesiai išrėžė Dženė, supratusi, kad tai 
tiesa. Su Rokse neaiškumų nekildavo - arba mėgai ją, arba ne. 
Jokio apsimetinėjimo. Ji nesipuikavo ir kitiems neleisdavo riesti 
nosies. 

— Gerai, - atsiliepė Roksė, tarsi jos po ilgų ginčų būtų pagaliau 
sutarusios. - O dabar pribaik šią tukinančią pagundą, kol aš jos 
nesušveičiau. Tavo žavus užpakaliukas šiuos riebalus atlaikys, 
o maniškis tikrai ne. 

Nusijuokusi Dženė atsipjovė dar gabalėlį. 

— Pažadėjau Keidžui valgyti, kad priaugčiau svorio. 

- Jis nerimauja dėl kūdikio. 

- Tikrai? - Dženė pamėgino nutaisyti nerūpestingą toną, bet 
jai nepavyko. 

Roksė išsišiepė. 

- Jam atrodo, jog tu pernelyg trapi, kad jį išnešiotum. Patiki- 
nau Keidžą, kad sėkmingai atlaikysi nėštumą. 

— Dėl savęs aš nesijaudinu. Man neramu tik dėl žmonių, kurie 
baus vaiką už mano poelgį. 

— Pamiršk tuos žmones. 

— Ir Keidžas sako tą patį. 

— Jis teisus. Ar džiaugiesi, kad turėsi vaikelį? 

— Taip. Labai, - užtikrino Dženė spindinčiomis akimis. 

— Vaikutis nepatirs jokių rūpesčių, juk turės mylinčią mamą 
ir dėdę, - padrąsino Roksė. 

— O tu vaikų neturi? 

Roksės šypsena išblėso. 

— Ne. Norėjau vaikų, bet Todas, jis... kartą mane sužeidė. 

— O Dieve, labai atsiprašau! - tyliai šūktelėjo Dženė. 

Roksė gūžtelėjo pečiais. 

— Po galais, darausi per sena susilaukti vaikų, o Garis sako, 
kad jam tai nesvarbu. 

— Garis? 

— Vyrukas, su kuriuo susitikinėju, - vėl entuziastingai prašne- 
ko Roksė. - Mus supažindino Keidžas. Jis dirba telekomunikacijų 
bendrovėje. Tiesą sakant, netrukus turėtų čia pasirodyti ir įvesti 
tau telefono liniją. 

Dženė tikėjosi išvysti „Playgirl“* modelio ir žaviojo princo 
hibridą. Toli gražu. Gario ausys buvo didžiulės, nosis - ilga, 0 
veidą puošė plati šypsena, tačiau jis atrodė malonus ir sveiko 
humoro nestokojantis žmogus. 

Vos tik Garis atvyko, Dženė iškart suprato, kad juodu su 
Rokse beprotiškai įsimylėję. 

— Norėjau vakar vakare prisidėti prie vakarėlio ir pasveikinti 
naują kaimynę, - pareiškė Garis, purtydamas Dženės ranką, - bet 
buvau skubiai iškviestas. Kur pageidausi dėti telefonus? 

— Telefonus? Jų ne vienas? 

— Trys. 

— Trys? 

— Keidžas užsakė tris. Siūlau po vieną įtaisyti miegamajame, 
svetainėje ir virtuvėje. 

— Bet... 

— Džene, jeigu jau Keidžas taip užsakė, verčiau nusileisk, - pa- 
tarė Roksė. 

— Na, gerai. 

Kol Garis dirbo, Roksė padėjo Dženei susitvarkyti virtuvę. 
Vėliau jos išskalbė ir išdžiovino naująją patalynę ir rankšluos- 
čius, juos sulankstė ir sudėliojo į vietas. Visą tą laiką plepėjo 
neužsičiaupdamos. Vidurdienį Dženei jau atrodė, kad pažįsta 
Roksę visą amžinybę. Nors jų gyvenimai ir susiklostė skirtingai, 
moterys viena kitą labai pamėgo. 


* Erotinis žurnalas moterims. 

— Yra alkanų? - Keidžas kyštelėjo galvą pro duris, kurias Garis 
paliko praviras, kai išėjo atsinešti įrankių iš automobilio. 

Dženei lyg akmuo nuo širdies nusirito sužinojus, kad Keidžas 
su Rokse nebuvo meilužiai, tad, vos išgirdusi jo balsą, atsisuko į 
duris ir akinamai nusišypsojo. Ji nuskubėjo prie jo ir vos susilaikė 
nepuolusi į glėbį. 

— Na, nesustok, - tyliai ištarė jis. 

Dženė žengė dar kelis žingsnius ir apkabino Keidžą, netgi 
drąsiai užkišo rankas už jo džinsinės liemenės. 

— Labas, - droviai sušnibždėjo atsitraukusi. 

— Labas, - nutęsė Keidžas, žvilgsniu tyrinėdamas jos vei- 
dą. - Pasakyk, kuo nusipelniau tokio pasisveikinimo, ir aš tai 
pakartosiu. 

— Aš ant tavęs siuntu. 

— Tai nenustok. Man patinka. Dar kartą apkabink. 

— Užteks ir vieno karto. 

— Bet mano rankos užimtos, negaliu pats tavęs apglėbti, todėl 
turi mane apkabinti dar kartą. 

Tai buvo tikra nesąmonė, bet susijaudinusią Dženę jo žodžiai 
paveikė. Ji dar kartą apglėbė Keidžą, sunėrė rankas jam už nu- 
garos ir atkragino galvą, kad matytų veidą. 

— Na, ir dėl ko įsiutai? - pasiteiravo Keidžas. 

— Ką aš veiksiu su trimis telefonais? 

— Sutaupysi daugybę žingsnių, - paaiškino jis ir pakštelėjo 
Dženei į lūpas. - Juk apsidžiaugei mane išvydusi, pats mačiau. 
Kodėl? 

— Tu atnešei pietus, - išsisuko Dženė, linktelėjusi į maišus 
Keidžo rankose. 

— Mėgsti sūrainius? 

— Su svogūnais? 

— Taip, - atsargiai patvirtino Keidžas. 

— Dievinu. 

Keturiese linksmai šurmuliuodami papietavo. 

— Manau, kad jūs, vyručiai, tai suplanavote, - įtariai pasakė 
Roksė, prieš suleisdama dantis į gelsvai apskrudusią bulvytę. 

— Aš nesuplanavau, - dievagojosi Keidžas. — Gari, ar tu viską 
suplanavai? 

— Nieko neplanavau. - Garis nusilaižė druską nuo pirštų. — 
Prašau, paduok man kečupo. 

— Mudvi su Rokse galėjome turėti kitokių planų per pie- 
tus, - išdidžiai pareiškė Dženė. 

Keidžas jai nusišypsojo patenkintas, kad ji įsitraukė į lengva- 
būdišką pokalbį. 

— Mes numanėme, kad neturėsite. 

— Sakai, numanėte? Tik neįsisvajokite, kad visada jūsų lauk- 
sime, - perspėjo Roksė. - Ar ne, Džene? 

— Taip. 

Ji buvo bekelianti sūrainį prie burnos, bet Keidžas pasilenkė 
ir karštai pabučiavo ją į lūpas. 


Pirmą kartą gyvenime ji jautėsi tokia laiminga ir laisva. Nors 
ir buvo nėščia, Dženei atrodė, kad ji numetė pusšimtį kilogramų. 
Gyvenimas klebonijoje liko praeityje tarsi sena išnara. Negalėjo 
atsidžiaugti naujuoju gyvenimu. 

Dženė nesikratė ir pareigų, reguliariai lankė bažnyčią, o 
Keidžas ją lydėdavo. Juodu sėdėdavo pačiame gale ir Bobą 
dažniausiai regėdavo tik sakykloje. Jeigu jis juos ir pastebėdavo, 
niekaip neišsidavė. Iš savo vietos nematydavo Saros, sėdinčios 
įprastinėje vietoje antroje eilėje. 

Dženė su Keidžu jautė, kaip juos slapčiomis varsto smalsūs 
žvilgsniai, girdėjo nulydinčius šnabždesius, bet su visais ben- 
dravo mandagiai. Šalia Keidžo Dženei buvo nesunku vaikščioti 
išdidžiai pakelta galva. 

Ji pasinėrė į darbą biure. Ne tik atsiliepdavo į telefono 
skambučius ir rūpinosi korespondencija, bet ėmėsi tvarkyti 
dokumentus, nors šios užduoties Keidžas iš pradžių neketino 
jai užkrauti. 

— Tu pervargsi, - pareiškė jis, vieną dieną užvežęs į biurą 
laiškus ir radęs vis dar dirbančią Dženę. 

— Kiek dabar valandų? 

— Jau seniai po penkių. 

— Taip įsigilinau, kad pamiršau apie laiką. 

— Nesitikėk, kad mokėsiu už viršvalandžius. 

— Aš tau skolinga. Šiandien per pietų pertrauką lankiausi pas 
gydytoją. 

— Tavo pietų pertrauka trunka pusantros valandos. 

— Nesvarbu. Gydytojas turėjo daug pacientų, todėl priėmė 
mane vėliau, tad nepriekabiauk. 

— Tampate labai ūmi, panele Flečer. Jei nebūsite atsargesnė, 
mesiu iš galvos mintį apie vedybas su jumis ir imsiu dairytis 
mielos švelnios merginos, kuri elgsis su manimi su derama 
pagarba. 

Dženė suvyniojo brėžinį. 

- Jeigu ji su tavimi taip elgtųsi, būtum išpertas. 

— Hm... įdomu. - Keidžas prisiartino prie Dženės, stovinčios 
šalia kartotekos, apglėbė ją per juosmenį ir nosimi pasitrynė į 
kaklą. 

— Tik nesakyk, kad esi linkęs į sadomazochizmą. 

— Sadomazochizmą? - nusikvatojo Keidžas, atplėšęs lūpas 
nuo kaklo, bet nepaleisdamas jos iš glėbio. - O ką tu apie tai 
išmanai? 

— Daug ką. Roksė turi knygą, kur viskas paeiliui aprašyta. 

— Roksė daro tau blogą įtaką. Nereikėjo tavęs jai patikėti. 
Daugiau neskaityk jokių jos knygų. 

— Nesijaudink, bizūnai ir grandinės manęs nežavi. Atrodo 
labai skausminga. Be to, - nusišaipė Dženė, - vargu ar siauri 
juodi odiniai drabužėliai derėtų prie mano pilvo. 

— O man atrodo, kad prie tavo pilvo derėtų viskas. Jis be galo 
gražus. 

Keidžas nuleido rankas prie Dženės pilvo ir švelniai jį pa- 
glostė, paskui delnai čiūžtelėjo žemyn ir ėmė glostyti klubus. 
Dženė suinkštė ir pamėgino apsisukti. Keidžas jai leido, bet 
atsisukusi veidu į jį suprato, kad situacija nepasikeitė, tik tapo 
dar grėsmingesnė. 

— Keidžai, man reikia eiti. 

— Vėliau. - Jis nosimi stumtelėjo Dženės plaukus ir ėmė lū- 
pomis glamonėti ausį. 

- Jau vėlu, - aiktelėjo Dženė, pajutusi ant ausies drėgną lie- 
žuvį. - Man laikas namo. 

— Vėliau. 

Keidžas ištarė šį žodį į praviras Dženės lūpas ir, kai prie jų 
prisilietė, jos pasipriešinimas išgaravo. Jis abiem rankomis įsi- 
rėmė į kartoteką ir visu kūnu prisispaudė prie merginos. Kiek 
atsitraukė, tada vėl prisiglaudė arčiau, tarsi darytų atsispaudimus 
nuo lentynų. Kaskart, Keidžui prigludus prie Dženės, jos kūną 
it elektra nutvilkydavo. | 

Jis pirštais apglėbė jos kaklą ir giliau įsisiurbė į lūpas. 

— Hm, Keidžai, ne, - vos girdimai paprieštaravo Dženė, kai 
tik išlaisvino lūpas. Jautė, kad pasiduoda protą temdančiam ir 
kūną tirpdančiam bučiniui. 

— Kodėl? 

— Nes tai nesveika. 

Keidžas įžūliai prisispaudė prie Dženės. 

— Leiskite man nesutikti. 

Jo sveikatos įrodymas įsirėmė į minkštą trikampį tarp Dženės 
klubų. 

— Neturėtume... - Keidžas darsyk prigludo prie jos ir ši su- 
vaitojo, pamiršusi, kad ketino likti abejinga. - Neturėtume to 
daryti čia, tavo biure. 

— O mano namai tinka? 

— Ne. 

— Tavo butas? 

- Ne. 

— Tai kur? 

— Niekur. Išvis neturėtume to daryti. 

Pastaruoju metu kaskart, kai Keidžas ją pabučiuodavo, Dženė 
prisimindavo naktį, praleistą su Halu. Keidžo bučinių pažadinti 
ryškūs prisiminimai vis nedavė ramybės. Broliai bučiavosi taip 
pat aistringai, jųdviejų glamonės kaitino taip pat. Kažkodėl, atsi- 
liepdama į Keidžo bučinius, Dženė jautėsi išduodanti Halą. Arjo 
glėbyje virpėjo taip pat, kaip suvirpėdavo, prisilietus Keidžui? 

— Džene, prašau. 

— Ne. 

— Man skauda. Neturėjau moters nuo... - Keidžas užsikirto, 
laiku spėjęs prikasti liežuvį ir neužbaigęs sakinio „tada, kai my- 
lėjausi su tavimi“. - Jau seniai. 

— Kas dėl to kaltas? 

— Tu. Geidžiu tik tavęs. 

— Aplankyk kurią nors iš senųjų savo irštvų. Neabejoju, kad 
rasi paslaugią damą. - Jei Keidžas taip pasielgtų, ji mirtų. Kasdien 
mintyse užgniaužusi kvapą spėliojo, kada jam pabos šokinėti 
apie ją ir kada jis grįš prie įprastų linksmybių. Vis dėlto norėjo 
išbandyti laimę. - Arba pasiieškok ko nors parduotuvėje. 

— Pasikviesk mane šįvakar. 

— Ne. 

— Gyveni bute jau tris savaites, o aš tebuvau pakviestas tik 
du kartus. 

- Ir tai dviem kartais per daug. Užsibuvai per ilgai ir negražiai 
elgeisi. - Viešpatie, o kad jis liautųsi šitaip bučiavęs kaklą. Taip 
gera. - Žmonės vis mato mudu kartu ir ima kalbėti. 

— O apie ką jiems daugiau kalbėti? Futbolo sezonas dar ne- 
prasidėjo. 

— Nejaugi nesupranti? Kai pasklis žinia, kad laukiuosi, visi 
pasidarys išvadą, kad... - Dženė taip ir nebaigė sakinio. 

Keidžas pakėlė galvą ir įrėmė į ją įdėmų žvilgsnį. 

— Kokią išvadą jie padarys? 

— Kad kūdikis tavo, - atsakė Dženė, spoksodama į jo marški- 
nių apykaklės sagą ir nedrįsdama pažvelgti į akis. 

— O tai būtų be galo siaubinga? - gergždžiantis Keidžo balsas 
slėpė ne mažesnį nei Dženės susijaudinimą. 

— Nenoriu, kad tave kaltintų dėl to, ko nepadarei. 

— Nelaikyčiau to kaltinimu. Man būtų garbė būti tavo kūdikio 
tėvu. 

— Bet, Keidžai, tai būtų neteisinga. 

— Ne kartą buvau apkaltintas dalykais, kurių nepadariau. 
Žmonės patys apsisprendžia. Jeigu jie sujaukia faktus, kad ir ką 
darytum, jų nuomonės nepakeisi. 

— Aš tuo netikiu. 

— Argi nemanei, kad Roksė mano meilužė? 

— Ne! 

— Tu nemoki meluoti, Džene, - nusišaipė Keidžas. - Juk pava- 
dinai ją viena manųjų kekšių. Manei, kad mes buvome užmezgę 
romaną. Todėl ir raukeisi visą vakarą po to, kai išsodinau tave 
iš autobuso. 

- Jei ir raukiausi, tai tik todėl, kad nesu pratusi, jog mane vai- 
kytųsi įžūlus maniakas, drįstantis stabdyti tarpmiestinį autobusą 
ir išsodinti iš jo keleivę. 

Keidžui patiko Dženės protrūkis. 

— Dievas mato, tu be galo žavi. - Jis pakštelėjo jai į nosies 
galiuką. - Bet tau nepavyks išsisukti pakeitus temą. Manei, kad 
mudu su Rokse kas nors sieja, tiesa? 

— O ar galima mane kaltinti? - gynėsi Dženė. - Tu nuo jos 
rankų neatitrauki. 

Keidžas spustelėjo jos liemenį. 

— Nuo tavęs taip pat negaliu atitraukti rankų. Abu žinome, 
kad tai dar neįrodo, jog žmonės kartu miega. 

Dženė sutriko. 

— Tai tik patvirtina tai, ką mėginau pasakyti. Neturėtum ma- 
nęs liesti, - bet balso tonas neįtikino net jos pačios. 

— Tau nepatinka, kai tave liečiu? 

Kam galėtų nepatikti? Kuriai nepatiktų, kai jo nykščiai švel- 
niai glosto krūtis, o pirštai tvirtai priglunda prie šonų? 

— Man labai patinka tave liesti, - sukuždėjo Keidžas. Jo rankos 
slystelėjo jai už nugaros ir priglaudė merginą arčiau dar vienam 
reikliam bučiniui. 

— Džene, pakviesk mane vakarienės. Kas čia bloga pavaka- 
rieniauti pas tave? 

— Kai Keidžas Hendrenas vakarieniauja pas kokią nors moterį, 
tai tampa šiuo tuo daugiau nei vien vakariene. 

Jųdviejų lūpos vis susitikdavo ir išsiskirdavo tarp švelnių, 
drėgnų glamonių. 

— Plepalai. 

— Pagrįsti tiesa. 

— Gerai, prisipažįstu. Noriu praleisti vakarą dviese su tavimi. 
Šiek tiek pasiglamžyti. Kas čia bloga? 

— Viskas. : 

— Gerai, - atsiduso Keidžas. - Prašiau gražiuoju, bet tu nesu- 
tikai. Neišleisiu tavęs iš biuro, kol nepakviesi manęs vakarienės. 
Žinok, galiu čia stovėti ir tave bučiuoti iki Paskutiniojo teismo 
dienos, tik geismas vis augs. 

Keidžas įsispraudė Dženei tarp kojų ir prigludo prie klubų. 

— Greitai man bučinių nebepakaks. Turėsiu atsegti tavo pa- 
laidinės sagas. Suskaičiavau. Jų keturios. Užtruks tris sekundes, 
daugiausia tris su puse. Tada sužinosiu, segi alyvinę ar mėlyną 
paskui... 

Dženė atstūmė Keidžą. Jo veide švietė šėtoniška šypsena, 
tačiau balsas skambėjo kaip geručio berniuko, parsinešusio iš 
mokyklos geriausią pažymį. 

— Penktadienio vakare aš laisvas. 

— Tik neapsimetinėk neprieinamu, Keidžai, - sarkastiškai 
mestelėjo Dženė. 

— Džene, tau aš visada prieinamas. 

— Tu pasibaisėtinas! —- Dženė jį atstūmė ir pagriebė rankinę. - 
Vėl mane šantažuoji, bet tiek to - atvažiuok apie septintą. 

— Šeštą. 

Dženė metė jo pusėn niekinamą žvilgsnį ir siektelėjo durų 
rankenos. 

— Džene? - Ji atsigręžė. - Kokios spalvos tavo liemenėlė? 

— Tai tik mano reikalas, - įžūliai atkirto ji ir išdrožė pro duris. 

— Bet sužinosiu ir aš, - vylingai nusišypsojęs pareiškė jis. 

Dženė priglaudė delną prie pilvo, tikėdamasi apmalšinti 
vidinį drebulį. Apsilaižė lūpas. Pasitaisė plaukus. Giliai įkvėpė 
ir atvėrė duris. 

Antslenksčio stovėjo Keidžas, pasipuošęs rusvomis kostiumo 
kelnėmis, šviesiais marškiniais ir sportiniu kupranugario odos 
švarkeliu. Derantys drabužiai pabrėžė rusvą vaikino gymį. 

Švarūs plaukai spindėjo, bet, kaip visada, buvo pasišiaušę. At- 
rodė, lyg jis būtų ką tik pakilęs iš lovos. Išties, tai liudijo ir veido 
išraiška - Dženę nužiūrinėjančios akys atrodė it padūmavę Mek- 
sikos topazai. Juslių lūpų kamputyje žaidė vylinga šypsena. 

— Labas, - droviai pasisveikino šeimininkė. 

— Ar tu būsi desertas? - lėtai nutęsė Keidžas. - Jei taip, mielai 
praleisiu vakarienę. 

Nors ir kaip stengėsi numalšinti jaudulį, Dženė vėl ėmė 
virpėti. 

Kvaila, kad šitaip jaudinasi. Juk visą rytą praleido kartu biure, 
tvarkydami savaitės senumo laiškus. Dirbo draugiškai ir nerū- 
pestingai šnekučiavosi. Tad iš kur šį įtampa? Kas sukėlė dygų 
maudulį? Ore kone galėjai justi spragsinčias kibirkštėles. Dženė 
žinojo, kad ir Keidžas tai jaučia. 

Kol dirbo, povandenines sroves pajėgė valdyti. Bet vos tik 
darbas baigdavosi, paslėptas geismas vėl prasiverždavo ir im- 
davo burbuliuoti tarsi karštas vanduo vonioje. 

Dženė iš darbo išėjo vidurdienį, kaip ir kiekvieną penkta- 
dienį. Bet popietę netinginiavo - kuo nuoširdžiausiai ruošėsi 
vakarui. Troško, kad viskas - vakarienė, butas ir ji pati - būtų 
nepriekaištinga. 

Sulig kiekviena valanda įtampa vis augo, ir štai dabar, stovė- 
dama priešais Keidžą, jautė, kad gali apalpti. 

— Ar čia man? - Keidžas laikė didžiulę rausvų rožių ir gu- 
bojų puokštę, įvyniotą į žalią popierių ir skleidžiančią dievišką 
aromatą. 

— Turi dvynę seserį? 

— Ne. 

— Tada tikriausiai tau, - Keidžas ištiesė gėles Dženei. Ji 
atsitraukė ir praleido jį į vidų. Žengęs kelis žingsnius svečias 
sustojo. — Kas čia per... 

Jis nustebęs apsidairė. Nuo tada, kai paskutinį kartą lankėsi, 
butas pasikeitė. Per pietų pertraukas ir laisvas popietes Dženė 
šmirinėdavo po niekučių parduotuves ir sendaikčių išpardavi- 
mus, ieškodama mielų smulkmenų. 

Roksės padedama pavertė butą tikrais namais ir pati didžia- 
vosi rezultatu. Nors Dženei buvo dvidešimt šešeri, pirmą kartą 
gyvenime turėjo galimybę įsirengti savo namus. Skirtingai nei 
jos miegamajame klebonijoje, bute nebuvo nė vieno raukinuko. 
Dženė mėgo paprastumą ir eleganciją. Jos butas alsavo šiluma. 

— Patinka? - susirūpinusi pasiteiravo ji grąžydama rankas. 

— Ar patinka? Galėčiau įsikraustyti šįvakar. 

Dženė nusikvatojo, supratusi, kad tai - ne nepadorus pasiū- 
lymas, o komplimentas. 

— Sumokėjau astronominę sumą dekoruotojui, kad sutvarkytų 
mano namą. Reikėjo paprašyti tavęs. Nežinojau, kad esi apdo- 
vanota tokiu talentu. - Prisimerkęs Keidžas įdėmiai nužvelgė 
Dženę. - Kokių dar neatskleistų talentų turi? 

Dženė pajuto plūstelėjusią jausmų bangą ir paskubėjo pakeisti 
temą. 

— Būtum matęs, kaip Roksė derėjosi dėl augalų. Radome juos 
sendaikčių išpardavimo name. Vyras prašė penkiasdešimties 
dolerių už visus. Roksė nusiderėjo iki dešimties dolerių ir pa- 
kvietė Garį, kad šis atvažiuotų ir viską sukrautų, kol pardavėjas 
neapsigalvojo. Turėjau važiuoti priekaboje ir saugoti, kad augalai 
nesusiminkytų. 

— Aš už savo fikusą gyvybę atiduočiau. Nė už ką pasaulyje 
neleisčiau jo sumaitoti. 

Angeliška Keidžo išraiška sukėlė Dženei įtarimą. Jo žodžiai 
nuskambėjo dviprasmiškai, bet ji susiprato neprašyti išplėsti 
minties. 

Dženė atsikrenkštė. 

— Ten pat įsigijau ir supamąjį krėslą. Už penkis dolerius. 
Tereikėjo perdažyti. 

— Man patinka, kaip dekoravai sieną. 

— Medžiagą aptikau parduotuvėje tarp atraižų. Roksė pagel- 
likusios medžiagos Dženė pasiuvo mažas sofos pagalvėles. 

Norėdama pagražinti naujuosius baldus, rinkosi ramias 
spalvas: tamsiai raudoną, tamsiai mėlyną, pilkai melsvą, rusvai 
gelsvą. Kad ir kaip būtų keista, jos nuteikė žvaliai. 

— Žvakės gardžiai kvepia, - Keidžas linktelėjo į gražią kom- 
poziciją ant staliuko kambario gilumoje. 

- Žalvario žvakides radau antikvarinėje parduotuvėlėje, 
vienoje iš tų tamsių apskurusių skylių prie Peko plento. Teko 
brautis pro voratinklius, kad jas pasiekčiau. Šveičiau tris naktis, 
sunaudojau dvi dėžutes miltelių. 

— Viskas atrodo nuostabiai. 

- Ačiū, - santūriai padėkojo Dženė. 

— Oypač-tu. - Keidžas staiga pasilenkė jos pabučiuoti. Dženė 
tikėjosi švelnaus broliško bučinio, tinkančio pasisveikinti. Bet 
Keidžas įsakmiai prigludo lūpomis ir nepasidrovėjo liežuviu 
prasibrauti giliau. Po kelių akimirkų Dženė nuo jo atsiplėšė 
gaudydama kvapą. 

— Verčiau pamerksiu gėles, kol nenuvyto. 

„Ir kol aš dar laikausi ant kojų“, - pamanė ji, skubėdama į 
virtuvę paimti kokio nors indo, į kurį galėtų pamerkti rožes. 
Vazos neturėjo, tad galiausiai gėles pamerkė į sulčių grafiną. 
Valgomojo stalą jau buvo papuošusi viržių puokšte, tad nunešė 
rožes į svetainę ir droviai šyptelėjusi dėl itin kuklios vazos pastatė 
ją ant kavos staliuko. 

— Nauji drabužiai? 

— Taip, - nervingai patvirtino Dženė. - Roksė juos išrinko ir 
privertė mane nusipirkti. 

— Džiaugiuosi. 

Ilgas sijonas ir apkritusi palaidinė, pasiūti iš natūralios 
spalvos žaliojo šilko, labai skyrėsi nuo kitų Dženės drabužių. 
Juosmenį juosė platus siuvinėtas diržas. Dženė avėjo bekulnius 
batelius, kuriuos Keidžas jau anksčiau buvo pagyręs. Buvo susi- 
kėlusi plaukus, bet leido kelioms sruogoms išsprūsti ir priglusti 
prie skruostų bei kaklo. 

— Tai lyg ir čigoniškas stilius, - paaiškino Dženė, jausdama 
vertinantį Keidžo žvilgsnį. - Leidausi Roksės įkalbama, nes pa- 
laidinė labai plati ir tiks, kai pradės augti pilvas. 

— Apsisuk. - Dženė lėtai apsisuko ir vėl atsigręžė į Keidžą. - 
Man labai patinka, - nusišypsojęs pagyrė jis. - Bet ar tu tikrai 
ten? Per drabužius tavęs nematyti. 

— Aš tikrai ten, - paplekšnojo sau per pilvą Dženė. - Priaugau 
kilogramą. 

— Puiku! Ką sako gydytojai - viskas gerai? - susirūpinęs pa- 

klausė Keidžas ir susiraukė. - Nėštumas jau įpusėjo, bet pilvo 
beveik nematyti. 

— Ką? Pamatytum mane be drabužių. 

— Mielai. 

Keidžo akys vylingai sužibo. 

— Noriu pasakyti, - skubiai pridūrė Dženė, - kad pilvukas 
jau šiek tiek matyti. Gydytojas sako, kad kūdikėlis gražiai auga. 
Sveria tiek, kiek ir priklauso penkių mėnesių vaisiui. 

— Jis? 

— Gydytojas mano, kad bus berniukas - dėl širdutės ritmo. 
Paprastai berniukų širdelės plaka lėčiau nei mergaičių. 

— Tada aš išimtis, - sukuždėjo Keidžas. - Mano širdis daužosi 
kaip pasiutusi. 

— Kodėl? - Gintarinės jo akys traukė Dženę it magnetas. Ji vos 
regimai palinko link Keidžo. 

— Tebegalvoju apie tave be drabužių. 

Tik sukaupusi visas valios jėgas Dženė pajėgė susilaikyti ne- 
puolusi Keidžui į glėbį. Stengdamasi atsiplėšti nuo jo ir mintimis, 
ir kūnu, pasuko į virtuvę. 

— Pažiūrėsiu, kaip vakarienė. 

— Ką valgysime? Gardžiai kvepia. 

Keidžas priėjo prie sukamųjų durų kaip tik tą akimirką, kai 
Dženė palinko prie orkaitės patikrinti troškinamo patiekalo. Už- 
buriantis vaizdas sužadino kitokį Keidžo apetitą, daug stipresnį 
už pilvą kutenantį alkį. 

— Įdarytus kiaulienos kotletus, šparagus su olandišku... Tu 
mėgsti šparagus? - Keidžas linktelėjo, ir Dženė su palengvėjimu 
atsikvėpė. - Bulves su petražolėmis ir sviestu, karštas bandeles 
ir „Milky Way“ ledus. 

— Juokauji! „Milky Way“ ledus? 

— Nejuokauju - aš už juos sumokėjau. 

Keidžas negirdomis nuleido pašaipėlę ir žengė pro duris į 
virtuvę. Kai tik Dženė įkišo skardą su bandelėmis į orkaitę, jis 
sučiupo ją už rankų ir atgręžė į save. 

— Nori padaryti man įspūdį? 

— Kodėl taip sakai? 

— Labai dėl manęs stengiesi. - Keidžas sugriebė ir apvyniojo 
aplink pirštą sruogą, banguojančią prie Dženės skruosto. - Ko- 
dėl, Džene? 

— Man patinka sukiotis virtuvėje. - Ji kaip užburta stebėjo, 
kaip Keidžas pakėlė sruogą prie lūpų ir pabučiavo, kartu prisi- 
traukdamas ją pavojingai arti. — Ir... na... tavo tėvams nepatiko 
eksperimentai. Mėgstu išbandyti naujus receptus, bet jie visąlaik 
pageidaudavo to paties... 

Keidžas bučiniu užčiaupė nervingą Dženės tauškėjimą. 

— Ar man bus galima rinktis desertą? - tyliai sumurmėjo 
atsiplėšęs nuo Dženės lūpų. 

— Ne. 

— Renkuosi tave, - sumurmėjo Keidžas, neigiamą atsakymą 
praleidęs pro ausis. - Nesu ragavęs nieko saldesnio. 

Jis pajudėjo į priekį ir prispaudė Dženę prie stalo. Stalo kraš- 
tas įsirėmė jai į juosmenį. Keidžas prigludo prie jos visu kūnu, 
neleisdamas suabejoti, kas iš jųdviejų vyras, o kas - moteris. Po 
kelių akimirkų Dženė pamiršusi drovumą atsiliepė į švelnius 
baksnojimus papilvėje ir ėmė glostyti Keidžo nugarą. Aistringas 
glamones nutraukė tik stiprus šviežių bandelių kvapas, pasklidęs 
nedidukėje virtuvėje. 

— Keidžai, - aiktelėjo Dženė ir giliai įkvėpė, kad atsikratytų 
ausyse skambančio aido, - bandelės dega. 

— Kam tai rūpi? - suurzgė jai į kaklą Keidžas. 

— Man, - Dženė atstumė jį nuo savęs, - aš vargau, kol jas 
paruošiau. 

Keidžas atsiduso, žingtelėjo atgal ir leido Dženei ištraukti 
bandeles iš orkaitės. 

— Ar neprieštarausi, jei nusimesiu švarką? 

— Tau šilta? 

Užuot atsakęs, Keidžas kilstelėjo antakį. 

— Džene, brangute, aš visas degu. 

Po kelių minučių Keidžas vėl priėjo prie Dženės, vilkėdamas 
tik marškiniais trumpomis rankovėmis. 

— Gardžiai atrodo, - tarė jis, pirmiausia atitraukęs kėdę prie 
stalo Dženei, o paskui atsisėdęs pats. Dženė prikrovė Keidžui 
pilną lėkštę ir su nerimu laukė jo verdikto po pirmojo kąsnio. 

— Skaniau nei pas mamą, — pareiškė šis. 

Dženė patenkinta nusišypsojo ir ėmė valgyti. 

— Keidžai, ar matei juos? 

— Ką? A, mamą su tėčiu? Ne. Bent jau nesikalbėjau. O tu? 

— Ne. Jaučiuosi kalta, kad tarp tavęs ir jų įspraudžiau 
pleištą. 

Keidžas nelinksmai nusijuokė. 

— Džene, tas pleištas įspraustas dar nuo mano kūdikystės 
metų. 

— Bet viskas tik pablogėjo, kai išsikrausčiau, ir jie sužinojo apie 
kūdikį. Man dėl to labai nesmagu. Tikėjausi, kad jūs suartėsite. 
Tėvams dabar tavęs reikia. 

Keidžo žvilgsnis klaidžiojo po butą. 

- Žinai, jie imtų pavydėti, jei pamatytų, kaip įsikūrei. 

— Pavydėti? 

— Taip. Manau, tėvai norėjo, kad tau jų reikėtų ne mažiau, nei 
jiems tavęs. O taujų taip nereikėjo. Nereikia. Jie bijojo paleisti tave 
nuo pavadėlio, kad to nesuprastum. Todėl laikė pririšę, apkrovę 
įvairiomis pareigomis. 

— Keidžai, tu klysti. Jie nemėgino manimi manipuliuoti. 

— Nesuprask manęs klaidingai. - Keidžas uždėjo ranką ant 
Dženės plaštakos. - Nesakau, kad jie taip elgėsi sąmoningai. 
Tėvai pakrauptų vien nuo minties, kad gali būti tokie savanau- 
džiai. Bet, Džene, pati pagalvok. Aš buvau ne toks sūnus, kokio 
jie troško, tad visas viltis ir energiją tėvai nukreipė į Halą. Laimei, 
jis tobulai atitiko jų lūkesčius, tad rūpinosi juo kaip išmanyda- 
mi. Tada atsiradai tu. Miela, paklusni mergaičiukė, išaugsianti 
į nuostabią marčią. 

— Neabejoju, kad dabar jiems taip neatrodo. 

— Ir aš taip manau, bet nuo to visiems tik geriau. Tu tapai 
laisva. Nereiškia, kad mažiau juos myli, - susimąstęs Keidžas 
papurtė galvą. - Kaip tik to tėvai niekaip nepajėgia suprasti. Aš 
juos mylėjau. Norėjau, kad jie mylėtų mane. Jeigu būtų parodę, 
kad mane myli, nebūčiau buvęs toks nesutramdomas. To nebūtų 
prireikę. - Jo žvilgsnis grįžo prie Dženės. - Tu irgi savotiškai 
maištavai. Galbūt šįkart jie pagaliau praregės. 

— Tikiuosi. Man nesmagu, kad jie gyvena vieni didžiuliame 
name po Halo mirties. Tikriausiai anksčiau ar vėliau, mūsų pa- 
dedami ar ne, jie susitaikys su netektimi. 

— O tu, Džene? Tu susitaikei su netektimi? 

Baigusi valgyti Dženė pasidėjo įrankius ant lėkštės. 

— Ašjo ilgiuosi. Mudu su Halu buvome itin artimi. Plepėda- 
vome ištisas valandas. - Keidžo smilkinyje ėmė pulsuoti gyslelė, 
bet Dženė to nepastebėjo ir mąsliai tęsė: - Jis buvo be galo mielas. 
Vargu ar būtų galėjęs ką nors sąmoningai įžeisti. 

— Ar jį tebemyli? 

Dženė jau žiojosi sakyti: „Nesu tikra, ar išvis jį mylėjau“, bet 
laiku susigriebė. Metų metus tikėjo, kad myli Halą. O gal tik 
mėgino save įtikinti? 

Buvo nuoširdžiai prisirišusi prie Halo, bet jo bučiniai nesvai- 
gino taip, kaip Keidžo. Širdis neimdavo spurdėti, kaskart, kai 

jis įžengdavo į kambarį. Ne, Dženė niekada taip skausmingai 
nesiilgėjo Halo, kaip ilgisi Keidžo. Jis ją traukė visada, nenumal- 
domai ir nepaliaujamai. 

Iš pagarbos Halui ji nenorėjo narstyti savo jausmų. Todėl 
išsisuko nuo tiesaus atsakymo: 

— Visada savotiškai mylėsiu Halą. 

Keidžas nebuvo pratęs prie išsisukinėjimų. Nevengdavo 
jokios temos ir Dženei neketino leisti išsisukti. 

— Jei Halas tebebūtų gyvas, ar norėtum už jo tekėti? 

Dženė žibančiomis akimis pažvelgė į Keidžą, paskui nusuko 
žvilgsnį. 

— Turėčiau galvoti apie kūdikį... 

— Ojei neturėtum? 

Dženė sudvejojo, nes vis dar mėgino susivokti, kaip jaučiasi 
dėl valandos, praleistos su Halu lovoje. Ar tai tebuvo magiškas 
jausmų pliūpsnis, perskrodžiantis gyvenimą it kometa ir netru- 
kus užgęstantis? Laimingas atsitiktinumas? Ar abu tą naktį buvo 
taip susijaudinę, kad lengvai pamiršo sveiką protą? 

Dženė buvo bepradedanti tikėti, kad taip ir nutiko. Nors ir 
kaip buvo gera, dabar jau žinojo, kad jos aistrą gali sužadinti ne 
vien Halas. Keidžo bučiniai šįvakar įkaitino ne mažiau nei tą 
naktį - Halo. 

Keidžas laukė, tad ji tyliai atsakė: 

— Nemanau. Pagyvenusi savarankiškai supratau, kad mudu 
su Halu nebuvome skirti vienas kitam. Galėjome būti nebent 
draugai. Geri draugai. Arba brolis ir sesuo. Nemanau, kad bū- 
čiau jam tinkama Žmona, atsižvelgiant į jo pasirinktą gyvenimo 
būdą. 

Keidžas tramdėsi, kad neišsiduotų, kaip jam palengvėjo ir 
kaip jis pradžiugo. 

— Leisk, padėsiu išplauti indus, - atsistojęs pasisiūlė. 

— Dar neragavai deserto. 

— Verčiau palauksiu. 

Iš Keidžo tono buvo galima nujausti, kad šie žodžiai sle- 
pia dar kažką, bet Dženė ir vėl pamanė, kad protingiausia 
bus nesiaiškinti. Jo akys gelsvai žybčiojo, ir ne vien dėl žvakių 
šviesos. 

Tvarkydami virtuvę juodu plepėjo apie šį bei tą. Parsonų 
sklype buvo išgręžtas antras naftos gręžinys ir ruošiamasi gręžti 
nuomone, plytėjo virš naftos telkinių. 

Dženei patiko stebėti, su kokiu entuziazmu jis pasakoja 
apie naftos paiešką. Jam sekėsi, bet pinigai nebuvo svarbiausia. 
palaikę jį tikru nutrūktgalviu, tik ne Dženė. Jis mėgo lėkti kaip 
vėjas, bet buvo puikus vairuotojas. Tą patį galėjai pasakyti apie 
verslo sandorius. 

Keidžas abiem įdėjo ledų ir nesidrovėdamas nulaižė šaukštą, 
Dženė sudėjo ant padėklo puodelius ir kavinuką. Kartu nužy- 
giavo į svetainę. | 

— Tik nesutepk naujos mano sofos, - subarė Dženė Keidžą, 
kai šis jau kėlė šaukštą su ledais prie burnos. 

— Tikrai verti nuodėmės. - Jis leido ledams ištirpti burnoje. 

— Vadinasi, žmonės nemeluoja? 

— O kąjiie sako? 

— Kad kelias į vyro širdį veda per skrandį. 

Keidžas tebelaikė apžiojęs apverstą šaukštą. Švariai jį nulaižęs 
lėtai ištraukė iš burnos, nenuleisdamas akių nuo Dženės. 

— Tikriausiai tai vienas iš kelių, bet aš žinau kitą, daug sma- 
gesnį. Nori, parodysiu? 

— Su grietinėle ar cukrumi? - laibu balseliu paklausė ji. 

Jis sukrizeno ir pamojavo kavą pilančiai Dženei. 

- Džene, jau daugybę metų ruoši man kavą. Žinai, kad geriu 
juodą. 

— Pamiršau. 

— Kurgi ne. Visa virpi dėl to, ką pasakiau. 

— Tavo žodžiai nuskambėjo labai įžūliai. - Dženė vis dar ne- 
drįso pažvelgti Keidžui į akis. Skruostai liepsnojo iš gėdos. 

— Tu tikras paradoksas, - pareiškė Keidžas ir atsirėmęs į sofos 
pagalvėles pakėlė puodelį prie lūpų. Baigęs valgyti padėjo tuščią 
dubenėlį ant padėklo. 

— Paradoksas? 

— Taip. Laukiesi kūdikio, bet kai tik kalba pasisuka apie seksą, 
iškart sprunki į krūmus. 

Dženei staiga dingo apetitas, ir ji padėjo dubenėlį su ledais, 
spėjusi tik paragauti. 

— Manai, kad aš - davatka, praėjusio amžiaus atgyvena, 
Viktorijos laikų dinozauras, besistengiantis išlikti seksualinio 
švietimo amžiuje? 

— Nekalbėk už mane, nieko panašaus nesakiau. Tavo nekal- 
tybė labai Žavi. 

— Vargu ar mane galima vadinti nekalta, - sumurmėjo Dženė, 
nunarinusi galvą. Ji užsimerkė ir atsiminė, kaip alsavo, patyrusi 
didžiausią palaimą. Aistringos aimanos vėl suskambėjo ausyse, 
ji atsiminė, kaip tąkart pražydo jos kūnas, tarsi egzotiška neono 
gėlė. Vėl juto, kaip išsiriečia nugara, pakyla klubai, ima virpėti 
kojos, godžiai besimėgaujant užplūdusio malonumo banga. 

— Sakei, kad buvai nekalta tada, kai... 

- Taip. 

— Niekada anksčiau to nedarei? 

— Ne. 

— Nieko panašaus? 

— Ne. 

Keidžas pastatė kavos puodelį ant padėklo. Pasislinko arčiau 
Dženės ir alkūne atsirėmė į sofos atlošą. Švelniai krumpliais 
paglostė skruostą. 

— Tikriausiai tą naktį buvai labai susijaudinusi, jei ryžaisi 
paaukoti tai, ką taip ilgai saugojai. 

— Nieko panašaus nebuvau patyrusi. 

Keidžo širdis neramiai suspurdėjo. Ruošėsi padaryti neleis- 
tiną dalyką, bet tai jo niekada nesustabdydavo. 

— Papasakok, kaip jauteisi. 

Susimąsčiusi Dženė nesąmoningai pakėlė ranką prie Keidžo 
krūtinės ir ėmė čiupinėti prasegtą apykaklę. 

— Jaučiausi, lyg būčiau palikusi kūną ir stebėjusi, kas vyksta 
su kuo nors kitu. Pamiršau visus draudimus. Gyvenau vien ta 
akimirka. Tapau itin kūniška, bet tuo pat metu jaučiausi paky- 
lėta dvasiškai. - Ji droviai pažvelgė į Keidžą. - Ar supranti, ką 
mėginu pasakyti? 

— Taip, kuo puikiausiai, - nuoširdžiai patvirtino jis. 

— Tai, ką darėme, neatrodė bjauru ar neleistina. Buvo labai 
gražu. Norėjau mylėti ir būti mylima. Man nebeužteko vien 
žodžių, norėjau, kad meilę įrodytų. 

— Ir Halas norėjo? 

— Iš pradžių ne. 

Keidžas priglaudė delną Dženei prie skruosto. 

— Bet tu jį įkalbėjai. 

— Kitaip tariant, sugundžiau. 

— Na gerai, sugundei. O tada? 

Dženė nusišypsojo ir droviai nunarino galvą. 

— Vėliau jis norėjo, netgi labai. Pirmą kartą jį tokį mačiau. 

— Kokį? - Jei Dženė būtų pažvelgusi Keidžui į veidą, būtų 
išvydusi alkaną žvilgsnį. 

Ji trumpam užsimerkė, lyg bandydama susikaupti ir atsargiai 

parinkti žodžius. Keidžas nenuleido nuo jos akių, stebėjo, kaip 
liežuvio galiukas lyžtelėjo apatinę lūpą. 

— Tokį smarkų, šiek tiek pašėlusį, jausmingą. - Ji tyliai susi- 
juokė. - Nežinau, kaip apibūdinti. 

— Šiurkštų? Pernelyg šiurkštų? 

— Ne, visai nenorėjau to pasakyti. 

— Jis buvo švelnus? 

— Taip. Visą laiką buvo itin švelnus, bet... aistringas. 

— Ar išsigandai, kai jis nuvilko tavo naktinukus? - Dženė 
smalsiai žvilgtelėjo į Keidžą, ir šis mintyse susikeikė dėl neat- 
sargumo. - Juk vilkėjai naktinius marškinius, ar ne? 

Kelias pastarąsias minutes Dženė jautėsi tarsi užhipnotizuota 
tylaus, girgždančio Keidžo balso ir paklusniai atsakinėjo. Bet 
paskutinis klausimas pažadino iš stingulio. 

— Keidžai, neturėčiau su tavimi apie tai kalbėtis. 

— Kodėl ne? 

— Todėl, kad man nesmagu, - negarsiai šūktelėjo ji. - Be to, 
nesąžininga Halo atžvilgiu. Kodėl tu nori žinoti apie tą naktį? 

— Man smalsu. 

— Tai nesveika! 

— Visai ne, Džene, tai normalu. - Palinkęs virš Dženės Keidžas 
įspraudė ją į sofos kampą. Vieną ranką padėjo ant atlošo, kitą 
įrėmė į atramą ir taip įkalino merginą glėbyje. - Noriu žinoti, ką 
manai apie mylėjimąsi. 

— Kodėl? - sukūkčiojo Dženė. 

Jis nuleido galvą ir švelniai, bet labai įtikinamai sukuždėjo 
prie patjos lūpų: 

— Nes noriu tave pamylėti. Visąlaik man priešinaisi. Turiu 
žinoti, kas privertė pamiršti draudimus tą naktį. Kas privertė 
gyventi tik ta akimirka? Ką padarė tavo mylimasis, kad nepai- 
sytum suvaržymų ir taisyklių, kurių paprastai griežtai laikaisi? 

Kodėl pasidavei kūno geiduliams? Trumpai tariant, Džene, kas 
tave įkaitino? 

Prieš savo valią Dženė pajuto, kad ją jaudina įsakmus Kei- 
džo tonas ir virš jos palinkęs tvirtas kūnas. Jos krūtinė bangavo, 
ėmus tankiau alsuoti. Žvilgsnį prikaustė hipnotizuojančios vyro 
akys. 

— Ar aplinka padėjo tau užsimiršti? — paklausė jis. - Ar Halas 
pasirūpino tokia romantiška aplinka, kad nepajėgei atsispirti? 

Dženė papurtė galvą ir išgirdo save sakant: 

— Tai nutiko mano kambaryje. 

— Dievas mato, tai ne itin seksualu. 

— Buvo tamsu. 

Keidžas siektelėjo jai virš galvos, kone paspausdamas Dženę 
po savimi, ir išjungė ant staliuko degusią lempą. Ji tik dabar 
pastebėjo, kad nebedega šviesos virtuvėje ir svetainėje. Juodu 
skendėjo tamsoje, kurią blaškė tik mirgančios žvakių liepsnelės. 
Žvakės metė ilgus virpančius šešėlius ant sienų ir išryškino tvir- 
tus Keidžo veido bruožus. 

— Kaip dabar? 

— Ne. Buvo visiškai tamsu. Negalėjau nieko matyti. 

— Nieko? - Stiprūs jo pirštai paniro į plaukus ir tvirtai sugriebė 
galvą, kad ji negalėtų nuleisti akių. 

— Ne. 

— Nematei vyro, su kuriuo mylėjaisi, veido? 

— Ne. 

— Nenorėjai? 

— Norėjau, norėjau, - sudejavo Dženė ir pamėgino nusukti 
galvą, bet Keidžas neleido. 

— Dabar geriau. Džene, šįkart pažvelk į veidą. Dėl Dievo, 
pažiūrėk į mane visą. 

Keidžo lūpos ryžtingai prigludo prie jos jau laukiančių lūpų. 

Dženė noriai pasitiko valdingą, aistringą bučinį ir pravėrusi lūpas 
įsileido nekantrų liežuvį. Tada sunėrė rankas jam už nugaros ir 
užčiuopė po marškiniais banguojančius raumenis. 

— Džene, kąjis tau sakė? - Keidžas nusėjo bučiniais jos skruos- 
tus ir lūpas. - Ar sakė tai, ką tu norėjai ir turėjai išgirsti? 

Kol Keidžas žaidė su jos lūpomis, Dženė pamėgino atsi- 
minti. 

— Jis sakė... — bet nieko nepajėgė prisiminti. - Nieko nesakė. 

— Nieko? 

— Ne. Man atrodo, kad jis sušnibždėjo mano vardą... vieną 
kartą. 

— Nesakė, kokia tu patraukli ir geidžiama? 

— Aš ne tokia. 

— Tokia, mano meile, tokia. Be galo graži. - Drėgnas ir šiltas 
Keidžo alsavimas paglostė Dženei ausį. - Džene, jauti, koks aš 
įsiaudrinęs. Kaip gali manyti, kad nesi geidžiama? Aš tavęs gei- 
džiu. Dar nė vienos moters nesu taip geidęs. 

— Keidžai, - suunkštė Dženė, kai jis galiausiai liovėsi ją ais- 
tringai bučiuoti ir tik švelniai lyžčiojo lūpas, retkarčiais pakšte- 
lėdamas į kampučius. 

Jo ranka slystelėjo Dženės juosmeniu ir atrišo diržą. Jis glostė 
jai kaklą ir šiurkščiais pirštais glamonėjo krūtinę. 

— Ar sakė, kad tavo oda švelni kaip šilkas? 

Keidžas nunarino galvą ir ėmė kutenti jai kaklą nosimi ir 
lūpomis. 

- Ir kad dangiškai kvepi? - Jis aistringai lyžtelėjo kaklo duo- 
butę. 

Ji nė nepajuto, kaip Keidžas atsagstė palaidinės sagutes, 
suprato tik tada, kai jis nutraukė drabužį nuo pečių. Keidžas 
kažką kimiai šnabždėjo —- galbūt keikėsi, o gal meldėsi. Tada 
suvaitojo. Su meile prisilietė prie Dženės. Ši užsimerkė ir 

atsidavė pojūčiams, kuriuos žadino glostantys pirštai ir rami- 
nantys delnai. 

— Turėjo pasakyti, kad tavo krūtys nuostabiai gražios. - Kei- 
džas lūpomis prigludo prie liemenėlės. - Speneliai dailūs, saldūs 
ir tobuli. Turėjo tau visa tai pasakyti. Nes tai tiesa. 

Keidžas mikliai atsegė liemenėlės sagtelę ir patraukė į šonus 
nėriniuotus kaušelius. 

— Džene, leisk man tave pamylėti, - sušnibždėjo ir apglėbė 
krūtis delnais. 

Dženė nežinojo, kad bučiniai gali būti tokie pagarbūs, bet 
kartu ir jaudinantys, kad lūpos gali taip aistringai čiulpti ir ne- 
sukelti skausmo ar kad liežuvis gali būti toks miklus ir niekur 
neskubėti. 

Keidžas nepaliaujamai glamonėjo, kol ji pasijuto skęstanti 
kunkuliuojančiame jausmų vandenyne. Oda pradėjo dilgčioti 
nuo daugybės pojūčių. Ji suprato, kad nedera vėl išgyventi tai, 
ką patyrė su Halu. Ypač su jo broliu. Tačiau jau seniai nustojo 
klausytis sveiko proto, ir kelio atgal nebebuvo. Taps dar viena 
legendinio Keidžo žavesio auka. Dženė Flečer bus įtraukta į jo 
meilužių sąrašą. Vis dėlto giliai širdyje ji tikėjo, kad šis vakaras 
svarbus ne tik jai, bet ir jam. 

— Džene, ar patiko jausti jo kūną ant savęs? 

— Taip. 

- Jo odos prisilietimą? 

- Jis nenusirengė, - neatgaudama kvapo prisipažino Dženė, 
nes Keidžas nepaliovė lūpomis erzinti krūtų. 

- O tu? 

— Taip, aš buvau... 

— Nuoga? 

- Taip. 

- Ir kaip jauteisi? 


198 


Širdies klystkeliai 


Dženė atsiminė, kaip mylimojo rankos nuvilko naktinius ir ji 
gulėjo po juo nuoga ir pažeidžiama. 

— Nejaučiau gėdos. Norėjau tik... 

— Ko? 

— Nesvarbu. 

— Ko? - neatstojo Keidžas. 

— Justi jį ant savęs. 

Keidžas kiek pakilo ir įsmeigė akis į Dženę. 

— Atsagstyk man marškinius. 

Sudvejojusi tik akimirką Dženė atplėšė žvilgsnį nuo Keidžo 
akių ir dirstelėjo į viršutinę sagą. Pirštai nesąmoningai ją suėmė, 
tarsi paklusdami neištartai komandai. Saga išsprūdo pro skylutę. 
Ir taip visos viena po kitos. 

Išvydus apnuogintą Keidžo krūtinę iš Dženės gerklės išsprū- 
do ilgesinga aimana. Saulės nubučiuoti rusvi plaukeliai tarsi 
vėduoklė dengė tvirtus raumenis. Prietemoje jo speneliai atrodė 
tamsūs. Dženės akys prisipildė ašarų, nes jis buvo tobulai vyriš- 
kas. Be galo gražus. Sugavusi skverną nusmaukė marškinius nuo 
pečių ant rankų tiek, kiek pajėgė. Ėmė glamonėti nuogą krūtinę. 
Jo oda buvo įdegusi, lygi, pečiai nusėti vario spalvos strazdanų. 
Ji pirštų galiukais perbraukė melsvas venų linijas ant pūpsančių 
bicepsų. 

Keidžas lėtai palinko prie jos, kol krūtinė prigludo prie 
Dženės krūtų, rusvi plaukeliai palietė lygią jos odą, vyriškas 
pasididžiavimas - moterišką švelnumą. 

— Džene, Džene, Džene. 

Jųdviejų lūpos ryžtingai susiliejo, taip pat kaip ir kūnai. 
Keidžas atsargiai užgulė Dženę ir šiek tiek pasivertė ant šono, 
nenorėdamas prispausti jos visu svoriu. Juto visai šalia besi- 
daužančią jos širdį. Tirpo nuo malonaus maudulio, jausdamas į 
krūtinę įsirėmusius spenelius. 

Jis myli Dženę. Dievas mato, myli. Negalėjo patikėti, kad 
pagaliau Dženė bus jo. 

— Ar nesidžiaugi, kad nusipirkome minkštą sofą? 

— Hm. Ar apie tai galvojai, kai įtikinėjai mane ją pirkti? 

- Ir apie tai, ir dar daugiau. 

Jie bučiavosi. Ilgai. Godžiai. 

— Džene, eime į lovą. 

— Keidžai... 

— Aš tavęs neužgausiu, prisiekiu. 

— Ne dėl to. 

— O dėl ko? 

— Ak, būk geras, neliesk manęs ten, - aiktelėjo Dženė. 

— Argi nemalonu? 

— O Dieve. Pernelyg malonu. Prašau, Keidžai... 

- Šitaip? Čia? 

— Taip. 

Jųdviejų lūpos vėl susiliejo. 

— Paliesk mane, - paprašė Keidžas. 

— Kur? 

— Bet kur. 

Dženė priglaudė ranką jam prie krūtinės. Spenelis po jos 
pirštais susitraukė į mažytę kruopelę. 

— Viešpatie, aš mirštu. Džene, eime į lovą. 

— Negaliu. 

— Negeidi manęs? 

Dženė išsirietė ir tvirtai prigludo prie Keidžo klubų. Jis supra- 
to tai kaip teigiamą atsakymą. Atsistojęs ištiesė jai ranką. Ji pada- 
vė savąją ir noriai pakilo nuo sofos. Juodu pasuko į miegamąjį. 

Kažkas garsiai pasibeldė į lauko duris ir Keidžas piktai keik- 
telėjo: 

— Kas per velnias! 


200 


Širdies klystkeliai 


Dženė puolė prie sofos, Žaibiškai užsivilko palaidinę ir ėmė 
negrabiai sagstytis sagutes. Liemenėlę užkišo už artimiausios 
pagalvėlės. 

Keidžas nesuko galvos dėl iškalbingo susitaršymo. Jis nu- 
lėkė prie durų plasnodamas skvernais ir piktai trūktelėjęs jas 
atlapojo. 

Ant slenksčio stovėjo Roksė ir Garis. 

— Ar pastatas dega? —- suurzgė Keidžas. 

— Ne. 

— Tada labanakt. 

Jis pamėgino užtrenkti duris svečiams prieš nosį, bet Roksė 
laiku spėjo jas nutverti. 

— Tai gyvenimo ar mirties klausimas. Jei šiąnakt mudu su 
Gariu nesusituoksime, aš nusižudysiu. 

— Tuoksitės! - šūktelėjo Dženė, išlįsdama iš už Keidžo nuga- 
ros —- nuostaba pergalėjo drovumą. Atsiminė, kaip atrodo, tik 
tada, kai Roksės akys smagiai sužibo. 

— Pertraukėme kažką svarbaus? — Roksė komiškai suklapsė- 
jo blakstienomis ir nutaisė nekaltą veidelį. Keidžas rūsčiai į ją 
dėbtelėjo. 

- Atleisk, bičiuli, - sumurmėjo Garis. 

— Greičiau viską klokite ir važiuokite. 

— Keidžai, ar negirdėjai, ką sakė Roksė? Jie tuokiasi. 

— Na, taip. - Roksė įsikibo Gariui į parankę ir prispaudė jo 
ranką prie savo putlios krūtinės. — Aišku, jeigu tik važiuosite su 
mumis į El Pasą ir parvarysite atgal Gario automobilį. 

— Nejuokauji? - paklausė Keidžas, žvilgsniu šokinėdamas nuo 
Gario prie Roksės. Tik dabar ėmė atsigauti po nusivylimo. - Iš 
tikrųjų tuokiatės? 

— Taip! - patvirtino švytinti Roksė. 

— Ei, tai šaunu! - Keidžas pakratė Gariui ranką ir apglėbė 
Roksę. 

— Sveikinu, Gari, - pasveikino Dženė. Užsikrėtusi šventiška 
nuotaika prispaudė jį prie krūtinės - didžiulių vyro ausų galiu- 
kai paraudo it virti burokai. Paskui Dženė prisitraukė prie savęs 
Roksę. - Aš taip džiaugiuosi už judu. 

- Ir aš, vaikeli, ir aš. Garis - geriausia gyvenimo dovana. Aš 
jo nenusipelniau. 

- Žinoma, nusipelnei, - Dženė nusišypsojo Roksei, ir jos dar 
sykį apsikabino. 

— Tai kaip ten su El Pasu? - pasiteiravo Keidžas, kai moterys 
galiausiai paleido viena kitą ir ėmė šluostytis sudrėkusias akis. 

— Užsisakėme skrydį ryt vidurdienį iš El Paso į Akapulką. 
Garis toks senamadiškas, - patraukė per dantį Roksė, - jis mano, 
kad turėtume susituokti prieš medaus mėnesį. 

Todėl šiąnakt važiuosime į El Pasą pas taikos teisėją. Norime, 
kad ir jūs vyktumėte kartu, o paskui parvarytumėte atgal Gario 
automobilį, jeigu tik neprieštaraujate po savaitės atvažiuoti mūsų 
pasiimti. Be to, bus daug smagiau, jei būsite šalia, kai užmegsime 
santuokos mazgą. 

Garis kvailiai šypsojo ir linkčiojo, patvirtindamas Roksės 
žodžius. 

Keidžas apdovanojo juos garsiąja savo šypsena. 

— Sutinku. Džene? 

Buvojau po dešimtos vakaro. Dženė neįsivaizdavo, kaip gali- 
ma leistis į tokią kelionę vidury nakties. Tarp jų ir El Paso plytėjo 
smėlio dykynė, apžėlusi retais augalėliais ir knibždanti kiškių. 

Antra vertus, mintis apie tokią netikėtą kelionę jaudino, nieko 
panašaus nebuvo patyrusi. Ji jau spėjo prisirišti prie Roksės su 
Gariu ir norėjo būti jų santuokos liudininkė. 

— Skamba puikiai! 

Visi strimgalviais puolė ruoštis ir po dvidešimties minučių 
jau stovėjo prie Roksės durų. 

— Manau, viską pasiėmėme! - sušuko Roksė, mojuodama 
virš galvos iškeltu šampano buteliu. Ji užrakino duris, prieš tai 
įjungusi signalizaciją. Jųdviejų su Gariu lagaminai buvo sukrauti 
į automobilio bagažinę. - Keidžai, kol būsiu išvykusi, viską 
prižiūrės mano pavaduotoja, ponia Berton, - paaiškino Roksė, 
įsitaisiusi priekinėje sėdynėje šalia Gario. 

— Puiku. Mudu su Džene būsime netoliese, tad nėra ko 
jaudintis. Judu galvokite, kaip puikiai praleisti medaus mė- 
nesį. 

— Taip ir bus. - Roksė prigludo prie Gario ir intymiai jį pa- 
glostė. Vairuotojas šoktelėjo iš vietos, o nevaldomas automobilis 
kryptelėjo į šoną. 

— Nieko nebus, - pareiškė Keidžas. - Garis negali tuo pat 
metu ir vairuoti, ir glamžytis su Rokse. Užsukime pas mane, 
aš pasiimsiu linkolną. Judu iki pat El Paso galėsite sėdėti ant 
užpakalinės sėdynės. 

— Labai gerai sugalvojai! - entuziastingai sutiko Roksė. - Mie- 
lasis, ar tau tinka? 

Garis kinktelėjo galvą. 

— Be to, - sausai pasakė Dženė, - jei vairuos Keidžas, nulėk- 
sime ten perpus greičiau. 

— Klausyk, moteriške, jei nesiliausi šaipytis, teks drastiškai 
tave užčiaupti. - Keidžas staigia prisitraukė ją arčiau ir karštai 
įsisiurbė į lūpas. Nepaleido tol, kol automobilis nesustojo priešais 
jo garažą. 

— Laikas! - suklykė Roksė lyg teisėjas per imtynių mačą. 

Keidžas tyliai nusikeikė, kai Dženė nuo jo atsiplėšė: 

— Keidžai, man vis tiek reikėjo įkvėpti, - sukuždėjo ji, tiesin- 
dama drabužius ir glostydama išsitaršiusius plaukus. 

Juokdamiesi iš Dženės pastabos jie pernešė lagaminus iš 
Gario automobilio į Keidžo limuziną. Senovinis linkolno, kaip ir 
korvetės, modelis buvo nepriekaištingai restauruotas. Sidabrinis 
limuzinas atrodė pusės kvartalo ilgio ir spindėjo tarsi vienišo 
kaubojaus kulkos. 

- Jauskitės kaip namie, - padrąsino Keidžas ir šyptelėjo per 
petį keleiviams, įsitaisiusiems ant užpakalinės sėdynės. 

-— Taip ir padarysime, - atsiliepė Roksė. Ji įsispraudė sėdynės 

kampe, kartu nusitempdama ir nieko neįtariantį, bet mielai vis- 
kam pritariantį Garį. 

Keidžas nusijuokė ir išvairavo automobilį į greitkelį. 

— Daugiau iš jų nieko neišgirsime iki pat El Paso. - Nuo už- 
pakalinės sėdynės atsklido pasitenkinimo kupina aimana. - O 
gal ir ne, - krizendamas pasitaisė jis. 

Linkolnas skriejo dviejų juostų greitkeliu, apsižergęs vidurį 
žyminčią baltą juostą. Nors Keidžas lėkė kone šimto penkias- 
dešimties kilometrų per valandą greičiu, Dženė jautėsi saugiai. 
Atvažiuojančių automobilių žibintai sušvisdavo keli kilometrai 
iki prasilenkiant. Visas kelias buvo lyg ant delno, vaizdo neuž- 
stojo jokia kalvelė. 

— Patogu? - po trumputės pauzės kreipėsi į Dženę Keidžas. 
Jis įjungė ramią muziką transliuojančią radijo stotį. Švelnią me- 
lodiją retkarčiais pertraukdavo išraiškingas balsas, pranešantis 
klausytojams laiką ir oro sąlygas. 

— Mhm, taip, - atsiduso Dženė. 

— Nori miego? 

— Nelabai. 

— Tu labai tyli. 

— Tik galvoju. 

— Žinai, nors šis automobilis milžiniškas netgi pagal dabarti- 
nius standartus, neprivalome taip plačiai sėdėti. 

— Kaip suprasti? 

— Kalbant tiesiai šviesiai, nešk čia savo užpakalį. 

Dženė nusišypsojo ir pasislinko arčiau Keidžo, jų klubai 
susiglaudė. 

— Taip jau geriau. : 

Keidžas dešine ranka apkabino Dženę per pečius, jo delnas 
atsidūrė ant krūties. ' 

— Keidžai! - Dženė numetė jo ranką. 

— Išmokau ir ištobulinau šį judesį dar mokykloje. Tik nesakyk, 
kad po tiek metų jis nebeveikia. 

— Manęs neveikia, - išdidžiai atkirto Dženė. 

— Man niekada neišdegdavo su geromis mergaitėmis, - su- 
burbėjo Keidžas. - Bet negali kaltinti už pastangas. - Jis sulenkė 
alkūnę ir atitraukęs ranką perbraukė pirštais per Dženės ka- 
klą. - Apie ką galvojai? 

Dženė nesusimąstydama padėjo galvą Keidžui ant peties. Jos 
ranka nuslydo jam ant šlaunies. 

— Tai išties smagu. Pirmą kartą gyvenime elgiuosi taip pašė- 
lusiai ir beprotiškai. 

— Pašėlusiai ir beprotiškai? Mes tik važiuojame greitkeliu. 
Žinoma, nieko bloga, kad du akivaizdžiai įsimylėję žmonės, kurie 
netrukus susituoks, šiek tiek pasiglamonės. 

— Nesakiau, kad už tavęs tekėsiu. 

Stojo trumpa, bet iškalbinga pauzė. 

— Kalbėjau apie Roksę su Gariu. 

Dženė norėjo prasmegti skradžiai žemę iš gėdos. Atitraukė 
ranką nuo jo šlaunies ir pamėgino kiek pasislinkti, bet Keidžas 
nė nemanė jos paleisti. Vėl priglaudė besistengiančią išsprūsti 
merginą prie savęs. 

— Grįžk atgal, - karštai sukuždėjo jis. - Ir baik muistytis, nes 
aš tavęs nepaleisiu. - Kai Dženė nustojo priešintis, tarė: - Džiau- 
giuosi, kad pagalvojai, jog kalbu apie mudu. Vadinasi, supratai, 
kad du akivaizdžiai įsimylėję Žmonės - tai mes. Ar mes esame 
įsimylėję, Džene? 

— Nežinau, - sumurmėjo ji, nunarinusi galvą. 

— Žinoma, galiu kalbėti tik už save. - Keidžas pasisuko į 
Dženę. - Džene, aš tave myliu. 

Dženė pakėlė galvą ir ją pavergė iškalbingas žvilgsnis. Juodu 
ilgai žvelgė vienas į kitą, o automobilis riaumodamas skriejo 
greitkeliu. Galiausiai jis vėl įsistebeilijo į kelią. 

— Žinau, ką galvoji. Manai, kad kartojau šiuos žodžius dau- 
gybei moterų. Na, taip. Sakydavau viską, kad tik įsitempčiau jas 
į lovą. Mylėdavausi, nes būdavau girtas arba apimtas aistros, 
arba piktas, arba liūdnas, arba laimingas. Dėl visų įmanomų 
priežasčių. 

Kartais mylėdavausi net tuomet, kai pats nenorėdavau, tiesiog 
pagailėdavau kokios nors moters, besiilginčios vyro. Esu turėjęs 
nuostabaus grožio ir ne tokių gražių moterų. Aš jų neskirstyda- 
vau pagal grožį. Bet prisiekiu tau, Džene, - nuoširdžiai tęsė Kei- 
džas, vėl atsisukęs į pakeleivę, - dar niekada nebuvau įsimylėjęs. 
Iki šiol. Tu vienintelė moteris, kurią kada nors mylėjau. Viskas 
prasidėjo seniai. Prieš daugybę metų. 

Nemačiau prasmės tavęs siekti. Visi būtų sakę, kad aš tau ne 
pora. Jei būčiau ėmęs rimtai tave merginti, būtum persigandusi 
ir pabėgusi nuo manęs. Mamą su tėčiu būtų ištikęs isterijos prie- 
puolis. Be to, nenorėjau skaudinti Halo. 

Dženė priglaudė Keidžui prie peties nuo ašarų drėgną 
skruostą. 

— Kodėl dabar man tai pasakoji? 

— Ar nemanai, kad pats laikas tau sužinoti? - Jis savininkiškai 
trūktelėjo Dženę arčiau savęs ir prispaudė lūpas prie smilki- 
nio. - Ar myli mane, Džene? 

— Taip, man atrodo. Tai yra, taip, žinau, kad myliu. Tik aš 
sutrikusi. 

— Sutrikusi? 

— Dar prieš kelis mėnesius mano gyvenimas buvo suplanuotas 
ir griežtai kontroliuojamas. Viskas pasikeitė po tos nakties, kai 
Halas išvyko į Centrinę Ameriką. Ta naktis mane pakeitė. Tapaų 
kitokia. Nemoku paaiškinti. 

Keidžas trumpam užsimerkė. Troško jai viską pasakyti. Norėr 
jo ištarti: „Pasikeitei, nes mes pasimylėjome, ir tai buvo nuostabu, 

Kūnai atskleidė mums tai, ką patys nesąmoningai žinojome, bet 
į ką daugybę metų nekreipėme dėmesio - tu draugavai ne su 
tuo broliu.“ | 

Negalėjo pasakyti to Dženei. Ne dabar. Niekada. Šią paslap- 
tį saugos visą gyvenimą, net jei dėl to negalės pripažinti savo 
kūdikio. Dženė jau pakankamai prisikentėjo. Jis neskaudins dar 
labiau. 

— Aš tarsi aptvare išaugintas gyvūnas, kurį ką tik paleido į 
laisvę. Mėginu surasti savo vietą gyvenime. Visko mokausi po 
truputį. Tai turi vykti pamažu. 

Dženė pakėlė galvą ir pažvelgė į Keidžo protilį. 

— Keidžai, neprašyk, kad tau įsipareigočiau. Viskas taip sudė- 
tinga. Vos spėjau susivokti savo jausmuose Halui, kai supratau, 
ką išties jaučiu tau. - Jos ranka vėl atsidūrė ant Keidžio šlaunies, 
pirštai suspaudė tvirtą koją. - Žinau tik, kad jei staiga dingtum 
iš Mano gyvenimo, to nepakelčiau. 

Jis uždengė delnu Dženės plaštaką. 

- Žinai, kas būtų įvykę, jei Roksė su Gariu nebūtų mūsų 
pertraukę? 

— Mes būtume pasimylėję. 

— Vis dar mylėtumės. 

- Ir tai būtų negerai. 

— Kaip gali taip sakyti po to, kai prisipažinome vienas kitą 
mylį? 

— Yra dar kai kas. 

— Halas? 

— Halo kūdikis, - tyliai atsakė Dženė. 

Keidžas ilgokai tylėjo, galiausiai kimiai pratarė: 

— Džene, tai ir tavo vaikas, tavo dalelė. Aš myliu tave. Myliu 
vaiką. Viskas labai paprasta. 

— Vargu ar paprasta. - Dženė vėl padėjo galvą Keidžui ant 

peties ir po kelių akimirkų prisipažino: - Norėjau su tavimi 
šįvakar pasimylėti. Bet net ir tai mane trikdo. 

— Kodėl? 

— Tikrai negaliu atsakyti. Nežinau, ar trokštu tavęs, ar tik dar 
vienos meilės nakties, tokios pat, kaip su Halu. Skamba šlykščiai 
ir savanaudiškai, bet kažkodėl, kai apie tai kalbamės, mintyse 
negaliu atskirti judviejų su Halu. 

Keidžo širdis suspurdėjo. 

— Pažadu, mums bus labai gera. Bus taip, kaip norėsi. Bet, 
kartą tave gavęs, daugiau niekada nepaleisiu. - Sykį jau teko 
atsisakyti Dženės dėl Halo. Nebenorėjo to kartoti. - Prieš mylė- 
damasi su manimi, verčiau būk apsisprendusi įsipareigoti. 

Dženė šyptelėjo, ir drovi, bet gundanti jos šypsena privertė 
vyro širdį plakti smarkiau. Užuot spustelėjęs greičio pedalą, 
Keidžas numynė stabdžius ir pasuko į kelkraštį. 

— Kodėl sustojome? — nuo užpakalinės sėdynės atsklido silp- 
nas Gario balsas. 

- Išalkau, - atsakė Keidžas. 

— Kaip galima tokiu metu galvoti apie maistą? - pasiskundė 
Roksė. 

— Galvoju ne apie maistą. - Keidžas prisitraukė Dženę ir 
palinko prie jos lūpų. 

Praėjo nemažai laiko, kol limuzinas vėl pajudėjo. 


— Man regis, tai buvo be galo romantiška. - Dženė plačiai 
nusižiovavo, nesėkmingai mėgindama prisidengti ranka. 

— Turbūt pasirodėme kaip didžiausi apskurėliai nuo Barou* 
gaujos laikų, - atsiliepė Keidžas. - Jei būčiau taikos teisėjas, bū- 
čiau užtrenkęs duris mums prieš nosį. 


*  Nusikaltėlių grupuotė, veikusi JAV teritorijoje 1932-1934 m., žymiausi jos 
nariai - Boni Parker ir Klaidas Barou. 


209 


Sandra Brown 


Ketveriukė išvertė valstybės pareigūną iš lovos. Vyras nenoro- 
mis nusileido ir sutiko sutuokti įsimylėjėlių porelę. Paskui jaunieji 
buvo nuvežti į viešbutį, o vos po kelių valandų turėjo išvykti į 
oro uostą. Išgėręs kelis puodelius kavos visą parą veikiančioje 
pakelės užkandinėje ir pripildęs limuzino degalų baką, Keidžas 
pasuko automobilį namų pusėn. 

— Galėtume išsinuomoti kambarį ir kelias valandas numig- 
ti, - pasiūlė jis. 

— Ne, jaučiuosi žvali. Geriau važiuokime, o pamiegosime 
paskui. 

Keidžas pažvelgė į Dženę ir nusijuokė. Kažkada naktį ji liovėsi 
tvarkyti išsidarkiusią šukuoseną ir išsitraukė visus smeigtukus. 
Karamelinės sruogos netvarkingai apkrito pečius. Naujasis 
sijonas ir palaidinė buvo klaikiai susiglamžę. Dženė atrodė lyg 
erotinio prancūzų kino filmo žvaigždė po aistringos nakties. 

— Taip juokingai atrodau? 

— Taip gražiai. Išsitiesk ir pamiegok, - Keidžas pliaukštelėjo 
sau per šlaunį, rodydamas, kur jai padėti galvą. 

— Bijau, kad jei tavęs nekalbinsiu, užmigsi. 

— Ne, neužmigsiu. Kava neleis. Be to, esu pratęs prie tokių 
pašėlusių nuotykių. - Dženė nusivaipė, ir Keidžas susijuokė. — 
Nagi, - paragino jis. 

— Tikrai? 

— Kuo tikriausiai. 

Dženė atsigulė ant šono, kiek įmanoma labiau ištiesė kojas, ir 
padėjo galvą jam ant šlaunies. Užsimerkusi giliai įkvėpė. 

— Kaip gera. 

Nenuleisdamas akių nuo kelio Keidžas ištraukė jos palaidinės 
skvernus iš už diržo ir kyštelėjo ranką po drabužėliu, norėdamas 
pamasažuoti nugarą. Dženė atsiduso. 

— Tu mane išpaikinsi. 

— Su didžiausiu malonumu. - Dženės oda buvo lygi kaip 
šilkas. Ir šilta. Švelnus Keidžo masažas ginė šalin nūovargį ir 
įtampą. Palengvėle jo ranka nuklydo į priekį. Po pakelta Dženės 
ranka apčiuopė minkštą krūtį. 

— Keidžai... 

— Viskas gerai, - nuramino jis. 

Buvo taip gera, kad Dženė nebesipriešindama nutilo ir atsi- 
palaidavo. 

— Kur tavo liemenėlė? 

— Kai atidarei duris, teko paslėpti po sofos pagalvėle. - Kei- 
džas sukrizeno, o Dženė nusišypsojo skruostu prigludusi prie jo 
kojos. - Neištaikiau progos pasiimti iki išvažiuojant. 

— Džiaugiuosi, - reikšmingai sukuždėjo jis ir vaizdžiai pai- 
liustravo, ką turi omenyje. 

— Ir aš. 

Keidžas ir toliau glostė Dženę. Norėjo ją tik nuraminti, o ne 
sužadinti aistrą. Širdis plyšo iš meilės pagalvojus, kad ji ėmė 
taip juo pasitikėti, leidžiasi šitaip glamonėjama. Po kelių trum- 
pų minutėlių pasigirdęs lygus alsavimas išdavė, kad mergina 
užmigo. 

Neatsispyręs pagundai Keidžas leido sau pirštais brūkštelti 
spenelį. Nors tik švelniai prisilietė, Dženės kūnas sureagavo net 
per miegus. Ji sukrutėjo, pasiraivė, pasukiojo galvą, kol vėl įsitaisė 
patogiai ir nurimo. 

Jis sugriežė dantimis, kęsdamas saldžią agoniją. 

— Džene, - sukuždėjo sau pačiam, - tau nėra ko nerimauti. 
Kol tavo galva ilsisi ant mano kelių, tikrai neužmigsiu. 

Automobilis skrodė priešaušrio pilkumą. 


— Kur mes? - Dženė atsisėdo ir sumirksėjo, apakinta saulės 
šviesos. Pakraipė galvą, ištempė kaklą. 

— Namuose. Na, beveik. Pamaniau, gal būsi išalkusi. Mirštu 
iš bado. 

Pro ištiškusiais vabzdžiais aplipusį langą Dženė pamatė La 
Botos motelį, į kurį Keidžas jau kartą buvo ją atvežęs. Limuzinas 
stovėjo priešais kavinukę. 

— Negaliu ten tokia eiti! - sušuko Dženė. 

— Nesąmonė. Puikiai atrodai. 

Jis iššoko į lauką, išsitiesė, pasirąžė ir apėjęs limuziną atidarė 
Dženei dureles. Ji veltui gaišo, bandydama išlyginti drabužius 
ir susitvarkyti plaukus. 

— Atrodau baisiai. - Prilaikydamas už alkūnės Keidžas padėjo 
jai išlipti iš limuzino. Dženė susverdėjo ir įsitvėrė į jo ranką. - Oi, 
kojos nutirpo. Gali tekti mane nešti. 

— Nieko prieš, - suurzgė jai į ausį Keidžas. - Prisipažinsiu, 
kad šį tą sau leidau, kol miegojai. 

— Nieko keista. - Ji mėgino nutaisyti piktą veido išraišką, bet 
akyse žybsinčios kibirkštėlės ją išdavė. 

— Ei, kas gi čia? - Keidžas pastebėjo kažką blizgant ryto 
saulėje. Siektelėjo už Dženės sėdynės ir ištraukė neatidarytą 
šampano butelį. - Ir ką tu pasakysi? Pamiršome išgerti už jauna- 
vedžius. 

Dženė caktelėjo liežuviu ir pačiupo butelį. 

- Atidarysime po pusryčių. 

— Oho. Sukūriau monstrą. Tave išlaikyti nemažai kainuos. 
Reikėjo pripratinti prie alaus. | 

Nors ir pavargę, nerūpestingai džiūgaudami jie nužirgliojo iki 
kavinukės durų. Keidžas siektelėjo rankenos, bet durys prasivėrė 
ir projas išėjo pora. 

Bobas ir Sara Hendrenai. 

Juodu puoselėjo tradiciją - šeštadienio rytais važiuodavo 
kur nors papusryčiauti vieni. Nuo tada, kai berniukai paaugo 

ir jau galėjo savimi pasirūpinti, Hendrenai kas savaitgalį mė- 
gaudavosi dviem valandomis vienatvės. Bobas kone visą laiką 
dirbo, tad kiekvienas šeštadienis jiems buvo kaip šventė. Visą 
savaitę spręsdavo, kur važiuos kitą kartą, ir aplankydavo vis 
kitą restoranėlį. 

Pagyvenusi pora sustingo vietoje, pro akis neprasprūdo 
susiglamžę Dženės drabužiai ir vienadienė Keidžo barzdelė. 
Dženė negrabiai perbraukė susivėlusius plaukus, bet pirštai juose 
užstrigo. Lūpos buvo natūraliai išraudę nuo dažnų ir aistringų 
praėjusios nakties bučinių. Kol miegojo, nuo blakstienų nubėgo 
tušas. Jei senyva pora būtų atidžiau įsižiūrėjusi, būtų pastebėjusi 
jo Žymę ant Keidžo kelnių klešnės. 
keitusią nuo pastarojo karto, kai ją matė. Mergina nesąmoningai 
spaudė prie krūtinės butelį šampano. 

— Mama, tėti, sveiki, - pirmasis tylą nutraukė Keidžas, lai- 
kydamas apkabinęs Dženę per juosmenį. Būtų ją paleidęs, kad 
praskaidrintų nejaukią atmosferą, bet bijojo, jog ši nepajėgs 
išstovėti ant kojų. Dženė visu kūnu šliejosi į jį. 

— Labas rytas, - Bobas nė nesistengė būti mandagus. 

Sara nieko nesakė, tik nenuleido akių nuo Dženės. Jos nebuvo 
susitikusios po tos klaikios scenos klebonijoje, kai Dženė buvo 
apkaltinta sugundžiusi Halą. Rūstus Saros veidas liudijo, kad ji 
galvoja tąsyk neapsirikusi. 

- Sara, Bobai, - maldaujamai prabilo Dženė, - viskas ne taip, 
kaip atrodo. Mes... mes su Keidžu važiavome... važiavome... 

Ji užsikirto, tad Keidžas pratęsė: 

— Vakar vakare nuvežėme draugus į El Pasą, kad jie susituok- 
tų. Paskui leidomės atgal. Ką tik parvažiavome, - jis mėgino 
pabrėžti, kad juodu naktį praleido ne lovoje, nors dabar atrodė, 
kad geriau būtų nutikę priešingai. Bent jau Bobas su Sara būtų 


213 


Sandra Brown 


apie tai nesužinoję ir visi būtų išvengę šio susitikimo, kuris, 
nujautė širdis, geruoju nesibaigs. 

Dženė baimingai susijuokė, tarsi ką tik būtų buvusi suimta už 
baisų nusikaltimą ir negalėtų suprasti, tai pokštas ar ne. 

- Šampanas skirtas vestuvėms. Visai jį pamiršome. Matote? 
Jis net neatidarytas. Dabar tiesiog kvailiojome ir... 

— Nereikia jiems nieko aiškinti, - irzliai nukirto Keidžas. 

Jis nepyko ant Dženės. Žinojo, kad ji be galo sutrikusi, ir būtų 
atidavęs bet ką, kad tik galėtų nuo viso šito apsaugoti. Keidžas 
niršo ant tėvų, kad jie tokie greiti pasmerkti ir iškart daro klaidin- 
gas išvadas. Negalėjo kaltinti jų už tai, kad yra pačios prasčiausios 
nuomonės apie savo vyresnėlį, bet argi Dženė nenusipelnė, kad 
bent jau suabejotų jos nuosmukiu? 

— Buvai man tarsi dukra, - virpančiu balsu pratarė Sara. Akys 
sudrėko. Keliskart sumirkčiojusi moteris nuginė ašaras ir tvirčiau 
sučiaupė lūpas. 

- Ir tebesu, - nuoširdžiai pasakė Dženė. - Noriu būti. Myliu 
jus abu ir pasiilgau. 

— Pasiilgai? — rūsčiai nukirto Sara, leisdama suprasti, kad 
tuo netiki. - Girdėjome apie tavo naująjį butą. Nepasivarginai 
pranešti mums adreso, be to, net neužsukai aplankyti. 

— Maniau, kad nenorite manęs matyti. 

— Pamiršai mus taip pat greitai kaip ir Halą, - apkaltino 
Dženę Sara. 

— Niekada nepamiršiu Halo. Kaip galėčiau? Aš jį mylėjau. 
Nešioju jo kūdikį. 

Tyliai ištarti žodžiai pralaužė ašarų užtvanką, ir Sara prapliu- 
po raudoti, įsikniaubusi Bobui į ranką. 

— Ji nusiminusi, — tyliai paaiškino Bobas. - Džene, Sara la- 
bai tavęs ilgisi. Žinau, kad netinkamai reagavome į naujieną 
apie kūdikį, bet turėjome laiko viską apsvarstyti. Norime būti 

jo gyvenimo dalimi. Netgi šį rytą kalbėjomės, kad reikėtų tau 
paskambinti ir susitaikyti. Krikščioniškoji pareiga liepia saugoti 
šeimą. Negaliu būti pavyzdžiu savo parapijiečiams, kai šitaip 
nutiko mano paties šeimoje. 

Pastorius dirstelėjo į Keidžą, paskui į išdavikišką šampano 
butelį - jaunoji porelė atrodė gėdingai. 

— Bet dabar, pamatęs jus šitokius, nebežinau, - jis liūdnai pa- 
purtė galvą ir nusigręžė, globėjiškai apglėbęs raudančią Sarą. 

— Prašau, - Dženė žengė į priekį ir ištiesė rankas, tarsi norė- 
dama prie jų prisiliesti. 

— Džene, nereikia, - tyliai tarė Keidžas ir atitraukė ją atgal. — 
Duok laiko. Jie privalo susivokti patys. 

Jis parlydėjo merginą iki automobilio, ji nesipriešino. Tikrai 
nebenorėjo tokia rodytis viešumoje. Vos tik įsėdusi pravirko. 

Jai atrodė, kad kaskart, žengusi milžinišką žingsnį į priekį, 
žengia du atgal. Nusižemino ir meldė Halą ją pamylėti, bet jis 
vis tiek išvažiavo. 

Kol Halo nebuvo, suvokė, kad nemyli jo taip, kaip žmona 
turėtų mylėti vyrą. Halas Žuvo, palikęs kaltės jausmą, tarsi Dženė 
būtų jį palikusi, o ne atvirkščiai. 

Mėgindama susitvarkyti gyvenimą, griebėsi naujo darbo, bet 
sužinojo, kad laukiasi. O dabar ir mylimiausi žmonės, kuriuos 
nuo pat paauglystės laikė savo šeima, ją atstūmė. 

Nebenorėjo gyventi taip, kaip gyveno prieš išvykstant Halui. 
Tas gyvenimas buvo troškus, nebepakęstų lėto dusinimo. Para- 
gavusi laisvės nė už ką jos neatsisakytų. Tapo laisva, bet kokia 
kaina? Dženės Flečer išsilaisvinimas atsiėjo brangiai. Ji prarado 
jai brangiausių žmonių meilę ir pagarbą. 

Karčios ašaros ritosi skruostais į lūpų kampučius. Žinojo, 
kad dėl tokio ašarų antplūdžio iš dalies kaltas ir nuovargis bei 
nėštumas, tad savęs nestabdė. Prasiveržusios emocijos ją apvalė. 

Ji nekreipė dėmesio, kur Keidžas važiuoja, kol nenutilo limuzino 
variklis. 

Dženė atitraukė rankas nuo veido ir nusišluostė akis. 

— Čia tavo namas, - konstatavo ji. 

— Taip. 

Keidžas išlipo iš limuzino, priėjo prie Dženės durelių ir pa- 
dėjo jai išlipti. 

— Ką mes čia veikiame? 

— Pasirūpinsiu, kad sočiai papusryčiautum. Be to, - pabrėžė 
Keidžas, kai Dženė prasižiojo prieštarauti, - nenoriu girdėti 
jokių ginčų. 

Vis tiek buvo pernelyg pavargusi ginčytis, tad nieko nesakė. 
Keidžas atrakino duris, ir ji sunkiai užkopė laiptais jam iš paskos 
į didįjį miegamąjį. 2 

— Vonia - tavo dešimčiai minučių. - Keidžas pasikniso stalčiuje 
ir ištraukė marškinėlius su užrašu „Teksaso technikos koledžas“. 
Juodame fone raudonai išvedžiota dviguba T buvo išblukusi 
nuo dažno skalbimo. - Palįsk po karštu dušu ir apsivilk šiais 
marškinėliais. Jei nenulipsi po dešimties minučių, ateisiu tavęs 
ieškoti. — Keidžas skubiai pabučiavo Dženę ir paliko ją vieną. 

Vanduo buvo karštas, muilas kvapus ir putojantis, šampūnas 
dieviškas, rankšluosčiai minkšti. Užsitempusi marškinėlius per 
galvą Dženė pralinksmėjo, be to, pajuto žvėrišką alkį. 

Ji neryžtingai stabtelėjo ant virtuvės slenksčio, jausdamasi itin 
pažeidžiama. Plaukai buvo šlapi, o po marškinėliais vilkėjo tik 
kelnaites. Nors marškinėliai buvo ilgoki, Dženė vis tiek jautėsi 


nepatogiai. 
Keidžas, regis, 7 PK nei striuko Dženės apdaro, nei jos 
drovos. Vos tik išvydęs ją pareiškė: 


— Nagi, nestypsok ten. Kuo daugiau rankų, tuo geriau. 
— Ką man daryti? 

— Užtepk sviesto ant skrudintos duonos. 

Dženė padarė ko prašoma ir po kelių minutėlių juodu kibo į 
garuojančius pusryčius - kiaušinienę su kumpiu. Alkis privertė 
užmiršti geras manieras, tad Dženė nieko nelaukdama puolė 
valgyti. Nurijusi kelis didelius kąsnius sugavo į save įbestą 
smagų Keidžo žvilgsnį. Ji droviai nusišluostė burną servetėle ir 
gurkštelėjo ledinių apelsinų sulčių. 

— Tu geras virėjas. 

— Tik nesustok dėl manęs. - Kai baigė valgyti, Dženė pasijuto 
tokia išvargusi, kad vos įstengė pakelti puodelį su žolelių arbata, 
kurios jai užplikė Keidžas. 

— Eikš, kol nenukritai. - Jis su kėde atsistūmė nuo stalo. 

— Kur eiti? 

— Į lovą, - tarė Keidžas ir pakėlė Dženę ant rankų. 

— Tavo lovą? 

— Taip. 

— Turėčiau apsirengti ir grįžti namo. Keidžai, paleisk mane. 

— Nepaleisiu, kol nepasieksime lovos. 

Turėjo jį sustabdyti, kol dar nepradėjo kopti laiptais, bet nera- 
do jėgų. Nors ir nusnūdo automobilyje, to nepakako. Neatsiminė, 
kada dar jautėsi tokia išsunkta. Dženė priglaudė galvą Keidžui 
prie krūtinės, ir akys nejučia užsimerkė. Jis toks stiprus. Galingas. 
Patikimas. Ir ji jį myli. 

Nuogos šlaunys lietėsi prie šiurkščių jo marškinių rankovės. 
Atsiminė naktį su Halu, kaip jo drabužiai prigludo prie nuogos 
odos ir kaip tai jaudino. 

Keidžas nuleido Dženę ant lovos, bet tebelaikė apkabinęs 
viena ranka, kol kita nuklojo antklodę. Tada švelniai paguldė 
ant kvepiančių paklodžių. 

— Saldžių sapnų, — sukuždėjo jis ir apklojo Dženę. Paskui 
nubraukė drėgnų plaukų sruogą jai nuo skruosto. 

— Ką veiksi? 

— Išplausiu indus. 

— Taip nesąžininga. Tu visą naktį vairavai. Ruošei pusry- 
čius, - Dženei buvo sunku teisingai sudėlioti žodžius. Dar sun- 
kiau juos ištarti. 

- Atsilyginsi man kitą kartą. O dabar judu su kūdikiu pailsė- 
kite. - Keidžas švelniai pabučiavo Dženę į lūpas, bet ji nepajuto. 
Jau miegojo. 

Pabudusi ne iš karto susivokė, kur esanti. Nejudėdama 
mieguistai apsižvalgė, kol suprato, kad guli Keidžo miegama- 
jame. 

Staiga viską atsiminė. Atsiminė, kaip atsidūrė lovoje. Tiek 
daug nutiko nuo tos akimirkos, kai vakar vakare atvėrė duris ir 
išvydo ant slenksčio stovintį Keidžą su rožių puokšte. 

Vėl buvo vakaras. Už pusiau pravertų žaliuzių švytėjo vio- 
letinis, kone purpurinis, dangus. Baltas mėnulio diskas buvo 
taip arti, atrodė, jog priėjęs prie lango galėtum jį paliesti. Prie 
pat jo krašto žibėjo viena Žvaigždė, tarsi grožio apgamėlis virš 
šypsančių lūpų. 

Dženė nusižiovavo ir apsivertė ant nugaros. Atsisėdo, pa- 
purtė susitaršiusius plaukus. Marškinėliai buvo persisukę ties 
liemeniu. Paspirta paklodė nuslydo, apnuogindama švelnias 
kojas - duše pasinaudojo Keidžo skustuvu - Dženė jas surietė, 
palinko į priekį... ir aiktelėjo. 

Šalia tyliai gulėjo Keidžas, pasiekiamas ranka. Jis it sustingęs 
tysojo ant nugaros, susidėjęs rankas už galvos, ir nenuleido nuo 
jos akių. Žodžiai čia nepritiko, tad Dženė taip pat tyliai pažvelgė 
į Keidžą ir pasisveikino tik žvilgsniu. 

Kol ji miegojo, jis spėjo palįsti po dušu. Kvepėjo tuo pat muilu, 
kuriuo prausėsi ji. Skruostai buvo lygiai nuskusti. Dženė šypte- 
lėjo, pagalvojusi, ar tik nebus atšipinusi skustuvo. 

Plaukai, kaip visada, nerūpestingai išsitaršę — tik Keidžo 
rusvos sruogos taip viliūgiškai sukrisdavo viena ant kitos. Dženė 
troško suleisti į jas pirštus. Bet nedrįso jo paliesti. 

Tą akimirką žvilgsnis buvo labiausiai dirginanti glamonė. 
Taigi ji nieko nedarė, tik žvelgė į Keidžą taip pat įdėmiai, kaip jis 
stebėjo ją. Tarp jųdviejų vibruojantis ilgesys suskambėjo it arfos 
stygos. Juodu puikiai jautė vienas kitą, bet tą akimirką nebyliai 
sutarė mėgautis tik akimis. 

Nors Keidžo žvilgsnis nė nekryptelėjo, Dženė žinojo, kad jis 
matoją visą - plaukus, veidą, lūpas, krūtis. Kaip galėtų nematyti? 
Dženė jautė, kaip krūtinė virpa iš jaudulio, kaip krūtų speneliai 
įsirėžia į minkštą marškinėlių audinį, tarsi varžydamiesi dėl 
dėmesio. 

Jis taip pat negalėjo nepastebėti kelnaičių kraštelio virš nuogų 
šlaunų. Be jokios abejonės, padūmavusio topazo spalvos akys 
šios vietelės nepraleido. Nuo įdėmaus žvilgsnio erogeninės Dže- 
nės zonos juntamai įkaito ir ėmė maloniai, pulsuojamai mausti. 
Ji vis dar negalėjo atplėšti akių nuo Keidžo. 

Pastebėjo, kad vidinė jo rankų pusė ne taip smarkiai įdegusi, 
kaip visas kūnas. Norėjo suleisti dantis į kietus bicepsus, bet 
Keidžą tai būtų pribloškę. Juk moterims pridera būti pasyvioms, 
tiesa? Be to, niekada šitaip nesielgė. 

Plaukų kuokšteliai jo pažastyse atrodė švelnūs it pūkai. Ar jie 
kutentų? Be jokios abejonės. Ar išdrįs įsitikinti? Dženė droviai 
nudelbė akis, bet tuoj pat jas vėl pakėlė. 

Po nakties Monterike kaskart, išvydus nuogą Keidžo krūtinę, 
užgniauždavo kvapą. Dabar lėtai, neskubėdama ją apžiūrėjo, 
įsidėmėdama kiekvieną detalę, iškilusius raumenis, švelnius juos 
dengiančius plaukelius. Nužvelgė ties šonkauliais susiaurėjančią 
plačią krūtinę. Keidžo pilvas buvo tvirtas ir plokščias. Per vidurį 
įsispaudusi bambos duobutė. 

Jis tysojo, sukryžiavęs kojas per kulkšnis, basomis pėdomis. 
Mūvėjo prasagstytus džinsus. 

Tai buvo įprasti darbininkų ir kaubojų mėgstami džinsai, 
užsagstomi sagomis. Smarkiai nudėvėti, išblukusiomis siūlėmis. 
Kelnės glaudžiai aptempė ilgas šlaunis ir išryškino vyriškumą. 
Plaukų juostelė rodė kelią į šešėlyje slypintį pravirą tarpą. 

Dženė suvokė, kad spokso užkandusi žadą. Ji užsimerkė ir gi- 
liai įkvėpė. Nesunku suprasti, kaip viskas buvo. Išsimaudžiusį po 
dušu Keidžą priveikė miegas, ir jis krito šalia jos ant lovos, nesuk- 
damas galvos dėl prasagstytų džinsų. Juk visą naktį vairavo. 

Keidžas buvo prisidengęs, tik... 

Kai Dženė prasimerkė, širdis krūtinėje pašėlusiai daužėsi. 
Akys nevalingai nukrypo žemiau juosmens. Sulig kiekvienu įkvė- 
pimu jo pilvas pakildavo ir nusileisdavo, priversdamas raumenis 
judėti hipnotizuojančio ir erotiško šokio ritmu. 

Dženė jautėsi lyg užkerėta. It prikaustyta. Kam priešintis? 

Palietė jį. 

Pirštų galais surado siaurutį, krūtinę perpus dalijantį plaukų 
ruoželį. Jis vedė žemyn, bambos link. Rodomuoju pirštu droviai 
patikrino žavios duobutės gylį, paskui pataršė bambą supančius 
plaukelius. 

Keidžas buvo toks šiltas, toks gyvas. Nuo jo sklindanti ener- 
gija lyg elektra dilgino Dženės pirštų galiukus. Jis įsikūnijęs 
vyriškumas. Dženė jautėsi silpna ir bejėgė prieš jo jėgą. 

Paklusdama neatsispiriamai traukai, jos ranka pajudėjo že- 
myn. Plaukeliai džinsų properšoje buvo tamsesni ir tankesni. 

Dženė sudvejojo ir pasuko galvą. Pažvelgusi Keidžui į veidą 
tyliai šūktelėjo. 

Jo akyse žibėjo ašaros. Jis nesujudėjo, nė nekrustelėjo, neiš- 
tarė nė žodžio, bet jo žvilgsnis buvo kupinas jausmų. Dženę tai 
sujaudino labiau už glamonę. 

Niekada niekas Keidžui nerodė meilės. Neglostė, nelepino 
dėmesiu. Vaikystėje ir paauglystėje jam neteko patirti meilių 
prisilietimų. Besąlyginio švelnumo. 

Dženė nedvejojo. Tiesą sakant, apie tai nė nesusimąstė. Ne- 
buvo apie ką. 

Jos ranka pranyko jo džinsuose. 

Keidžas širdingai suaimanavo. Nuleido rankas ir sugniaužė 
antklodę. Apimtas ekstazės, jis iššiepė dantis ir į pagalvę įrėmė 
pakaušį. Stipriai užsimerkė, užlietas šniokščiančios geismo ban- 
gos, ir iš akių kampučių ištryško ašaros. 

Užkišęs nykščius už džinsų juosmens nusmaukė juos žemyn 
ir parietęs kojas nuspyrė į šalį. 

Dženė iš nuostabos spindinčiomis akimis pažvelgė į savo 
ranką. Jis vos tilpo delne. Didelis, kietas, standus ir karštas. 
Paklusdama instinktui pasisuko ir įsitaisė šalia Keidžo, padėjusi 
skruostą jam ant šlaunies. Jos plaukai apkrito jo kojas it šilkinė 
mantija. Keidžas ėmė sklaidyti juos pirštais, nežiūrėdamas ir 
negalvodamas. 

Dženė skausmingai geidė Keidžo, norėjo parodyti, kad, jos 
akimis žiūrint, jis nuostabus — ir kūnu, ir siela. Ji pakėlė galvą 
nuo šlaunies, pasilenkė ir jį pabučiavo. 

Tai, kas nutiko vėliau, pranoko Dženės vaizduotės ar suvoki- 
mo galias. Tyliai suvaitojęs Keidžas pasuko galvą ir ėmė trintis 
įją nosimi. Kelnaitės kažkur jau buvo dingusios, nors ji niekaip 
negalėjo atsiminti, kada tai nutiko. Ji pajuto ant šlaunų Keidžo 
rankas, jos glostė, glamonėjo ir vertė kojas prasiskirti. Glamonės 
darėsi vis aistringesnės. Tada pajuto jo lūpas, šiltas, drėgnas ir 
švelnias. 

Keidžas ją mylavo, o Dženė glamonėjo jį lūpomis ir liežuviu. 
Atrodė, kad visas pasaulis tapo grietinėlės dubeniu, o ji jame 

plūduriuoja. Skendi sultingoje, švelnioje ir gardžioje terpėje. 
Jokių painių jausmų ar žiaurios tikrovės. Viskas aišku, sklandu 
ir suprantama. Neliko pasišlykštėjimo ar dviprasmybių. Vien 
grožis ir šviesa. 

Keidžas palinko virš Dženės ir sukuždėjo: 

— Džene, atsimerk. Pažvelk į tą, kuris tave myli. 

Dženė praplėšė akis. Nors jas temdė aistra, Keidžas žinojo, 
kad jį mato ir pažįsta. Vienu greitu judesiu jis įsiskverbė į šilkinę 
šiltą gelmę. Giliai paniręs nusišypsojo švytinčiai Dženei. 

Ritmingai judėdamas stebėjo, kaip jos veide keičiasi išraiš- 
kos. Pakeitęs ritmą ir privertęs ją virpėti nuo augančios aistros, 
pastebėjo mieguistose akyse sužibusią nuostabą. 

Stebėjo, kaip jos sieloje įsižiebė šviesa, kai Dženė pasiekė 
viršūnę... ir matė, kaipjos veidas nušvito iš meilės, kai jis pasiekė 
savąją. 


— Džene, tu man tokia brangi. Myliu tave. Visada mylė- 
jau, - kuždėjo Keidžo lūpos visai šalia Dženės ausies. Rusvi jo 
plaukai ant pagalvės susipynė su tamsesnėmis Dženės sruogo- 
mis. Skruostu prigludęs prie jos skruosto jis pajuto, kad šis dega 
lygiai taip pat kaip ir jo paties. - Aš tave myliu. 

Jis pakėlė galvą ir pažvelgė jai į akis, spindinčias it sma- 
ragdai. 

- Ir aš tave myliu, Keidžai. - Ji palietė jo skruostą, antakius, 
lūpas, tarsi norėdama įsitikinti, kad Keidžas išties šalia, ir tai 
joks sapnas. 

— Pameni, ką tau pažadėjau? 

— Taip. Ištesėjai pažadą. Kaip ir žadėjai, buvo nuostabu. 

— Tu nuostabi, - tarė Keidžas ir krustelėjo. 

— Ne, lik manyje. 

— Gerai, - sušnibždėjo, palinkęs prie jos lūpų. - Bet aš tavęs 

dar net nepabučiavau. - Ir tuoj pat apdovanojo karštu bučiniu, 
liežuviu įsiskverbė į burną. 

Sugriebęs marškinėlius už krašto nutraukė juos Dženei per 
galvą ir numetė šalin. Pažvelgė į krūtis ir ėmė jas švelniai gla- 
monėti. 

— Džene, aš nejuokavau. Jau seniai tave myliu, bet negalėjau 
nieko imtis. Tu priklausei Halui. Susitaikiau su tuo nesiginčyda- 
mas, kaip ir visi kiti, taip pat ir tu pati. 

- Jaučiau, kad kažkas tarp mūsų yra. Tik nežinojau kas. 

— Geidulys. 

Dženė nusišypsojo ir pirštais perbraukė jo plaukus. 

— Vis dėlto tai mane gąsdino. 

— Maniau, bijai manęs. 

— Ne. Tik to, kaip priversdavai mane jaustis. 

— Todėl manęs vengei? 

— Ar buvo taip akivaizdu? 

— Hm, -sumurmėjo Keidžas, žiūrėdamas į jos krūtis ir meiliai 
tyrinėdamas. - Vos tik pasirodydavau, iškart puldavai slėptis. 

- Šalia tavęs būdavo pavojinga. Bet ką būčiau padariusi, kad 
tik nebūtų reikėję likti vienai su tavimi kambaryje. Atrodė, kad 
sugerdavai visą deguonį. Negalėdavau kvėpuoti. - Dženė tyliai 
suvaitojo, kai jis palenkė galvą ir lyžtelėjo spenelį. - Ir dabar šalia 
tavęs netenku žado. 

— O aš negaliu nuslėpti, kokį poveikį man darai. - Keidžas 
krustelėjo jos viduje. Jo draugužis vėl buvo kietas. 

Dženė apglėbė tvirtus vyro sėdmenis ir pritraukė jį arčiau 
savęs. Jis žaidė su krūtimis, glamonėjo spenelius, kol šie sustan- 
dėjo, tada prigludo prie jų lūpomis. 

Dženė stebėjo jo glamones, kaip jis mėgaujasi jos skoniu. 
Troško užpildyti jame Žiojinčią tuštumą, ištrinti iš jo praeities 
visus tuos kartus, kai jam reikėjo meilės, bet jos negavo. 

— Keidžai, pasinaudok manimi. Paimk mane. 

— Ne, Džene, - sugergždė jis, pliaukšėdamas liežuviu. - Aš 
naudojausi kitomis. Dabar viskas kitaip. 

Dženė norėjo susikaupti ir pamaloninti Keidžą, bet jo tei- 
kiamas malonumas privertė viską pamiršti. Jis įsiaistrino, ir jo 
vyriškas pasididžiavimas vėl užpildė Dženę. Jos kūnas apgaubė 
jo vyriškumą it kumštelis. Dženė nekantriai laukė kiekvieno 
stipraus dūrio ir pasitikdavo juos pakėlusi klubus. 

Staiga pilve kažkas suvirpėjo. Iš pradžių virpesiai buvo tokie 
silpni, kad Dženė pamanė, jog jai tik pasirodė. Vėliau jie tapo 
stipresni. 

Kai suprato, kas vyksta, ji išsigando. Įsitempė lyg styga ir 
nebemėgino pasitikti Keidžo, atvirkščiai, panoro atsitraukti. 

— Ne, nereikia, stok. - Dženė sugriebė Keidžo galvą ir atplė- 
šė sau nuo krūtų. Suspurdėjusi išsilaisvino ir tvirtai suspaudė 
kojas. - Liaukis, stok. 

— Džene? - Keidžas alsavo garsiai ir sunkiai. Praėjo kelios 
sekundės, kol jis visiškai atitoko. - Džene, kas atsitiko? Aš tave 
užgavau? 

Jo širdį sugniaužė baimė, nes Dženė nuo jo nusisuko ir susi- 
rietė į kamuoliuką, priglausdama kelius prie krūtinės. 

— O Dieve, kažkas blogai. Kas negerai? Pasakyk man. 

Dar niekada gyvenime jis nesijautė toks išsigandęs ir bejėgis. 
Prieš kelias sekundes juodu su Džene mylėjosi. Ji noriai dalyva- 
vo meilės žaidime. O dabar verkia ir elgiasi taip, tarsi ją raižytų 
nepakeliami skausmai. 

Keidžas uždėjo ranką jai ant peties. Pajutusi prisilietimą ji 
krūptelėjo. 

— Kas atsitiko? Iškviesti gydytoją? - Bet ji tik kūkčiojo. - Dže- 
ne, dėl Dievo, bent pasakyk, ar tau skauda. 

— Ne, ne, - suvaitojo Dženė. - Nieko panašaus. 

— Tai kas nutiko? - Keidžas nekantriai pirštais nubraukė nuo 
kaktos plaukus. - Kas atsitiko? Kodėl mane sustabdei? Užgavau 
tave? 

— Pajutau kūdikėlį, - tyliai į pagalvę sušnibždėjo Dženė. Iš 
pradžių Keidžas nesuprato, bet, išskaidęs neaiškų murmesį 
skiemenimis ir juos sudėliojęs savo galvoje, nutirpo iš paleng- 
vėjimo. 

— Pirmą kartą? 

Dženė linktelėjo. 

— Gydytojas minėjo, kad netrukus turėčiau pradėti jausti 
judesius. Čia buvo pirmas kartas. 

Keidžas jai už nugaros šyptelėjo. Jo vaikas kreipėsi į jį. Tačiau 
Dženė aiškiai nerimavo. Keidžas vėl palietė jos petį ir šįkart 
nepatraukė rankos, net kai ji priešiškai sustingo. Atvirkščiai, 
prisislinko arčiau ir pamėgino apkabinti. 

— Džene, viskas gerai. Jei saugosimės, vaikeliui nepakenk- 
sime. 

Dženė staigiai atsisėdo ir sužaibavo akimis. 

— O tu nieko nesupranti? 

Ji puolė nuo lovos, nutraukė paklodę, įsipainiojusią tarp 
antklodžių, ir ja apsivyniojo. Tada nužingsniavo prie lango ir 
pečiu atsirėmė į rėmą, atsukusi jam nugarą. Kurį laiką Keidžas su 
nuostaba žvelgė į Dženę. Tada įsižeidęs pašoko nuo lovos, čiupo 
džinsus, užsitempė juos ir piktai trūktelėjo ant klubų. 

— Tikriausiai nesuprantu, Džene. Gal paaiškinsi? 

Ji negirdėjo, kaip Keidžas prisiartino storu minkštu kilimu. 
Kai atsisukusi išvydo jį stovintį taip arti, sutriko. Jis žvelgė į ją 
rūsčiai suraukęs kaktą. Džinsai ir vėl buvo neužsagstyti, o plaukai 
sutaršyti jos pirštų. 

Nebuvo lengva atsispirti taip seksualiai atrodančiam vyrui. 

— Tau gal ir įprasta kaitalioti partneres, bet man ne. 

— Manai, kad čia - partnerių kaitaliojimas? —- netverdamas 
pykčiu pasiteiravo Keidžas. 

— Negalvojau, kol nepajutau judančio vaikelio. 

— Man regis, tai nuostabu. Gaila tik, kad nepasidalijai tuo su 
manimi. 

— Keidžai, tai kito vyro kūdikis! Ar supranti, kokia moterimi 
aš tapau? 

Dženės pyktis išgaravo, užleisdamas vietą gėdai ir nevilčiai. 
Kai skruostais nusirito ašaros, ji nunarino galvą. Jis stebėjo, kaip 
jos pečiai ima krūpčioti nuo raudos. Dženė spaudė paklodę tra- 
piomis, smulkiomis rankomis, kaip tikriausiai Ieva glaudė prie 
savęs figos lapą, stengdamasi paslėpti gėdą. 

— Kokia moterimi tu tapai? 

Dženė papurtė galvą, nes nepajėgė pasakyti to garsiai. Nurijo 
ašaras. 

— Tai, ką mes padarėme... kaip aš elgiausi, kai mes... mylė- 
jomės... 

— Tęsk, - paragino Keidžas, jai sudvejojus. 

— Aš savęs nebeatpažįstu. Myliu tave, bet nešioju tavo brolio 
kūdikį. 

— Halas miręs. Mes gyvi. 

— Neigiau tai netgi sau pačiai, bet tavo tėvai iš dalies buvo 
teisūs, kai sakė, kad mėginau sugundyti Halą ir atitraukti jį nuo 
misijos. 

— Kaip suprasti? - Keidžas suraukė antakius, atrodė sune- 
rimęs. 

— Tą naktį, kai Halas užėjo į miegamąjį manęs apkamšyti, jis 
visai neketino mylėtis. Pabučiavau jį ir maldavau likti, atsisakyti 
kelionės ir mane vesti. 

— Jau pasakojai. Sakei, kad jis išėjo, o paskui grįžo. 

— Tiesa. 

— Vadinasi, negali savęs kaltinti, kad jį suviliojai. Halas pats 
apsisprendė, nespaudžiamas. 

Dženė įrėmė galvą į lango rėmą ir nieko nematančiomis aki- 
mis pažvelgė pro žaliuzes. 

— Kaip tu nesupranti? Galbūt jis grįžo tik dar kartą palinkėti 
labos nakties. Tikriausiai pajuto, kokia aš nusivylusi. 

Keidžo širdis nupuolė į kulnus. Kiek dar jis meluos? Kodėl 
viskas tiesiog nepasimiršta ir neduoda jam ramybės? Kodėl šis 
melas iškyla kaskart, kai tik jųdviejų su Džene santykiai pagerėja? 
Ši vienintelė nuodėmė tarsi piktas sargas neleidžia jam įžengti 
pro rojaus vartus. 

— Vis tiek Halas apsisprendė pats, - tvirtai pareiškė Keidžas. 

— Bet jei nebūtume mylėjęsi, gal jis būtų gyvas. Man nė į 
galvą nešovė, jog galiu pastoti, bet gal Halas apie tai mąstė. Gal 
todėl prarado budrumą ir buvo suimtas. Nesijaučiau kalta, kad 
jį sugundžiau ir nukreipiau mintis nuo Dievo patikėtos misijos, 
nors visą tą laiką iš tiesų mylėjau tave, tik buvau per silpna ir 
baikšti tą pripažinti. Dabar miegu su tavimi, o po širdimi nešioju 
Halo kūdikį. Ir šis kūdikis dėl mano kaltės niekada nepažins 
savo tėvo. 

Keidžas akimirką pastovėjo netardamas nė žodžio, tada priėjo 
prie lovos galo ir prisėdo. Plačiai išskėtė kojas, įrėmė alkūnes į 
kelius, o kaktą atrėmė į sugniaužtus kumščius. 

— Džene, neturėtum jaustis kalta, - pratarė jis, nudelbęs akis 
į kilimą. 

— Nesistenk manęs paguosti. Pati savimi šlykščiuosi. 

— Paklausyk manęs, išklausyk, - griežtai pasakė Keidžas 
ir.kilstelėjo galvą. - Tu dėl nieko nekalta. Nesugundei Halo ir 
neatitraukei jo nuo misijos. Juo labiau nesi kalta dėl jo mirties. 
Neturėtum graužitis ir dėl to, kad myliesi su manimi, nors laukiesi 
Halo kūdikio. 

Dženė atsisuko ir apstulbusi pažvelgė į Keidžą. Mėnesiena 
apšvietė tik pusę jos veido, kita skendėjo šešėlyje. Keidžas pama- 
nė, kad tai tik į gera. Baiminosi to, ką gali išvysti Dženės veide, 
kai pasakys jai tiesą. 

Jis giliai įkvėpė ir tyliai, bet ryžtingai prabilo: 

— Džene, tu laukiesi kūdikio ne nuo Halo. Nuo manęs. Tąnakt 
į miegamąjį atėjau aš, ne Halas. Tu mylėjaisi su manimi. 
sės. Ji lėtai slystelėjo palei sieną ir klestelėjo ant žemės. Kilimas 
įdubo. Buvo matyti tik jos veidas, išbalęs ir nepatiklus, ir rankos 
pabalusiais krumpliais. 

— Negali būti, - išspaudė ji. 

— Tai tiesa. 

Įtužusi Dženė papurtė galvą. 

— Halas atėjo pas mane. Aš jį mačiau. 

— Matei mane. Kambaryje buvo tamsu. Kai atidariau duris, 
man už nugaros degė šviesa. Galėjai įžiūrėti tik siluetą. 

— Ten buvo Halas! 

— Ėjau pro tavo duris ir išgirdau, kad verki. Norėjau pakviesti 
Halą. Bet jis apačioje karštai šnekėjosi su mama ir tėčiu. Tad 
ėmiau ir užėjau. 

— Ne, - be garso ištarė Dženė, vis dar purtydama galvą. 

— Nespėjus man nieko pasakyti, tu atsisėdai ir pavadinai 
Halu. 

— Netikiu tavimi. 

— Iš kur tada žinau, kaip viskas buvo? Ištiesei į mane rankas. 
Tavo veidas buvo šlapias nuo ašarų. Prieš uždarydamas duris 
pastebėjau, kaip jos spindi šviesoje. Privalėjau pasisakyti, kas 
esąs, kai pavadinai mane Halu, bet nutylėjau. Tiesiog nenorėjau. 
O dabar velniškai džiaugiuosi, kad to nepadariau. 

— Nenoriu daugiau nieko girdėti, - Dženė užsidengė ranko- 
mis ausis. 

Keidžas ramiai kalbėjo toliau: 

— Džene, žinojau, kad kankiniesi. Buvai įskaudinta, tau reikėjo 
paguodos. Tiesą sakant, nemaniau, kad Halas galėtų suteikti tau 
tai, ko reikia. 

— O tu galėtum, - kaltinamai sušnypštė Dženė. 

— Suteikiau. - Keidžas pakilo nuo lovos ir priėjo prie jos. — 
Džene, paprašei tave apkabinti. 

— Prašiau Halo. 

— Bet jo ten nebuvo, ar ne?! - sušuko Keidžas, nebepajėgda- 
mas numaldyti pykčio. - Jis sėdėjo apačioje, kalbėjo apie vizijas, 
pašaukimus ir misijas, užuot guodęs sužadėtinę. 

— Mylėjausi su Halu! - suriko paklaikusi Dženė, paskutinį 
kartą mėgindama paneigti Keidžo žodžius. 

— Buvai liūdna. Verkei. Mudu su Halu panašiai sudėti, todėl 
apsirikai. Buvome vienodai apsirengę - džinsais ir marškinėliais. 
Nieko nekalbėjau, kad nepažintum balso. 

— Būčiau pajutusi skirtumą. 

— O su kuo galėjai mane palyginti? Buvau pirmasis tavo 
meilužis. | 

Dženė stengėsi pamiršti, kaip nekantriai viliojo „mylimąjį“ 
ją priglausti ir pabučiuoti, taip pat stengėsi išguiti mintis apie 
tą vakarą išgertus migdomuosius. Argi nebuvo apsvaigusi nuo 
vaistų, ar protas nebuvo aptemęs? Argi paskui nesvarstė, ar tai 
tik ne vaizduotės vaisius? Argi viskas neatrodė lyg sapnas? 

— Tu nelaukei manęs, - kalbėjo Keidžas. - Laukei Halo. Tau 
tiesiog nedingtelėjo, kad ten galėjo būti kas nors kitas. 

— Vadinasi, prisipažįsti, kad esi bjaurus apgavikas. 

Keidžas piktai prisimerkė. 

— Tą naktį manimi nesibjaurėjai. Toli gražu. 

— Liaukis. Nepradėk... 

— Taršei mane kaip meška medaus statinę. 

— Užsičiaupk. 

— Džene, prisipažink, tavęs iki tol niekas nebuvo taip bučiavęs. 
Halas tavęs taip nebučiavo, juk taip? 

— Aš... 

— Prisipažink! 

— Nieko neprisipažinsiu! 

— Gali neigti sau, kiek tik nori, bet žinai, kad esu teisus. Pri- 
siliečiau prie tavęs, ir abu pametėme galvą. 

Dženė stipriai užsimerkė. 

— Nežinojau, kad ten tu. 

— Tai nebūtų nieko pakeitę. 

Ji staigiai atsimerkė. 

— Netiesa! 

— Tiesa, ir dar daugiau, pati tą Žinai. 

Dženė prispaudė pirštus prie lūpų. 

— Kaip galėjai taip žemai pulti? Šitaip mane apgauti? Kaip 
galėjai... - ji užspringo paskutiniais žodžiais. 

Keidžas suklupo priešais ją ant kelių. Pamiršęs pyktį nuošir- 
džiai prabilo drebančiu balsu: 

— Todėl, kad tave mylėjau. 

Dženė spoksojo į jį netardama nė žodžio. 

— Nes man reikėjo pasinerti į tave ne mažiau, nei tau reikėjo 
vyro meilės. Džene, aš geidžiau tavęs daugybę metų. Taip, gei- 
džiau, bet buvo ir daug daugiau. Tą naktį tu buvai pasiekiama 
ranka, lovoje, nuoga, šilta, gundanti, sužadinta. Pirma pama- 
niau, kad tik priglausiu tave ir keliskart pabučiuosiu, o paskui 
pasakysiu, kas esąs. Bet kai priglaudžiau, pajutau tavo skonį, 
liežuvį, paglosčiau krūtis, - Keidžas bejėgiškai gūžtelėjo, - ne- 
bepajėgiau sustoti. Nustebau, kad tu nekalta. Bet netgi tai manęs 
nesulaikė. Tą naktį mylėjau tave visa esybe. Galvojau tik, kaip 
numalšinti tavo skausmą savo meile. Pirmą kartą gyvenime 

jaučiausi darąs kažką gera. Džene, tai buvo gražu ir teisinga. 
Pati man sakei. 

— Maniau, kad kalbu apie Halą. 

— Bet kalbėjai apie mane. Aš buvau tavo meilužis. Prisimink 
tą naktį ir palygink ją su šia naktimi. Žinai, kad nemeluoju. 

Keidžas pakilo nuo lovos ir ėmė žingsniuoti tarp lovos ir 
lango. 

— Pasimylėjęs su tavimi nebegalėjau tavęs atsisakyti. Norėjau 
pamažu tave užkariauti. Ketinau merginti, kad, grįžus Halui, pati 
norėtum kuo greičiau nutraukti sužadėtuves ir ateiti pas mane. 

Keidžas sustojo ir nusišypsojo Dženei. 

— Tą dieną, kai prisipažinai, kad laukiesi, vos įstengiau nusė- 
dėti. Norėjau pašokti, čiupti tave į glėbį ir pašokdinti kavinėje. 
Šįvakar, kai pasakei, kad vaikelis sujudėjo, pasijutau taip pat. 

Prisiminusi, kas įvyko vos prieš kelias minutes, Dženė 
dirstelėjo į lovą. Baisu. Siaubinga. Bet patikėjo Keidžu. Viskas 
susidėliojo į vietas. Kaip pati iki šiol nesuprato? Dabar taip aki- 
vaizdu. Taip akivaizdu, velniai rautų. Bet, kaip Keidžas ir sakė, 
ji to nesitikėjo. 

Ar tikėjosi? Ar žinojo? Slapčiausioje širdies kertelėje žinojo? 
Ne. Viešpatie, maldauju, ne! 

— Keidžai, kodėl man nepasakei? Tiek laiko maniau, kad 
mylėjausi su kitu vyru! Kodėl nepasakei? 

— Iš pradžių maniau, jog tebemyli Halą. Būtum užgraužusi 
save, kad buvai jam neištikima. 

— Buvau. 

— Nebuvai, velniai rautų. Jei kas ir buvo, tai tik aš! 

Dženė pamėgino atsistoti ant kojų, krūtinė bangavo iš susi- 
jaudinimo. 

— Šitiek laiko praėjo. Kodėl nepasakei? 

— Nenorėjau tavęs skaudinti. 

— O dabar neįskaudinai? 

— Neturėtum taip jaustis. Tu nekalta. Džene, tai aš nusižen- 
giau. Tu nekalta. Norėjau tave apsaugoti. 

— Kodėl? 

— Nes tu, lyg kokia mazochistė, linkusi prisiimti atsakomybę 
už kitų žmonių nuopuolius. Tariesi esanti atsakinga už kitų trū- 
kumus. Tėvų, Halo, mano. - Keidžas giliai įkvėpė. - Bet tai ne 
vienintelė priežastis. - Jis skvarbiai pažvelgė jai į akis. - Norėjau 
pasielgti teisingai. Jaučiausi skolingas Halui, todėl turėjau išlai- 
kyti paslaptį. Aš šėlau ir laksčiau paskui sijonus, o jis paskyrė 
gyvenimą geriems darbams. Paėmiau tai, kas teisėtai priklausė 
Halui... nors galėčiau su tuo ginčytis, nes jau seniai tave myliu. 

Keidžas žingtelėjo arčiau Dženės. 

— Norėjau, kad taptum mano gyvenimo dalis, bet žinojau, jog, 
teks sumokėti didžiulę kainą. Tokie padaužos kaip aš negauna 
dovanų, prieš tai nesusimokėję. 

— Keidžai, ką tu kalbi? Man regis, kad iki šio vakaro puikiai 
sukaisi. Ką gi tau teko sumokėti? 

— Pirmą kartą patyrusi orgazmą, sušukai brolio vardą. - Dženė 
nunarino galvą. - Antra, visą laiką manei, kad tai Halas atskleidė 
tau ekstazės skonį. Tą naktį Monterike laikiau tave glėbyje, kol 
miegojai, bet negalėjau parodyti meilės. O skaudžiausia tai, kad 
neturėjau teisės pripažinti savo kūdikio. 

Dženė girdėjo, kaip virpa jo balsas, matė, kokia karšta meilė 
dega akyse, ir kone jam atleido. Nedaug tetrūko, kad pultų į 
glėbį ir prisipažintų mylinti. Tačiau negalėjo taip pasielgti. Jis 
siaubingai ją apgavo - negalima taip lengvai atleisti tokios bai- 
sios nuodėmės. 

— O kodėl dabar prisipažinai? 

— Kad liautumeisi kaltini save dėl Halo mirties. Džene, nega- 
liu to leisti. Jis išvyko į misiją tyru kūnu ir širdimi. Tu niekaip 

nesusijusi su jo mirtimi. Negalėjai jo apsaugoti. Neleisiu tau visą 
likusį gyvenimą graužtis ir kaltinti save dėl to, kad tavo vaikas 
liko našlaitis. 

Jis suėmė Dženę už rankos. Jos delnas buvo šaltas ir su- 
stingęs. 

— Džene, aš tave myliu. 

Ji ištraukė ranką. 

— Keidžai, meilė nestatoma ant melo ir apgavysčių pamatų. 
Tiek laiko man melavai. Ko tikiesi? 

— Meilės. 

— Tu mane apkvailinai! 

— Padariau tave moterimi! - Keidžas staigiai nusisuko nuo 
Dženės ir pasistengė susiimti. - Jei nustotum viską sijoti per 
savo sąžinės, padorumo ir kaltės filtrą, aiškiai pamatytum. Ta 
naktis — pats geriausias dalykas mudviejų gyvenime. Ji mus abu 
išlaisvino. 

— Išlaisvino? — suklykė Dženė. - Išlaisvino? Tempsiu tos nak- 
ties naštą iki pat gyvenimo pabaigos. 

— Mano vaiką vadini našta? 

— Ne, ne vaiką, - išspaudė Dženė. - Kaltę. Dėl to, kad mylė- 
jausi su vienu broliu, tebebūdama susižadėjusi su kitu. 

— O... - Keidžas skambiai susikeikė. - Vėl grįžome prie to 
paties? 

— Taip. Ir man jau gana. Vežk mane namo. 

— Nė nesvajok. Niekur nevažiuosi, kol neišsiaiškinsime. 

— Vežk mane namo, - neatlyžo Dženė. - Jei neveši, paimsiu 
raktelius ir grįšiu pati. 

— Liksi čia arba... 

— Negąsdink manęs. Daugiau tavęs nebijau. Tik veltui aušini 
burną. Ką galėtum padaryti blogesnio už tai, ką jau iškrėtei? 

Įsiutęs Keidžas tvirtai sukando dantis. Dženė matė, kaip jo 

akyse plykstelėjo pyktis, bet akimirksniu jos tapo šaltos it ledas. 
Keidžas atžariai nusisuko, nudrožė prie spintos, nuplėšė nuo 
pakabo marškinius ir pagriebė batus. 

— Renkis, —- pro suspaustas lūpas iškošė jis. - Grįšiu po penkių 
minučių. 

Kai Keidžas grįžo, Dženė jau buvo pasiruošusi. Ji pirma nusi- 
leido laiptais ir išsmuko pro duris. Per tamsų kiemą juodu nuėjo 
į garažą. Keidžas atvėrė linkolno dureles, Dženė įsėdo į vidų. 

Važiuodami per miestelį abu tylėjo. Keidžas gniaužė vairą, 
tarsi norėdamas jį išplėšti. Važiavo greitai. Kai sustabdė limuziną 
šalia Dženės buto, ji net palinko į priekį. Persisvėręs per ją Kei- 
džas atidarė dureles ir jas stumtelėjo. Ji iššoko lauk. 

— Džene? - Keidžas tebebuvo palinkęs virš jos sėdynės. - Esu 
prikrėtęs baisių dalykų. Dažniausiai tiesiog iš piktumo. Bet šį 
vienintelį kartą mėginau pasielgti teisingai. Norėjau, kad būtų 
gerai tėvams, tau ir mudviejų kūdikiui. - Jis nelinksmai susijuo- 
kė. - Net kai stengiuosi padaryti ką nors teisingai, išeina šnipštas. 
Gal ir tiesą žmonės kalba apie Keidžą Hendreną. Aš paprasčiau- 
siai niekam tikęs. — Keidžas siektelėjo durelių ir jas užtrenkė. 

Tada pasigirdo variklio riaumojimas, iš po padangų pažiro 
žvyras ir šovęs į priekį automobilis išlėkė iš stovėjimo aikštelės. 

Dženė atsirakino buto duris. Jautėsi išsunkta ir apatiška. Ne- 
jaugi dar tik vakar juodu su Keidžu vakarieniavo žvakių šviesoje? 
Taip, ant kavos stalelio tebestovėjo pamiršti ledų dubenėliai ir 
kavos puodeliai, nes jie išskubėjo vežti Roksės ir Gario į El Pasą. 
Atrodo, tarsi tai būtų nutikę kitame gyvenime. 

Neįjungusi šviesų Dženė nuėjo į miegamąjį. Jis atrodė tamsus, 
šaltas ir tuščias, visiškai kitoks nei Keidžo miegamasis. Ne, apie 
tai negalvos. 

Vis dėlto negalėjo nuginti minčių ir užplūdusių prisiminimų. 
Atsiminė kiekvieną prisilietimą, kiekvieną bučinį, kiekvieną žodį. 

Atsiminė šaltą Keidžo žvilgsnį prieš pat jam išvažiuojant. Ar iš 
tiesų jis stengėsi elgtis teisingai, todėl tylėjo? Tą rytą, kai Halas 
išvažiavo, Keidžas neatrodė pasipūtęs. Dženė atsiminė, koks jis 
buvo dėmesingas. Įsitempęs ir atsargus, bet ne įžūlus ir pasipūtęs, 
koks galėjo būti. Jei tai tebuvo Žiaurus pokštas, Keidžas netrynė 
rankų iš džiaugsmo. 

Arjisją myli? Keidžas buvo pasiryžęs atsisakyti teisių į vaiką. 
Ar tokia auka nėra pats tikriausias meilės įrodymas? 

Ojei Keidžas ją myli, kodėl ji šitaip nusiminė? 

Keidžas - vienintelis jos meilužis. Ar ši žinia neįžiebė širdyje 
šiltos ugnelės? Tos nakties stebuklą ji dalijosi su Keidžu. Turėjo 
susivokti! Dar niekada gyvenime taip nesijautė... iki vakarykštės 
nakties. 

Kai Keidžas paniro į ją, argi jos kūnas jo nepažino tarsi savo 
dalies? Argi abu kartus jos neužplūdo pilnatvė? Argi, Keidžui 
su ja susiliejus, visos sudėtingos dėlionės, vardu Dženė Flečer, 
dalelės nesusidėliojo į vietą? 

O gal ji kaltino Keidžą apgavyste tik dėl to, kad numalšintų 
sąžinės kančias? Juk apgaudinėjo Halą, Hendrenus, miestelį metų 
metus. Ji nesipriešino santuokai su Halu, nors puikiai žinojo, kad 
nemyli jo taip, kaip derėtų mylėti. | 

Jųdviejų su Halu nesiejo toks ryšis kaip su Keidžu. Halas 
nepatenkino nenustygstančios jos dvasios alkio. Su juo būtų 
uždususi, gyvenusi varžoma taisyklių. Keidžas privertė ją tapti 
savimi. 

Ar gali atleisti jam už tai, kad šitiek laiko tylėjo? Juk pati ke- 
tino saugoti savo paslaptį visą gyvenimą. Jei Keidžas nebūtų tą 
naktį jos pamylėjęs, o Halas nebūtų žuvęs, Dženė būtų ištekėjusi 
už sužadėtinio. Būtų kentusi iki galo, kad ir kokia nelaiminga 
būtų buvusi. Kol nepradėjo draugauti su Keidžu, nedrįso siekti 
asmeninės laimės, leido viską spręsti kitiems. 

Keidžas pastūmėjo ją kurti savo ateitį. Jau vien dėl to verta 
jį mylėti. 

Pagalvos apie tai rytoj. Galbūt paskambins, atsiprašys, kad 
buvo tokia nesupratinga, ir jie viską išsiaiškins. 

Išvargusi Dženė nusimetė drabužius, apsivilko naktinius ir 
šmurkštelėjo į lovą. Tačiau negalėjo užmigti. Buvo išmiegojusi 
didesnę dienos dalį ir, regis, visas pasaulis susimokė neleisti pa- 
simėgauti ramiu poilsiu, kurio jai taip reikėjo. Miestelio gatvėse 
klykė tolstančios sirenos. 

Kai pagaliau pavyko išmesti Keidžą iš galvos ir užsnūsti, 
sudžerškė telefonas. 

Dženė pamanė, kad skambina Keidžas. Kelias akimirkas 
svarstė, ar protinga būtų atsiliepti. Ar jau pasirengusi su juo 
kalbėtis? Kai telefonas sučirškė šeštą kartą, ji pasidavė ir nukėlė 
ragelį. 

— Klausau. 

— Panelė Flečer? 

Skambino ne Keidžas. Dženės širdį nudiegė nusivylimas. 

— Taip. 

— Ar čia ta pati Dženė Flečer, kuri gyveno pas pastorių Hen- 
dreną? 

— Taip. Kas čia skambina? 

— Šerifas Rolinsas, — prisistatė skambinantysis. - Gal kartais 
žinote, kur galėtume rasti Hendrenus? 

— Ieškojote bažnyčioje ir klebonijoje? 

- Žinoma. 

— Tada atleiskite, bet nežinau, kur jie galėtų būti. Kuo galėčiau 
padėti? 

— Mumsbūtina juos surasti, - primygtinai pabrėžė šerifas. - Jų 
sūnus pakliuvo į avariją. 

Dženė sustingo. Ją ėmė pykinti. Užsimerkė, bet akyse blykčio- 
jo geltoni fejerverkai. Tik valios jėga įstengė nuginti alpulį. 

- Jų sūnus? - kone suspigo į ragelį. 

— Taip, Keidžas. 

— Bet jis ką tik... Ką tik jį mačiau. 

— Tai nutiko prieš kelias minutes. 

— Arjis... ar... Žuvo? 

— Dar nežinau, panele Flečer. Greitosios pagalbos automobilis 
vežajį į ligoninę. Jis tikrai rimtai sužeistas. Į jo automobilį įsirėžė 
traukinys. - Dženė užsidengė burną balta it popieriaus lapas ran- 
ka. Traukinys! - Todėl turime rasti artimiausius giminaičius. 

Viešpatie, kokie siaubingi žodžiai. „Artimiausi giminai- 
čiai“ — taip policijos žargonu vadinami asmenys, kuriems tenka 
pranešti apie mylimų žmonių žūtį. 

— Panele Flečer? 

Kelias akimirkas buvo stojusi tyla, nes Dženė mėgino suvokti 
tragišką Žinią. 

— Nežinau, kur Bobas su Sara. Bet aš po kelių minučių būsiu 
ligoninėje. Viso gero. Skubu. 

Dženė padėjo ragelį, šerifui nespėjus ištarti nė žodžio. Iššo- 
kusi iš lovos pajuto, kad linksta keliai. Ji nusverdėjo iki spintos 
ir išsitraukė pirmus po ranka pasitaikiusius drabužius. 

Privalėjo nuvykti pas Keidžą. Dabar. Greičiau. Privalėjo pa- 
sakyti, kad myli jį, kol... 

Ne, ne. Keidžas nemirs. Net negalvos apie mirtį. 

„O Dieve, Keidžai, kodėl taip padarei?“ 

Išgirdusi iš šerifo lūpų apie avariją Dženė ėmė spėlioti, ar tai 
buvo nelaimingas atsitikimas. Kokie buvo paskutiniai Keidžo 
žodžiai? „Aš paprasčiausiai niekam tikęs.“ Dženė atstūmė mei- 
lę, ir galbūt tai perpildė jo kantrybės taurę. Gal ši avarija turėjo 
išlaisvinti pasaulį nuo Keidžo Hendreno? 

— Ne! 

Kai balsas nuaidėjo tuščiame bute, Dženė suvokė, kad išrėkė 
šį Žodį garsiai. Ji perbėgo tamsiais kambariais iki durų. Veidu 
sruvo ašaros, pirštai drebėjo. Vos įstengė užvesti variklį. 

Už kelių kvartalų išvydo avarijos vietą. Techninės pagalbos 
automobilis jau buvo nutempęs Keidžo limuziną nuo bėgių, bet 
policija tebesaugojo nelaimės vietą ir baidė smalsius praeivius. 

Sidabrinis linkolnas atrodė taip, tarsi jį, it kokį folijos gabalėlį, 
kumštyje būtų suspaudęs milžinas. Dženei susopo širdį. Šiame 
metalo lauže negalėjo likti gyvųjų. Apėmė toks silpnumas, kad 
vargiai pajėgė vairuoti, bet vis tiek prisivertė. Privalėjo laiku 
pasiekti ligoninę. 

Pastačiusi automobilį ji nuskubėjo prie ligonės priimamojo 
durų. „Nemirk, nemirk, nemirk“, - sulig kiekvienu žingsniu 
maldavo širdyje. Šitoks jaudulys ir nuovargis kenkė kūdikėliui, 
bet dabar Dženė galvojo tik apie Keidžą. 

— Keidžas Hendrenas, - uždususi išspaudė ji ir pliaukštelėjo 
delnais per slaugytojos stalą. 

Budinčioji slaugytoja pakėlė galvą. 

— Jį jau išvežė į operacinę. 

— Operuoja? 

— Taip. Gydytojas Mabris. 

Jei Keidžą operuoja, jis vis dar gyvas. „Ačiū Tau, Viešpatie, 
ačiū.“ Dženė įkvėpė oro. 

— Kuriame aukšte? 

— Trečiame. 

— Ačiū! - šūktelėjo ji ir nubėgo prie lifto. 

— Panele? - Dženė atsisuko. - Gali ilgai užtrukti. 

Slaugytoja mėgino ją švelniai įspėti, kad nepuoselėtų didelių 
vilčių. 

— Palauksiu, nesvarbu, kiek užtruks. 

Trečiame aukšte budinti slaugytoja patvirtino, kad Keidžas 
operacinėje. 

— Jūs giminaitė? - mandagiai pasiteiravo vyresnioji slaugy- 
toja. 

— Aš... mes kartu užaugome. Jo tėvai mane įsidukrino, kai 
tapau našlaitė. 

— Aišku. Dar nepranešėme tėvams, nes vis dar jų ieškome. 

— Neabejoju, kad jie trumpam išvažiavę ir netrukus grįš. — 
Dženė ir pati stebėjosi, kad sugeba palaikyti pokalbį. Norėjo 
klykti taip, kad prasiskirtų sienos. Norėjo kristi ant grindų ir 
rypuoti raudamasi plaukus. 

— Prie namų laukia policininkas, kai tik jie grįš, atveš juos 
čia. 

Dženė prikando apatinę lūpą. 

— Jie išsigąs. Vos prieš kelis mėnesius neteko jaunėlio sū- 
naus. 

Slaugytoja su užuojauta caktelėjo liežuviu. 

— Prisėskite ana ten ir palaukite, - parodė į laukiamąjį. - Ne- 
abejoju, kad netrukus ką nors sužinosime apie pono Hendreno 
būklę. 

Dženė kaip robotas nužingsniavo į laukiamąjį ir prisėdo 
ant sofos. Reikėtų pačiai nuvažiuoti į kleboniją ir būti ten, kai 
Hendrenai grįš ir išgirs apie avariją. Bet negalėjo palikti Keidžo. 
Negalėjo! Privalėjo likti kur esanti ir siųsti meilę bei palaikymą 
per sienas į operacinę, kur jis silpnai kabinosi į gyvenimą. Keidžas 
jai brangus. Argi jis to nežino? Kaip galėjo... 

O Dieve, leido jam išvažiuoti, kai jis manėsi esąs nieko vertas. 
Pasielgė taip pat žiauriai kaip ir jo tėvai, kurie naktį po Halo lai- 
dotuvių jo išsižadėjo. Dženė atstūmė jį šįvakar, vos tik Keidžas 
išliejo širdį. Gal Hendrenai ir nepažinojo Keidžo taip gerai, kad 
suprastų, kaip skaudino jį visą gyvenimą, bet ji juk pažinojo. 

Kiek kartų Keidžas abejojo savo gyvenimo verte? Argi ne- 
flirtavo su mirtimi kaskart, kai laužydavo taisykles ar lėkdavo 
beprotišku greičiu? Argi nekrėtė beprotiškų pokštų tik tam, kad 
sulauktų trūkstamo dėmesio? 

„Ak, Keidžai, atleisk man. Aš tave myliu. Aš tave myliu. Man 
tu esi svarbiausias Žmogus pasaulyje.“ 

— Panele Flečer? 

Dženė pašoko, išgirdusi savo vardą. Ligi tol užsimerkusi iš 
skausmo meldėsi, maldavo Dievo išsaugoti Keidžui gyvybę. Ti- 
kėjosi išvysti su užuojauta palinkusį gydytoją. Tačiau į ją kreipęsis 
vyras vilkėjo policininkė uniformą. 

— Taip. Ž Lė 

— Taip ir maniau, kad čia jūs, - pareiškė jis. — Aš šerifas Rolin- 
sas. Kalbėjomės telefonu. 

Dženė nubraukė ašaras. 

- Žinoma. Atsimenu. 

— O čia ponas Henksas. Keidžas išgelbėjo jo šeimą. 

Dženė tik dabar pastebėjo vyrą, stovintį šerifui už nugaros. Jis 
žengė į priekį, darbiniai drabužiai ir masyvūs odiniai batai ste- 
rilioje ligoninės aplinkoje rėžė akį. Vyro akys buvo paraudusios 
nuo ašarų, o pliktelėjusi galva nuolankiai nulenkta. 

— Išgelbėjo? - sumurmėjo Dženė. Vos girdimai ištarė: - Ne- 
supratau. 

— Automobilis, kuriuo važiavo jo žmona ir vaikai, užstrigo 
ant bėgių. Keidžas privažiavo iš užpakalio ir juos išstūmė. Vos 
spėjo išgelbėti. Žinoma, mašinistas matė, kas vyksta, ir kiek 
įmanydamas sumažino greitį, bet traukiniui sustabdyti nepakako 
laiko. - Šerifas nejaukiai atsikrenkštė. - Gerai, kad traukinys rė- 
žėsi į keleivio pusę ir kad Keidžas vairavo ne sportinį automobilį, 
nes iš jo būtų likusi tik šlapia vieta. 

Keidžas nebandė atimti sau gyvybės! Jis išlėkė įpykęs ir 
įžeistas, bet nė nemanė žudytis. Kokia ji kvaiša, kad įtarė Keidžą 
pakėlus prieš save ranką. 

Dženės skruostais vėl ėmė srūti ašaros. Jis stengėsi išgelbėti 
kitus. Jeigu Žus, žus kaip didvyris, o ne savižudis. Dženė pažvel- 
gė į poną Henksą. 

— Ar jūsiškiai sveiki? 

Jis linktelėjo. 

— Jie sukrėsti, bet pono Hendreno dėka gyvi. Norėčiau pats iš- 
reikšti jam savo dėkingumą. Meldžiuosi, kad tik jis išgyventų. 

— Ir aš meldžiu to paties. 

— Žinote, - Henksas nunarino galvą ir liūdnai ją papurtė, - 
apie Keidžą Hendreną visada buvau prastos nuomonės. Dėl visų 
tų gandų... Išgertuvės, moterys ir panašiai. Mačiau, kaip jis laksto 
po miestelį prašmatniais automobiliais tarsi šėtonas iš pragaro. 
Maniau, jog jis tikras kvailys, kad šitaip rizikuoja gyvybe. - Vy- 
ras atsiduso. - Regis, buvau skaudžiai pamokytas nesmerkti 
žmogaus, kurio nepažįstu. Keidžas neprivalėjo važiuoti ant 
bėgių ir išstumti mano Žmonos automobilio iš po pat krovininio 
traukinio. Bet jis tai padarė. - Henkso akys vėl prisipildė ašarų. 
Sutrikęs vyras prisidengė akis ranka. 

— Pone Henksai, kodėl jums negrįžus namo, - švelniai pasiūlė 
šerifas Rolinsas, uždėjęs ranką vyrui ant peties. 

— Ačiū, pone Henksai, - padėkojo Dženė. 

— Už ką? Jei ne mano sena griuvena... 

— Vis tiek ačiū, - tyliai pakartojo ji. Henksas linktelėjo, ir Ro- 
linsas nulydėjo jį prie lifto. 

Slaugytojos žodžiai, kad netrukus bus žinių apie Keidžo 
būklę, nepasitvirtino. Dženė viena sėdėjo laukiamajame. Niekas 
neišėjo iš operacinės pranešti apie sužeistąjį. 

Praėjus beveik dviem valandoms, atsivėrė lifto durys ir pro 
jas išskubėjo Bobas su Sara. Jų žvilgsniai buvo paklaikę, veidai 
persikreipę iš rūpesčio ir atsinaujinusio sielvarto. 

Dženė stebėjo, kaip jie sustojo prie slaugytojos stalo ir prisi- 
statė. Slaugytoja mandagiai juos apramino, kaip ir Dženę. Rem- 
damiesi vienas į kitą, Hendrenai pasuko į laukiamąjį. Pamatę 
Dženę stabtelėjo. 

Dženė metė į juos kaltinamą žvilgsnį. „Jūs jo nemylėjote, bet 
atskubėjote apraudoti“, - bylojo jos veidas. 

Tačiau ir pati jautėsi ne mažiau kalta. Jei nebūtų nuogąstavusi 
dėl ramaus savo gyvenimo, jau seniai būtų sau pripažinusi, kad 
myli Keidžą. 

O šiandien, šiandien, kai Keidžui taip reikėjo Dženės at- 
leidimo ir meilės, atmetė jo atsiprašymus. Ironiškiausia, jog, 
turėjo atsiprašyti už tai, kad mylėjosi su ja, kad padovanojo 
nuostabiausią gyvenime naktį. O ji nenorėjo klausytis! Kaip gali 
kaltinti Hendrenus už trumparegiškumą, jei pati įžeidė Keidžą 
daug skaudžiau? 

Dženė atsistojo ir ištiesė rankas į Sarą. Džiaugsmingai šūk- 
telėjusi vyresnioji moteris sverdėdama žengė į priekį. Dženė 
tvirtai ją apkabino. 

— Ša, Sara, jam viskas bus gerai. Aš Žinau. 

Garsiai kūkčiodama Sara paaiškino, kur jie buvo. 

— Buvome išvažiavę aplankyti sergančio draugo. Kai grįžome, 
prie namų stovėjo šerifo automobilis. Supratome, kad nutiko 
kažkas baisaus. - Jos prisėdo ant sofos. - Pirmiausia Halas, dabar 
Keidžas. Aš to nepakelsiu. 

— Ar tikrai jums būtų skaudu, jei Keidžas mirtų? 

Dženė negalėjo patikėti, kad taip drąsiai uždavė jai ramybės 
neduodantį klausimą. Sara su Bobu priblokšti žvelgė į įdukrą. 
Nors ir žinojo, kad derėtų jų pasigailėti ištikus tokiai nelaimei, ji 
nepajėgė širdyje rasti atlaidumo. Jei žiaurumas padės atmerkti 
jiems akis ir parodyti, kaip šlykščiai jie elgėsi su sūnumi, bus 
žiauri. Kovos dėl Keidžo. 

— Vargu ar Keidžui atrodo, kad jums rūpi, gyvens jis ar mirs. 

— Bet jis mūsų sūnus. Mes jį mylime, - sušuko Sara. 

— Ar kada nors jam tai sakėte? Ar kada nors prisipažinote, 
kaip jį branginate? - Bobas kaltai nudelbė akis. Sara gurktelėjo 

seiles. - Nesivarginkite. Per tą laiką, kol su jumis gyvenau, nė 
karto jam to nepasakėte. 

— Mes... su Keidžu mums buvo nelengva, - pratarė Bobas. 

— Nes jis netilpo į jums priimtinus rėmus. Keidžas visąlaik 
jautėsi nesuprastas. Jūs nevertinote jo asmenybės. Jis žinojo 
nesugebėsiąs pateisinti jūsų lūkesčių, todėl liovėsi net mėginti. 
Šaltas ir ciniškas elgesys — tik gynyba. Keidžas be galo trokšta 
būti mylimas. Nori, kad jūs, jo tėvai, jį mylėtumėte. 

— Bandžiau jį mylėti, - prabilo Sara. - Bet jis nenustygdavo 
vietoje. Keidžas neprisiglausdavo kaip Halas. Jis nesielgė taip 
gražiai. Keidžą mylėti buvo sunku. Jis buvo padūkęs, tarsi lau- 
kinis, ir mane tai gąsdino. 

- Suprantu, ką turite galvoje. - Dženė nusišypsojo pati sau ir 
supratingai patapšnojo Sarai ranką. - Išmokau pažvelgti giliau, 
į Keidžo širdį. Labai jį myliu. 

Bobas prabilo pirmas. 

— Tikrai, Džene? 

— Taip. Labai. 

— Kaip, juk po Halo mirties praėjo tiek nedaug laiko? 

— Mylėjau Halą. Bet jis man buvo labiau kaip brolis. Kai pra- 
dėjau daugiau bendrauti su Keidžu, supratau, kad jau seniai jį 
myliu. Tik, kaip ir jūs, jo bijojau. 

— Mums gali prireikti šiek tiek laiko, kol apsiprasime, kad 
judu su Keidžu - pora, - tarė Bobas. 

— Man pačiai prireikė laiko. 

— Negražiai su tavimi pasielgėme, - įsiterpė Sara. - Norėjome, 
kad gyventum su mumis ir užpildytum tuštumą, atsivėrusią po 
Halo mirties. 

— Turiu savo gyvenimą. 

— Dabar suprantame. Vienintelis būdas tave išlaikyti - suteikti 
tau laisvę. 

— Aš toli nepabėgsiu, - su šypsena patikino Dženė. - Myliu 
jus abu. Kai susipykome, man plyšo širdis. 

— Džene, naujiena apie kūdikį mus pribloškė. - Bobo žvilgsnis 
nuslydo Dženės pilvu. - Juk pati supranti. Na, bet tai juk ir Halo 
kūdikis. Dėl to jį priimsime ir mylėsime. 

Dženė jau žŽiojosi sakyti, bet ją nutildė pasigirdęs balsas. 

— Pastoriau Hendrenai? - Jie atsigręžė ir pamatė gydytoją 
Mabrį. Žalias jo chalatas buvo permirkęs nuo prakaito. Gydy- 
tojas atrodė išsekęs. Dženė susigriebė už pilvo, lyg norėdama 
apsaugoti kūdikį nuo blogų Žinių apie jo tėvą. 

— Jis gyvas, - gydytojas išsklaidė didžiausią baimę, - bet jo 
būklė vis dar kritiška. Per avariją jį ištiko šokas. Buvo pažeisti 
viduriai. Prasidėjo vidinis kraujavimas. Reikėjo perpilti apie 
litrą kraujo. Teko daug lopyti, bet, manau, kad viską susiuvome. 
Lūžo dešinysis blauzdikaulis, įskilo šlaunies kaulas. Visas kūnas 
sudaužytas ir apdraskytas, bet tai niekis, palyginti su kitomis 
traumomis. 

— Gydytojau Mabri, ar jis išgyvens? - paklausė Sara taip, tarsi 
pačios gyvybė priklausytų nuo atsakymo. 

— Šansai neblogi, nes jis stiprus kaip jautis ir tvirtas kaip ge- 
ležis. Ištvėrė avariją ir operaciją. Taigi nebijočiau statyti už tai, 
kad išgyvens. Dabar, atleiskite, man reikia grįžti. 

— Ar galime jį pamatyti? —- Dženė čiupo gydytojui už ran- 
kovės. 

Šis susimąstė, tačiau leidosi įtikinamas susirūpinusių artimųjų 
veidų. 

— Kai jį nugabens į intensyviosios terapijos palatą, po trijų 
minučių galėsite kuris nors vienas užeiti. Dar susitiksime. - Jis 
apsisuko ir nuskubėjo koridoriumi. 

— Privalau jį pamatyti, - pareiškė Sara. - Turiu pasakyti, koks 
jis mums svarbus. 

— Žinoma, mieloji, - sutiko Bobas. - Eik tu. bė 

— Ne, - griežtai paprieštaravo Dženė. - Eisiu aš. Visą Keid. 
gyvenimą galėjote kartoti jam, kad mylite, bet to nedarėte. 5. 
kiuosi, jog įstengsite jam už tai atsilyginti. Šįvakar jį aplankysig 
aš. Keidžui manęs reikia. Tiesa, dėl kūdikio... Kūdikio tėvas - ne 
Halas. Keidžas. Aš laukiuosi Keidžo vaiko. 

Dženei nuo širdies nusirito paskutinis ją slėgęs akmuo. Hen- 
drenai išsižiojo iš nuostabos, bet jai neberūpėjo jų nuomonė. 
Šįkart nesileis varžoma nei papročių, nei įpročių. 

- Tikiuosi, kad mylėsite mus visus - Keidžą, mane ir kūdi- 
kį, - Dženė uždėjo rankas Hendrenams ant pečių, ji kalbėjo iš 
visos širdies. - Mes jus mylime ir norime būti šeima. - Trūk- 
čiojamai įkvėpė ir nuleido rankas. Nuginė besitvenkiančias 
ašaras, nes bijojo, kad Keidžo tėvai jas palaikys silpnybės, o ne 
palengvėjimo ženklu. - Bet jei negalite priimti mūsų tokių, kokie 
esame, negalite susitaikyti su mudviejų meile - nieko tokio. Dėl 
to blogiau tik jums patiems. 

Dženė pajuto drąsos ir vilties antplūdį. Nusišypsojo pro 
ašaras ir rimtai tarė: 

— Keidžas myli mane, o aš myliu jį ir nesijaučiu dėl to kalta. 
Mes susituoksime ir auginsime savo vaiką. Jis augs žinodamas, 
kad mylime jį tokį, koks yra, o ne kokį norėtume matyti. 

Kai po pusvalandžio gydytojas grįžo palydėti vieno iš arti- 
mųjų į Keidžo palatą, iš laukiamojo su juo išėjo Dženė. 

— Kas čia vyksta? 

— Mes maudomės. 

— Čia tokia netvarka. 

— Trentas kaltas. Jis taškosi. 

— O kas jį pamokė? 

Tarpduryje sustojusi Dženė nusišypsojo vonioje besiprau- 
siantiems vyrui su sūneliu. Septynių mėnesių sulaukęs Trentas 
sėdėjo tėčiui ant kelių, atsirėmęs į šlaunis ir įsispyręs putliomis 
kojelėmis jam į pilvą. 

— Arjis bent švarus? 

— Kas, Trentas? Aišku. Jis labai slidus. 

Dženė įžengė vidun ir priklaupė prie vonios krašto. Pažinęs 
mamą Trentas nusišypsojo, išdidžiai rodydamas du dantukus, 
per burnytės kraštus nutįso seilės. Sūnelis bakstelėjo į mamą ir 
sugugavo. 

— O ką aš sakau, sūnau, - pritarė Keidžas. - Ji tikra gražuolė. 

— Gražuolė tuoj pasius, jei nesiropšite iš vonios ir neišvalysi- 
te, ko prilaistėte, - Dženė mėgino nutaisyti griežtą balsą, tačiau 
pasilenkusi prie Trento nesulaikė juoko. Paėmusi į rankas sūnelį 
išvydo rausvą randą Keidžui ant pilvo. Kaskart jį pamačiusi 
surimtėdavo ir mintyse padėkodavo Aukščiausiajam. 

— Atsargiai, jis slidus kaip žaltys. - Keidžas atsistojo vonioje. 
Tvirtu liaunu kūnu sruvo vanduo. Gyvendama kartu Dženė 

suprato, kad jos vyras visiškai nesidrovi nuogumo - ši savybė 
ją labai žavėjo. 

— Puikiai žinau. - Dženė apsuko spurdantį sūnelį rankš- 
luosčiu. Nesušlapti pati nė nesistengė. Tvirtas ir judrus vaikutis 
besimuistydamas sušlapino visą suknelės priekį. 

Dženė nunešė Trentą į jo kambarį, kuris buvo kitoje korido- 
riaus pusėje, priešais miegamąjį. Vieną senojo namo miegamųjų 
jie pavertė dailiu vaikų kambariu. Vadovaudamasis Dženės 
nurodymais, daugumą darbų savaitgaliais atliko pats Keidžas. 
Abu buvo be galo patenkinti rezultatu. 

Dženė jau spėjo įgusti rūpintis vietoje nenustygstančiu kūdi- 
kiu, tad kai į kambarį įžengė chalatą užsimetęs Keidžas, Trentas 
buvo jau su sauskelnėmis ir pižama. 

— Palinkėk tėveliui labos nakties, - Dženė pakėlė Trentą, kad 
Keidžas jį pabučiuotų. Šis paėmė sūnų iš mamos, priglaudė prie 
krūtinės ir skambiai pakštelėjo į skruostą. 

— Labanakt, sūnau. Myliu tave. - Jis glaudė Trentą prie krūti- 
nės, o Dženė žvelgė į juos abu meilės kupinomis akimis. Trentas 
atrodė pavargęs. Galvelė, papuošta rusvų garbanų kuokšteliu, 
nusviro tėčiui ant peties, ir berniukas plačiai nusižiovavo. 

— Jam jau buvo laikas miegoti, - pareiškė Dženė kiek vėliau, 
kai juodu apkamšę sūnų grįžo į savo miegamąjį. - Man irgi, - ji 
išskėtė rankas ir aukštielninka griuvo ant lovos. - Jūs abu mane 
nuvarote nuo kojų. 

— Tikrai? — Keidžas nužvelgė tysančią Dženę nuo galvos iki 
pirštų galiukų, kadaruojančių virš grindų. Suknelės padurkai 
pakilo ir apnuogino kerinčiai ilgas, švelnias, įdegusias šlaunis. 
Dženei begulint išskėstomis rankomis, krūtys atrodė žaismingai 
irjaudinamai. Nesivaržydamas Keidžas atsirišo chalatą, nusmau- 
kė jį nuo pečių, ir šis be garso nuslydo ant kilimo. Užgulęs Dženę 
jis keliu praskyrė jos kojas. 

— Keidžai, tu tik nesidrovėk. 

— Šmaikštuolė, - sukrizeno jis, lūpomis lytėdamas Dženės 
ausį. Ji išsimaudė prieš juodu su Trentu, tad oda buvo šilta ir 
kvapi. Po suknele nevilkėjo jokių apatinių drabužėlių. - Kam tos 
įžangos? Tikiu, kad reikia iškart siekti to, ko nori. 

— O tu nori manęs? 

— Mhm... - Keidžas lengvais bučiniais nusėjo Dženės ka- 
klą. - Visada norėjau. Tie trys mėnesiai po Trento gimimo buvo 
patys ilgiausi mano gyvenime. 

— Nepamiršk dar savaičių prieš jam gimstant. 

— Nepamiršau, - atšovė Keidžas. - Vis dar manau, kad gy- 
dytojas uždraudė mylėtis anksčiau, nei reikia. Jis norėjo man 
atkeršyti. 

— Ką? 

— Nieko. 

Dženė suleido pirštus Keidžui į plaukus ir patempė, kad šis 
pakeltų galvą. 

— Ką? 

- Ai! 

— Papasakok. 

— Gerai, gerai. Nieko čia tokio. Prieš keletą metų susitikinėjau 
su viena jo slaugytojų. Kai mečiau, ji nusiminė ir išvažiavo iš 
miestelio. Tas gydytojas vis dar ant manęs širsta. 

— Su kiek moterų tu... susitikinėjai? 

Keidžas sustingo. Išsyk surimtėjo. Įdėmiai pažvelgė žmonai 
į akis. 

— Džene, ar tai svarbu? 

Dženės žvilgsnis slystelėjo žemyn ir stabtelėjo ties jo gerkle. 

— Ar tau to trūksta? Šėlionių? 

— O kaip tu manai? - Keidžas prigludo stipriau ir užvertė 
suknelę aukštyn. Dženė pajuto į jos papilvę įsirėmusio vyriško 
pasididžiavimo šilumą. 

— Tikriausiai ne. 

— Atspėjai. 

Keidžas aistringai įsisiurbė Dženei į lūpas, ir visos abejonės 
netrukus išgaravo. Kai pagaliau jis atplėšė lūpas, jos gyslomis 
šniokštė įkaitintas kraujas. 

— Myliu tave, Keidžai. 

— Myliu tave. 

— Ar Žinai, kokia šiandien diena? 

Keidžas trumpam susimąstė. 

— Avarija? 

— Įvyko lygiai prieš metus. 

— Kaip tu atsimeni? 

Dženė palietė vyro lūpas. 

— Nes tądien pamaniau, kad tave praradau. Valandų valandas 
sėdėjau ligoninės laukiamajame, spėliojau, ar išgyvensi tiek, 
kad spėčiau pasakyti, kaip tave myliu ir branginu. Iš pradžių 
meldžiausi tik dėl to. Vėliau, kai atlaikei operaciją, apėmė godu- 
lys - ėmiau melstis, kad gyventum iki žilos senatvės. 

Keidžas puse lūpų šyptelėjo. 

— Tikiuosi, Viešpats išklausys ir antrąją maldą. 

- Ir aš. Bet dėkoju jam už kiekvieną mudviejų kartu praleistą 
dieną. - Juodu vėl pasibučiavo ir taip patvirtino savo meilę. 

Atsitraukęs Keidžas panardino pirštus į jos plaukus ir juos 
išskleidė. 

— Kai atgavau sąmonę intensyviosios terapijos palatoje, pir- 
miausia išvydau tavo veidą. Neketinau mirti ir tave palikti. 

— Ką atsimeni iš tų pirmųjų dienų? 

Dženė nusistebėjo, kad juodu niekada apie tai rimtai nesi- 
kalbėjo. Visus tuos mėnesius, kol Keidžas gijo, Dženė jį lepino ir 
barė. Jis nebuvo pratęs prie suvaržymų, tad psichologinė adap- 
tacija buvo neką lengvesnė už kūno sveikimą. 

Tačiau Dženės kantrybė ir darbštumas atsipirko. Didelei 
visų nuostabai, praėjus keliems mėnesiams po avarijos, jis išgijo. 
Gydytojai šaipėsi, kad jo būklė net pagerėjo, nes jis metė rūkyti 
ir nebegėrė tiek, kiek anksčiau. 

Paskui gimė Trentas ir juodu įtraukė šeiminio gyvenimo 
rutina. Keidžo verslas ir toliau klestėjo, netgi negalėdamas 
vaikščioti, jis nesiliovė viskam vadovavęs telefonu. Turėjo jau du 
samdomus darbuotojus: sekretorę, perėmusią Dženės darbą po 
Trento gimimo, ir geologą, kuris tyrinėjo žemės pavyzdžius. Bet 
Keidžas pats kūrė verslo planus, stengėsi įtikinti investuotojus, 
sudarė sandorius ir ieškojo naftos. 

Metai buvo kupini įvykių, tad varginamos valandos ir kan- 
kinamos dienos po avarijos netruko pasimiršti. Dženė niekada 
neklausė Keidžo, kaip jis jautėsi gulėdamas ligoninėje. 

— Atsimenu nedaug, tik kad tu visada buvai šalia. Ir dar kai 
ką - kaip pamačiau mamą ir tėtį. Pamenu, norėjau nusišypsoti, 
kad jie žinotų, kaip džiaugiuosi juos matydamas. Mama paėmė 
mane už rankos, pasilenkė ir pabučiavo į skruostą. Paskui ir tėtis. 
Gal tai ir ne kažin kas, bet man labai daug reiškė. 

Dženė užgniaužė ašaras. 

— Būtum didžiavęsis manimi, matydamas, kaip jiems išdro- 
žiau, kad laukiuosi tavo kūdikio. 

Jų lūpos susiliejo dar karštesniam bučiniui. 

— Mama su tėčiu susitaikė su naujienomis, - pratarė Keidžas, 
atsiplėšęs nuo Dženės. - Jie dievina Trentą, laiko jį pačiu nuosta- 
biausiu kūdikiu pasaulyje. 

— Įdomu, kodėl? - Dženė žaismingai timptelėjo plaukelius 
ant Keidžo krūtinės. - Jei nepristabdysime jų, taip pat ir Roksės 
su Gariu, išauginsime tikrų tikriausią lepūnėlį. - Ji nusikvato- 
jo. - Žinai, kada pirmą kartą supratau, kad tavo tėvai su mumis 
bendraus? 

— Kai tėtis mus sutuokė palatoje? 

— Ne, - Dženė šyptelėjo tai atsiminusi. - Anksčiau, kai Garis 
paskambino iš El Paso ir paklausė, kodėl nepasirodėme oro 
uoste jų paimti, jiems grįžus iš medaus mėnesio. Susikrimtau ir 
susigėdau. Visai apie juos pamiršau, nes tu gulėjai intensyviosios 
terapijos skyriuje. Bobas pasisiūlė nuvažiuoti į El Pasą ir juos 
parvežti. Pamaniau, kad jeigu jis rado bendrą kalbą su Rokse, 
ras ir su mumis. 

— Užsitarnavai tėvų palankumą įkurdama Halo Hendreno 
fondą, skirtą politiniams bėgliams remti. 

— Tu irgi, kai taip dosniai paaukojai. 

— Tik todėl, kad užsispyrei, jog paaukočiau ne mažiau, nei 
išleidau vestuviniam žiedui. 

- Ir pats būtum tiek paaukojęs. 

— Nežinau, - išsisuko Keidžas, dirstelėjęs į deimantu ir sma- 
ragdais išpuoštą žiedą. - Žiedas buvo velnioniškai brangus. 

Dženė žnybtelėjo jam į pliką užpakalį. Abu nusikvatojo, o 
juokui nutilus, Keidžas pažvelgė į žmoną. Akys degė aistra. 

— Džene, mano mieliausioji. Aš tave dievinu. Kol neprisipa- 
žinai, kad myli, mano gyvenimą gaubė tamsa. 

— Vadinasi, nuo šiol bus visada šviesu, nes ilgai tave my- 
lėsiu. 

— Prisieki? 

— Prisiekiu. - Dženė siektelėjo Keidžo lūpų, karštas bučinys 
pažadino nenumaldomą geismą. - Bet tu vis tiek esi niekše- 
lis, - sukuždėjo ji. 

— Aš? 

— Mhm. Pažiūrėk, ką iš manęs padarei. - Dženė praskleidė 
suknelę ir uždėjo Keidžo delną sau ant krūtinės. Jis suėmė šiltą 
krūtį, užčiuopė kietą spenelį. 

— Aš padariau? 

— Taip. Anksčiau buvau tokia gera mergaitė. Nuvedei mane 
klystkeliais. 

Keidžas švelniai spustelėjo standų spenelį. 

— Tiesa, aš padykęs berniokas. 

Nunarino galvą ir lūpomis ėmė erzinti kietą rausvą spenelį. 
Lyžtelėjo jį. Dar kartą. 

— Tu kvepi pienu. - Jis ėmė čiulpti, kaip dar prieš mėnesį 
darė jo sūnus. 

Regis Keidžą, kaip ir jo sūnų, tai ramino. Jis pametė galvą, 
jusdamas burnoje jos skonį, glostydamas švelnią odą. Perbrau- 
kęs ranka šlaunimi aukštyn, aptiko, kad Dženė sudrėkusi iš 
nekantrumo. Glamonėdamas ją pirštais ir spūsčiodamas nykščiu, 
privertė užsimiršti. Tada įsiskverbė. 

— Džene. Aš taip tave myliu. 

Laikas sustojo, o tada visata prasivėrė, ir juos nutvieskė šviesa. 
Jie dar ilgai negalėjo atgauti kvapo. Pagaliau Keidžas pakilo virš 
Dženės ir nusišypsojo, žvelgdamas į spindintį veidą. 

Dženė lėtai, gundomai nusišypsojo ir sumurkė: 

— Keidžai Hendrenai, tu velnio neštas ir pamestas. 

Gerai, kad abu galėjo iš to pasijuokti. 

DEBBIE MACOMBER knygų ciklas 

„Gėlių gatvė“ 
Debbie Macomber įžvelgia moters sielos gelmes ir apie tai pasakoja 
tik jai vienai būdingu balsu. 


R. Pirmoji knygų ciklo „Gėlių gatvė“ dalis. 

DEBBIE Draugėn symegzti moterų likimai... <. R | 
MACOMBER Gėlių gatvelėje yra mažutė krautuvėlė „Geri siūlai“ 4 kurio- 

si G io je jau veikia ir mezgimo būrelis. Jos savininkei Lidijai tai 
svajonių išsipildymas, simbolizuojantis naują gyvenimą po 
sunkios ligos. Žaklina, išgyvenanti dėl atšalusių santykių 
su vyru ir nevykusios sūnaus santuokos, pirmoji užsirašo | 
mezgimo pamokas. Kerol trokšta kūdikio, vaikiška antklodėlė 
jai - būsimosios sėkmės ženklas. O akiplėša Aliksė mezga ant- 
klodę labdaros fondui - šitaip tikisi atidirbti teismo jai skirtas 
viešųjų darbų valandas. Keturioms moterims, užsiėmusioms 
senu kaip pasaulis amatu, netikėtai atsiskleidžia jų pačių ir 
bičiulių sielos gelmės. 


Antroji knygų ciklo „Gėlių gatvė“ dalis. 

DEBBIE Užsukusios į krautuvėlę „Geri siūlai“ iškart suprasite, kad tai 
MAC OMBER jauki ir svetinga vieta. Pasijusite kaip namie. Tarp draugių, 
senų ir naujų. Krautuvėlė klesti - pražydo ir jos savininkė 
Lidija. Iš dalies tai Bredo nuopelnas, bet pasirodžius jo buvu- 
siai: žmonai žemė ir vėl susvyruoja Lidijai po kojomis. Eliza 
ryžtasi amaujinti mezgimo įgūdžius - viliasi atstumti mintis 
apie finansines nesėkmes ir kadaise žlugusią santuoką su 
profesionaliu lošėju. Betanė, kaip ir Eliza, po skyrybų su vyru 
jaučiasi sugniuždyta. Tik Grantas paliko ją ne dėl kortų... O 
Kortmnė - paauglė, jai gyvenimą kartina antsvoris. Merginai 
mezgimo būrelis — puiki sielos terapija. 


Iš anglų kalbos verlė Eglė Caivenytė 
SHERRYL WOODS knygų ciklas 
>PMMOSIOS Magnolijos“ 


A. Pirmoji knygų ciklo „Puikiosios Magnolijos“ dalis. 


SHERRY Į Nieko nėra geriau kaip akimirka ramybės... 
WOODS Medė gyvena mieste, kurio pavadinimas Serenitis reiškia 
Pasiekti namus ramybę. Deja, nuo tos akimirkos, kai žlugo santuoka, jos 


gyvenime ramybės nebėra. Dvidešimt metų paaukojusi šei- 
mai Medė neturi nei darbo, nei darbo patirties. Užtat turi du 
sūnus, nesutramdomą šešiolikmetį ir plepų keturiolikmetį, 
bei iki širdies gelmių įskaudintą šešiametę dukrelę. Ir dvi 
geriausias drauges, kurioms šauna į galvą, kad Medė turi 
padėti joms įkurti sveikatingumo klubą. Negana to, trisde- 
šimtmetis sūnaus beisbolo komandos treneris pameta dėl jos 
galvą - visas miestas užte ūžia. 


Antroji knygų ciklo „Puikiosios Magnolijos“ dalis. 

Išspyrusi iš namų neištikimą vyrą Dana Sju visa galva pasinė- 
rė į verslą. Jos jaukus restoranas Serenityje klesti. „Sulivano“ 
virtuvė garsėja gardžiais patiekalais, bet asmeninis gyvenimas 
prisvilęs. Danos Sju nebedžiugina net pokalbiai su draugėmis. 
Vis dažniau ji guodžia save kaloringais saldumynais. O paau- 
glė dukra Enė kaip tik atsisako valgyti ir vis labiau nyksta. 
Bet vienas skausmingas įvykis priverčia permąstyti gyveni- 
mą. Išsekusi Enė atsiduria ligoninėje, ir Danai Sju tenka vėl 
susitikti su buvusiuoju. 


Iš anglų kalbos vertė Daiva Šulmanienė 

Pamiršusi savo poreikius ir svajones Dženė Flečer 
kantriai laukia, kada galės susituokti su Halu 
Hendrenu. Tačiau sužadėtinis labiau atsidavęs 
misionieriškai veiklai nei mylimai moteriai. 

Tik prieš išvykdamas į pavojingą misiją Halas 
padovanoja Dženei tai, ko ji taip seniai troško - 
meilės naktį. Pirmą ir paskutinę... 


Keidžas Hendrenas - tikra brolio priešingybė, 
balta varna pastoriaus šeimoje. Nesutramdomas 
keikūnas ir mergišius turi tik vieną silpnybę — 
Dženę. Tačiau santūriai merginai vyresnysis 
pastoriaus sūnus atrodo pernelyg pasiutęs ir 
nenuorama... kol nepažadina patrakėlės jos pačios 
viduje. Nusekusi paskui Keidžą klystkeliais Dženė 
nebenori grįžti atgal. 


s : Aijų Aš amtą 
skaityk daugiau. www.svajoniuknygos.lt Aš inkšių virielį 


